
AMORS GENIESTREGER 

LYSTSPIL I RIMEDE VERS I TO ACTER 



(Skrevet 1 Begyndelsen af 1829. — Opført første Gang paa det kgl. 

Theater den 31. Marts 1830.) 



Henrik Hertz: Tre Lystspil. 



PERSONERNE 



Obersten. 

Henriette. ^ ^ans Døttre. 

Lotte, J 

Robert, Oberstens Huuslærer. 

Brienne, Lleutenant. 

Henning Verner, Candidatus juris. 

En Tjener. 



Scenen er 1 et Hotel 1 Kjøbenhavn. 



<HR 



FØRSTE ACT 



En Sal med en Hoved-Indgang i Baggrunden; tUvenstre en Dør til 
Oberstens Indre Værelser; tUhøire Indgang til Roberts Kabinet. 

FØRSTE SCENE 
Robert 

(kommer ud fra sit Kabinet). 

Det er et Fortrin, Byen har for Landet: 
Dens Nætter kan, om Sommeren især, 
I Længde næsten komme Dagen nær. 
At slutte sig fra Søvnen til det Andet, 
See, nu er Klokken otte; Folk, der boe 
Hos os paa Landet, tør for Alvor troe. 
At det er høit paa Dagen; men herinde 
Man mener. Dagen først maa Kræfter vinde, 
Maa voxe. Timerne multipliceres, 
Før Majesteten rigtigt respecteres. 

Forresten, skjøndt jeg tidt har gaaet og grundet 
Og speculeret paa, hvi næsten Alt - 
Paa Landet imod Staden synes galt, 
Og om ei galt, dog lurvet og fatalt. 
En grundig Aarsag har jeg ikke fundet. 
Det ligger ei hos Menneskerne: disse 
Er her som der i Grunden Snavs tilvisse. 
At Landsbyfolk er redelige, meer 

I* 

End Byens Folk, i daglig Færd og Vandel, 
Det troer jeg ikke, førend jeg det seer; 
Hver snyder, hvor han aarker, ved sin Handel. 
Men Maaden er forskjellig, den Maneer, 
Hvorpaa man snyder, det er hele Sagen. 
At prelles fiint, er ordentligt Plaiseer; 
Man føler Tabet, men tilsidst man leer. 
Men, naar man ubehændigt bli'er bedringen, 
Man ærgrer sig, man synes, det er dumt, 
At blive snydt saa aabenbaii, saa plumpt. 

Jeg lider godt et lille pænt Bedrag, 
Der lægges an med Vittighed og Smag, 
Af samme Grund, som Sidehieb og Skoser, 
Hvis Braad i Viddets Honning svøbtes ind, 
Behage mig, endskjøndt de traf mit Skind. 
En Vittighed, der siges af Matroser 
I Forbigaaende, som paa en Slump, 
Den leer jeg ad, lad være, den er plump. 
Jeg altsaa Maaden, ikke Tingen roser. 
Hvert Snyderi forfølger jeg med Had; 
Men tilstaaer, smukke Folk i denne Stad 
I deres Kunst er sande Virtuoser. 

(Idet han vil gaae ind i Sideværelsern« tilvenstre, bankes der sagte paa Hoved- 

Døren.) 

Jeg synes, at man banked' paa — 

(Verner stikker Hovedet ind ad Døren.) 

Et Hoved! — 

ANDEN SCENE 

Robert. Verner (træder forsigtig ind, seer sig omkring og bliver 

Robert vaer). 

Verner. 
Hr. Robert! Dem! Nu Herren være lovet! 

Robert. 
Ei, ei! Hr. Verner! hvad vil De hos os? 

Verner. 
Tys! kommer Ingen? Frøkenerne — 

Robert. 



Sove. 



Og Obersten? 

Er ude. 



Verner. 

Robert. 

Verner. 
Tør jeg vove — 



Robert. 
Jeg veed ei, hvad De vil. 

Verner. 

Jeg vil til Trods 
For sund Fornuft og Sindighed forsøge 
At gjøre lidt Bekjendtskab med de smaa 
Gudsengle, eders Oberst passer paa — 

Robert. 
Vogt Dem! med Obersten er ei at spøge! 

Verner. 
Ei hvad! en god Dag giver jeg den Gamle, 
Og med Plaiseer jeg dreier ham en Knap. 
Men Døttrene! For Pokker, hvo kan hamle 
Med Qvindfolk op i List? 

(Monologisk.) 

Om jeg nu slap 
I Fælden kun for der at blive hængende. 
Og uopfordret gjorde mig til Nar? 

Fyl skal man røve, naar man ei er trængende? 

Kan jeg ei nøies godt med, hvad jeg har, 

Mit muntre Sind, min Frihed? Bør jeg ikke 

Flye disse Mildheds Øine, disse Læber, 

AkI ved hvis Purpurkalk en Honning klæber, 

Som Adams Sønner ei ustraffet drikke. 

Hvad er min Hensigt? — Handle for min Ven? 

For hans Skyld gjøre mig bekjendt med Bruden? 

O Skalkeskjul! det frelser ikke Den, 

Der selv kun er til Spot for Elskovsguden. 

— Hvad vil jeg da? Hvo har mig bed't desuden? 
Jeg er en Gjæk! en Nar! en topmaalt Nar! 

— Hvad mener De, Hr. Robert! trøst mig! svar! 

Robert. 
Jeg synes selv, De har en Rem af Huden. 

Verner. 
Ja, De har Ret! De spotter mig med Grund. 

Robert. 
Hvor kan jeg trøste Dem? hvor kan jeg svare, 
Naar jeg er ubekjendt med Deres Fare? 

Verner. 
Velan! Men lov mig først med Haand og Mund 
En ubetinget Taushed mod Enhver, 
Ja mod Dem selv, hvis det nødvendigt er. 

Robert. 
Imod mig selv? Den Fordring falder sær. 
Naar jeg er ene med mig selv, min Fa'er, 
Jeg lider nok en lille luun Passiar. 

Verner 

(leende). 

Haha! jeg veed. De ynder Monologer. 

Robert. 
Det gjør jeg: med sig selv man enes bedst. 

Verner. 
Jeg har dog hos en gammel Autor læst, 
Ens Tanker var de værste Demagoger. 

Robert 
Naar Tanken med Fornuften udgjør Eet, 
Har jeg endnu ei nogen Fare seet. 

(Med noget Eftertryk.) 

Men indgik Tankens Letsind Alliance 
Med Sandseme, med et ustyrligt Blod, 
Saa kom Fornuften snart af sin Ballance. 
— Men vil De ei fortælle — vær saa god! 

Verner 

(eftertænksom). 

De troer, naar Tanken indgaaer Alliance — 

Robert. 
Javist! med Sandserne, med hidsigt Blod. 

Verner. 
Saa kommer, troer De, jeg — 

Robert. 

Saa kommer — hvem? 
Ja, vil De referere det til Dem! 

Verner. 
Saa kommer Henning snart af sin Ballance — ' 
Er det ei Deres Mening? 

Robert. 

Jo, som sagt, 
Med de Præmisser. 

Verner 

(fordybet i sine Tanker). 

Tog jeg mig iagt 
Ved hvert et Skridt, jeg gjorde, spurgte vaersom: 
»Er her og sikkert, tør jeg ogsaa troe 
Den Hvilebænk, der byder mig sin Ro? 
Er Græsset ei for vaadt for mine Skoe?« 
Da vilde sagtens Hvilen falde sparsom, 
Men hvad! til Gjengjæld fandt jeg vel et Sted, 
Der gav min Træthed Hvilens trygge Fred. 
— Men Glæden, denne flygtige Gudinde, 
Og L y k k e n. Guders Held og stjaalne Vink, 
Og Læbens Smiil og Øiets skjælmske Blink, 
Der alle, før de rigtigt sees, forsvinde — 
Tillade de, vi tøve, passe paa, 
Om ogsaa Tiden er der. Det at naae, 
Hvis Existence ved Minuttet hefter? 
Hvad er det, Guden sender os? Et Held, 
Der, for at eies, kræver vore Kræfter. 
Hvorledes kan det gribes af min Sjæl? 
Ei ved at tøve, det jeg føler vel. 
Naar Leilighedens Gunst jeg veed at nytte, 
Det bliver mit; hvis ei, en Andens Bytte. 

(Oprømt.) 

Ja, saadan er det! Retsaa, Henning Verner! 

Du fødtes under lykkelige Stjerner. 

Af Glæde over mit Raisonnement 

Jeg faldt mig selv om Halsen, gik det an. 

Robert 

(spottende). 

Prøv kun derpaa! Hvem veed, kanskee De kan. 

Verner. 
Ja spot mig kun! Nu staaer min Villie fast. 

Robert. 
Og Deres Hensigt er? 

Verner. 

Saa hør i Hast 
Den Plan, min Hjernes Dristighed har lagt. 
De kj ender sagtens Grunden, der har bragt 
Hr. Obersten med Døttrene hertil. 

Robert. 
Jo Tak! Om denne Sag vi daglig skjændes. 

Verner. 
Nu vel! Saa veed De da, den Gamle vil, 
Paagrund af en Forening med Briennes 
Stedfader, og til Alles Fryd og Gammen 
Sin Datter med Brienne klappe sammen. 
— Om Pigen vil, det veed jeg ei; Brienne, 
Min Ven, min Stuekammerat, er stik 
Mod denne Plan. Han vil, han kan ei tjene 
Til Instrument for Andres Politik. 
I flere Maaneder han alt har frygtet 
For denne Sammenkomst. Uagtet Rygtet 
Berømmer meget eders Obersfs Datter, 
Som Philosoph han siger, at han skatter 
Sin Frihed over Alt — 

Robert. 

Ja, vel! jeg fatter. 
Han gider ikke eiet, hvad han har. 
Men De kan hilse ham, han er en Nar, 
En philosophisk Nar, der ei fortjener 
En Pige — De kan troe mig — der forener 

Med Skjønhed Dyd, Blufærdighed og Ynde. 
Hils ham — 

Verner. 
Med ham er .Intet at begynde. 
Hvor har jeg ikke præket! Hvad ei Alt, 
For at bevæge Mennesket, fortalt! 
Hvad Jeg igjennem Dem og Andre vidste 
Om disse Pigers Skjønhed, Dyd, Forstand, 
Elskværdighed — ja. Alt, hvad siges kan, 
Jeg nævned', uden at det kunde friste 
Hans Utilbøielighed. Halvt for Spøg 
Jeg lo ved' ham at gjøre et Forsøg, 
At snige mig herind, at see paa Pigen, 
At forberede Sagen, være Stigen, 
Hvorpaa han siden kunde sikkert staae 
Og, naar det kneb, itide retirere — 
Forgjæves! han vil Intet høre mere! 

Robert. 
Hvorledes? De, Hr. Verner, tænkte paa 
At snige Dem herind og at probere — 

Verner. 
Ja, hvorfor ei? Jeg tænker, det skal gaae. 
Det er endnu min Hensigt at forsøge. 

Robert. 
Det gaaer ei an; De kommer her tilkort. 
Med disse Piger la'er sig ikke spøge. 
Hvis De vil lyde mig — forføi Dem bort! 
Jeg spaaer Dem, at De knap er kommen, førend 
Man ganske høfligt vil Dem vise Døren. 

Verner. 
Ja, hvis jeg kom som Henning Verner, er 

Jeg bange for, min Skjebne vel blev denne. 
Men det er heller ei min Hensigt her: 
Jeg kommer glatvæk til dem som Brienne. 

Robert 

(forundret). 

Som — som Brienne? 

Verner. 

Kjende de da ham? 
Saalidet, som han kj ender dem til Dato. 

Robert. 
Men, hvis De bliver røbet, hvilken Skam 
For Dem, Familien — 

Verner. 
Min strenge Cato! 
Naar hvert et »Hvis« og »Dersom« ret betragtes, 
Det skjuler Feighed, der med Grund foragtes. 

Robert. 
En net Philosophie! — Men Herregud! 
Brienne vrager sin bestemte Brud; 
Hvad vil De da? har han maaskee fortrudt? 

Verner. 
Nei, ingenlunde! men — jeg selv er skudt. 

Robert. 
Hvad? og har aldrig hende seet? 

Verner. 

Desværre; 
Kanskee jeg saa var mine Tankers Herre. 

Robert. 
Nei, det gaaer altfor vidt! 

Verner. 

O, hør mig ud! 
Alt længe har min Vens bestemte Brud, 
Som han vil flye for, opfyldt mine Tanker. 
Igaar i Skumringen, da hendes Billed 
Med tusind Ynder for min Sjæl sig stilled', 
Med Eet jeg hører, man paa Døren banker. 
Det var et Bud fra Obersten, der vel 
Har tænkt, jeg var Brienne — 

Robert. 

Ja, hvad Andet? 

Verner. 
Hans Herre, sa'e han, kommen var fra Landet 
Den samme Dag; han nævned' et Hotel ... 
Han lagde til, man var saa fri at vente. 
At jeg i Formiddag saae op til Dem. 
— Hiint Bud en lynsnar Tanke hos mig tændte. 
Min Ven er bortreist, kommer neppe hjem 
I disse Dage — vi er ikke kj endte 
Hos Oberstens — hvad, om jeg tog hans Navn, 
Hans Uniform — jeg boer et Skridt herfra, 
Er næsten fremmed her i Kjøbenhavn — 
Og meldte mig som Brudgom — 

Robert. 

Ja, hvad da? 

Verner. 
Nu, i det mindste saae jeg da min Skjønne. 
Kanskee jeg blev cureert. 

Robert. 

Og hvis nu ei? 



AMORS GENIESTREGER 13 

Verner. 
Siig, hvad De vil! jeg seer ei anden Vei. 
Jeg haaber, Himlen vil min Kjækhed lønne. 

Robert. 
Den hele Plan er ikke værdt en Bønne. 

Verner. 
Naar D e kun ikke røber mig. Jeg maa 
Betroe mig til. Dem. 

Robert. 
Maa De? Jeg begriber: 
De er kun aabenhjertig, naar det kniber. 

Verner. 
Vær taus! og De skal see, at det vil gaae. 

Robert. 
Vil De da meldes strax? 

Verner. 

Ih nei, bevares! 
Jeg maa først hjem og klædes paa. Jeg kom 
Ihast herind kun for at see mig om. 
Hvor i Hotellet boer De? Hvor forvares 
Det faure Barn — 

Robert. 
Nu, det kan snart erfares; 
Her boe vi, hvor De staaer. 

Verner. 

Hvad her? for Fanden! 
Paa første Sal? Jeg troede, paa den anden. 
Saa maa jeg gaae; hvor kan jeg blive da — 

Robert. 
Ja, see kun til, De kommer snart herfra. 

Verner. 

Saa røb mig ei! De var jo min Docent 

Til Philosophicum i Algebra. 

De ynded' mig som Russ og halv Student 

Og flikked' paa mig der, hvor jeg var tyndest. 

Lad kun en Deel af hine Tiders Yndest 

Begunstige min Plan, og De skal see! 

Siig ikke, taabelig er min Idee! 

Tro ikke, det er Letsind, — at jeg spøger! 

Ved Dag, ved Nat, ved mine Yndlingsbøger 

Beskjæf tiger kun hun min Phantasie. 

Jeg former hendes Billed, lægger i 

Den ubekj endte Piges Træk en Ynde, 

Hvor alle Dele Gratien forkynde. 

See hende maa jeg, gaae det, som det vil! 

Jeg veed, jeg vover her et dristigt Spil — 

Robert. 
Ja, det veed Gud! 

Verner. 
Men vil jeg vinde hende. 
Jeg maa et sligt Klenodie fortjene. 
Og nu Levvel! og staae mig bi som Ven! 
Vær taus! og naar De seer mig her igjen, 
Saa husk, at det er mig, der er Brienne! 

(Gaaer.) 



TREDJE SCENE 
Robert 

(seer efter ham og ryster paa Hovedet). 

Jeg troer, jeg bliver aldrig klog derpaa, 

Om Folk, der tale, staae og gaae som Mængden, 



■^■^■■■■■■■■■■■^■^■M 

Maneerligt, kun lidt kjedeligt i Længden, 
Men, vil man blot paa visse Strenge slaae, 
Paa eengang gaae vidunderligt istaae 
Og laborere stærkt i deres Tale — 
Om disse, siger jeg, er topmaalt gale, 
Og kun ved Vanen eller af Instinct 
Kan snakke med, i Reglen ganske flinkt, 
Hvad eller, om, i Hovedsagen kloge, 
De kun en Tid gebærde sig som Fjoge. 

— Der er nu denne Verner — 

(Seer sig lurende omkring.) 

Skal jeg troe. 
At han en Skrue mangler eller to? 
Det lader saa, at slutte fra Gebærden. 
Men sæt, han kommer vel derfra? hvad saa? 
Saa siger jeg, saa siger hele Verden, 
At han er klog; vi bande vil derpaa. 

— Hm! Solon har jo sagt, vor Lykkes Stjerne, 
Før den i Døden slukkes, maa belees. 

Men nu Forstanden — kunde man ei gjerne 
Med Føie paastaae, først af Enden sees. 
Om Folk har manglet, eller havt en Hjerne? 

Aa jo, aa jo! Men, hvad jeg vilde sagt, 

Hvad Planen angaaer, Verner der har lagt. 

Jeg ellers gjerne kunde staae ham bi. 

Kanskee min Frøken derved slipper fri 

For denne Lieutenant — nu, den Sag er mulig; 

Og Verner, regnet fra, at han er gal. 

Er ellers klog — jeg mener brav og duelig. 

Og Frøkenen er jo hans Ideal. 

— Han kræver Taushed af mig; men min Pligt 
Kan neppe taale, jeg fortier Sligt; 

Og paa den anden Side, naar jeg svigter 

Hans Tillid til mig^ handler jeg jo slet. 
Fordømt! At ballancere mellem Pligter, 
Den Æggedands er Pokker ikke let. 
Jeg maa vel gribe til mit Symbolum: 
Hold dig til Middelveien! medium 
Beati tenuere. Det vil sige 

(Leer.) 

Ja, hvor er Middelveien her saalige? 

At t i e eller tale; den Manøver 

At gaae i Midten, man forgjæves prøver. 

— Stop! Her, hvor Interessen er saa deelt, 
Her kan man tie halvt og tie helt. 
Skal Frøken Jette tage sig ivare, 

Saa maa jeg hende Alting aabenbare; 
Det ligger jo i Tingenes Natur. 
For Obersten jeg tier som en Muur; 
Lad ham kun gjætte sig til Hurlumheien! 

— Paa den Maneer med taalelig Figur 
Jeg gaaer jo meget rigtigt Middelveien. 

(Gaaer mod Udgangen, men meder Obersten.) 

FJERDE SCENE 

Obersten. Robert. 

Obersten. 
Naa, har vor Lieutenant ikke været her? 

Robert. 
Alt nu? Jeg tænker, det for tidligt er. 

Obersten. 
For tidligt? naar man er forelsket, ung — 

Robert. 
Ung er han, men forelsket — 

Obersten. 

En Soldat 
Til Amouretter altid er parat. 
Civil- Etaten er i Sligt for tung, 
For ubehændig, treven; men en Kriger- 
Er Fyr og Flamme foran unge Piger. 



Og Frøkenen — ? 



Robert. 

Obersten. 
Lad hende see Krabaten! 



Robert 

(spydig). 

Jeg frygter, hun er af Civil-Etaten, 
For tung, for ubehændig, treven — 

Obersten. 



Pah! 



De troer nok. Kjærlighed er Algebra, 
Hvor ei et lille Plus kan tages fra — 

Robert. 
Ja, hvis her var et Plus, Hr. Oberst! men 
Her er et Minus, Pokkeren kan flytte. 

Obersten. 
Siig, hvad De vil! det kan Denx Intet nytte. 
Jeg veed. De mener det; De er min Ven, 
Mig og mit Huus hengiven — Gud bevares! — 
Men De er ... lidt for meget ... Mathematiker. 

Robert. 
For megen Ære! Jeg er kun Socratiker, 
En practisk Philosoph — 

Henrik Hertz: Tre Lystspil. 

Obersten. 
Det vil erfares, 
Om Deres Praxis holder Stik mod min. 
En Fæstning aldrig kan saa stærkt forsvares, 
Den viger jo for Mod og Disciplin. 
En Officeer, naar han proberer Stormen, 
Erobrer Pigen alt ved — Uniformen! 

Robert. 
Desværre, De har Ret: man kan bestikke 
Et uerfarent Pigebarn med Lidt. 
En Uniform, en Fjerbusk virker tidt 
Som Trolddom over Folk, det nægtes ikke. 
Men sæt, Brienne duer ikke; vilde 
Saa De, Hr. Oberst, Deres Datter stille 
Til Skive for en pyntet Fusentast, 
Kun for at De kan føie — 

Obersten. 
Hvad? 



Robert. 
Obersten. 



En Grille. 



De bliver bitter. 

Robert. 
Skal et Træf, et Kast 
Med Tærninger da Pigens Vel forspilde? 
Nei, hun er altfor god dertil, fortjener 
Et bedre Held end blindt at kastes til 
En Mand, som Ingen af os hidtil kj ender. 
Betænk, Hr. Oberst, nøie, hvad De vil! 
Jeg veed. De tvinger ikke; men paa Bunden 
Af Overtalelsen er Tvang igrunden. 

— Bliv ikke vred for, hvad jeg her har sagt; 
Hengivenhed for Oberstens Familie 

Hvert Ord, hver Sætning i min Mund har lagt. 
De har jo Lov at følge Deres Villie. 
Jeg veed, De kræver Sandheds Røst af Vennen; 
Om jeg har Uret, gfer sig nok i Enden. 

— Jeg anbefaler mig! 

(Vil gaae.) 

Obersten 

(kalder ham efter nogen Tøven tilbage). 

Hr. Robert! Vent! 
De gjør mig Uret. Havde jeg fortjent 
Bebreidelser, kanskee jeg vilde vredes. 
Men den Bevidsthed, at jeg ene ledes 
Af Omsorg for min Datter, er min Trøst. 
Hvor kan De troe, at i min Alders Høst 
Jeg skulde selv tilintetgjøre Møien, 
Mig mine Børns Opdragelse har gjort? 
De t r o e r, Brienne* duer ikke stort, 
Han er en Modens Springfyr og forfløien; 
Jeg veed, han er en ferm, en brav Husar, 
Der ikke gaaer og skaber sig i Trøien, 
Men passer Tjenesten med Lyst, min Fa*er! 

— Det er min Yndlingsplan, men ingen Grille, 
At see ham som min Svigersøn engang, 

En Plan, hvorfra jeg nødig mig vil skille. 

Og derfor har jeg raadet J^tte; Tvang 

Jeg hverken kan, ei heller vil benytte. 

Ifald jeg gaaer for vidt — man kan ei hytte 

Sig altid — kan De vare mig itide; 

Giv mig et Tegn, et Vink, et Ryk tilside. 

Og Deres Vink skal ikke være spildt. 

— Og saa er den Ting glemt. — Jeg har bestilt 
Den unge Mand at komme til Hotellet 
I Formiddag — ifald han bliver meldet — 
Tys! mine Børn! ... 

FEMTE SCENE 
De Forrige. Henriette. Lotte. 

Jette. 
God Morgen, kjære Fa'erl 

Lotte. 
God Morgen! 

Obersten. 
Tak! — Naa Godtfolk, har I sovet 
Jer rigtig ud inat! 

Lotte. 
Jo Tak, jeg har; 
Men Jette — 

Jette. 
Lotte, husk, hvad du har lovet! 

Obersten. 
Hvad Jette? svar! 

Lotte. 
Har intet Øie lukket. 

Jette. 
Du skal ei troe det; jeg har sovet godt. 

Lotte. 
Nei, Jette, jeg har hørt, hvordan du sukked* 
Og laae og talte med dig selv saa smaat. 
Du gjorde mig jo bange — hahahal 
Jeg troede først, du var en Smule fra — 

(Peger paa Panden.) 

Obersten. 
Hvad er nu det for Narrestreger, Jette! 
Hvorfor har du ei sovet? Barn, du skal! 
Naar man er ung, er Søvnen vor Vasal; 
Den kommer til vor Seng, naar vi er trætte. 
Desværre, siden er det ei saa vel: 
Forgjæves maa vi tidt om Søvnen tigge. 

Jette. 
Ak, kjære Fa' er, jeg er ei vant at ligge 
I dette store, støiende Hotel. 
Jeg troer, det kommer deraf. Hele Tiden 
Man slog med Dørene, man ringed paa; 
Jeg hørte Folk paa Gangen komme, gaae, 
Bestille Heste, Kjøretøi og siden 
I Skjænderi med Værtens tage bort. 
Saa blev her roligt, og jeg blunded' kort. 
Men snart et Selskab talte høit paa Gaden, 
Og snart en Vægters melancholske Raab 
Tilintetgjorde timeviis mit Haab. * 
Det kunde rigtig Søvnen fra mig skræmme. 
— Nei Fa' er I der er uroligt her i Staden. 
Hvor anderledes er det ikke hjemme! 
Den fri Natur har stille Nætter, gaaer 
Til Hvile, naar vi Andre gaae at sove. 
Naar Nattergalen ømt i Busken slaaer. 
Da kaldes Søvnen ned til Mark og Skove. 
Ja, tro mig, ogsaa Skyen ret godt veed. 
At det er Sovetid; den glider ned 
Til Horizonten, søger sig et Leie. 
Og alle Vinde, der om Dagen pleie 
At vugge sig paa Lindetræets Blad, 
Ved Aftentide sildigt skilles ad. 

Paa Engen hvile taust de hvidgraae Taager; 
Hver Skabning søger sig et Sovested 
Og frygter ei, at timeviis dens Fred 
Forstyrres skal af Den, hvis Øie vaager. 

Lotte. 
Min Søster Jette taler som en Bibel. 

Obersten. 
Barn, du er altfor følsom, for sensibel! 

(Afsides til Robert.) 

Jeg lider ei den Sværmen hos min Datter. 

Robert 

(sagte). 

Han lider ikke, hvad han ikke fatter. / 

Obersten. 
Det duer ikke! Hun er altfor blød; 
Hun bliver en Ph antast! 

Robert. 
Har ingen Nød! 
Kun Hjertet sværmer, ikke hendes Hjerne. 
Naar man er ung, som hun, vil Sjælen gjerne 
Sin Næring hente fra Naturens Skjød, 
Betragte nær dens hemmelige Kjerne. 
Med Planter, Fuglerøst, med Blomsters Duft, 
Med Solens Straaler og med Foraarsluft, 
Lig en Polyp med tusind Arme drager 
Naturen os — 

Obersten. 

(conffls). 

Polyp? Hva — hvad behager? 



■■■i 

Robert 

(afsides). 

Aa Herre Gud! 

(Hoit.) 

Jeg siger, Frøken Jette 
Har altid forekommet mig solid 
Og tænksom — 

Obersten. 
Gud bevares! 

Robert. 

Hendes Vid 
Og sunde Hoved vil med Tiden slette 
Hvert Spor, hvert Stænk af Sværmeriet ud. 

Obersten. 
Javist, aa ja! 

(Til Jette.) 

Hør, Barn, du veed, vi vente 
Den Ulige Hr. Brienne snart — 

Jette 

(afsides). 

O, Gud! 

Obersten. 
I blive hurtig, tænker jeg, bekj endte. 
Men husk saa paa, han er en Mand af Velten, 
Der ikke blot til Punkt og Prikke veed 
Med Exercitien, med sin Pligt i Feldten, 
Men og med fiin Galanterie Besked. 
Saa maa du være høflig mod ham, mild, 
Galant og artig, snakke tned ham, bede 
Ham sidde ned. Du kan med Fiinhed lede 

Samtalens Gang paa eders Forhold til 
Hinanden — 

Robert 

(rømmer sig). 

Hm! 

Obersten 

(seer paa ham og rømmer sig). 

Hm! Kjære, veed du hvad — 
Du veed nok selv, hvordan man bær sig ad. 
Tael, hvad du vil: om Veiret, Vagtparaden, 
Om der er helles noget Nyt i Staden — 

Jette 

(beklemt). 

Ja, kjære Fa'erl 

Obersten. 
Men du maa pynte dig. 

Jette. 
Ak, jeg har ingen Lyst at pynte mig. 

Obersten 

(noget heftig). 

Du skal! Nu er jeg kjed deraf. Din Fader 
Vil sikkert ikke raade, hvad der skader. 
Du skal, du bør dig føie som en god 
Og eftergiven Datter — 

(Robert trækker ham i Kjolen. Obersten seer paa ham og nikker.) 

— lad kun være! 
Naar det generer dig, saa har du Ret. 
Kanskee det ei behøves — paa min Ære, 
Du er jo meget ordentlig og net. 
Det er jo ikke Møien værdt at flikke 
Paa Stadsen altfor meget. 

Lotte. 
Lille Fa'er! 
Skal jeg da pynte mig? 

Obersten. 
Behøves ikke. 

Lotte. 
Aa, det er hurtig gjort. 

Obersten. 
Du er en Nar, 
Som Ingen spørger om. 

Lotte. 
Papa kanskee, 
Men derfor kan det hænde sig, at Andre — 

Obersten 

(seer paa Uhrct.) 

Naa, mine Børn, jeg maa nok til at vandre; 
Jeg har Forretninger. Lad mig nu see, 
Naar Fyren kommer, medens jeg er ude, 
At I gjør Alt, som jeg har sagt. 

Lotte. 

Skal skee. 

Obersten. 
Især jeg vil min Jette derom be'e. 
Tro mig: en Mand, hvem alle Folk forgude, 
Ung, rig, en saadan Mand fortjente vel. 
Min Jette deelte med ham Livets Held. 
Tvang, veed du, er imod mit Naturel. 

(Seer paa Robert.) 

Jeg overtaler heller ikke — ja, 
Forstaae mig ret: jeg raader ikke fra; 
Nei, Gud bevares, Barn, jeg raader til. 

Jeg ønsker, at min egen Jette vil 
Betænke, det er hendes Faders Trøst 
Og bedste Haab, at skabe Held og Lyst 
For eder begge ved en slig Forening, 
Og at jeg handler i den bedste Mening. 
Jeg holder for, du burde — 

(TU Robert.) 

Sa'e De Noget? 
Robert. 
Jeg? Nei ... 

Lotte. 
Han vil ei rigtigt ud med Sproget. 
Jeg troer, Hr. Robert kunde, naar han vilde, 
Bevise ved en grundig Parlaments- 
Beretning og en kort og tør Sentents, 
At Søster Jette gjorde klogest i 
At sige Ja og fø:e sig, fordi 
Uheldigviis et Nei er nu — for silde. 

Obersten. 
Engang for alle, lad os slippe fri 
For dine Paafund — 

Robert. 
Bryd Dem ei om dette; 
Det Hele var kun Spøg og Ironie. 

Obersten. 
Hvad? — Naa, De mener ...! — Altsaa, lille Jette, 
Du føier jo din Fader? 

Jette. 
Ja, Papa! 
Robert 

(afsides). 

Jeg var tilfreds, at han var vel herfra. 
Et Vink jeg gav dem, hvis jeg bare turde. 

Obersten 

(til Robert). 

De bliver jo, ifald han — 

Robert. 

Gaa De kun I 
Jeg bliver her endnu en lille Stund. 

Obersten. 
Naa, det var godt! God Morgen, Børn! 

(Spøgende.) 

Jeg burde 
Forresten ikke gaae fra Huus og Hjem, 
Naar mine Børn hver Stund paa Dagen venter 
En Officeer fra Amors Regimenter, 
Men blive her for at beskytte dem. 

Lotte. 
Har Amor Regimenter? 

Obersten. 
Om han har? 
Husarer, Barnl 

(Til Robert.) 

Er det Virgil, der siger ... 
Robert 

(tør). 

O vid har sagt, hver Elsker er en Kriger, 
Men ikke, at hver Elsker er Husar. 

Obersten. 
Og at Recrutterne han ta'er med Magt 
Til Regimenterne — ? 

Robert. 

Kan gjeme være! 
Forliebte Folk er ellers Volontaire. 

Obersten. 
Der kan I høre! Tager Jer iagt! 
Hvis Amor sender Jer en Substitut, 
Der hverver En af eder til Recrut, 
Er Skylden ikke min: mod denne Fare 
Kan ingen Oberst sine Børn forsvare. 
— Naa, Børn, Adieu! 

(Qaaer leende bort.) 



SJETTE SCENE 

Henriette. Lotte. Robert 

Robert 

(seer efter ham, gjentagende afsides hans Slutnings-Replik). 

... »Ei sine Børn forsvare!« 
Ja, kj endte han saasandt den hele Fare, 
Der truer Datteren, han blev, jeg tænker. 
Og satte først en Pind for Amors Rænker. 

Lotte. 



Hr. Robert! 

Frøken! 



Robert. 

Lotte. 

De er mig den Rette! 

Robert. 
Hvorledes mener De? 

Lotte. 
Jeg stolte paa, 
De vilde tage Dem idag af Jette. 
Jo pyt! 

Robert. 
Det er endnu min Hensigt. 

Lotte. 

Saa? 
Det var just ikke meget godt at mærke. 

Robert. 
Nu, at det mærkes, er ei heller godt. 

Lotte. 
Men, naar De tier, strander vort Complot. 

Robert. 
Min Iver jeg umuligt kan forstærke. 
Jeg veed, hvad jeg har talt om denne Sag, 
Og tør i Grunden neppe Meer forsøge. 
Men — Hr. Brienne kommer ei idag. 

Jette. 
Han kommer ikke? 

Lotte. 
Aa, De vil nok spøge! 

Robert. 
Nei tilforladeligt! Han er paa Landet; 
Om nogle Dage først han ventes hjem. 

Lotte. 
Her var jo Bud, han kom. 

Robert. 

Han kom? Ja, hvem? 

Lotte. 
Ih nu, Brienne. 

Robert. 
De bedrager Dem. 
Hierunder, Frøken, stikker noget Andet 

Jette. 
Men siig os dogl 

Robert. 
Seer De, en ung Student 
— Jurist — der boer paa Kammer med Brienne, 
Er stærkt tilsinds at gi'e sig ud for denne. 

Jette. 
Hvad hører jeg I 

Lotte. 
Nu har jeg Mage kjendt! 

Jette. 
Men tael, hvad har bevæget ham ... 

Robert. 

Han siger, 
Han er forliebt i Dem. 

Jette. 

I mig? min Gud! 
Veed han da ei, jeg er Briennes Brud? 

Robert. 
Troer De, at h a n af den Grund Pladsen viger? 
Jo mere vanskeligt, des mere Glorie! 

Lotte. 
Men det er jo en nydelig Historie! 
Hvad hedder han? Hvor skriver han sig fra? 

Robert. 
Han hedder Henning Verner, er ... 

Lotte. 

Alvorligt? 
Er det hans Fa' er, der kommer til Papa? 

Robert. 
Han kommer gjerne til os een Gang aarligt. 

Jette. 
Men dennes Søn er hæderlig bekjendt. 

Robert. 
Han er en meget duelig Student, 
Brav, redelig og dygtig i sit Fag. 
Hvad Hjertet angaaer, kan jeg frit cavere. 
At det er reent. Det er en anden Sag, 
Han er phantastisk; men at coquettere 
Med Følelser, det hedder jo Cultur. 

Lotte. 
Jeg gad dog rigtigt vide, hvad Figur 
Den unge Herre gjør ved sin Visite. 

Robert. 
Ja, Knægten mangler ikke Conduite. 

Jette. 
Men, kjære Robert, naar De kj ender ham, 
Saa er det Deres Skyldighed at raade — 

Robert. 
Nei, bedste Frøken! det kan lidet baade: 
Man har kun Utak derfor. Spot og Skam. 
Lad ham kun brænde sig, lad ham kun komme! 
Han vil fortryde det, før Dag er omme. 

Lotte. 
Men sæt — man er jo ikke Steen og Stok — 
At vi ... 

(Standser.) 

Robert. 
At De? 

Lotte. 
Nu, De forstaaer mig nok. 

Robert. 



Ih neii 



Lotte. 
Vi blev forelsket i Studenten — 



Robert 
Saa maa De finde Dem i Deres Skjebne. 

Lotte. 
Jeg spørger ei for min Skyld; jeg kan væbne 
Mit Hjerte mod Cupidos List. Men hun, 
Min stakkels Søster Jette — 

Robert 

(af&ides). 

Bi du kun! 

(Heit og langsomt.) 

Ja, naar De frygter, kan vi jo forhindre 
Hans Ankomst ... 

Lotte 

(hurtigt). 

Gud bevares! Intet mindre! 
Han kommer snarere, som han var kald't; 
Et Medlem bliver han af vor Forening. 

Robert. 
Jeg fatter ikke ganske Deres Mening. 

Lotte 

(demonstrerende). 

Seer De, det er igrunden rigtig galt. 

At Fader ideligt har plaget Jette 

Med denne Lieutenant, at hun skal, hun maa, 

At Pligten kræver — jo, det er det Rette! 
Det er jo høist naturligt, man maa faae, 
Jeg kunde fristes til at sige, Lede 
For En, der, længe førend vi ham saae, 
Blot ved sit Navn har opfyldt os med Kjede. 
Men derimod for Verner var hun fri; 
Hans Navn har ikke, ved at repeteres. 
Tilintetgjort den Sjæle-Sympathie, 
Hvoraf dog Kjærlighed skal inspireres. 
Det var forunderligt, om ei hun vilde 
Entrere med ham — 

Jette. 
Lotte, tie dog stille! 

R o h e r t. 
Med Verner! Naa! — Nu først jeg fatter Meningen. 
Det kalder De et Medlem af Foreningen! 
— Men nu Brienne, Frøken? 

Lotte. 

Lad mig see! 
Min Søster har kun mod ham,' hun skal ha'e ham. 
Men jeg skal ikke — saa kan jeg jo ta'e ham. 

Robert. 
Tillader De, jeg smiler — 

Jette. 
Jeg maa lee, 
Hr. Robert, at De gider staae og høre 
Det taabelige Tøi. 

Robert. 
Enhver Idee, 
Min Frøken, kræver et opmærksomt Øre. 
Maaskee den kan til noget Gavnligt føre, 

Henrik HerU: Tre Lystspil. 3 

Men som vi først paa Bunden af den see. 
Hvad Deres Søsters Mening angaaer, tænker 
Forsaavidt ogsaa jeg, at Verner vist 
Kan more, men ei skade ved sin List. 
Frygt ikke, han vil bruge lave Rænker; 
Al Lumpenhed er fremmed for hans Sjæl. 
Hvem veed? Maaskee hans Komme bringer Held. 

Jette. 
Jeg frygter kun — 

Lotte 

(til Robert). 

Aa, lad os slippe fri 
For Deres og min Søsters Undersøgelser. 
Jeg ynder Verner; han er et Genie; 
Han maa, han skal, jeg haaber, staae os bi — 
I Andre kommer ingen Vei, fordi 
— Tilgiv — I seer i Alting lutter Spøgelserl 

Jette. 
Du overgivne Pige! Munden løber 
I Baglaas for dig: slaae dig dog til Ro! 

Robert 

(afsides). 

Hun lader Kuglerne, som Verner støber. 

(Høit.) 

løvrigt haaber jeg, De ikke røber. 
At jeg har sagt Dem — 

Lotte. 
Ih, hvor kan De troe! 
Vi tie nok; husk paa, at vi er to: 
Hvis ikke jeg kan tie, kan min Søster. 

Robert 

(leende). 

Nei, Frøken, nei! De er en daarlig Trøster! 

— Men nu maa jeg forlade Dem. — Lad Knægten, 
Den unge Verner, føle hele Vægten 

Af Deres Railler! og Skjemt og Spot; 

Han har fortjent at straffes for sin Dristighed. 

Lotte. 
Ja, straffes skal han; o, jeg ønsker blot 
At vise ham min Overmagt i Listighed. 

Robert. 
Men, Frøken, vogt Dem dog for Amors Garn I 

Lotte. 
For Amor? Aa, jeg er jo intet Barn! 

Robert. 
Ja, det er netop det, jeg tænker paa; 
Han bryder sig Skam ikke om de S m a a e. 

— God Morgen, mine Frøkener! 

(Gaaer ud af Hoveddøren.) 



SYVENDE SCENE 

Jette. Lotte. Siden en Tjener. 

Lotte. 

Hør, Jette! 
Troer du, at jeg har noget Anlæg til 
At blive en taalelig Coquette? 

Jette 

(spøgende). 

Aa jo! kanskee, naar du alvorligt vil. 

3* 

Lotte 

(leende). 

Ja, paa min Villie kan jeg ikke klage. 

Jette. 
Men hvorfor spørger du? 

Lotte. 
Mit Forsæt er. 
At pine, plage Verner, men især, 

rX b ... 

Jette. 
At ... ? Hvad er dit Forsæt? 

Lotte. 

At behage. 
Jette. 
Du er en Nar. 

Lotte. 
Men du maa staae mig bi. 

Jette. 
Jeg duer ikke til Coquetteri. 

Lotte. 
Aa, veed du hvad! ifald du vil probere — 

Jette. 
Nei, Lotte, nei! Man har mig ofte sagt. 
Det er en farlig Spøg at coquettere; 
Ustraffet haaner Ingen Amors Magt. 

(En Tjener melder Lleutenant B r 1 e n n e.) 

Lotte 

(med et Udraab). 

Briennel — Jette, det er Verner! 

Jette. 

Kjære, 
Husk Tjeneren! Du maa forsigtig være. 

Lotte. 
Ah, du har Ret! 

Jette. 
Hvad gjør vi nu? 

Lotte. 

Vi kan 
Umuligt andet ... 

Jette. 
Det gaaer aldrig an! 

Lotte. 
Jovist, her er jo Intet at befrygte. 

Jette. 
Nei Intet uden — 

Lotte. 
Uden hvad? 

Jette. 

Vort Rygte. 

Lotte. 
Hvor kan du troe det? Verner er honnet; 
Hr. Robert kjender ham — 

Jette 

(tvivlraadig). 

Jeg veed ei ret ... 

Lotte. 
Ind maa han; ikke, Jette? 

(Til Tjeneren.) 

Beed ham være 



38 HENRIK HERTZ: TRE LYSTSPIL 

Velkommen! 

(HøU til Søsteren.) 

Strax, du sa*e jo; ikke sandt? 

Jette 

(forvirret). 

Javist! 

Lotte. 
Hvad, om lidt mere Tid vi vandt? 

(Til Tjeneren.) 

Hør, beed ham vente her; vi har den Ære 
Paa Øieblikket. 

(Tjeneren gaaer.) 

Kom nu ind med, Jette; 
Lidt maae vi ordne paa vort Toilette. 

Jette. 
O, det er ei nødvendigt! 

Lotte. 
Ih Passiar! 
Kom nu! husk paa, livad du har lovet Fa'er. 

Jette 

(leer). 

Men jeg begriber ei, hvorfor du har 
Saa travlt, hvorfor vi endelig skal pyntes. 

Lotte. 
Vi Q vindfolk, troer jeg, er af et Metal, 
Der, for at gaae og gjælde, først maa møntes. 
Pynt hører paa en Maade til vort Kald. 
Kanskee man fordum ene saae paa Kjernen; 
Nu see de Fleste først paa K jernens Skal. 
Man seer paa Hatten, før man seer paa Hjernen, 
Miw seer paa Biystet for ^t see paa Stjernen^ 



mm 

Man seer paa Daarligheder uden Tal, 
Hvoraf Moralen er: vi bør og skal 
Gaae ind og pyntes lidt! 

(Trækker Jette ind med sig i Værelserne tilvenstre.) 

OTTENDE SCENE 
Lleutenant B r i e n n e 

(civilklædt, kommer ind). 

Her er jeg da! 
Slukøret, sandt at sige, og lidt flau, 
Omtrent som Bamsen hist, der laae og sov 
Paa Isen, medens Stormen rev den fra, 
Og feiede Patronen mod dens Villie 
Til ubekj endte Lande. — Aa, ja ja! 
Hvad Bamsen! den! Var jeg en Bjørn endda. 
Jeg brød mig feil om Oberstens Familie. 
— Nu straffes jeg, fordi jeg før har sovet. 
Men Mod! Jeg er da. Herren være lovet, 
Paa Reiserouten, som min Stivpapa 
Har blæst mig ind paa, kommen blandt honnette 
Og christne Folk, man tale kan tilrette. 
Hvad eller, naar det kniber, løbe fra. 

(Sætter sig.) 

Det er dog selsomt! Naar endnu jeg mindes. 
For sex Aar siden, da jeg henrykt stod 
Paa Stenten, hvor min Faders Gods forbindes 
Med Oberstens, og saae med fyrigt Blod 
Og ung Begjær hans Døttre sidde stille 
Langtfra mig i et Lysthuus! Tidt jeg vilde 
Gaae ned til dem, men mangled' altid Mod, 
Men Phantasien malte mig de søde, 
HftJwo;x»e Piger mpd en Coloxitf 

Der kunde paa det Virkelige bøde. 
Hvad gav jeg ikke dengang for et Møde 
Som dette I — Selsomt! hvad der n u er mit, 
Det vil jeg egensindig fra mig støde. 

— Hm! ingen bra' Karl glædes ved et Held, 
Der villigt, naar han griber som iblinde. 
Og uden Møie bliver hans; med Skjel 

Vi agte høiest, hvad vi først maae vinde. 

— Hvis dette Giftermaal er mig imod, 
Er det et Under? Jeg har læst et Brev, 
Som nylig Obersten min Stivfa'er skrev. 
Heri med rene, klare Ord der stod, 
Den lille Frøken elsker mig, hun haaber 
At blive saa lyksalig — 

(Springer op.) 

O, de Taaber! 
Fy, hun maa være giftesyg! Hun kjender 
Mig ei, og griber til med begge Hænder! 
Nei, nei, min Frøken! var De end saa smuk 
Som Bathseba, da Israels Konge saae 
I Badet hendes Skjønhed med et Suk, 
Fra Dem, jeg lover, skal jeg urørt gaae! 
Hvis Skjønhed gjorde det — 

NIENDE SCENE 
Lleutenant Brlenne. Jette og Lotte (med noget forandret Paa- 

klædning). 

Lotte. 

Min Herre! 

Brienne 

(forvirret). 

Ah! 
Jeg beder om Forladelse — 

Jette. 

Desværre, 
Vi har nok gjort Dem Tiden lang, min Herre! 

Bri enne 

(mens man tager Sæde). 

Jeg be'er! — 

(Afsides.) 

Ja, hun er smuk som Bathseba! 
Men hvem er ældst af dem? 

Lotte. 

Jeg har den Ære 
At forestille Dem min Søster Jette 
Med samt mig selv — 

Brienne 

(aisides). 

Aha, jeg kimde gjætte! 

(H«it.) 

Tillader De, at jeg tør presentere 

For Dem mig selv, en ubekjendt Person, 

Kun anbefalet ved — 

Lotte 

(afbrydende ham). 

— Sin Carriére. 
De er jo Lieutenant; ikke? 

Brienne. 

Ved Husarerne. 

Lotte. 
Ja saa! 

Brienne. 
De tænkte — ? 

Lotte 

(ironisk). 

At De var Dragon. 
Her er i Byen mange Regimenter, 
Artilleri og Jægere — 

(Med Eftertryk.) 

Studenter — 

B r i e n n e. 
Ja, det er sandt. 

Lotte 

(afsides). 

Det er en huul Patron! 
Han lader, som han ikke mærker Snarerne. 

(Høit.) 

Man har es sagt, Do har studeert engang. 

B r i e n n e. 
For megen Ære! Ungdom føler Trang 
Til Kundskab — 

Lotte. 
Nei, De skal jo være stærk 
I Græsk, Latin ... 

B r i e n n e. 
Aa nei! Et enkelt Værk 
Man kan sig stave til ... 

Lotte 

(afsides). 

Den Lur! Men bi! 

(Heit.) 

Men er det sandt. De er bevandret i 
Lovkyndighed, i Jur^ ... ? 

Bri enne 

(leende). 

O, jeg be'er! 
De har for gode Tanker, som jeg seer, 
Om Deres Tjeners Duelighed — 

Lotte 

(afsides til Jette). 

Neil 
Med ham, jeg troer, man kommer ingen Vei. 
Prøv nu, om d u kan. 

Brienne 

(til Jette). 

Frøkenen besøger, 
Saavidt jeg veed, kun sjelden Kjøbenhavn. 

Jette. 
Jeg holder meest af Landet. 

Brienne. 

O, De spøger! 
Ved tusind Midler vækker og forøger 
En Hovedstad de unge Damers Savn. 
Ved Baller, Assembleer, ved Concerter, 
Ved det selskabelige Livs Behag 
Den fængsler stærkt de qvindelige Hjerter. 

Jette. 
Den fængsler og — bedøver. Selvbedrag 
Og Tomhed følger ovenpaa dens Glæder. 
Nei, denne Tummel i de store Stæder 
Er mig imod; mit Hjerte hænger ved 
En uforstyrret, landlig Eensomhed. 
Dér flnder jeg igjen mig selv; dér hyå&F 

En Morgentime mig en Ro, en Fred, 

Man her med Letsind og med Haan forskyder. 

B r i e n n e. 
Jeg maa beundre Frøkenen: saa smuk, 
Saa ung, og aldrig længes efter Livet 
I Hovedstaden med et lille Suk. 
Et saadant Sind blev mig vist ikke givet. 
Jeg føler mig i Eensomhed for ung; 
Mig synes min Erfarings-Skat for lille. 
Til at den kunde, som jeg ønsker, stille 
Tilfreds min Phantasie. Den er dog tung. 
Den slemme Vintertid paa Landet. 

Jette. 

Nei — 
Ifald den er, hos os det mærkes ei. 

Lotte 

(der har yttret nogen Utaalmodighed). 

Men, apropos, min Herre! Vi har hørt. 
De var paa Landet. 

B r i e n n e. 

Rigtig. Jeg er kjørt 
Idag hertil. Men inden jeg kom hjem, 
Erfoer jeg, der har været Bud fra Dem — 
Det var hos Værtens her. Jeg holdt det for min Pligt, 
At lade strax mig melde. 

Lotte 

(afsides). 

Lutter Digt! 

(Høit.) 

Men, naar De kom idag, hvorledes kunde 
Min Herre da i g a a r besvare Brevet, 
Min Fader skrev — 

B r i e n n e. 
Har Deres Fader skrevet? 

Lotte. 
Javist, det veed De sagtens. 

B r i e n n e. 

Ingenlunde. 

Lotte. 
Men Herregud! vor Tjener traf Dem hjemme; 
Han talte selv med Dem igaar. 

B r i e n n e. 

Umuligtl 
Lotte 

(spottende). 

Betænk Dem bedre! Sligt kan gaae af Glemme. 

Jette 

(afsides til Lotte). • 

Nei, det er Uret! Vi er altfor slemme! 

Lotte 

(afsides til Jette). 

O, han fortjener Alt! Det er jo grueligt! 

B r i e n n e. 
Det hjælper lidt at speculere paa, 
Hvad ligefuldt jeg aldrig kan forstaae. 

Lotte. 
Ja, Een har svaret Budet; men om denne. 
Der dristig paastod, at han heed Brienne, 
Var ogsaa ... 

Brienne 

(til Jette). 

Hvad troer De om denne Sag? 

Jette 

(forlegen). 

Jeg? — Naar De først er kommen her idag, 
Det lader til, her skjules ... 

Lotte. 

Et Bedrag; 
Hvad Andet? 

Jette 

(afsides til Lotte). 

Lotte, tys! hvor kan du nænne! 

Lotte. 
O lad mig! ... 

(Til Brienne.) 

Deres Huusfolk maa De kjende; 
Er det el tænkeligt, at En af dem 
Har sagt af Overgivenhed ... 

Brienne. 

Ja hvem? 
For Een kun er mit Forhold her bekjendt; 
Min Stuekammerat, en ung Student, 
En candidatus Verner — 

Lotte. 
Verner? (Langtrukket.) Naa! 
Og ham man sagtens ei tør gjette paa. 

Brienne. 
Ih, Gud bevares, han! 

Lotte 

(spottende). 

Nei, Gud bevares! 

Den Møie, mener De, kan gjeme sparesi 

(Afsides.) 

Hans Frækhed er forfærdeligl 

B r i e n n e. 

Hvad skulde 
Bevæge Verner til ... 

Lotte. 
Bevares! — Men, 
De kaldte, troer jeg, Verner Deres Ven ... 

Brienne. 
Det er han. 

Lotte. 
Saa De kjender ham? 

Brienne. 

Tilfulde. 
Lotte 

(afsides). 

Han skal ei døe i Synden. (Høit.) Vi har hørt, 
At Deres Ven er overvættes flygtig. 
Letsindig uden Grændser ... 

Brienne. 

Man har ført 
Dem skammeligt bag Lyset. Han er dygtig 
Af Characteer og i sit Fag. Saa klog 
Som flink og brav; en Ven af Sandheds Sprog; 
For varm kanskee for vore Tiders Kulde; 
En Opponent mod Tyrannie og Tvang; 
En ... 

Lotte. 
Men, for Guds Skyld, hør dog op engangl 
Ifald man længe hørte Dem, man skulde 
Til Slutning troe, De meente, hvad De sa'e. 



48 HENRIK HERTZ: TRE LYSTSPIL 

Brienne 

(foraodret). 

Hvorledes, Frøken, jeg ... ? 

Lotte 

(til Jette). 

Men du, — hvorfra 
Du faaer den Rolighed, hvormed du hører 
Det smukke Sprog, den unge Herre fører, 
Det er mig ubegribeligt — den Roes, 
Han ødsler paa sig selv — 

Brienne. 

Hvordan? De mener — ? 

Lotte. 
At Den, der taler om sig selv, fortjener 
I Reglen næsten aldrig, at han troes. 

Brienne 

(med stigende Forundring). 

Der taler om sig selv — ? 

Lotte. 

Du milde Gud! 
Betragt, hvor han kan see uskyldig udi 
Begriber De da ikke, Hr. Student! 
At De og Deres Plan er os bekjendt? 

Brienne. 
Student? og Plan? — Ja, dersom jeg forstaaer 
Et Ord, ja blot en Stavelse af Sagen, 
Saa vil jeg hedde Hans! 

Lotte. 

Nei, nu forgaaer 
Taalmodigheden mig! 

Jette. 
De er bedragen, 



Hr. Verner! 



B r i e n n e. 



Verner? 



Jette. 
Deres Tillid skuffet. 
Det gjør mig ikkun ondt, at De er truffet 
Paa Lottes overgivne Drilleri. 

Lotte. 
Godt Ord igjen! Jeg var kun vred, fordi 
Hr. Verner spilled' altfor godt sin Rolle. 

Brienne 

(afsides). 

Hvorledes! Naar de mig for Verner holde, 
Mon han da har — 

Lotte. 
Men nu er det forbi; 
Jeg tænker, at vi kjende nu hinanden. 
Vi vil ei spørge Dem om Grunden til 
Besøget, vi beæres med; vi vil, 
I Tillid til, at vi har truffet Manden, 
Hvis Kløgt kan være os til Gavn maaskee, .. 

Brienne 

(bukker). 

Jeg be'er! 

Lotte. 
... Lidt nærmere ved Lys besee. 
Hvad De formaaer med Deres snilde Hoved. 

Brienn e 

(afsides). 

Mon Verner! ... Hvilken taabelig Ideel 

Henrik Hertz: Tre Lystspil. 

Lotte. 
De veed, min stakkels Søsters Haand er lovet 
Til Ht. Brienne. At Papa har glemt 
At spørge hende først om hendes Mening, 
Er i sin Orden, men isandhed slemt. 
Thi at min Søster hader en Forening, 
Hvor Alt af Andre forud er bestemt, 
Begriber De. Gud Amor altid vredes, 
Naar Kjærligheden har det saa beqvemt. 

Brienne 

(afsides). 

Du Frelsens Gud, hvad hører jeg? — 

(Høit til Jette.) 

Hvorledes, 
Min Frøken, er Partiet Dem imod? 

Jette. 
Hvor kan det undre Dem? Hvis jeg forstod 
At qvæle mine Følelser, at glemme 
Hver Ungdoms-Drøm, hvert Haab, hvis Smigerstemme 
Mig ane lod en Fremtid, smykket med 
En vexelsidig, trofast Kjærlighed, 
Kanskee jeg da med Lethed fandt mig i 
Et ellers klogt, conventionelt Partie. 
Og ikke det alene — men hvorlunde 
Jeg, uden at jeg kj ender til, ja uden 
At jeg har seet min Brudgom, skal begrunde 
Blot Agtelsen, man fordre kan af Bruden, 
Det er mig ubegribeligt! 

Brienne. 
Jeg tager 
Oprigtig Deel ... 

(Afsides.) 

Det lader næsten til, 
I mig er Ingen her f orliebt . . . 

(Høit.) 

Og jeg beklager 
Af Hjertet Deres Stilling. 



Vi blot, Hr. Verner .. 



Lotte. 
See, nu vil 

Brienne 

(confus). 

Verner? 

Lotte. 

Nu, hvad gaaer 



Der af Dem? 



Brienne. 
Intet, Frøken! Jeg forstaaer, 

(Afsides.) 

Jeg maa nok takke Gud, om jeg tør være 
Som IPseudonym tilstede med lidt Ære. 

(Høit.) 

De mener ...? 

Lotte. 
For min Søster er det vigtigt. 
At slippe for at sige Fa'er imod, 
Og gi'e Brienne Kurven. — De forstod 
Min Mening? 

Brienne 

(leende). 

Jo. 



4* 



52 kÉNlitÉ tlEftT2: tkjg tVstsPtt 

Lotte. 
Hvis nu jeg slutter rigtigt, 
Er De den Eneste, fra hvem vi kan 
Med Føie vente Hjælp. 

B r i e n n e. 
Fra mig? Hvordan? 

Lotte. 
De kj ender jo Brienne; jeg formoder, 
De er hans Ven ... 

Brienne. 
Han er mig meer end Broder. 

Lotte. 
Nu vel! Min Søster havde først isinde 
At lade Robert tale med ham. 

Brienne. 

Hvem? 

Lotte. 
Nu Robert; det er jo en Ven af Dem. 

Brienne. 
Naa, Robert, ham! 

(Afsides.) 

Her er jeg godt klemt inde! 

Jette. 
Ja, det er Robert, kan De nok forstaae. 
Der har forraadt os Deres Komme. 

Brienne. 

Naal 
Lotte, 
Saa vilde Jette nægte Dem Audiens; 

Men heldigviis beslutted* jeg at sende 
Paa Roberts Vegne Dem til Hr. Brienne. 

Jette. 
Man hører altid mere paa en Vens 
End paa en Fremmeds Raad. Ifald De vil, 
Ifald De kan og føler Kald dertil — 

Brienne. 
Isandhed, bedste Frøken, Alt med (Jlæde! 

Jette. 
Bevæg da Hr. Brienne til at træde 
Tilbage først; han kan det. Jeg desværre 
Tør ei betragtes som min egen Herre. 
Siig ham, at han og jeg er hver for gode 
Til en Forbindelse, der er ... 

Lotte. 

Paa Mode; 
Men at min Søster hader det Moderne, 
Og derfor beder om Exciise. 

Brienne. 
Gjeme; 
Naar blot ... 

Lotte 

(hurtig). 

Har han bestemt sig for min Søster? 
Brienne 

(langsomt). 

Jeg troer, han veed det ikke selv endnu. 

(Afsides.) 

Nei, lille Verner, det var Synd, om du 
Slap ganske fri! 

(Høit.) 

Jeg er en daarlig Trøster; 
Men Pligten kræver, ligefrem at sige, 
At jeg, saavidt jeg kj ender til ham, troer, . 
Hans Attraa at besidde Dem, vil stige 
Langt før end tabe sig ved Deres Ord. 
Saa underligt er Mennesket: det fristes 
At ønske, hvad det mærker, let kan mistes. 
Han var ei heller værdig til at faae, 
Min Frøken, et Klenodie som dette. 
Ifald han ei engang probeerte paa 
At vinde det. Thi tænker jeg som saa, 
Det bliver bedst, vi Intet ham berette, 
Men lade Sagen rolig fremad gaae. 

Lotte 

(spottende). 

Indtil den endelig vil gaae Istaae. 

B r i e n n e. 
Tillader De! — Ved ligefremme Vaaben 
Vi komme let tilkort, jeg frygter for. 
En List, en høist uskyldig, staaer os aaben; 
Ved den utvivlsomt Seieren er vor. 

Lotte. 
En List? 

B r i e n n e. 
Han kjender ikke Frøken Jette; 
Han veed ei heller, hvem af dem er ældst. 

(Til Lotte.) 

Ifald nu D e udgav Dem for den Rette, 
Blot for en Tid — er Deres Søster frelst! 

Lotte. 
O herligt! En guddommelig Ideel 

Jette. 
Hvortil den fører, kan jeg ikke see. 

Lotte. 
Ei, kjæreste! det kan et Barn begribe. 
Han bringes derved i en dobbelt Knibe. 
Thi sæt, han kommer, holder mig for dig. 
Og jeg er ei saa heldig at behage 
Hans Smag, saa trækker han sig smukt tilbage. 
Men er jeg mod Forventning virkelig 
Saa heldig ... 

(Standser.) 

Jette. 
Nu da? 

Brienne 

(ironisk). 

Frøkenen maaskee 
Til den Tid har en lykkelig Idee. 

(Til Jette.) 

I hvert Fald troer jeg, De, min Frøken, slipper, 
I hvad saa skeer, forbi de værste Klipper. 

Jette. 
Ja, det er muligt; men — 

(Leende.) 

Du milde Gudf 
For min Skyld Lotte skal agere Brud 
Og Lynets Fare fra mit Hoved lede. 
Selv urørt som et følesløst Metal; — 
Men, Pige, sæt, at Amor i sin Vrede 
Dit Hjerte smelter — 

Lotte. 
O, hold op! Jeg skal 
Nok hytte mig for Kjærlighedens Fare. 

Brienne 

(med fortsat Ironte). 

Jeg haaber ogsaa, Himlen vil bevare 
Saa stor Opoffrelse ... En anden Sag, 
Der bliver mere vanskelig, er denne: 
Naar nu Brienne kommer her Idag — 



Han kommer ikke. 



Ja, som jeg siger. 



Jette. 

Brienne. 
Han er her. 

Lotte. 

Brienne? 

Brienne. 

Lotte. 
Aa, hvor vil De hen! 



Jette. 
Han er paa Landet, kommer først igjen 
Om nogle Dage — 

Brienne. 
Men naar jeg nu siger 

Lotte. 
Vi veed det bedre — 

Bri enn e 

(afsides). 

Underlige Piger! 
Man skulde troe, tilsidst var jeg nok Den, 
Der vidste bedst, hvornaar jeg kom igjen. 

(Høit.) 

Tillader, mine Frøkener, min Ven 

Imod Forventning kommen er tilbage. 
De faaer Besøg af ham idag. Vi maae 
I Flugten et Par Forholdsregler tage. 
Det var jo muligt, at han stødte paa 
Hr. Obersten — 

Lotte. 
Det maa forhindres. 

Jette. 

Men, 
Hvorledes kan vi hindre det, at Fader ... 

Lotte. 
Ei, lad kun mig! Naar blot vor lærde Ven, 
Lidt før Brienne kommer til os, lader 
Os bringe Bud derom ... 

Brienne. 
Jo, det. skal skee. 

Lotte. 
Saa instruerer jeg vor gamle Tjener; 
Og Resten gi'er sig sagtens, skal du see. 
Kun er det høist nødvendigt, at jeg kj ender 
En Smule til ham, har et Slags Idee 
Om hans Personlighed ... 

(Fører Brienne til Siden.) 

Hør, veed De hvad, 
Hr. Verner, ikke sandt? hvis Dem jeg bad, 
Saa var De nok saa artig at beskrive 
Mig hans Person; blot en Idee mig give. 

Brienne. 
Ja, med Fornøielse, saa godt jeg kan. 

Lotte. 
Som, for Exempel, har héin god Forstand? 



58 henhik hertz: tre lystspil 

B r i e n n e. 
Aa jo! 

Lotte. 
De troer, han løber let i Snaren? 

B r i e n n e. 
Fordi han ei engang kan ane Faren. 

Lotte 

(skjedesles). 

Man siger, han er smuk. 

Bri enn e 

(afsides). 

Ja, saa! man siger! 

(Høit.) 

Et Mandfolk, Frøken, men især en Kriger, 
Er altid smuk, naar han er brav og kjæk. 

Lotte. 
Saamænd! — Hvorledes seer han ud forresten? 

B r i e n n e. 
Aa, meget ordentligt! Han ligner næsten 
I Høide mig; men hvad hans Ansigtstræk 
Betræffer, som hans Øine, Panden, Næsen ... 

Lotte. 
Saa ligner han Dem ikke? 

B r i e n n e. 
De har Ret; 
Han er desuden meget meer brunet. 

Lotte. 
Og har vel mere Sathed i sit Væsen? 

B r i e n n e. 
Ja^ Gud bevares^ han er mere sat. 

Lotte. 
Men er det sandt, hvad man har sagt os, at 
Han dandser saa fortræffeligt? • 

B r i e n n e. 

Javist; 
Den Cardinaldyd har han med. 

Lotte. 

Hvor spidst! 

(Gnider Panden.) 

Men hvad jeg vilde sagt ... 

Jette 

(nærmende sig dem). 

Nu, kjære Lotte! 
Er din Examen ikke snart til Ende? 

Lotte. 
Du seer jo selv, at absolut jeg maatte ... 

Jette. 
Godt nok; jeg frygter ikkun, at Brienne 
Er mere klog, end du troer. 

Brienne. 

Ja, maaskee; 
Og mere brav — det vil De faae at see. 
Han vil ei tvinge Dem til et Partie, 
Der savner den fornødne Harmonie. 

Jette. 
De siger, han vil ikke tvinge; Fader 
Har ogsaa høit erklæret, at han hader 
Og afskyer Tvang; men pas kun paa! 

Brienne. 

Desuden . 

Min Frøken har for ringe Tillid til 
Den høieste Instants, der kan og vil, 
Jeg haaber, hjælpe Dem. 

Jette. 
Til hvem? 



B r i e n n e. 

Til Guden 



For Kjærlighed. 



Lotte 

(spottende). 

Ja, det er ogsaa sandt! 
Naar Amor vil, og han er tidt galant ... 

Jette. 
Nei, nei! Det er en farlig Alliance! 

B r i e n n e. 
Han er Beskytter af de unge Hjerter. 

Jette. 
De tager Feil; han glæder Sig ved Smerter. 

B r i e n n e. 
Jeg stoler meget paa hans Assistance. 
Det er bekjendt, han tager helst Partie 
Med Ungdom og med Skjønhed. For hans Lænker 
Desuden ingen Magt kan os befrie. 
Ifald som jeg min Frøken derfor tænker, 
Da bede vi Cytheres faure Søn 
Om Hjælp og Bistand med andægtig Bøn. 
Men jeg, ifald jeg under hans Ægide 
Tør haabe, Frøkenen mig kaarer til 
At være Deres Ridder og at stride 
For Deres Sag — 

Lotte. 
Nu, Jette! siig, du vil. 
Du staaer jo der, som om du var af Træ. 

Jette. 
Vel! Kan De en barmhjertig Gjerning stifte ... 

Lotte 

(til Brienne). 

Fortræffeligt! Nu falder De paa Knæ, 

Saa slaaer hun Dem til Ridder med sin Vifte. 

(Brienne falder med halvcomisk Anstand paa Knæ for Jette.) 

Kom, Jette, kom! Vær ikke saa distrait! 

(HøiUdelig.) 

Du kaarer altsaa Hr. Studenten til 
Din Ridder og Beskytter, og tillader 
Hans Kamp imod Brienne og mod Fader. 
— Nu, kjære Jette, siig nu høit, du vil. 

Jette. 
Jeg vil — din Spøgefugl! 

B r i an n e 

(til Jette, idet han reiser sig.) 

Jeg seer, der sidder 
I Deres blonde Fletninger en blaa, 
Fast ubemærket Sløife. Deres Ridder 
Og Cavalleer, min Frøken, stoler paa, 
At han til Deres og til Kjønnets Ære 
Tør under Kampen Deres Farve bære. 

Jette 

(forvirret). 



O, hvad forlanger De! 



Lotte. 
Aa, kjære Søster! 



^ > 

Det kan du godt. Hr. Verner, hvis De lyster, 
Jeg har en Bunke gamle Sløifer — 

(Lader som hun vil e^^^ ind at hente dem.) 

Jette. 

Nei, 
En saa beskeden Bøn jeg nægter ei. 

(Tager Sløifen af og giver ham den.) 

Hvis den har Værd som fordringsløs Erindring 
Om et Bekjendtskab, i sig selv kun kort, 
Da giver jeg den vist med Glæde bort. 

Brienne 

(kysser Sløifen og gjemmer >den paa Brystet.) 

Med den jeg trodser dristig hver en Hindring! 
Med dette Pant paa Deres Gunst jeg gaaer 
Og hviler ikke, før jeg Maalet naaer. 

— Kun Eet endnu: besøger Dem min Ven, 
Forinden jeg er kommen her igjen, 

Da bliver det nok klogest, at vi dølge, 
At jeg har været her. Min Plan er lagt, 
Og jeg staaer inde for dens gode Følge. 
Det var dog underligt, om Skjønheds Magt, 
Med Mandens Mod og Kjækhed allieret, 
Af Amor, som jeg haaber, protegeret, 
Ei skulde sprede disse Taagers Dunst. 

— Jeg iler, mine Frøkener, herfra. 
Snart er jeg her igjen; men indtil da 
Jeg anbefaler mig i Deres Gunst. 

(Gaaer ud af Hoveddøren, Dainerpé ind i Værelserne tilvenstte). 

ANDEN ACT 



S a m m e D e C O r a t i O n. 

FØRSTE SCENE 

Robert. Lotte. 

Robert. 
Tys, Frøken, vær forsigtig! 

Lotte. 

Ih, hvortil? 
Herinde kan vi tale, hvad vi vil. 

Robert. 
De siger — 

Lotte. 
At vor lystige Student, 
Hr. Verner, Deres Ven, har alt beæret 
Familien med et Besøg. 

Robert. 
Har været 
Hos Dem? 

Lotte. 
Javist. 

Robert. 
Nu har jeg Mage kjendt! 
Hvorledes har han teet sig? 

Lotte. 

Excellent! 
O, han er huul! forstod at lege fremmed 
Saa ypperligt, at kun med Magt tilsidst 
Han til et ærligt Skrift« sig beqvemmed'. 

Robert. 
Det ligner ham. løvrigt var han vist 
Urimelig forelsket, ikke sandt? 
Han er en Sværmer. Men jeg troer, iblandt 
Det Svulstige hos ham er sund Natur. 

Lotte. 
Ja, De maa ikke troe, han gjorde Cour 
Til Jette; tvertimod, jeg syntes næsten. 
Han var tilbageholdende; maaskee 
Jeg havde forud en for høi Idee 
Om hans Forliebthed. 

Robert. 

Mener De? 



Lotte. 



Forresten 



Han viste sig som Mand af Verden. 

Robert. 

Naa! 
— Og Jette? 

Lotte. 
Ja, saavidt jeg kan forstaae, 
Har Verner gjort et varigt Indtryk paa 
Min stakkels Søsters Hjerte. Hendes Rødme, 
En vis Forlegenhed, hvis Træk sig maler 
Paa hendes Ansigt, naar om ham jeg taler. 
Er Tegn til, at hun kj ender Elskovs Sødme, 
Men at hun ogsaa føler til dens Qvaler. 

Robert. 
Paa Verner mærkede man Intet? 

Lotte. 

Nel. 



■I 

Robert. 
Men naar jeg nu forsikkrer Dem, at inden 
Han kj endte Deres Søster, var han ei 
At tæmme, ei at bringe nogen Vei. 
Hvor kan jeg troe en pludselig Forsvinden • 
Af en saa stærk Passion, der hviilte paa 
Et Ideal, han er saa nær at naae? 
Hvad eller mener De, det kunde hændes, 
At Deres Søster ikke svarer til 
Hans Ideal? — Hun vinder ved at kjendes. 
Hun er jo smuk, forstandig, englemild 
At omgaaes — 

Lotte. 
Ja forsaavidt har De Ret. 
Men — men ... 

(Leende.) 

Min Søster er Blondine: sæt, 
Hans Phantasie har drømt om en Brunette? 

Robert 

(confunderet). 

Hvad? — troer De? — Ja, det kan jo gjerne ligge 
I noget Saadant; man har hørt det før. 
Hm! var han altsaa kold imod Dem, tør 
Og kj edelig — 

Lotte. 
Nei, nei! det var han ikke! 
Fri, ugeneert, elskværdig, om De vil, 
Opmærksom — 

Robert. 
Naa? 

Lotte 

(med et Smiil). 

Der hører Mere til 
Forelskelse, ja noget Andet kræves — 
Det siger mi^ min Følelse, min Tact, 
Skjøndt, at forklare det, er vel forgjæves. 
Han var besindig, tog sig strengt iagt 
For hvert et Ord, han sagde. Naar han smiilte. 
Da var det ikke Kjærlighed, der hviilte 
Paa Læberne og foran Talen iilte — 
Ak nei, Hr. Robert! Ironien laae 
I tætte Kruser omkring Munden. 

Robert 

(betænkelig). 

Saa? 
Lotte. 
Han var ei fri for Spot, for en Maneer 
At skjemte paa, man vist kun sjeldent seer 
Hos Folk, der er forliebt' og sysselsatte 
Med deres Hjerters dyrebare Skatte — 
Kort, af hans Tales Frihed blev jeg vaer, 
At han maaskee holdt Amor lidt for Nar, 
Men; at han selv er langtfra ikke fangen. 

Robert 

(ryster paa Hovedet). 

Hm!: Hm! 

Lotte, 
løvrigt har han os fortalt, 
Brienne kommer snart, ja er her alt 
Maaskee. 

Robert. 
For Pokkeren, det var jo galt! 

Lotte. 
O, vil De troe, han holder ham nok Stangen! 
Han indgav os en ypperlig Idee: 
At lade mig — jaja, De vil nok lee — 
Agere for Brienne Søster Jette. 

Robert. 
Haha! Ja, det er godt — det er det Rette! 

Lotte. 
Jeg hører Nogen ... stille! — Skynd Dem, kom! 
Derinde kan vi tale meer derom. 

(De gaae ind tilvenstre.) 



ANDEN SGCNE 

Lieutenant Brienne (føres ind af en Tjener). 

Brienne. 
Godt; hils din Frøken, at jeg venter her. 

(Tjeneren gaaer ind til Oberstens, Brienne kaster sig træt paa en Stol.) 

Det er de samme Værelser, de samme 
Betydningsløse Smaating, som jeg seer. 
Men Maleriet i den gamle Ramme 
Er taget bort; et andet pranger der, 
Et andet af uendelig Værdie. 
Det lokker mig med hemmelig Magle, 
Og vil paany med Velbehag beskues. 

O, jeg var høist forblindet før! Jeg blues 
Ved de forfængelige Tanker: Hun, 
Saa smuk og saa elskværdig, skulde skjænke 
En Ubekjendt sit Hjerte, skulde tænke 
Saa dagligdags — ja naar jeg vidste kun ... 

Hun hader ikke mig, men kun mit Navn; 

s* 

Det er ei mig, hun ængstes for at ægte: 
Saa vil jeg da mit gode Navn fornægte 
Og løbe under fremmed Flag i Havn, 
Min Ret med List imod min Ven forfægte. 

(Tager den blaa Sleife frem.) 

Ved Himlen, jeg er ingen Sværmer; dog, 
Hvergang jeg seer paa denne Sløife, dette 
Beskedne Pant, jeg fik af Henriette, 
Jeg kunde smittes af det ømme Sprog, 
Gud Amors Hof har gjort til Etiquette. 

O, tys! jeg troer, jeg er ei rigtig klog! 
En Trøst; en ualmindelig, er inde 
For mig i denne Talisman: saa kort, 
Saa lidt er jeg bekjendt med min Veninde, 
At hver Erindring kunde dufte bort, 
Hvis ikke Sløifen her forstod at binde 
I Flugten det bedrageriske Minde. 

Men hvis din Magt, min Talisman, er stor. 
Kald fra min Ungdom Minderne tilbage. 
Et Gjenskin af de lykkelige Dage, 
Da disse Pigers første Blomsterflor 
Aflokkede min Sjæl den første Klage. . 
— Hun kommer ... tys! 

(Gaaer eftertænksom en Gang op og ned af Gulvet.) 

Jeg hader høit den Skik 
At tage Lægemidler ind i Draaber 
Og ængstlig nippe til den bittre Drik. 
Lad hende spotte med mig, at jeg haaber! 
Langt heller Afslag i et enkelt Blik 
End slig Lyksalighed, der langsomt kjøbes, 
Mens Hjertet, under Omvei, tvungent røbes. 



\ 

TREDIE SCENE 

Lieutenant Brienne. Jette. 

B r i e n n e. 
Jeg beder om Forladelse! Jeg har 
Uleiliget min Frøken. 

Jette. 

O, jeg beder! 
Herinde Tiden ved sin Byrde kjeder. 
De viser Dem som Ven, idet De ta'er 
Endeel af Byrden fra os. 

Bri enne. 

Hvis jeg kunde 
For al dens Tyngde Frøkenen befrie! 

Jette. 
Det blev for tung en Byrde. 

Brienne. 

Ingenlunde. 
Kun, mens den tynger Dem, ved Sympathie 
Den er mig tung. Der ligger Fryd deri, 
At vide dem, vi elske, smertefrie. 

Jette 

(forlegen, afbrydende). 

De glemmer at fortælle mig, min Herre, 
Om De har talt med Deres Ven. 

Brienne. 

Desværre, 
Jeg har ei truffet ham. En Conferens, 
En Underhandling med vor Allieirede 
Har gjort mig lidt confiis. Ved den Audiens, 
Jeg frygter, Sagerne blev kun forcerede. 

Jette. 
Hvad mener De? Med hvem har De da talt? 

B r i e n n e. 

Med Amor. 



Jette 

(leer). 



Ah! 



B r i e n n e. 
Igrunden er det galt — 
Nu er det skeet — han loved' vel at skikke 
En hurtig, virksom Hjælp — 

Jette. 

Jeg fatter ikke 

B r i e n n e. 
Min bedste Frøken! Amors Alliance 
Har gjort, jeg selv behøver Assistance. 
Det er bekjendt, naar store Po tentater 
Skal hjælpe paa de svage, mindre Stater, 
Da bliver Det, man kalder Garantie, 
Forinden ret man veed det — Slaveri. 
Kanskee min Iver mig for vidt har ledet: 
For Deres Vel, min Frøken, har jeg bedet 
Saa inderligt til Guden og saa tidt, 
At jeg ei meer kan skjelne det fra mit; 
Paa Deres Valg beroer min egen Lykke. 

Jette 

(forvirret). 

Min Herre! 

B r i e n n e. 
Tilgiv mig, hvis jeg kun lidt 
Forstaaer mit Hjertes Mening at besmykke. 
Jeg hader Omsvøb. Dog — af Politik 



\ 

Jeg skulde søge, langsomt at forraade 
Ved Suk min Lidenskab, ved stjaalne Blik, 
Indtil De gjættede mit Hjertes Gaade; 
Men — Tiden flygter; ak, med hvert Minut 
Min Kjærlighed mig synes meer forskudt. 
Jeg dependerer blot af Deres — Naade. 

Jette 

(med nedslagne Øine). 

Har De betænkt, at Den, De taler til, 

Idag for første Gang har havt den Ære 

At see Dem? at, hvis Kjærlighed skal være 

Meer end et flygtigt, ubesindigt Spil 

Med Ord, den kræver Tid for ret at prøves — ? 

B r i e n n e. 
Min bedste Frøken! kun et Blik behøves 
Blandt god€ Mennesker; et enkelt Ord 
Er mere stærkt og virksomt, end De troer. 
Det er ei Slethed blot, Naturen tegner 
Med Cains-Mærket: Dyd og Skjønhed blev 
Udstyret med et kraftigt Adelsbrev, 
Der om de fødte Rettigheder hegner. 
Hvis min Begjæring synes Dem for kjæk. 
Jeg beder Dem betænke, jeg har bygget 
Paa hine ubedragelige Træk, 
Hvormed Naturens Mildhed Dem har smykket. 

Jette. 
De veed jo, at Brienne, Deres Ven, 
Har Løfte paa min Haand. 

Brienne. 

Jeg veed det; men — 

(Smilende.) 

Jeg troer, jeg enes sagtens med min Ven- 

Jette. 
Men hvis min Fader nægter Dem sit Ja? 

Brienne. 
Men, hvis nu ikke, tør jeg haabe da? 

Jette. 
Tael ikke saa? De kj ender ei min Fader. 

Brienne 

(griber hendes Haand). 

O, svar mig derpaa! Hvis nu h a n tillader — 

Jette. 
Forskaan mig! De har Synd deraf — o tys! 
Jeg hører Nogen! — Gud, det er min Fa'er! 
Jeg er ulykkelig, hvis han faaer Nys ... 

Brienne 

(afsides). 

For Pokker, Obersten! — O gid han var ... 

(Høit.) 

Han kommer ind til os? 

Jette. 
Det gjør han vist. 

Brienne. 
Men det er slemt; saa mærker han vor List. 
Det er vel klogest, at jeg retirerer. 

Jette. 
Men siig, hvorhen? 

Brienne. 
Et Skjulested — 

Jette. 

Ja hvor? 
Hr. Roberts Kabinet er tomt, jeg troer. 

(Seer ad.) 

B r i e n n e. 
Men hvis Hr. Robert kommer, jeg risquerer — 

Jette. 
Ih nu, De kj ender ham. 

B r i e n n e. 
Ja, det er sandtl 
— Men hvem er det, der taler med iblandt? 

(Lytter.) 

Det er min Ven! 

Jette. 
Min Brudgom, som vi vente? 

Brienne. 
Ja, det er ham! — Jeg syntes nok, jeg kj endte 
Hans Røst. 

Jette. 
Min Gud! 

Brienne. 

Han maa ei see Dem nu — 
De siger. De er syg — De maa partout — 

Jette 

(ængstlig). 

M|ar blot jeg turde det! 

Brienne. 
I Deres Søster 
Han finder, haaber jeg, en kjærlig Trøster. 

Jette. 
O, disse mange Omsvøb høit jeg hader! 

Brienne. 
Men tro mig, der er intet Ondt deri. 
— ' Og ikke sandt, naar Faren er forbi. 

Og Krigen endes med, at Deres Fader 
Betragter mig som Datterens Gemal — 

Jette 

(tørende). 

Saa kan De bygge paa, jeg er neutral. 

(Gaaer ind tilvenstre. Brienne gaaer ind i Roberts Kabinet tilhøire, og sees 

af og til ved Døren.) 

FJERDE SCENE 

Obersten. Verner (I Husar-Uniform). 

Obersten 

(nøder Verner at gaae først ind). 

Ei, kjære Ven! blot ingen Komplimenter! 
Vi Landmænd er et Folk af simpelt Slags. 
— Vil De nu vente her, imens jeg henter 
Min Datter — 

Verner. 
Med Fornøielse jeg venter. 

Obersten. 
Jeg tænker ellers, at hun kommer strax. 
Saa kan vi heller begge blive her, ^ 

Og kjøles af og trække Luft. * 

Verner. 

Jeg er 
Til Deres Tjeneste. 

(Afsides.) 

Ja han har Ret; 
Den Kunst at trække Veiret, er ei let. 

Obersten. 
Naa^ siig nu selv, Hr. Lieutenant, var det ikke 

En sand Geniestreg, at jeg gik til Dem? 
Hvad kan det hjælpe/ tænkte jeg, at skikke 
Paany en tosset Tjener til hans Hjem. 
Nei, du skal hente ham. Vi Militaire, 
Vi griber an i Flanken. 

Verner. 
Paa min Ære, 
Hr. Oberst, Deres Angrebsplan var god. 
Oprigtig talt, jeg tøvede just ikke, 
Men — 

Obersten. 
Siig kun ligefrem. De mangled Mod. 
Hvad, har jeg gjættet det? 

Verner 

(afsides). 

Til Punkt og Prikke. 

(Høit.) 

Jeg ængstes ikke for et yndigt Smiil; 
Jeg tør ei heller paastaae, at jeg skjælver 
For Blikket, varmt af den vestalske Ild, 
Som Øiets Laag betrygger, mens det hvælver 
Sin Kuppel halvt derover — men jeg veed 
Ei ret endnu, om jeg bestemt tør- bygge 
Paa dette Held, paa en saa sjelden Lykke. 

Obersten. 
Ih, hvorfor ikke, Kjære? 

Verner. 
Bliv ei vred. 
Jeg er kanskee for ligefrem; men sæt. 
At jeg var ei den Brudgom, som De venter, 
Jeg frygter for, det kunde hændes let, 
At jeg fik Afsked uden Complimenter, 



76 HENRIK hertz: tre lystspil 

Obersten. 
Ih hvad, bevar's! 

(Afsides.) 

Hvad gaaer der af Krabaten? 

Verner. 
Her er en venlig Overeenskomst truffet. 
Men sæt, Hr. Oberst, at De fandt Dem skuffet — 

Obersten. 
Ei Kjære, rør ei meer ved denne Byld! 

Verner. 
Den Tanke ængster mig; De veed, Soldaten 
Vil agtes, elskes for sin egen Skyld. 

Obersten. 
Og det vil skee. Vel er det sandt, jeg ærer 
Det Løfte, jeg har givet Deres Fa'er; 
Men, at jeg andre, større Pligter har 
Imod mit Barn, Samvittigheden lærer. 

Verner. 
Og hvis jeg altsaa ei var Den, jeg er. 
Og kunde Deres Datters Hjerte vinde. 
Tør jeg da bygge paa mit eget Værd 
Og haabe, at De gav mig Deres Minde? 

Obersten. 
Javist — Javist! 

Verner. 
Naar jeg tør troe derpaa. 
Jeg skal med større Lyst til Maalet gaae. 

Obersten. 
Ens Datters Vel er ingen Børneleg. 

Verner 

(afsides). 

Men Den, der ikke troer ham, det er jeg! 

Obersten 

(afsides, betænkelig). 

Gud veed, hvorfra han faaer de sære Griller! 



FEMTE SCENE 
De Forrige. Robert (fra Hoveddøren). 

Robert. 
Hr. Obersten — 

(Bliver forbauset Verner vaer.) 

Nu har jeg seet saa galt! 
Endog for Obersten Krabaten spiller 
Comedie! 

^ Obersten. 
De her? 

(Afsides.) 

Det var fatalt! 
Ved hans Nærværelse fordærves Alt. 

Verner 

(afsides). 

Nu gjælder det! 

rHpit.) 

Med hvem har jeg den Ære — 
Obersten 

(forestillende dem for hinanden). 

Hr. Robert, Informator hos de Smaae — 
Den Herre dér er Hr. Brienne. 

Robert 

(betonende). 

Naa! 

Obersten. 
Min Datters Brudgom, som De veed — 

Robert. 

Ja saa! 

Obersten 

(afsides). 

Han maa herfra! 

Verner. 
Det er mig kjært at lære 
En Mand at kjende, af hvis Lærdom — 

Robert. 

Aa! 

Verner. 
— Og af hvis brave Charakteer jeg haaber 
Den Hjælp, jeg trænger til. 

(Afsides.) 

Han staaer og maaber. 
Obersten 

(afsides). 

Jeg veed, han var istand til at formere 
Den unge Herres Griller og raillere — 

Verner 

(afsides). 

Det lader til, Discoursen gaaer istaa. 

Obersten. 
Aa, lille Robert, siig mig — 

Robert. 

Hvad behager? 

Obersten. 
De staaer nok nu paa Nippet til at gaae? 

Robert. 
Jeg bliver. 

Obersten. 
Saa? 

(Forlegen.) 

Hr. Lieutenant, jeg beklager ... 

(Til Robert.) 

Er mine Pigebørn derinde? 

Robert. 
Ja, 
Jeg troer det. 

Obersten 

(tU Verner). 

Jeg maa netop nu herfra. 

Verner. 
Geneer Dem ikke! 

Robert. 
Jeg kan følge med 
Hr. Officeren, sige ham Beskeed — 
Jeg troer, han trænger til en Cicerone. 

Obersten. 
Nei Tak! 

(Afsides.) 

Jeg mærker Spodskhed i hans Tone. 

(Høit.) 

Det er just D^lYn, Hr. Ven, jeg trænger til. 

— Gaae De kun ind, Hr. Lieutenant; De vil finde 

♦ 

Ved deres Sytøi mine Børn derinde. 
Jeg kommer paa Minuten. 

Verner. 

Jeg skal træde 
Derind alene — ? 

Obersten. 
Ja, ifald De vil. 
Vær De kun ugeneret — 

Verner. 
O, med Glæde! 

(Gaaer ind til venstre.) 

Robert. 
Det undrer mig, Hr. Oberst, at De lader 
Den unge Herre gaae alene. 

Obersten 

(fortrædelig). 

Ei! 

Han er da stor nok til at finde Vel. 

Robert 
Det er ei heller derfor — men som Fader 
Man pleier gjerne følge med og tale — 

Obersten. 
Ja, seer De, Kjære, Tingen har en Hale. 
Jeg ængstes for den første Entrevii. 
Min Datter, veed De jo, er grumme bly; 
Naar jeg er hos, er hun det meget mere. 
— Nei, veed De hvad, lad Sagen gaae sin Gang! 
Ved min Nærværelse jeg maa genere 
De unge Folk; De veed, jeg hader Tvang, 



AMORS GENIESTREGER 81 

Robert 

(afsides). 

Aa ja — med Maade. 

Obersten. 

Og fra nu af, Herre, 
Jeg endeligt maa bede Dem som Ven, 
At holde Dem fra Sagen heelt, om end 
De troer at burde dadle. Vi forværre 
Den bedste Sag ved misforstaaet Iver. 

Robert. 
Ja, De kan troe mig, helst derfra jeg bliver. 
— Om denne hersens Lieutenant er forresten 
Min Dom kanskee partisk. 

Obersten. 

Jeg troer det næsten. 

Robert. 
Hvorledes synes De da om ham? 

Obersten. 

Aa, 
Det er et prægtigt Menneske! Jeg kj ender 
Blandt unge Militaire meget faa, 
Der er saa sindige, solide -r 

Robert 

(spodsk). 

Saa? 

Obersten. 
Og Officeer med Liy og Sjæl. Han brænder 
Af Lyst, af ædel Iver for Militsen. 

Robert. 
Nei, seer mani 

Henrik Hertz : Tre Lyittpil. < 

Obersten. 
Og er stærk i ExercitsenI 

Robert. 
Men tør jeg spørge Dem, hvordan De faudt 
Hans Sindelag mod Deres Datter? 

Obersten. 

Kjære! 
Han er forliebt i hende. 

Robe r t. 

Er det sandt? 

Obersten 

(med Eftertryk). 

Forliebt — 

Robert. 

« 

Ja, det kan meget gjerne være. 

Obersten. 
Forstaaer De mig? han er forliebt, jeg siger. 

Robert. 
Det er jo ei nødvendigt, at De skriger. 
Jeg finder det saa rimeligt. 

Obersten. 

Han bliver 
Som henrykt, naar jeg taler om min Datter. 
De leer? Kanskee De troer, jeg overdriver. 

Robert. 
Nei, det veed Gud jeg ikke gjør. Jeg fatter, 
At han er ung, og hun er smuk. Man ^r 
Med disse Qvaliteter let genegen 
Til at forliebe sig, det veed Enhver. 
Men pas dog paa, hvad Enden bli'er paa Legen. 

Obersten. 
Hvad Enden bli'er? For den vil jeg cavere. 

Robert. 
Vil De? Ja saa! 

(Afsides.) 

Det er dog meget mere, 
End jeg i hans Sted. vilde gjort. 

(Heit.) 

Aa jo! 
Paagrund af det, De nylig har berettet. 
Jeg vil og bør jo helst det Bedste troe. 

(Vil gaae ind i sit Kabinet, hvor Brienne lidt forhen har ladet sig see, og nu 

trykker Døren til.) 

Obersten. 
Hvad vil De der? 

Robert. 
Ih, slaae mig lidt til Ro. 

Obersten 

(afsides). 

Jeg troer ham ikke ret; jeg var tilfreds, 
Jeg kunde følge hen med ham etsteds. 

(Robert vil igjen gaae ind i Kabinettet, men Obersten holder paa ham.) 

Hvad har De for en Hast? 

Robert. 

Ja, jeg formoder, 
De vil mig Ingenting. 

Obersten. 

Jovist, Hr. Ven! 
Der skal saa meget kjøbes ind igjen. 
Som Landkort til de Smaae og Bøger, Noder 
Til mine Døttre. — Hvis De nu vil gaae, 

Jeg har et langt Register ovenpaa, 
Som jeg skal gi'€ Dem med. 

Robert. 

Det kan jeg g jerne. 

(Afsides.) 

Jeg troer min Sjæl, at Obersten vil fjerne 
Mig fra Familien — jo, han har Tid! 

Obersten. 
De er saa tankefuld. Vor Smule Strid 
Om denne Lieutenant bør dog aldrig sætte 
Blandt ellers gode Venner Tvist og Splid. 

Robert. 
Hvor vil De hen! 

Obersten. 
Jaja — jeg kan nok gjætte: 
»Partiet, tænkte De, gaaer overstyr, « 

Robert. 

Ih neil 

Obersten. 
Men jeg — jeg holder paa min Fyr, 
Min lille Lieutenant. Sikken Karl! forstandig, 
Beleven, fuld af Ild og smuk og mandig! 

Robert. 
Ja, det er godt nok; men ... 

Obersten. 

Med Deres Men! 
Det hjælper Dem til Ingenting, Hr. Ven! 
Min Jette ta'er ham — skal vi slaae tilveds? 
Sex Flasker Rhinskviin — 

Robert. 

Top! Jeg er tilfreds! 
Hvis Deres Datter vælger Hr. Brienne, 
Saa har jeg tabt — 

Obersten. 
Naturligvais. 

Robert. 

Hvis ikke — 

Obersten. 
Det er umuligt! Jeg maa bedre kjende 
Mit Barn — 

Robert 

(vedblivende). 

Hvis ikke — 

Obersten. 

Skal min Rhinskviin ligge 
Parat til Dem, forstaaer sig. Men, min Kjære, 
De seer for lutter Træer ingen Skov. 
Det er umuligt! 

Robert. 
Det kan gjerne være. 
Det vil jo Tiden vise. 

Obersten 

(afsides). 

Paa min Ære, 
Den stakkels Mand er ordentlig lidt flau. 
Han veed, han taber. 

(Heit.) 

Kom nu med, Fa'er min! 

(Drillende.) 

Jeg tænker, vi kan godt iaften feire 
Mit Barns Forlovelse med — Deres Viin. 



86 HENRIK hertz: tre lystspil 

Robert 

(lidt ærgerlig). 

De er saa bandsat sikker paa at seire; 
Om jeg nu vandt? 

Obersten 

(trækkemde af med ham). 

Nei, det har ingen Nød! 

(De gaae ud af Hoveddøren.) 



SJETTE SCENE 
Brienne 

(træder forsigtigt ud af Kabinettet). 

Saa, det var altsaa Robert! Naa, Guds Død! 

Hvor han er huul! — Og Verner, hvor han spilled' 

Med Anstand Militair. Naar Lotte blot 

Kan spille Jettes Rolle halvt saa godt, 

Har Verner for sig selv en Snare stillet. 

Dog haaber jeg, at denne Sag vil vendes 

Til hans og min Tilfredshed, før den endes. 

— Man kommer ... nei! — Ifald jeg kunde, førend 

Jeg træffes, slippe bort fra dette Sted, 

Jeg vilde, troer jeg, være tjent dermed. 

(Lytter.) 

Der har vi det! Nu er der En ved Døren! 

(Gaaer igjen ind i Roberts Værelse.) 



SYVENDE SCENE 
Lotte og Verner (komme ud fra Værelserne tilvenstre). 

Verner. 
Min bedste Frøken! lad mig ikke gaae. 

Forinden Deres Læber har besvaret 

Det Spørgsmaal, som min Lykke hviler paa. 

Lotte. 
De spøger! Var jeg end saa slet bevaret 
Mod Amors Smigrerier, kræver dog 
En gammel Vedtægt, at man ikke lader, 
Som om man strax begreb det slemme Sprog. 

Verner. 
Mit Sprog retfærdiggjøres — 

Lotte. 

Ved min Fader, 
Hans Bud, jeg veed det. 

Verner 

(afsides). 

Gid det var saa vel! 

Lotte. 
Men ingen Faders Villie kan. betrygge 
Blot ved et Ord en elsket Datters Lykke. 
Maaskee det er et meget rihge Held, 
Min Haand kan byde Dem; men det er mit, 
Det er det eneste, jeg raader over. 
Tilgiv mig da, ifald jeg tøver lidt. 
Betænker mig en Smule ved et Skridt, 
Hvorved jeg vover Alt — 

Verner. 

Nei, Intet vover. 

Lotte. 
Hvorved jeg Intet vover? Nu velan! 
Jeg troer Dem: jeg for min Part vover Lidet, 
Idet jeg fatter TiUid til en Mand, 

Der vækker Tiltro ved sit Navn, sin Stand. 
Men D e, min Herre! 

Verner. 
Jeg? 

Lotte. 

Ja, hvem kan vid'et? 

Verner. 
Jeg veed, De er saa god som smuk. 

Lotte. 

Saa god? 
Men, om nu Det, som De ved »Godt« forstod, 
Var bygget paa en lidt bizarr' Idee? 

Verner. 
De frygter — ? 

Lotte. 
See, jeg tænker mig det Gode 
I Lighed med en Klædning, der maaskee 
Kan være varm og stærk, men — ei paa Mode; 
Og saa behager den mig ikke. Men, 
Lad være, at den er modern: hvis den 
Er hist for viid, et andetsteds for snæver, 
Saa mangler den det Vigtigste, man kræver, 
Saa passer den mig ikke. — Ja, De leer! 
De veed ei, hv3.d jeg sigter til, jeg seer. 
Dog er det ligefrem. De kj ender ikke 
Den Brud, man har bestemt Dem. Rygtet blot. 
Hvis tusind Tunger altfor let bestikke. 
Fortæller, som De siger, meget Godt 
Saavel om mig som om min yngre Søster. 
Ifald De efter Rygtet gaaer, da maa 
Min Søster jo den samme Andeel faae 
I Deres Gunst, som jeg. 

Mig til — jeg V e e d 



Verner. 
O nei! jeg trøster 



Lotte 

(afbrydende ham). 

At vi er' begge gode. 
Men sæt, min Søster er lidt meer paa Mode, 
Sæt, at hun passer bedre, mere svarer 
Til Deres Ideal — min Gud! jeg seer 
I denne Mulighed en Sværm af Farer! 
En Kilde til Fortred, ifald det skeer. 

Verner. 
Nei! — Skjøndt jeg ikke kj ender Frøken Lotte, 
Jeg føler, at jeg ei kan blive Meer 
End Ven for hende, kjærlig Broder — men 
Mit Hjerte hører Dem til. 

Lotte. 
Af en Ven 
En Elsker bli'er. 

Verner. 
O, det er let at spotte, 
Naar Læben, der raillerer, er saa smuk. 
At Spottens Gjengjæld qvæles i et Suk. 
Men tro mig, jeg har intet Valg: den blinde, 
Forfærdelige Gud med Piil og Bue 
Har længe, før jeg saae Dem, tændt den Lue, 
Der brænder i mit Bryst for Dem. At vinde 
I Kamp med Gudens Almagt, overgik 
Min svage Kraft. Det Billede, han malte 
For min beruste Sjæl, det skjælmske Blik, 
Den Gratie, det friske Liv, der talte 
Fra Billedet — det har jeg henrykt fundet 

I Dem igjen — det har for evigt bundet 
Min Sjæl til Dem, mit ... 

Lotte. 

O, min Herre, tiel 
Jeg frygter for, at Deres Phantasie 
Har malet Dem et Billede, hvori 
Kun Deres Artighed har kunnet finde 
Et Par af mine Træk. En dygtig Maler 
Er Amor ei: han maler jo iblinde. 

Verner. 
Nei, det er Uret, Frøken, at De taler 
Et saadant Sprog — 

Lotte. 
Desuden, har da ei 
Min Herres Phantasie fortalt Dem Noget 
Om Søster Lotte? 

Verner. 
Jeg maa tilstaae: neil 

Lotte. 
Slet Intet? 

Verner. 
Nei! 

Lotte. 
De vil ei ud med Sproget. 

Verner. 
Men jeg forsikkrer Dem — 

Lotte. 

Det var da sært! 
Maaskee De troer det ikke Møien værdt, 
At spilde Deres Drømme-Phantasier 
Paa meer end Een — paa den bestemte Brud. 

Verner. 
Ak nei! jeg holder det ei længer ud! 
Og De har Synd af Deres Drillerier, 
Hvis Grund jeg fatter ei. 

Lotte. 
Oprigtig talt, 
Jeg frygter, at min Søster bli'er mig farlig. 
Jeg nægter ei, jeg har med Flid forhalt 
Mit Svar, og troet at burde handle varlig. 
Man har bestemt Dem for mig; jeg er ældst; 
Men skal jeg være ærlig, saae jeg helst, 
At andre Grunde leded' Deres Valg, 
End disse, der er gode nok, men næsten 
See ud som Conditioner ved et Salg. 
Tael med min Søster først og vælg! — Forresten, 
Hvis Alting føier sig — 

(Med noget Eftertryk.) 

Hvis Fader giver 
Sit Minde — 

Verner. 
O, det tænker jeg at faae! 

(Fattende sig.) 

Det har jeg alt! 

Lotte 

(afsides). 

Det kommer an derpaa. 

(Høit.) 

— Saa vil nok Tiden lære, hvo der bliver 
Ved Deres Valg den lykkelige Brud. 
Saa meget seer jeg, at kun Een kan vinde: 
Men om den skjælmske Gud, der gaaer iblinde. 
Hvad eller om min Faders strenge Bud 

Idag en ydmyg Brudekrands skal binde, 
See, derpaa venter Deres Tjenerinde! 

(Neier og gaaer ind.) 



OTTENDE SCENE 
Verner 

(alene). 

Der gaaer hun bort! Fordømt! hvad veed jeg nu? 
Man skulde næsten troe, hun var jaloux 
Paa Søsteren! Saameget destobedre! 

— Hun appellerer til sin Fader? Vel! 
Han skal ei staae i Veien for mit Held! 

— O, et saa yndigt Barn! — Nei, det maa gaae, 
Hvordan det vil, jeg skal mit Ønske naae, 

Til Trods for ham og for al Verdens Fædre! 

— Der kommer Obersten — nu maa der smeddes, 
Før Jernet bliver koldt. 



NIENDE SCENE 

Verner. Obersten (fra Hoveddøren;. 

Obersten. 

See der, Hr. Ven, 
Der har De mig. Naa, siig mig nu, hvorledes 
Hvordan — 

Verner. 
Hvordan? 

Obersten. 
Hvordan gik Tiden hen 
Hos mine Børn? 

Verner. 
Jeg beder, høist behageligt. 
Jeg traf kun Deres ældste Datter. 

Obersten 

(beklagende). 

Aa! 

(Afsides.) 

De var alene; det var godt. 

(Heit.) 

Og saa? 

Verner. 
Ifald jeg virkelig tør bygge paa 
Det Haab, der smigrer mig — et ubedrageligt, 
Hvad Deres Datters Tanker angaaer — 

Obersten 

(spændt). 

Naa? 
Verner. 
Saa er min Skjebne afgjort. 

Obersten. 

Saa De mener — ? 
Fortæl dog! 

Verner. 
Deres Datter overlader 
Til Dem, Hr. Oberst, til den bedste Fader, 
Det endelige Ja. Hvis De forener — 

Obersten 

(udbrydende). 

Ja, det veed Gud jeg gjør. Hvad? sa'e hun det? 
Min egen Jette? Saa jeg hørte ret, 
Til mig hun overgiver Sagen? 

Verner. 
Ja. 

Obersten. 
Ih, det var smukt af hende! 

(Gnider Hænderne fornøiet.) 

Hahaha! 
Saa gaaer jo Alting efter Ønske. — Hør, 
Vi lade hende kalde. 

(Ringer; en Tjener kommer.) 

Siig til Jette, 
Vi vente hende her. 

(Tjeneren gaaer ind tilvenstre.) 

See, det kan sætte 
En Mand i et fortræffeligt Humeur! 



TIENDE SCENE 
De Forrige. Robert (fra Hoveddøren). 

Robert. 
Tillad mig ...! 

Obersten 

(oprømt). 

Naa, min Fa' er, hvor er det fat? 
Hvad søger De? 

Robert. 
Aa, jeg har glemt min Hat. 

Obersten. 
Naa, vær saa god! 

(Afsides.) 

Jeg maa dog først fortælle - 
Jeg kan ei bare mig — 

(Tager Robert tilside.) 

Nu kan jeg melde 
Min lærde Ven, at De har tabt. 

Robert. 

Har tabt? 

Obersten. 
Min Jette har sagt Ja. 

Robert. 
Sagt Ja? Til denne? 

(Peger paa Verner.) 

Obersten. 
Javist. 

Robert 

(maliciøs). 

Hvad var det nu, han hed? 

Obersten 

(forundret). 

Brienne. 
Robert. 
Naa såadan! 

(Afsides.) 

Er nu Verner ikke skabt 
Med Hestelykke næsten? 

Obersten. 
Apropos, 
De maa gaae hen og gratulere Manden. 

R o b e r t 

(til Verner). 

Jeg gratulerer! 

Verner. 
Tak! 

Obersten 

(afsides). 

Haha! De To, 
De kommer op at nappes med hinanden; 
Det seer jeg alt. 

(Robert vil igjen gaae ind i sit Kabinet.) 

Har De nu travlt igjen? 

Robert. 
Min Hat — 

Obersten. 
Aa hvad! Nei bliv De kun, Hr. Ven, 
Og snak med Herren. Hatten skal jeg hente. 

Robert. 
Nei, Gud bevares — 

Obersten. 
Ih Passiar! 

Verner. 

Tillad, 
Maa jeg kanskee? 

Obersten. 
Ih nei! 

Robert. 

Det kan jo vente. 

(De gaae alle Tre hen til Roberts Kabinet og lukke Døren op ; B r i e n n e 

træder ud. Almindelig Forundring.) 



ELLEVTE SCENE 
De Forrige. Lleutenant B r i e n n e. 

B r i e n n e. 
Jeg haaber, at man har mig undskyldt. 

Obersten. 



Hvad? 



Hvor kommer De fra her? 



Verner 

(afsides, forbauset). 

Brienne! Naa! 

Brie ane. 
Jeg kommer for at hilse paa min Ven, 
Hr. Robert. Deres Tjener bad mig gaae 
Herind saalænge, til han kom igjen. 

Obersten 

(til Robert). 

Værs'god, Hr. Robert! Det er en af Deres. 



Robert. 



Af mine? Hvem? 



Brienne 

(iler hen mod ham og trykker ham til sig). 

Der er han jo, min brave. 
Min lærde Ven, hvis Dygtighed, hvis Gave 
I Underviisningsfaget — 

Robert 

(søger lempelig^ at komme les). 

De skal have 
Saa mange Tak — men turde jeg beæres 
Med Deres Navn ...? 

Brienne. 

Mit Navn? Du store Gud! 
Mit Navn? Seer jeg da saa forandret ud? 

(Lader, som hau nu først opdager Verner.) 

Men, ta'er jeg Feil? Min Stuekammerat! 

Verner 

(forvirret). 

Du her? Hvad skaffer os den Lykke, at ... 

B r i e n n e. 
Naa, Gudskeelov, jeg seer, at du mig kjender. 

Obersten 

(til Verner). 

De kjender ham? 

Verner. 
Javist, vi ere Venner. 

(Afsides.) 

O, gid han blot var langt fra Kjøbenhavn! 

Obersten. 
Hvad hedder han? 

Verner 

(confiis). 

Han der? 

Obersten. 

Javist. 

Verner. 

Hans Navn? 
B r i e n n e. 
Mit Navn er Henning Verner. 

Obersten. Robert. Verner 

(de to sidste afsides med Forbauselse). 

Verner? 

B r i e n n e. 

Ja. 
Obersten. 
En Søn af Martin Verner? 

B r i e n n e. 
Jo. 

Obersten. 

Min Kjære, 
Saa kj ender jeg jo Deres Hr. Papa! 

Verner 

(afsides). 

Men er han gal? Hvad kan hans Hensigt være? 

Robert 

(seer stivt paa Brienne). 

Saa De er virkeligt ...? 

Brienne 

(afsides til Robert). 

Siig Ja! 
Robert 

(afside9). 

Ahal 
Nu fatter jeg! 

(Høit.) 

Det var ei langt derfra, 
At jeg aldeles ikke havde kjendt 
Hr. Verner, saa forandret seer han ud. 

(Med Hentydning.) 

Man pleier heller ikke som Student 
At gaae med Knevelsbart. 

Brienne 

(afsides). 

Fordømt! 



Obersten. 



De er Student? 



Ih Gud! 

B r i e n n e. 
Javist; men deels min Lyst, 
Og deels min Vens Exempel har bevæget 
Mig til at følge tidligt Ærens Røst. 
Nu er jeg Officeer. 

Obersten. 
Ih, det var Meget! 
Ved hvilket Regiment? 

B r i e n n e. 
Jeg er Husar. 

Verner 

(afsides). 

Det aner mig, han holder os for Nar. 

Obersten. 
Det kan jeg lide! Altsaa Militair, 
Og ved Husarerne — det er det rigtige. 
Det er det ægte — 

Robert 

(afsides til Verner). 

Hvem troer D e, han er? 
Verner 

(afsides til Robert). 

Tie bare! Vi maae være høist forsigtige. 

Obersten. 
Men — hvad jeg vilde sagt — De veed da ...? 

B r i e n n e. 

Obersten. 
At Hr. Brienne, Deres Ven, er blevet 
Idag forlovet med min Datter — 



Neil 



« • 



* • 

B r i e n n e. 

Ei, 
Saa har den Skalk saa stille gaaet og drevet 
Og ikke sagt et Ord — jo, det er kjønt! 

Obersten 

(munter). 

De kan betale ham med samme Mønt! 

B r i e n n e. 
Det er tildeels min Hensigt. Denne Dags 
Begivenhed, de rige Straaler, Lykken 
Udbreder her, forunder mig i Skyggen 
Uventet Tillid til min egen Sags 
Forvirrede Natur. 

Obersten. 
Hr. Ven, De mener? 

B r i e n n e. 
Hr. Oberst! denne skjønne Dag forener 
Min vakkre Ven med Deres Datter. Men — 
Gud V€ed, jeg under hjertelig min Ven 
Det Held, han frem for Alle har fortjent, 
Og dog ... 

(Standser.) 

Verner 

(afsides). 

Han vil dog ei ...! — Hvor han mig piner! 
Bri enne 

(afsides, med Hentydning til Verner). 

Den stakkels Djævel! han gjør sure Miner. 



102 HENRIK HERTZ: TRE LYSTSPIL 

Obersten 

(utaalmodig). 

Og dog? — Endnu er jeg kun lidt bekjendt 
Med, hvad De sigter til. 

B r i e n n e. 

Og dog kreperer 
Den Tanke mig, at h a n ved Maalet staaer, 
Som jeg maaskee — hvem veed det — aldrig naacr. 
Mens han med Seierspalmer triumpherer, 
Som Gudernes fast mageløse Gunst 
Har spillet ham i Haanden, jeg risquerer, 
At Det, jeg bygger paa, gaaer op i Dunst. 

Obersten 

(afsides). 

Gud veed, hvor han vil hen! 

Verner 

(afsides). 

Det er forbi! 
Robert 

(afsides til Verner). 

Hans Tale klinger halvt som Ironie. 

Brienne 

(vedblivende). 

Mens Deres ene faure Datter spaaer 

Min Ven den Lykke, Qvinden skjænker Manden, 

Mit Ønske frygtsomt ved hans Side staaer — 

VerHer 

(afsides). 

Nu kommer det! Af Skam jeg snart forgaaerJ 

B r i e n n e. 
— Og vender sig med Haab mod Deres anden, 
Ei mindre faure Datter. 

Obersten. Verner. Robert. 

Hvad? Hvorledes? 

B r i e n n e. 
Og venter kun paa Oberstens Erklæring. 

Obersten. 
Men, kjære, bedste Ven ... 

B r i e n n e. 

Ifald De vredes 
Ved min maaskee for dristige Begjæring ... 

Obersten. 
Ih, hvorfor det? De er en vakker Mand, 
Kan avancere videre med Tiden, 
Og jeg og Deres Fader kan jo siden 
Betænke Deres Tarv. Men bør og kan — 
Siig selv, hvor kan jeg give Dem mit Minde? 
De bør dog først min Datters Hjerte vinde. 

B r i e n n e. 
Hr. Oberst, Deres egen Datter har 
Voldgivet hele Sagen til sin Fader. 

Obersten. 
Har Pigebarnet? Kjære, De tillader. 
Jeg tvivler paa, hun kj ender Dem. 

B r i e n n e. 

Jeg var 
Saa kraftigt anbefalet af en Anden — 

Obersten 

(forundret). 

Af hvem? 

B r i e n n e. 
Af Robert. 

Robert. 
Hvem? af mig? 

Bri enne. 

Javist. 
Obersten. 
Hvad hører jeg? Hr. Robert, De var Manden . 

Bri enn e. 
Tilgiv ham hans venskabelige List! 
Tilgiv ham, hvis, partisk maaskee, hans Iver 
Ham lidt for langt af pure Venskab driver. 
Gud veed, han mener det saa godt! 

Obersten. 

Den Strik! 
Robert. 
Men hør mig bare — 

Obersten. 
Om et Øieblik! 
— Og altsaa De, Hr. Verner — 

Verner 

(glemmende sig). 

Jeg? 

Obersten. 

Jeg be'er! 
Jeg talte til Hr. Verner. 

Verner. 
Ah! 

Obersten 

(til Brienne). 

De troer, 
Min Datter ynder Dem, saavidt jeg seer. 

'^ Brienne. 

Har jeg fortolket rigtig hendes Ord, 
Da V e e d jeg det. 

Obersten. 
Jaja! naar hun har Lyst 
Partiet er jo passende og godt. 
Hør veed De hvad! jeg hører hendes Røst; 
Hun kommer ind til os. Tillad mig blot, 
At allerførst jeg bringer Deres Vens 
Aff airer paa det Rene. Siden, Kjære, 
Erholder Deres Frieri Audiens. 



TOLVTE SCENE 
De Forrige. Jette. Lotte (træde ind Ira Værelserne tllvenstre). 

Obersten. 
Naa, kommer I engang! 

(Forestillende Brienne for dem.) 

Jeg har den Ære 
At forestille Jer en Cavalleer, 
Hr. Verner, Søn af en af mine Venner. 
Han er for nylig bleven Officeer. 

Jette 

(ængstelig, afsides til Lotte). 

Han er forraadt! 

Lotte 

(afsides). 

Fat Mod! 



106 HENRIK hertz: tre lystspil 

Obersten. 

Jeg troer, I kjender 
Den unge Herre, hvad? 

Lotte. 

Jeg synes næsten. 

Obersten. 
Du synes? Naa! — Og Jette? 

Lotte 

(tager Ordet). 

Jette har, 
Saavidt jeg veed ... 

Obersten. 
Ja, du kan spare Resten. 
Du kan behøve siden dine Svar, 
Naar din Tour kommer. — Altsaa, lille Jette, 
Jeg hører, du har valgt — 

Jette. 

Ak, kjære Fa'er! 

Obersten. 
Det er mig kjært, mit Barn! Dit Valg var frit. 
Jeg har ei tvunget dig. Gud være lovet! 
Dit eget Hjerte samt dit sunde Hoved 
Har viist dig Veien, hvad der var til dit 
Og til vor Alles Bedste. — Nu, velan! 
Da tvende vakkre Mænd af god Familie 
Har vundet eders Hjerter, bør og kan 
Jeg ikke sætte mig mod eders Villie. 

(Til Jette.) 

Hvis det er sandt, hvorpaa han sig beraaber, 
Den unge Mand, der venter paa dit Ja, 

At du har henviist ham til mig — saa haaber 
Din Fa'er, du tilstaaer det. 

Jette 

(med nedslagne Øine). 

Jeg har, Papa! 
Obersten 

(glad, afsides til Robert). 

Der kan De høre selv! 

Robert. 
Jaja, giv Tid! 

Obersten 

(til Lotte). 

Og du, din lille Strik! — nu, kom kun hid! 
Jeg mener det jo godt med dig — du følger 
Exemplet, Jette giver dig? 

Lotte. 
Aa jo! 
Og paa en Maade. 

Obersten. 
Paa en Maade? Oh, 
Det hjælper dig til Intet, at du dølger. 
Vi veed, du overgiver Alting til 
Din Fa'ers Beslutning som en lydig Datter — 
Det vil du jo? 

Lotte 

(kysser hans Haand). 

Ja, kjære Fa'er, jeg vil! 

Obersten. 
Og deri gjør du Ret, mit Barn! Du skatter 
Din Faders gode Villie, hans Lyst, 
At sørge for dit Vel. Desværre hændes 

Det tidtnok, at Forældres Raad og Røst 
I vore Dage sjeldent kun erkj endes. 



Forstaaer du Fa'er? 



Lotte 

(afsides til Jette). 



Jette 

(afsides). 

Ak nei! 
Obersten 

(afsides til Robert). 

Det skader ikke, 
Man giver Børn en Stump Moral. 

Robert. 

Javist. 

Obersten. 
Og præker mod de nye, moderne Skikke. 
Det kan de altid have godt af; ikke? 

Robert. 

Ja, Gud! 

Obersten. 

Nu mener jeg, man kan tilsidst 

Med nogle hjertelige Ord til begge 

Lidt meer Høitideligt i Acten lægge. 

Hvad mener De? 

Robert. 
Gjør det, Hr. Oberst! 

Obersten 

(høit, rømmende sig). 

Hm! 
Idet jeg giver Eder hen til dem. 

Hvis Pligt det er, med Eder, Børn, at dele 

Fryd og Bekymringer, og i det Hele 

Erstatte Jer det faderlige Hjem, 

Det høit mig glæder, Børn, at I har nyttet 

Mit Raad og Jer for Tidens Slethed hyttet. 

Det Baand, jeg nu høitideligt vil binde. 

Skal altid, haaber jeg, i Styrke vinde. 

— Saa kom, min Jette, ræk din Haand til Den, 

Der er fra nu din Leder og din Ven. 

(Tager Jettes Haand og vil forene den med Verners.) 

Jette 

(bestyrtet). 

Hvorledes, kjære Fa'er — 

Obersten. 
Hvad nu? 

Verner. 

Tillad, 
Hr. Oberst, De ta'er Feil. 

Obersten. 

Ta'er Feil? Hvormed? 

Verner 

(pegende paa Lotte). 

Min Brud staaer der, Hr. Oberst! 

Obersten. 

Lotte? hvad? 
Nei, det er Dem, der tager Feil. 

Verner. 

Jeg veed, 
At Den, jeg selv har valgt mig, maa jeg kjende. 
Den anden Dame har jeg aldrig seet. 

Obersten. 
Ih, hvad er det? De har jo talt med hende; 
Alt er jo meget rigtig forberedt. 
Har hun ei givet Dem sit Ja? 

Verner. 

Ak nei! 
Det var jo Deres ældste Datter. 

Obersten. 

Ei, 
Hun er jo ogsaa ældst. 

Verner. 
Nu, lad saa være! 
Men hende har jeg aldrig friet til. 

Obersten. 
Hva — hvad behager? Aldrig friet? De vil 
Dog ikke gaae fra Deres Udsagn, Kjære? 
Hvad? aldrig friet? — Jette, Barn! tael du! 

Jette. 
Nei, Fa'er, jeg har ei seet ham førend nu. 

Obersten. 
Ih Gud bevares! hvad er det for Sladder! 
See rigtig paa ham! Det er Hr. Brienne. 

Robert 

(afsides). 

Nu gaaer nok vort Incognito i Smadder. 

Jette. 
Det veed jeg, Fa'er! Men det er ikke denne, 
Der har ... 

(Standser,) 

Obersten 

(heftig). 

Der har? har hvad? Nu Barn, tael utl( 

Jette. 
Med hvem jeg har trolovet mig som Brud. 

Obersten 

(forbavset). 

Med hvem du har ... Med hvem for Pokker da? 

(Jette tier.) 

Tael, Kjære! — Nu? ... Hør Lotte! 

Lotte. 

Ja, Papa! 
Obersten. 
Med hvem troer du, hun er forlovet? Svar! 

Lotte 

(forundret). 

Med hvem. Papa? Det troede jeg, du vidste. 

Obersten 

(fortrædelig). 

Javist; men svar nu ligefrem din Fa'er! 

Lotte. 
Med Verner. 

Obersten. 
Nei, nu maa min Taalmod briste! 
Hvem Pokker har da friet til dig, din Nar? 

Verner. 
Hr. Oberst, det har jeg. 

Obersten. 

Nei, saa min Sjæl, 
Min Herre, om De har. De veed jo vel. 

Min ældste Datter var for Dem bestemt. 
Hun er den yngre. 

Verner. 
Det er rigtig slemt. 
Jeg troede, hun var ældst. 

Obersten. 

Men, Herregud! 
Hvor kunde De ... Aa, sikke Qvaklerier! 

Verner 

(afsides). 

Nu først forstaaer jeg dig, min snilde Brud! 

Obersten. 
Og Lotte, du — kom hid! — du staaer og tier — 
Hvorfor har du ei sagt — 

Lotte. 

Forskaan mig, Fa' er! 
Mig har ei Nogen adspurgt om min Alder. 

Obersten. 
Jeg vil for Gud ei være Jeres Nar! 
Mit Løfte til Briennes Stivfa'er kalder 
Jeg aldrig i al Evighed tilbage. 
Til Jette stod han Fadder; det er Jette, 
Han meest har elsket alle sine Dage. 

Brienne 

(afsides). 

Jeg gad dog rigtig vidst, om ikke dette 
Fornøielige Virvar snart vil endes! 

Verner 

(afsides). 

Naar blot jeg turde tale! 

Obersten 

(til Brienne). 

Siig mig da, 
Hr. Lieutenant, agter De måaskee at skjændes 
Med Deres Ven om Lotte? Han er hendes 
Forlovede med mit bestemte Ja, 
Som jeg paa ingen Maade nu gaaer fra! 

Brienne. 
Jeg beder om Forladelse! Min Brud, 
Ved Deres Fadergodhed mig beskjæret. 
Er hendes Søster Jette. Det har været 
Min Mening hele Tiden. 

Obersten. 

Du min Gud! 
Det gaaer for vidt — jeg holder det ei ud! 
Han snapper bort sin Vens, og denne hans 

Forlovede og saa Men jeg, jeg binder 

Mig til mit Ord! Den redelige Mands 
Parole brydes ei saa let! 

(Gaaer heftig op og ned ad Gulvet og bliver Robert vaer, der staaer og leer.) 

De leer! 
Jo, det er smukt! De tænker nok. De vinder 
Det lumpne Veddemaal! 

Robert. 
Saavidt jeg seer, 
Er De nok den, der vinder det endda. 

Obersten. 
Jeg? 

Robert. 
For De har jo allerede vundet. 

Obersten. 
Har jeg? Hvorledes det? 

Henrik Hertz: Tre Lystspil. S 

Robert. 

Min Mund er bundet. 
Som De har ønsket, helst jeg bliver fra 
Det hele Væsen. 

Obersten. 
Men, at jeg har tabt, 
Det er jo ligefrem. 

Robert. 
Det troer jeg knapt. 

Obersten. 
Guds Død! har nu Brienne ikke friet 
Til Lotte? 

Robert. 
Nei! 

Obersten. 
Jovist — og Verner atter 
Faaet Jettes Ja; saa gaaer jo Frieriet 
Og mine Planer med min ældste Datter, 
Som jeg har bygget paa, i Lyset. 

Robert. 

Nei, 
Hr. Oberst, De er paa den gale Vei. 
Det er ei Verner, det er jo Brienne, 
Som Jette gav sit Ja. 

Obersten. 
Ih, hvilken Snak! 
De hørte jo! 

Robert. 
Men det er ikke denne, 
Det er den Anden. 

Obersten. 
Saa? Nei, Mangetak! 
De kj ender Sagen, det maa jeg bekjende. 

Robert 

(ivrig). 

Men Verner er jo ikke Hr. Brienne. 

Obersten. 
Det veed jeg nok! 

(Afsides.) 

Nu har da Robert faaet 
En Raptus. 

(Høit.) 

Kjære Ven, hvor er det gaaet? 
Jeg synes, Deres Tanker bli'er saa vilde. 

Robert 

(ærgerlig). 

Aa, det er ikke Møien værdt at spilde 
Et Ord paa denne Sag. 

Obersten. 

Er- Manden gal? 

Robert. 
De vil jo ikke høre! 

Obersten. 
Nu saa tael! 

Lotte 

(afsides til Jette). 

Her kommer noget Underligt for Dagen! 

Robert 

(søgende at gjøre Obersten Sagen klar). 

Seer De, af disse Herrer frier denne — 

(Peger paa Lieutenant Brienne.) 



«♦ 

Obersten 

(afbrydende ham). 

Til Henriettej det er hele Sagen. 
Og hende har jeg lovet til Brienne. 

Robert 

(skrider). 

Det er jo ham, hun faaert 

Obersten. 

Nei, hør til Manden! 
Hun har jo gi'et sit Løfte til den Anden. 

Robert 

(som før). 

Men denne Anden, det er jo Brienne! 

Obersten. 
Uh, han er gal! 

(Skriger ligeledes og tramper i Gulvet.) 

Nei, det er Verner! 

Robert. 

Nei! 
Nei, nei! Hr. Oberst, De forstaaer mig ei! 

Obersten. 
Aa, Pokker kan forstaae Dem! 

Robert. 

Hør mig blot! 
Det Hele var et Paafund, et Complot. 
Den Herre der — 

(Peger paa Verner.) 

— som kalder sig Brienne, 
Hans Navn er Verner. 

Obersten. 

Hvad? hvorledes? han? 

Lotte og Jette. 
Gud, er det muligt! 

Robert 

(peger paa Lieutenant Brienne). 

Derimod er denne, 
Troer j e g, den virkelige Hr. Brienne. 

Obersten 

(til Brienne). 

Hvad hører jeg! Men siig mig, er det troligt? 

Brienne. 
Hr. Robert taler Sandhed. 

Obersten. 

Men, Guds Død, 
Hvad har bevæget Dem — 

Brienne. 

Nei, hør mig roligt! 
Jeg selv blev bragt til dette Skridt af Nød, 
Den rene, skjære Nød. Da jeg besøgte 
Hr. Obersten, bemærked* jeg med Skræk, 
En Anden allerede gik og spøgte 
I Huset med de kjendeligste Træk 
Af min Person, mit Navn, ja selv mit Rygte. 
Til Lykke lod min overgivne Ven, 
Der havde snappet Alt fra mig, sin egen 
Personlighed i Stikken; og med den 
BesluttedVjeg at straffe ham for Legen; 
Og tog den paa, at sige, kun figurligt. 
Den passed* mig saa godt og saa naturligt, . 



118 HENRIK hertz: TRE LYSTSPIL 

Og understøttede mit Frieri 

Saa virksomt, skjøndt jeg næsten kom for silde. 
At jeg med Grund og Føie finder i 
Forvexlingen min Lykkes sande Kilde. 

Obersten. 
Nu fatter jeg! — Men De, Hr. Verner, hvad 
Bevægede da Dem ... 

Verner. 
Hr. Oberst, lad 
Min Kjærlighed til Deres Datter være 
Mit bedste Forsvar! 

Obersten. 
Det er godt nok, Kjære! 
Men — men ... 

B r i e n n e. 
Jeg haaber, Obersten betænker. 
At Amors Estaf etter sjelden gaaer 
Den lige Landevei; at Guden slaaer 
Snart altid hemmeligt de gyldne Lænker 
Omkring de Lykkeliges Hals og Haar. 
Jeg skulde tage meget Feil, om ei 
Gud Amor paa en ubemærket Vei 
Idag ved en Geni e -Streg har beskyttet 
Et Baand, der uden ham var aldrig knyttet, 
Og gjennem smaae, uskyldige Chicaner 
Begunstiget, Hr. Oberst, Deres Planer. 
Jeg vil ei løfte Slørene, der hvile 
Med tætte Folder over Gudens List; 
Dog troer jeg. Obersten bemærker vist. 
At han maa stikke her etsteds og smile. 
Imens han sender Kjærlighedens Pile 
Mod Ligegyldighedens Antichrist. 

Jeg bøier mig for Guden, jeg bekjender, 
At det er ham, der fører Seiren paa 
Sin spændte Buestreng, hvis Pile naae, 
Hvorhen endog den Mægtige dem sender! 

Obersten. 
Jaja, jaja! 

B rienne 

(henvender sig til Jette). 

Og De, min Frøken, tør 
Jeg haabe Glemsel for det Forbigangne, 
Og for min varme Kjærlighed Gehør? 

Jette. 
O, lad mig fatte mig! — Vi ere fangne, 
Det seer jeg sagtens, i vor egen List. 
Dog føler jeg mig let. Mig glæder meest, 
At jeg min Faders Villie kan føie 
Og følge ligefuldt mit Hjertes Drift. 

Verner 

(nærmende sig til Lotte). 

Hvorledes tolker jeg den dunkle Skrift, 
Jeg skamfuld læser i min Frøkens Øie? 

Lotte. 
Jo jo, min Herre! De begynder godt. 
Hvad kan jeg ikke vente mig med Tiden! 

Verner. 
Betænk, De selv tog Deel i en Complot — 

Lotte 

(leende). 

Ja, derom kan vi altid tale siden. 

Obersten ^ 

(der nu og da har talt med Robert og synes at have overlagt). 

Nu, -mine Børn, hvad hjalp det, om jeg skjændte? 

At I har spillet mig et Puds, er sandt; 

Og egentligt tilsammen I fortjente 

En Sparlag'nspræken. Men, da j e g dog vandt. 

Og Alting, som jeg forudsaae det, endte, 

Saa — tager min Velsignelse! Bereder 

Hinanden alt det Held, jeg ønsker eder! 

(Forener de tvende Par, der omfavne hinanden; vender rig til Robert.) 

Naa, lille Robert, hvem fik Ret tilsidst? 
Jeg eller De? Hvem bli'er nu gift med Jette? 
Haha! Der kan De see! 

Robert. 
Med Deres Gunst, 
Paa den Maneer er det vel ingen Kunst. 



Obersten. 



uoersien. 
Ja, Prosit! Kunst mig her og Kunst mig hist! 

Robert. 
Ja ja, Hr. Oberst, jeg vil ikke trætte. 
Min Paastand taber Intet af sin Vægt. 
Det hedder sig, at Amor har beskj ærmet 
Ved en Genie-Streg Oberstens Project; 
Aa Gud! hvem la' er sig binde Sligt paa Ærmet? 
Genie-Streg? Amor? — Ja, Genie, det har han. 
Men, om han pleier dermed protegere 
En gammel Fa'er mod Datteren, er Mere, 
End jeg har vidst. Hvad han kan faae, det ta'er han; 
Han sætter Hjerter, hvor han kan, i Flamme. 
Hvad Enden bli'er derpaa, er ham det samme. 
— Nei, veed De hvad: lad Sagens Udfald være 

For Dem, for os en nyttig Fremtids-Lære. 
Betænk, at De har yngre Døttre, hver 
Saa villig til »uskyldige Chicaner« , 
— Som Hr. Brienne kalder det — at her 
Er Grund til Frygt for Deres andre Planer. 

Obersten. 
Den Tid, den Sorg! 

Robert. 
Ja, Gud skal staae os bi, 
Naar Amor melder sig med sit Genie! 
Husk, hvad De selv har sagt: »Mod denne Fare 
Kan ingen Oberst sine Børn forsvare!« 



SPAREKASSEN 

ELLER 

NAAR ENDEN ER GOD, ER ALTING GODT 

LYSTSPIL I TRE ACTER 



(De første Scener skrevne i Udlandet 1833—34. Stykket fuldført i Be- 
gyndelsen af 1836. — Opført første Gang paa det kgl. Teater den 26de 

Maj 1836). 



PERSONERNE 



Skaarup, KJøbmand. 

Madam Skaarup, hans Kone. 

Jansine, 1. _.^ 
^ ^ , V deres Døttre. 
An ton i e, J 

August, Skaarups Søstersøn. 

Adolf, Fuldmægtig 1 Admiralitetet. 

Madam Rust, CoUectrice ved Classe-Lotteriet. 

Nicolai Reiersen. 

Jacob, Baadsmand. 

Første Herre. 

Anden Herre. 

Tre die Herre. 

En Dame. 

Flere Herrer og Damer, en Pige, en Karl. 



Scenen er 1 Kjøbenhavn 1 Skaarups Huus. 



FØRSTE ACT 



En simpelt meubleret Dagligstue. En Dør tllhøire (for Skuespillerne). 

En Hoved-Indgang i Baggrunden. 

FØRSTE SCENE 

Naar Tæppet gaaer op, sees de Tilstedeyærende at sidde 1 en Halvkreds 

og i følgende Orden: Anton le. August. Skaarup. Madam 

Skaarup. Jansiue. Man er i levende Disput. 

Skaarup. 
Ja, Børn, en Beslutning maae vi tage. Det kan ikke 
nytte at sidde her og snakke i Munden paa hverandre. 

Mad. Skaarup. 
Jeg har sagt min Mening, og derved bliver jeg. 

J a n s i n e. 
Men Mo'er dog! hvor kan du være saa paastaaelig? 

Mad. Skaarup. 
Barn, jeg seer paa det Nyttige. I see paa lutter Narre- 
streger. 

August 

(piqueret). 

Jeg beder om Forladelse, kjære Tante! Min Proposition 
er sandeligen ingen Narrestreg. 

Mad. Skaarup. 
Ja, jeg meente Børnene. 

Anto ni e 

(der har reist sig og seet ud af Vinduet). 

Fa'er! der kommer Adolf herop. Han er saa fornuftig. 
Han kan bestemt give os et godt Raad. 

Mad. Skaarup. 
Du skal see, han er af min Mening. 

J a n s i n e. 
Nei, Adolf gjør Alt, hvad jeg beder ham om, det 
veed jeg. 

Skaarup. 
Ja ja da! Lad os høre hans Mening. Han er Skam 
en indsigtsfuld Mand. I skal see, han siger som jeg. 

August. 
Jeg tør næsten parere, han holder med mig. 

An tonié 

(afsides og leende til Jan sine). 

Hvis han ikke holder med os, skal han ikke havo 
et roligt Øieblik for mig. 

ANDEN SCENE 

De Forrige. Adolf, omhyggelig klædt, hvide Handsker o. s. v., 

kommer fra HoTed-Indgangen. 

Adolf. 
God Morgen, Herr Skaarup! God Morgen, Madam 

Skaarup! — Min bedste Jansine! (Kysser hende paa Haanden ) 

Er jeg ikke accurat? 

J a n s i n e 

. (kysser ham paa Kinden). 

Du er altid den samme. 

Mad. Skaarup 

(afsides til hende). 

Jansine, husk paa, hvad jeg har sagt. 

Jansine 

(fortrædelig). 

Hvad er der nu iveien? 

Mad. Skaarup. 
Ja, Barn, saa længe Alting er uafgjort, passe sig ikke 
saadanne Familiariteter. 

J a n s i n e. 
Hvad kan det skade, naar vi ere mellem os? — Men 
der er heller Ingen, der under mig et eneste fornøiet Øie- 
blik. Fordi vore Forhold ere saa ulykkelige, derfor skal 
jeg altid lide. 

(Gaaer hen til Vinduet og græder.) 

Skaarup 

(afsides). 

Naa, nu skal der igjen mundhugges og flæbes. 

Adolf 

(der imidlertid har hilst paa August og 'Antonie). 

Jeg seer, hele Familien er samlet. Er der passeret 
noget Nyt? 

Mad. Skaarup. 

De har gjettet det; og vi vilde netop høre, hvad De 
raader til i denne Sag. Min Mand kan fortælle Dem det. 

Skaarup. 
Med Fornøielse. Sætter Jer nu Alle ned igjen, saa 
skal jeg fremsætte Sagen, og saa kan Enhver sige sin 
Mening paany. Herr Adolf kan da allerbedst dømme. — 
En Stol til Herr Adolf! 

A n t O n i e. 
Værsgod! (Afsides til ham.) Jeg kan hilse dig fra Jansine 
og mig, at du skal smukt være af vor Mening. 

Adolf. 
Meget vel. 

(Sætter sig ved Siden af Jansine.) 

Skaarup 

(rømmende sig). 

Seer De, det er Dem formodentlig bekjendt, at der i 
mange Aar har boet hos os en aldrende Pensionist, ved 
Navn Sørensen. Han var Pebersvend, lidt sær og paa- 
staaelig og havde vistnok sine Feil, men han døde som en 
from, gudhengiven Mand og — naar Enden er god, er 
Alting godt, som jeg pleier at sige. Jeg vil mangen Aften- 
stund savne ham ved en Styrvolt — 

Mad. Skaarup. 
Alt det veed Herr Adolf. Fortæl du kort og godt, at 
Sørensen er død paa Hospitalet, og at man nu har aabnet 
hans Testament. 

Skaarup. 
Ja ja da. — Dette Testament indeholder først adskillige 
Clausuler angaaende hans Begravelse, f. Ex. at han vil 
begraves med Paryk paa, da han altid har liidt meget 
af Gigt i Hovedet; at man skal give ham et Stykke 
Lakrits og en Pose Hyldethee med og to Par blaa, uldne 
Vanter; at man skal ... 

Mad. Skaarup. 
Lad m i g fortælle. Mand! du bliver aldrig færdig. — 
Dette Testament indeholder den Clausul, at han har efter- 
ladt os 300 Rigsdaler, med det Tilføiende, at han havde 

den faste Tro, disse Penge vilde skaffe hele vor Familie 
Lykke og Velsignelse, naar de bleve rigtigt anvendte. 

Skaarup. 
Rigtigt og sparsommeligt anvendte, staaer der. 
Det Ord maa man Skam lægge Mærke til. 

Mad. Skaarup. 
Nu gaaer vor Disput ud paa, hvorledes vi skal anvende 
disse Penge, for at Sørensens Spaadom kan gaa i Opfyl- 
delse. Han var en klog Mand, og har ikke sat disse Ord 
hen for Ingenting. Min Mand mener — ja, Mand, siig 
du nu først din Mening. 

Skaarup. 
Jeg for min Part lægger Eftertryk paa Testators Ord: 
sparsommeligt. Sørensen har i mine Velmagts-Dage 
ofte raadet mig til Oeconomie og til at sætte nogle af mine 
Penge fast for paakommende Tilfælde. Men dengang vilde 
jeg ikke høre ham. Siden, da det gik tilbage for mig, 
var det for sildigt. Nu derfor, da han har testamenteret 
os denne Sum, mener jeg, at vi skal sætte den fast, og 
foreslaaer jeg Sparekassen. Der staaer den sikkert og for- 
renter sig. Naar endeel Aar er gaaet hen, er det en ganske 
kjøn lille Summa, hvormed jeg kan afbetale en gammel 
Gjæld, der trykker mig, og den nye Klattegjæld, der kom- 
mer til, og som til den Tid er gammel. Herved faaer jeg 
Hænderne fri, har fuld Raadighed over mine Indtægter 
og kan tænke paa mange Ting, som jeg nu maa lade fare, 
og som dog kunde være vor Familie baade til Gavn og 
til Nytte. Jeg har saaledes tænkt paa nye Reoler i min 
Skriverstue og paa at lønne en lille Fuldmægtig, der kunde 
gaae Bye-Ærinder for mig' og min Familie. — Min Kone 
derimod mener ... 

Henrik Hertz: Tre Lystspil. o 

Mad. Skaarup. 
Jeg siger, at Den, der gj emmer til Natten, han gj em- 
mer til Katten. At sætte Pengene i Sparekassen er det 
samme som at kaste dem bort — 

Skaarup og Adolf. 
Ih, Gud bevares! 

Mad. Skaarup. 
Ja, hvem veed, hvor vi er' henne, naar den Tid kom- 
mer, at vi skal have Nytte af Pengene i Sparekassen. 
Derimod er der ingen større Velsignelse i et Huus, og. 
Ingenting, der gjør mere Gavn baade strax og for lang Tid, 
end et godt Linned-Skab og gode, daglige Gangklæder; og 
hertil mener jeg, vi skal anvende endeel af Pengene. 

J a n s i n e. 
Mo'er tænker aldrig paa Andet end paa sit Linned- 
Skab. Vi har jo Alle, hvad vi behøve. 

Mad. Skaarup. 
Har I, hvad I behøve? Ja, det vil vise sig, naar jeg 
engang skal tænke paa Jert Udstyr. 

J a n s i n e. 
Mit Udstyr! Den Sorg kan du spare. Jeg bliver saa 
aldrig gift; og desuden har mit Udstyr ligget færdigt siden 
Paasken. 

Mad. Skaarup. 
Skal vi da ikke begynde at tænke paa Antonie? 



Antonie 

(hurtig). 

Med mig har det ingen Hast. 

Skaarup. 
Ja, med den Passiar komme vi ingen Vei. Lad nu 
August sige sin Mening. 

August 

(g j ørende sig kostbar). 

Ja, jeg for min Deel maa oprigtig tilstaae, at jeg har 
en egen Anskuelse af denne Qvæstion. Det ligger i Sagens 
Natur, at 300 Rigsdaler ikke kunne betragtes som nogen 
stor Capital. Renterne deraf ville selv i en Snees Aar ikke 
udgjøre noget Betydeligt. Naar derimod disse Penge an- 
lægges rigtigt eller gjøres hensigtsmæssigt frugtbrin- 
gende, saa kunne de blive en Kilde til Velstand. Jeg 
har derfor, som Noget, der ganske tilfældig faldt mig ind, 
foreslaaet at anvende ommeldte Penge til dermed at kjøbe 
en Drengeskole. En af mine Venner har en superb 
Skole paa 12 Drenge, der næsten Alle betale ordentligt, 
og temmelig sikkert Haab om, at To komme til. Dette 
Institut vil han sælge omtrent for den omtalte Sum, en 
ubetydelig Betaling, naar man betænker, at en saadan 
Skole kan ved en klog Bestyrelse udvides utroligt, ja, at 
man har Exempler paa, at Drengenes Antal er steget til 
Hundrede; og hvor lucrativ en saadan Anstalt kan gjøres, 
behøver jeg ikke at sætte ud fra hinanden for en saa ind- 
sigtsfuld Mand som vor Ven Adolf. — Alt kommer natur- 
ligviis an paa en klog Bestyrer; men for at de ikke skulle 
være i Forlegenhed herfor, tilbyder jeg mig med For- 
nøielse. I 8 Aar har jeg været Lærer i Byens fleste In- 
stituter, og jeg tør sige, jeg veed, baade hvorledes man 
skal tage Børnene og hvorledes man skal tage Forældrene; 
tør derfor næsten indestaae for et heldigt Resultat. — 
Dette var med faa Ord mit Forslag, som jeg aldeles under- 
kaster vor Vens Betænkning. 

9* 

Adolf. 
Det er unægtelig et Forslag, der fortjener at overveies. 

Mad. Skaarup. 
Ja ... men det vil dog give en Hoben Bryderi. 

August. 
Vistnok. Men Bryderiet paatager jeg mig, at sige mod 
et moderat Salair; og Fordelen tilfalder Dem. 

Mad. Skaarup. 

Det var jo for saa vidt godt. Men alligevel ja, 

hvad mener du, Mand? 

Skaarup. 
Jeg mener, at det kan vi jo tænke over. Sparekassen 
er sandtnok sikkrere; der staae Pengene fast. Men lad 
nu Jansine først komme med, hvad hun har at sige. 

J an sine. 
Jeg vil slet ikke sige min Mening. Der er saa Ingen, 
der bryder sig om, hvad jeg siger. 

Skaarup. 
Hvad er det for Snak, Barn! Skal Herr Adolf ikke 
høre os Alle? 

Adolf. 
Min bedste Jansine! det bliver sandeligen nødven- 
digt ... 

J a n s i n e. 
Ja, søde Adolf, for din Skyld skal jeg sige min Me- 
ning; for du er den Eneste, der seer paa, hvad jeg siger. 
(Tørrer øinene.) I kan foT mig gjøre, hvad I vil. Men da der 
nu i tre Vintre har været Tale om en Klædes-Kaabe til 
mig og til Antonie, saa synes jeg, det var ikke for meget, 
om endeel af Pengene anvendtes dertil. En Klædes-Kaabe 

kan vi længe have Gavn af; og jeg er vis paa, at Sørensen, 
om han levede, vilde give mig Ret. 

Skaarup 

(piller sig bag Øret). ^ 

Vistnok kan I længe have Gavn af en Klædes-Kaabe. 
Men sandt at sige. Barn! veed jeg ikke, hvorledes den skal 
skaffe hele vor Familie Lykke og Velsignelse, som dog 
Sørensen har spaaet om disse Penge. 

Jansine 

(grædende). 

Ja, jeg tænkte det nok. Jeg kan aldrig sige et Ord, 
uden at de Alle ere imod mig. 

Skaarup 

(til Adolf). 

Naa daf her har De alle de forskjellige Meninger. 
Gud veed, de ere forskjellige nok. — Hvad synes De nu? 

Antonia. 
Men, Fatter! skal jeg da ikke ... 

Skaarup. 
Det er Skamfærd sandt! — Kom da du med dit Besyv. 

A n t o n i e. 
Pro primo er jeg af samme Mening som min Søster, 
hvad Kaaberne angaaer; thi det kan aldrig skade. Pro 
secunden ... 

Ska arup 

(rettende). 

Pro secundo. 

A n t o n i e. 
Pro secundo mener jeg, at da der ligeledes i tre Vintre 
har været Tale om en Loge paa Comedien, saa burde vi 

nu iaar tage to Pladser til om Torsdagen. Det bliver be- 
stemt morsomt i Vinter. Logerne ere betalte saa høit, 
saa de, der skrive for Theatre t, ret vil gjøre sig Umag 
iaar. .. 

Adolf. 

Min gode Antonie! vi bør ingenlunde antage, at For- 
fatterne skrive for Fordelens Skyld. De have andre, langt 
ædlere Motiver. 

Antonie. 

Det er nok muligt; men derfor kan de gjerne være i 
Vinden for Penge. Meget har de jo ikke, siger man; og 
jeg for min Deel har altid troet, at naar man i Parterret 
raaber; »Forfatteren level« saa skeer det, fordi man fryg- 
ter for, han har Ingenting at leve af. 

Adolf. 
Jeg vil ikke modsige dig, men troer dog, at dette .Ud- 
raab skeer af en anden Grund. 

Antonie. 
Ihvorom Alting er, mener jeg, at Jansine og jeg ved 
vore Forslag følge Fa'ers eget Exempel. 

Skaarup. 
Mit Exempel? Jeg gaaer jo aldrig paa Comedie; og 
med Kaabe paa lader jeg mig da heller ikke see. 

Antonie. 
Nei, men du siger altid, at man skal forbinde det Nyt- 
tige med det Behagelige; og derfor gaaer du ikke ud ad 
Porten med os Andre for at tage dig en Motion, men spil- 
ler Kegler i Store Kongensgade. 

Skaarup. 
Det er endelig sandt, og forsaavidt har du jo Ret. 
Men ... men, jeg seer min Sandten dog ikke, hvad Lykke 

Og Velsignelse vor Familie kan vente sig af to Comedie- 
Billetter. 

A n t o n i e. 
O Fa' er! det er en stor Lykke at gaae paa Comedie. 
Jeg er aldrig saa glad, som naar jeg er der. Jeg har under- 
tiden leet og grædt paa eengang; og jeg har læst i en Bog, 
at videre kan vi stakkels Mennesker ikke drive det. 

Skaarup. 
Nu ja da! — Er du saa færdig? 

A n t o n i e. 
Saa har jeg endnu et Par andre Smaa-Forslag, f. Ex., 
at vi skulde lægge lidt af Pengene tilside som Hjælp til 
at leie Værelser udenfor Porten næste Sommer; men frem- 
for Alt, at vi saasnart som muligt maae kjøbe en ny Hat 
til Mo'er. Mo'er seer ud som et Spectakel med den gamle, 
blaa Hat. Den er vendt og farvet op tre Gange. Skal den 
nu vendes 4de Gang, kan vi ligesaa gjerne sætte Foeret ud. 

Mad. Skaarup. 
Lad I mig og min Hat i Ro, Børn. 

Antonie. 
Ja, Mo'er, men naar vi gaae ud ad Vesterport og du 
er med, saa vender Skildvagten sig altid og seer paa din 
Hat. 

Skaarup. 
En ny Hat til Mutter bliver der nok Raad for; saa der- 
for har vi ikke nødig at kjevles. — Vilde nu De, Herr 
Adolf, som en fornuftig, studeert Mand, give os Deres Me- 
ning om dette intricate Spørgsmaal, saa vilde vi være Dem 
meget forbundne. 

Adolf 

(reisende sig). 

Jeg føler tiUulde det Vanskelige i at afgive en Betaenk- 

ning over saa forskjellige, men hver især af de vægtigste, 
ypperligste Grunde understøttede Meninger. Jeg skylder 
at bevidne Dem, Herr Skaarup, min Agtelse for den Viis- 
dom, hvormed De søger at skaffe Familiens Financer en 
fast Fond ved at nedlægge Pengene i Sparekassen. 

Skaarup. 
Der kan du see, Mutter! 

Adolf. 
Men jeg kan ikke mindre anerkjende det Fortjenstlige 
i Deres Forslag, Madam Skaarup! der, ved at ønske Pen- 
gene anvendte til Linned og Gangklæder, henvender Op- 
mærksomheden paa Industriens Fremme, ligesom det nyere 
franske Ministerium. 

Mad. Skaarup. 

Hører du. Mand? 

Adolf. 

Jeg beundrer og glæder mig ved min Ven August's Pro- 
position, der omfatter en saa vigtig Green som Underviis- 
nings-Væsnet. Ja, selv min gode Jansines og Antonies for 
skjellige Forslag tør jeg tilstaae en fortjent Anerkj endelse, 
da disse søge at tilveiebringe en ønskelig Forening mellem 
det Nyttige og Det, der blot sigter til Livets Forskjønnelse. 
Ja, jeg indrømmer virkeligt, at Antonie ved at foreslaae 
to faste Pladser i en Loge har gjort et Skridt til at reali- 
sere det saa ofte yttrede Ønske: at bygge en Bro mellem 
Theatret og Folket, at forbinde Livet og Kunsten. Jeg kan 
saa meget hellere indrømme dette, som det allerede er 
anerkj endt af vore ypperste Publicister, at Fædrelandets 
materielle Interesser meget godt kunne blomstre ved Siden 
af Interessen for Thalias og Melpomenes Tempel. 

Antonie. 
Idag taler du som en Engel, Adolf! 

Skaarup 

(opmærksom). 

Stille, Barn! 

Adolf. 

Naar jeg nu desuagtet maa sætte en kraftig Oppo- 
sition mod enhver af disse Meninger, da skeer det ikkun, 
fordi jeg troer, vi bør opoffre personlige Interesser for det 
almindelige Bedste og bidrage Vort til at understolte offent- 
lige Institutioner. Hvad kan være os mere værdigt end at 
lægge en af Lykken skjænket Capital paa det Offentliges 
Alter? og tør vi ikke haabe, at en saadan Opoffrelse visse- 
lig vil opfylde Testators Spaadom og geraade hele Fa- 
milien til Lykke og Velsignelse? — Skulde jeg derfor give 
min Mening om Anvendelsen af den bevidste Sum og gjøre 
mig værdig til den Tillid, Familien viser mig, da kan jeg 
efter mine Anskuelser ikke foreslaae noget Bedre, end at 
vi paa en ædel, selvopoffrende Maade sende Pengene til 
Bombebøssen. 

Alle 

(med et Udraab). 

Til Bombebøssen? 

Mad. Skaarup 

(der tilligemed de Øvrige imidlertid liar reist sig). 

Aa, sikke Noget! Hvor kan et fornuftigt Menneske 
falde paa SRgt! 

J a n s i n e. 
Til Bombebøssen? — Men, søde Adolf, det er da vel 
ikke dit Alvor? 

Adolf. 
Tilforladeligt er det mit Alvor. 

Skaarup. 
Til Bombebøssen? Hm! hm! Mener De virkeligt, at 

vi saadanne skulde skjænke alle de 300 Rigsdaler dertil, 
uden Reveniier, uden Renter, uden at have Noget derfor? 

Adolf. 
Naturligviis. Følelsen af at have gjort en god Gjer- 
ning er Capitalens bedste Renter. 

Skaarup. 
Ja, det er vel sandt; men af de Renter kan man ikke 
leve i Tider som vore, og naar man har Kone og Børn. 
Nei, saa troer jeg dog. Renterne fra Sparekassen ere at 
foretrække. 

Antonie 

(slaaer Hænderne sammen). 

Til Bombebøssen! — Jeg troer, naar der faldt en Bombe 
ned i Huset, kunde jeg ikke blive mere forskrækket end 
over dette Forslag. 

August 

(spydig). 

Ja, man kan sandeligen ikke andet end blive frapperet 
over den mageløse Uegennyttighed, hvormed vor Ven Adolf 
disponerer over Familiens Capitaler. Deres Foresatte i 
Admiralitetet ville sikkert vide at skjønne paa Deres In- 
teresse for denne Sag. 

Adolf. 
De maa ingenlunde troe, at Egennytte — 

Skaarup. . 
Nei, bevares! derom er slet ikke Talen. Deres ret- 
skafne Characteer kjende vi Alle. 

J a n s i n e. 
Søde Adolf, troer du virkelig, vi skulde ,,, 

Adolf 

(lidt varm). 

Min bedste Jansine! du veed, jeg taler og handler kun 
efter Pligt og Samvittighed. 

J a n s i n e. 
Ja, det veed jeg, søde Adolf. Og naar du siger det, 
er deir vist rigtigt. 

Mad. Skaarup 

(tager sin Mand afsides). 

Jeg mærker nok, det er bedst, vi følge vort eget Hoved. 
Mange Raadgivere duer ikke. 

Skaarup. 
Ja, som du synes. 



TREDIE SCENE 

DeForrlgre. Madam Rust (fra Hoved- Indgangen). 

Mad. Rust. 
Her har De mig igjen, lille Madam Skaarup. Saa- 
snart jeg kunde komme fra Stuen, skyndte jeg mig herop 
for at høre, hvorledes Sagerne staae sig. Hvad har De 
nu besluttet med Pengene? 

Mad. Skaarup. 
Aa, her kan man jo aldrig komme til Redelighed i 
nogen Ting. 

Mad. Rust. 
Ikke? — (Efter en Pause.) Har De tænkt paa, hvad jeg 
spurgte Dem om? 

Mad. Skaarup. 
Jo; men det synes min Mand ikke om. 



140 HENRIK hertz: TRE LYSTSPIL 

Mad. Rust. 

Aa, Deres Mand synes nok om det, naar De bifalder 
det. Skal en Mand ikke gjøre saa meget for sin Kone? — 
Herr Skaarup! kan jeg troe, hvad Deres Kone siger, at 
De ikke vil unde hende den Glæde at tage en Seddel i min 
CoUection. 

Skaarup. 

Jeg under hende al den Glæde, der stemmer med For- 
nuft og Ærbarhed. Men jeg seer ikke, hvad Glæde hun 
kan have af at kaste 25 Rigsdaler ud af Vinduet. 

Mad. Rust. 
Af Vinduet? Hvor kan De som en forstandig Mand 
tale saaledes? Om De nu vinder det store Lod, er' saa 
Pengene kastede ud af Vinduet? 

Skaarup. 
Min kjære Madam Rust! jeg har nu spillet over en 
Snees Aar i Classe-Lotteriet, har snart havt en heel, snart 
en halv, snart en qvart Seddel; ja engang var' vi Elleve 
om en Seddel. Jeg har holdt nøie Bog over Udgift og Ind- 
tægt. Men naar jeg lægger alle Smaagevinster sammen, 
saa har jeg akkurat spillet frit i tre Aar; det Øvrige er 
gaaet af min egen Lomme. Og vundet har jeg altsaa ikke. 
— Nei, det store Lod kommer saavist ikke til Smaafolk. 

Mad. Rust. 
Da veed De dog, at der er engang vundet 25,000 Rigs- 
daler i min CoUection; og det var saamænd en Rokke- 
dreier, der vandt dem. 

August. 
Er der virkelig vunden 25,000 Rigsdaler i Deres CoUec- 
tion? 

Mad. Rust. 
Ja, der er sandeligen, og det gik meget mærkelig til. 

— Seer De, det var den sidste Trækning ligesom idag, og 
jeg kunde omtrent have en 7 til 8 Sedler tilbage. Dagen 
før Trækningen kommer Rokkedreier Been, en god Ven af 
min Mand, ind til os og siger, han vil kjøbe en Seddel. 
Ih nu, svarer jeg, det var Synd andet, end at en saa god 
Ven af vort Huus ikke skulde vinde i vor Collection. Og 
dermed leder jeg en Seddel ud og siger spøgende: Tag 
den; den vinder bestemt. Hvorpaa han, der var en lystig 
Fætter, tager mig om Livet — jeg husker det, som om 
det var igaar — og siger: Naar en Kone, som De, min 
hjerte Madam Rust, leder en Seddel ud til mig, saa kan 
det aldrig feile, at jeg jo vinder. Og dermed stak han 
Sedlen til sig og gik. — Den næste Dag bragte jeg ham 
Budskabet, at han havde vundet de 25,000. 

An t oni e. 

Han blev glad, kan jeg tænke! — Hvad sa'e han, da 
De fortalte ham det? 

Mad. Rust. 

Aa, den stakkels Mand var som ude af sig selv. Jeg 
maatte naturligviis efterhaanden forberede ham. Et Men- 
neske kan blive daarlig af Overraskelse. Men da han saa 
fik det at vide, faldt han mig om Halsen, kyste og trykte 
inig — ia» dengang var jeg jo yngre og saae endeel bedre 
ud end nu. 

A n t o n i e. 

Aa, det gjør Intet. Jeg er vis paa, naar De bringer 
Fatter de 20,000, falder hån Dem med Fornøielse om 
Halsen. 

Skaarup. 

Derpaa skal det ikke komme an. Men — det har vel 
ingen Fare. 

Mad. Rust. 

Ja, veed De hvad, der er mange Ting, der tale for, at 

De dennegang kan have Lykken med Dem. Det er den 
sidste Trækning idag. Der er, som De veed, i denne de 
allerfleste Gevinster og deriblandt flere meget betydelige. 
Der er foruden det store Lod en Gevinst paa 10,000 Rigs- 
daler, en paa 4000, tre paa 2000, fjorten paa 1000, og 
tredive paa 500 Rigsdaler. Her er jo altid godt Haab. 
Hvorfor skulde De ikke vinde lige saa godt som Andre? 

Mad. Skaarup. 
Jeg synes dog, Mand, du skulde. Man kan jo ikke 
vide — 

Skaarup. 
Det fører til Intet, Mutter. Lotterie er Lokkeri. 

Mad. Rust. 
Det kan man sige om Tallotteriet; der klatter man 
mange Smaasummer bort. Men Classe-Lotteriet er kun 
een Udgift, som man kj ender iforveien. Min salig Mand, 
der rigtignok kun var Thee- og Porcellains-Handler, men 
ellers saamænd en ganske foAuftig Mand, pleiede at sam- 
menligne Tallotteriet med chinesisk Porcellain, der saae 
tillokkende ud, men gik let itu og hvert Øieblik maatte 
anskaffes nyt. Classe-Lotteriet derimod, sagde han, er som 
Jydepotter, der ere durable, og som man kun anskaffer sig 
eengang for alle, og har stor Nytte af. 

Mad. Skaarup. 
Min Mand har nu sat sig i Hovedet, at Pengene skal 
sættes i Sparekassen. 

Mad. Rust. 
I Sparekassen! Hvad Glæde har De af dem, naar de 
staae der? — Jeg kan nok lide, at Folk ere oeconome; men 
man skal heller ikke lægge sine Penge under Laas og 
Lukke. Og hør, veed De hvad, strengt taget er Classe- 
Lotteriet at betragte som en Sparekasse. 

Skaarup. 
Nei, lille Madam, det synes jeg dog ikke. 

Mad. Rust. 
Ja, hør nu. Naar vi engang have nogle Penge lig- 
gende, som vi ikke veed, hvad vi skal gjøre med, og som 
ellers saa let smelte bort under Hænderne, hvor kan vi 
saa bedre anbringe dem end ved at tage en Seddel og saa- 
ledes lade Pengene forrente sig? 

Skaarup. 
Og saa hverken see Capital eller Renter igjen, naar 
Trækningsdagen kommer. 

Mad. Rust. 
Nei, nei! Vær nu fornuftig og tag mod Raison. Det 
gj ælder kun, naar Lykken ikke er med Dem. Men naar 
den føier Dem, saa er Renterne undertiden ogsaa ganske 
anderledes end i Sparekassen. — Ja, jeg vil ikke overtale 
Dem. De maa selv bedst kjende Deres Fordeel. Men jeg 
mener blot, at den Arv, der saa pludselig er tilfaldet Dem, 
viser, at Lykken vil Dem vel; og at det derfor nok var 
muligt, at den fremdeles vil føie Dem. 

Skaarup. 
Det er sandt nok — 

Mad. Rust. 
Idag har De den Fordeel, at De ikke har nødig at 
gaae flere Maaneder i Uvished om Udfaldet. Nu gaaer 
jeg op, hvor der trækkes — det er just den høie Tid — 
og i mindre end en halv Time kan j.eg bringe Dem Bud- 
skabet. 

Skaarup 

(raadvild). 

Deri har De Ret; og det iskulde ogsaa være det eneste — 

Mad. Rust. 
Ja, De skal ikke gaae efter mig; men tael med de 
Andre. — Hvad mener De, lille Jomfru Antonie? 

Antonie. 
Spørg bare ikke mig; for jeg synes. De taler som et 
Orakel. Naar jeg var i Fatters Sted, tog jeg to Sedler 
i Deres Collection. 

Mad. Rust. 
Nu, Herr Skaarup — hvad vil De saa? 

Skaarup. 
Hvad mener du, Mo'er? 

Mad. Skaarup. 
Jeg mener, du skulde. 

Skaarup. 
Lad gaae da! Saa ta'er vi en Seddel. Igrunden har 
jeg længe havt Lyst dertil; men jeg syntes ikke, jeg nænte 
det med de Penge. 

Mad. Rust. 
Det kan jeg lide. (Tager to Sedier frem.) Hvilken af de to 
ønsker De? 

Skaarup 
Det er lige godt. Giv mig denne, Nr. 55 og 280. De 
kan siden hente Pengene hos mig. 

Mad. Rust. 
Ja, det har gode Veie. 

Skaarup. 
Og nu faae vi see, hvad Lykken under os. 

Mad. Rust. 
Den kan saamænd ligesaa gjerne favorisere Dem, som 
den kan lade være. Staae inde for Udfaldet kan jeg vel 

ikke. Men je^ har saadanne mine egne Betænkninger, 
der ikke pleie at slaae feil. Nu, Farvel saa længe! (tu 
Skaarup.) Og tag Dem nu iagt, naar jeg kommer igjen. 
Kanskee De bliver nødt til at falde mig om Halsen. 

(Gaaer.) 

Skaarup. 
Nu, Børn, lad os saa faae Ende paa Sagen. Med 
Sparekassen bliver det til Intet, seer jeg nok. Fruen- 
timmerne vil have deres Krig frem. Altsaa, Mutter vil 
have til Linned og Gangklæder 120 Rigsdaler og I, Børn, 
til to Klædes-Kaaber — ? 

J a n s i n e 

(falder ham om Halsen). 

Aa, velsignede Fa'er! skal vi virkelig -r- ? 

Skaarup. 
Javist. Men hvor meget bruger I? 

J a n s i n e. 
Vi beregnede imorges, med Besætning og Foer omtrent 
60 Rigsdaler. 

Skaarup. 
Det er mange Penge, Barn! 

Jansine. 
Er det nu mange Penge! Saa lad os heller slet 
ikke faae dem. Jeg veed saa, at jeg aldrig bliver saa 
lykkelig. 

Skaarup. 
Har jeg sagt det, saa faaer I dem. Naa — det bliver 
med Lotterisedlen og Antonies to Billetter for i Vinter 245 
Rigsdaler. 

August. 
Saa er der altsaa 55 Rigsdaler tilbage. 

Henrik Hertz : Tre Lystspil. to 

Skaarup. 
Nei, det er ikke saa vel. Vi har alle*rede igaar dis- 
poneret over circa. 40 Rigsdaler for at anskaffe adskillige 
Smaating og rede min Kone ud af lidt Huusholdningsgjæld. 
Resten bliver altsaa omtrent en 10 Rigsdaler, og dem — 
ja med dem vil vi skaffe os Alle en glad Aften, og drikke 
gamle Sørensens Skaal. 

August 

(afsides). 

Nu er da de Penge klattede bort som alle de andre. 
En skjøn Oeconomie! 

Skaarup. 

Kom saa ind med, Mutter. Jeg maa ud. (xu August og 
Adolf.) Adiøs. Ja, vi sees vel iaften. 

(Han og Madam Skaarup gåae ind tilheire.) 

August. 
Naa, min Ven Adolf! hvorledes gaaer det saa med 
Deres og Jansines Forlovelse? 

Adolf. 
Det er endnu ved det Gamle. Vi maae have Taal- 
modighed. 

Jansine. 
Naar det ikke var, fordi Adolf med Tiden skal arve sin 
Onkel, saa kunde det være det samme. Men jeg veed, jeg 
er kun skabt til Ulykke. 

Adolf. 
Giv dig tilfreds, min bedste Jansine! Onkel giver nok 
sit Samtykke til vor Forbindelse. 

August 

(afsides). 

Nei, den Gamle er neppe saa gal at gjøre det. (Høit.) 
Adolf har Ret. Med Tiden giver han nok sit Samtykke. 

J an sine. 
Mener du, kjære August? Ja, naar jeg vidste det, jeg 
skulde holde af ham, jeg skulde pleie ham i hans Alder- 
dom, jeg skulde forsøde hans sidste Dage! 

August 

(afsides). 

Og saa arve ham! Ideen er ikke saa dum. 

A n t o n i e. 
Jeg forstaaer mig ikke paa, hvorfor vor Herre har 
skabt de rige Onkler. De gjør jo kun Fortred. I hver 
Comedie, jeg har seet, er der en rig Onkel, der gjør Livet 
suurt for de Forelskede. 

August. 
Og undertiden for Tilskuerne med. 

A n t o n i e. 
Du er heldig. August. Du har Formue og ingen rige 
Slægtninge, som du afhænger af. Tvertimod, du har en 
uformuende Broder, som du kan hjælpe, hvad Øieblik 
du vil. 

August 

. (forlegen). 

At hjælpe en slet Huusholder, er sandeligen ikke 
saa let. 

A n t o n i e. 

Du kunde ret passe for mig. Men naar jeg vil ha'e 
dig, saa maa jeg nok selv frie. 

August 

(afsides). 

Seer man til hende? (Heit.) Antonie er gudskeelov altid 
i godt Humeur. 



lO* 

A n t O n i e. 
Det er en Fqrdeel til, ifald du har Lyst at frie til 
mig. Om Penge, veed jeg, bryder du dig ikke. 

August. 
Oprigtig talt, kjære Antonie! troer jeg, at vi To ikke 
passe for hinanden. 

Antonie 

(leer heit). 

Ja, deri har du Ret. Det er det fornuftigste Ord, jeg 
har hørt af dig i lang Tid. 

Jansine 

(afsides til Adolf). 

Det kunde være et godt Partie, August med Antonie. 
Men han tager hende vist ikke. 

Adolf. 
Jeg tror selv, at han ikke tager hende. 

August. 
Ja, jeg maa videre. Gaaer De med, Adolf? 

Adolf. 
Paa Øieblikket. 

Antonie 

(hurtig og afsides til Adolf). 

Du maa endelig blive. Vi har noget meget Vigtigt 
at tale med dig om. 

Adolf. 
Meget vel. (Xii August.) Undskyld mig — jeg kan endnu 
ikke gaae. 

August. 
Siger Intet. — Farvel, Jansine! Adieu, lille Antonie! 
(Afsides, idet han gaaer.) En piquaut lille Satan, den Antonie! 

Skade, Forældrene er' blevne til saadanne Pjaltekræm- 
mere. 

(Gaaer.) 

Adolf. 
Nu, min gode Antonie! hvad er det, du vil mig? 

A n t o n i e. 
Adolf, du er vor eneste Trøst! Du maa raade og 
hjælpe os. Vor Pleiebroder Nicolai er kommet Jiertil igaar- 
aftes. 

Adolf. 
Nicolai? Hvilken Nicolai? 

Antonie. 
Har du ikke hørt tale om Nicolai, der var i Huset hos 
os fra Barnsbeen, og som Fa' er og Mo'er for 6 Aar siden 
sendte bort som Skibsdreng? 

Jansine. 
Ja, for han var saa vild og uregjerlig, at vi ingen 
Vei kunde komm« med ham. 

Antonie. 
Men det var dog ikke rigtigt at sende ham saaledes 
ud i den vide Verden. Han var ikke 18 Aar gammel og 
kunde jo forbedre sig. Jeg veed, jeg har aldrig grædt, 
som da Nicolai tog bort for at gaae ombord. 

J ansin e. 
Jeg græd med; jeg græd hele Dagen. Men vi kunde 
dog ikke beholde ham i Huset, saadan som han var. Veed 
du, hvad han gjorde engang, søde Adolf? Han satte en 
Troldkjærling i Pigens Kammer, da hendes Kjæreste var 
hos hende — 

Antonie. ' 

Hvem vil huske paa saadanne Drengestreger! Han var 

saa god og saa munter — og jeg veed, Fa'er og Mo'er har 
ofte fortrudt, de har sendt ham bort. 

J a n s i n e. 
Ja, men nu er Fa' er dog vred paa ham, fordi han i 
al den Tid ikke har ladet høre fra sig. 

A n t o n i e. 
Det er han, og derfor vover den stakkels Nicolai ikke 
at komme for Fa'ers og Mo'ers Øine. 

Jan sine. 
Jeg skal sige dig, Adolf! han lod igaaraftes Antonie 
kalde ud, for hun var før altid hans Fortrolige; og saa 
siden kom jeg til, og saa fortalte han, at han har været i 
Amerika og kom nu tilbage ligesaa fattig, som da han 
tog herfra. 

Antonie. 
Og nu er det, du skal give os Raad. Du veed jo altid 
Udveie. Du maa endelig hjælpe ham, saa er du ogsaa 
saa velsignet! 

Adolf. 
Hvad er det unge Menneske? 

Antonie 

(modfalden). 

Han .er Understyrmand. Det er vel ikke meget? 

Adolf. 
Han kan jo avancere og med Tiden blive Overstyr- 
mand. 

Antonie. 
Ja, det er vel heller ikke meget. Og desuden, saa- 
danne ligge paa Søen, det synes jeg ikke, han skulde. 
Kan han ikke blive Noget her i Kjøbenhavn? Du har jo 

saa mange Bekjendtskaber, Adolf. Kan du ikke gjøre 
Noget for ham? 

Adolf. 
Ja, hvad skulde det være? 

Ant o n i e 

(snurrig). 

Er der ikke Noget for ham oppe ... oppe i Collegierne? 

Adolf. 
Hvad troer Antonie, der kunde være for en Styrmand? 

Antonie. 
Ja, Herregud, hvad veed jeg! 

J a n s i n e. 
Vær du kun ganske rolig. Adolf skal tage sig af 
ham. 

Antonie. 
Og underrette Fa'er og Mo'er om, at han er kommen 
hjem? 

J an sine. 
Det kan han gjøre efter Bordet. — Ikke sandt, søde 
Adolf, det gjør du Altsammen, naar jeg beder dig derom? 

Adolf. 
Hvor kan du tvivle derom, min bedste Jansine? 

J ansine 

(kjælende for ham). 

Jeg tvivler heller ikke, min Ven! Jeg veed, at du er 
et af de sjeldneste Mennesker i Verden. Naar du ikke 
var, brød jeg mig slet ikke om at leve. Gid jeg blot var 
rig, saa skulde du leve som en Minister, og saa skulde 
jeg gjøre Jer Allesammen saa lykkelige. — Kom nu med, 
Adolf; saa skal vi gaae ud sammen og kjøbe Klæde til 
Kaaberne. 

Adolf. 
Min bedste Jansine, skulde vi ikke vente, indtil din 
Fa'er har givet os Penge dertil. 

J a n s i n e. 
Aa, Holm er min egen Kræmmer; for ham har jeg 
ikke nødig at genere mig. Kom kun. 

(Han og Jansine gaae ind tilhøire.) 

Ant O ni e 

(ene, sætter Stole tilside o. s. v.). 

Nicolai vil komme KL 11, mens Fa'er er ude. Saa 
kan han strax være her. Igaar saae jeg ham ikke rigtigt. 
Det var i Skumringen, og vi turde ikke hente Lys. Men 
jeg kj endte ham paa Stemmen, kj endte ham strax, lige- 
som han sagde: Godaften, Antonie! kan du kjende mig 
igjen? — Men han har vist forandret sig meget. (Der bankes 
paa Døren.) Der er han! 

FJERDE SCENE 

Antonie. Nicolai (i simple blaa Klæder, men dog med 

fremmed Snit). 

Nicolai 

(iler hen til hende). 

Antonie! kjære Antonie! her har du mig igjen. 

Antonie 

(lidt forvirret ved at see ham). 

Goddag, Nicolai, goddag! Værsgod ... 

Nicolai. 
Jeg har ikke havt et Minut Ro paa mig idag, indtil 
Klokken blev 11; jeg har allerede været ved Gadedøren for 
en halv Time siden; saaledes har jeg længtes efter dig — 

(rettende sig) efter Jer AUesammen. Lad mig nu ogsaa see 
rigtig paa dig. Igaar syntes jeg bestandigt, jeg havde 
min forrige lille Legesøster for mig. Er det nu virkelig 
dig? Er det den samme Antonie som før? 

Ant o n i e 

(noget fremmed). 

Jo, mig er det; men ... 

Nicolai. 
Du har forandret dig meget. Du er bleven stor, An- 
tonie, og — smuk. 

Antonie 

(neier). 

Tak. Det er nok saadanne en Sømands-Talemaade. 

Nicolai. 
Nei, nei! men du var allerede smuk dengang. (Griber 
hendes Haand.) Du har euduu de samme brune, sk j elmske 
Øine, det samme muntre Smiil; saa er vel ogsaa Hjertet 
det samme, og dit gode Humeur. 

Antonie 

(søger lempeligt at komme løs). 

Jo, Tak; men ... vil du ikke sidde ned ... 

Nicolai. 
Nei, lad mig staae. Hvad skal ogsaa de Complimenter 
til? Er jeg ikke din Pleiebroder som før? Har da 6 Aar 
gjort mig saa fremmed for dig? — See ikke saaledes paa 
mig, Antonie! Du gjør mig angst og bange. Er jeg dig 
ikke længer kjær? Foragter du mig, fordi jeg kommer saa 
fattig, som jeg gik? 

Ant on j q 

(levende). 

Nei, Nicolai, for Guds Skyld! hvor kan du troe .... 

Vi ere jo heller ikke saa rige, at vi har Grund til at see 
ned paa Andre. Men ... men, du har ogsaa forandret dig 
altfor meget. Det er slet ikke, som det var dig selv. Hvor 
du er voxet ud og er bleven høi! 

Nicolai 

(smilende). 

Synes du, jeg har forandret mig til mifi Fordeel? 

A n t o n i e. 
, Jo, saamænd! — Du er bleven bruun i Ansigtet; men. 
sandt at sige, det klæder dig ganske godt. 

Nicolai. 
Jeg har levet under hedere Sol end den, I har her- 
tillands, har tumlet mig omkring ved Amerikas Kyster, 
har døiet onde og gode Kaar, — saa kan man ikke sørge 
for en hvid Hud. 

A n t o n i e. 
Ja, naar jeg tænker, hvor du har været langt omkring 
og seet meget! 

Nicolai. 
Det har jeg, og jeg kan i de lange Vinter- Af tener for- 
tælle Jer endeel. Men nu vil jeg helst høre Noget om 
dig og om dem herhjemme. — Hvorledes gaaer det Jer 
Allesammen? 

Antoni e 

(nedslaaet). 

Det er gaaet meget tilbage for Fa'er. 

Nicolai. 
Saa?.— Ja, jeg har hørt ... 

A n t o n i e. 
Han har havt lutter Tab i de sidste Par Aar, og vi 
har maattet indskrænke os meget. (Oprømtere.) Men hvad 

skal man ogsaa med Rigdom? Man er kun i bestandig 
Frygt for at miste den — (leende.) og den Sorg er vi endelig 
nu frie for. 

Nicolai. 
Og Jansine? 



A n t o n i e. 
Hun er' forlovet eller saa godt som forlovet med en 
Fuldmægtig Adolf, saadan en brav, skikkelig Mand. Han 
har allerede lovet, han vil tage sig af dig og gjøre alt 
muligt for dig. 

Nicolai 

(kold). 

Tak ... vil han? — det er smukt. 

A n t o n i e. 
Du er jo ikke saa vild mere som før, Nicolai? Ikke 
sandt, du har — har forbedret dig. (Forskende.) Ikke? 

Nicolai 

(leende). 

Jo, jeg har forbedret mig. . Naar man er nær ved de 
25 Aar, har man svedt endeel af det Vildskab ud, hvormed 
man pinede sig selv og Andre i sit 19de. 

A n t o n i e. 
Jeg har engang læst et Eventyr om en Mand, der havde 
mange Børn og kom godt ud af det med dem Allesammen. 
Men den Yngste var uregjerlig, og ham kunde han ikke 
styre. Og saa en Dag tog han ham for sig og sagde: 
Jeg kan ikke styre dig, og derfor skal du ud af Huset; 
og saa jog han ham ud i den vide Verden. Da nu Man- 
den var bleven gammel og svag og alle hans Børn havde 
forladt ham og Ingen brød sig om ham, da kom den 
Yngste tilbage. Han havde glemt alle sine forrige Daar- 

ligheder og var bleven fornuftig. Ja, han var saa klog, 
at han kunde høre Græsset groe. Og han var saa rig, saa 
rig! og en gammel Konge havde gjort ham til Thron- 
arving. Og saa tog han sin Fa'er til sig og skaffede ham 
en sorgfri Alderdom. Jeg veed ikke, hvoraf det kommer, 
at hvergang det Eventyr er faldet mig ind, har jeg tænkt 
paa dig, Nicolai; at ogsaa du vilde vende tilbage ... 

Nicolai 

(misfomøiet). 

Ikke som fattig, simpel Understyrmand, men som 
Prinds; ikke sandt? 

A n t o n i e. 

Skam dig, Nicolai! Hvorfor troer du, jeg seer saa 
meget paa, om du er rig eller fattig? — Men du var vild 
og uregjerlig som Dreng, og Fa'er og Mo'er vare altid saa 
vrede paa dig. Og derfor vilde jeg gjerne, du skulde 
komme igjen som et andet Menneske. Men naar du nu ikke 
vil høre paa, hvad jeg siger — 

(Vender sig bort.) 

Nicolai 

(griber hendes Haand og holder hende fast). 

Kjære, gode, lille Antonie! vær ikke vred paa mig. 
Jeg vil høre Alt, hvad du siger. Da jeg var en vild Dreng, 
var du den Eneste, jeg brød mig om; skulde jeg saa nu 
foragte dine Ord? — Men det kan ikke undre dig, at jeg 
nu ved min Hjemkomst er frygtsom for Modtagelsen og 
lidt mistroisk. Jeg er bleven behandlet haardt herhjemme. 
I har jaget mig bort som en Hund — jeg veed, hvad du 
vil sige — men hvem kan sætte et gammelt Hoved paa 
en munter, livlig Dreng? At lade mig gaae tilsøes som 
Skibsdreng var dog for galt. Hvorledes jeg hang ved Jer 
Allesammen med Liv og Sjæl, det vidste I ikke, ja, jeg 



SPAREKASSEN 157 

har selv ikke vidst det, før da jeg maatte langt herfra. 

— Nu er jeg kommen tilbage, med den samnae Kjærlighed 
til Jer Alle; men — lad mig kun sige det ligefrem — med 
den samme bittre Overbeviisning, at I kun vil bryde Jer 
lidt om mig og maaskee paany støde mig fra Jer. 

An to ni e 

(med Følelse). 

Nei, Nicolai, det har du sandelig' ikke nødig at frygte. 
Vi ville Alle holde af dig, og hvis Ingen vilde, skulde dog 
jeg — 

(Standser.) 

Nicolai. 

4 

Du, Antonie? Tør jeg virkelig troe det? — Saa bryder 
jeg mig ikke om de Andre. Du er dog Den, jeg i al den 
Tid meest har tænkt paa, meest har glædet mig til at 
see igjen. — Kan du huske, at jeg engang som Dreng 
har friet til dig, og at du svarede, jeg skulde først blive 
til Noget, saa vilde du see til. Nu er jeg — (Beiende af.) 

— ja» jeg er kun Styrmand. Men med et godt Mod staaer 
Verden os aaben; og du skal see, jeg kommer nok frem. 
Bliver du vred, naar jeg nu paany frier til dig? 

Antonie. 
Men, Nicolai! er du da ikke rigtig klog? Knap er du 
ankommen — 

Nicolai. 
En Sømand kan ikke gjøre saa mange Omstændigheder 
som Andre, der altid hår Stunder. — Svar mig, Antonie! 

Antonie. 
Svar mig! Men troer du da, det kommer an paa mig 
alene? Har Fa' er og Mo*er ikke ogsaa et Ord at sige med? 

Nicolai. 
M«n, naar nu de give deres Samtykke? 

A n t o n i e. 
Ja, saa kan vi altid tales ved. 

Nicolai. 
Nei, nei! lad mig ikke være i Uvished! — Antonie! vil 
du, naar dine Forældre tillade det? vil du, uagtet din Ven 
er fattig og kun har sit redelige Hjerte, men et Hjerte, 
der har været dig tro og hengiven i alle de Aar, jeg har 
været borte — ? 

Antonie 

(uden at see paa ham). 

Nicolai! naar du overbeviser mig om, at du er bleven 
brav og skikkelig og stræbsom, saa — enten du er fattig 
eller rig — og naar du virkelig har mig kjær — og naar 
Fa'er og Mo'er ... 

Nicolai 

(ude af sig selv). 

Hurra! ja, saa er der Intet iveien! (Tager hende om Livet.) 
Saa er du allerede min lille Kjæreste! 



Men Nicolai dog 



Antonie 

(river sig les). 



Nicolai. 
Hør, kjære Antonie, nu skal jeg fortælle dig — (Afbryder 
sig selv.) Nei, det var Ingenting. Jeg vilde bare fortælle 
dig, at nu vil jeg ikke bytte med Admiralen paa et 
Orlogs-Skib. 

Antonie. 
Ja, men nu skal du være ordentlig, ellers gaaer jeg. 

Nicolai. 
Jeg er ordentlig — bliv bare; bliv og fortæl mig — 
fortæl, havd du vilde sige — nei, det var ikke det — jeg 
er saa fortumlet — aa, jeg staaer her og vaaser! 

Antonie 

(leende). 

Ja, jeg synes ogsaa. 

Nicolai. 
Nu veed jeg det. Troer du, din Fa'er gjerne giver 
sit Minde? 

A n t o u i e. 
Nei, det troer jeg ikke. Men det er jo dig, der har 
det gode Haab. 

Nicolai. 
Det har jeg ogsaa. Vær du kun rolig. Men hvordan 
troer du, han vil tage mod mig? 

Antonie. 
Ja, Gud skal vide det. Han vil sagtens holde en lang 
Tale til dig og formane dig; og Mo'er vil examinere. 

Nicolai. 
Troer du? 

Antonie. 
Bliv kun ikke bange. Det kan ogsaa være, at Fa'er 
og Mo*er vil blive llgesaa forbløffede over dig som jeg 
selv. 

Nicolai. 
Hvad mener du? 

Antonie. 
Jo, du er ... du har faaet ... jeg veed ikke selv -^ 
du har et Væsen, som om hele Verden hørte dig til. 

Nicolai. 
Naar du bare holder af mig, saa hører hele Verden 
mig til. 

A n t o n i e. 
Jeg kan slet ikke faae i mit Hoved, at du kun er 
Styrmand. Du er saa fiin, at sige paa din Maade, og 
dit Linned «r saa hvidt. Lad mig see dine Hænder! — 
Man skulde ikke troe, at de Hænder havde holdt Roret i 
ondt Veir. 

Nicolai. 
Det har en Styrmand heller ikke nødig. Men lad nu 
det fare og siig mig, naar Jeg tør presentere mig for mine 
Pleieforældre. 

A n t o n i e. 
Nu 'er kun Mo'er hjemme. Fa'er er paa Toldboden, og- 
Jansine er ude at kjøbe Klæde til Vinter-Kaaber for sig og 
mig. — Du seer saa besynderligt paa mig. Du troer nok, 
vi slaae ret stort paa. Aa nei! Fa'er har i disse Dage 
arvet nogle Penge; det er det Hele. 

Nicolai. 
Har han arvet? Saa? 

A n t o n i e. 
Ja, Arven er allerede gaaet sin Vei. Vor Familie har 
intet Talent til at holde paa Pengene. Vi forstaae meget 
bedre at komme ud af det med Ingenting. 

Nicolai. 
Nu da, saa vil jeg opsætte min Visite til i Eftermid- 
dag. I dette Øieblik er jeg ogsaa for glad og velstemt til 
at lade mig examinere. Lev da vel til i Eftermiddag. Og 
naar jeg saa har staaet mig godt til Examen, saa har jeg 
jo Lov — ikke sandt? — saa har jeg Lov til at anholde 

om din Haand, og saa skal du blive den lykkeligste Styt- 
mandskone i Landet. 

A n t o n i e. 
Ja, Gud veed, hvorledes vi To skal komme ud af det; 
for jeg har Ingenting og du har Ingenting. 

« 

Nicolai. 
Vi skal just komme godt ud af det. Du skal leve som 
en Prindsesse paa mit Skib. 

A n t o n i e. 
Nei, Tak, Nicolai. Forord bryder ingen Trætte. Til- 
søes gaaer jeg ikke. 

Nicolai. . 
Godt; saa sætter jeg mig ned her i Byen. 

A n t o n i e. 
Ak Gud, jeg veed hverken, om jeg skal lee eller græde 
over diig. Du gjør Vind som en Chinafarer. Vidste jeg 
ikke, at du al din Tid har været saaledes og med alt dette 
en redelig, trofast Sjæl, saa vilde jeg fortryde, hvad jeg 
har lovet dig. 

Nicolai. 
Du skal aldrig komme til at fortryde det. Hav Tillid 
til mig, og du skal see. Alting vil gaae godt. Rig eller fat- 
tig — hvad gjør det til Sagen? Det som grundlægger vor 
Lykke, kan dog Ingen kjøbe med Penge; saaL vil jeg haabe, 
vi heller ikke kan miste det, om ogsaa vore Kaår ere 
ublide. — Farvel, Antonie, og vær ved godt Mod. Bliver 
vi først gift sammen og har sat Bo, saa skal hele Gaden 
tale om Styrmand Reiersen og hans velsignede, lilleø 
Kone. 

(Gaaer. I Døren møder og hilser han Madam Rust, der forstyrret gaaer 

ham forbi uden at hilse igjen.) 

FEMTE SCENE 
Antonie. Mad. Rust. 

Mad. Rust 

(mat og afkræftet). 

Er De der, Jomfru! Gud være lovet, at jeg træffer En. 
Jeg troede aldrig, at jeg havde vundet herop. 

Antonie. 
Er De ikke vel, Madam Rust? 

Mad. Rust. 
Jo, jeg er vel ... nei, jeg er slet ikke vel. Mine Been 
kan knap bære mig. Har De en Stol? 

Antonie. 

(bringer en Stol). 

Værsgod. Vil De have et Glas Vand? 

Mad. Rust. 
Ja, Tak ... nei, jeg vil Intet have. Men lad mig strax 
faae Deres kjære Herr Fa'er i Tale. 

Antonie. 
Fa' er er ikke hjemme. 

Mad. Rust. 
Er han ikke? — Stakkels Mand! han veed slet ikke ... 

Antonie. 
De gjør mig urolig. Madam. Er der Noget passeret? 
Skal jeg kalde Mo'er ud? 

Mad. Rust. 
Ja, kald Deres kjære Moder ud ... Nei, kald hende ikke 
ud. Jeg maa selv ... Ja, du store Gud! hvor Forsynets 
Veie ere forunderlige! Hvem skulde have sagt ... ja, jeg 
sa'e det! 

A n t O n i e. 
Men, kjære, bedste Madam Rust! naar De længe bliver 
saadanne ved, saa døer jeg af Skræk. 

Mad. Rust. 
Aa, min søde, rare Jomfru! (Kysser hende.) De har altid 
været min Øiesteen. Men bær over med mig. Jeg er 
ganske ude af mig selv. (Reiser sig urolig.) Men Deres Herr 
Fader maa komme — han maa komme — (afsides) en 
Anden kunde underrette ham ... (Høit.) Der maa gaae Bud 
efter ham. 

An tonie 

(lytter). 

Der kommer han. (Springer hen til Døren.) Fa'er! her er 
Madam Rust og vil endelig tale med dig. 



SJETTE SCENE 

De Forrige. Skaarup. 

Skaarup. 
Madam Rust? Meget gjerne. Her er jeg. 

Mad. Rust 

(gaaer ham langsomt imøde). 

Min retskafne, ædle Herr Skaarup! Ja, jeg vil tale 
med Dem. Jeg har et meget vigtigt Ord at tale med Dem. 
Men det maa være under fire Øine. 

. Skaarup, 
Gaae ind saa længe, Antonie. 

Antonia 

(afsides, idet hun gaaer ind). 

Nu skal jeg gaae ind! 

Skaarup 

(idet han vil trække Kjolen aO- 

Nu, Madam Rust? 

Mad. Rust. 
Herr Skaarup! De maa være en Mand! De maa fatte 
Dem. 

Skaarup 

(studser). 

Hvad behager? 

Mad. Rust. 
Forsynet har udkaaret Dem paa en høist mærkehg 
Maade til sit Redskab. 

Skaarup 

(allarmeret). 

Hva — hvad mener De? 

Mad. Rust. 
Jeg har en Efterretning at bringe Dem. (Efter et Ophold, 
seende stivt paa ham.) Har De Styrke uok til at høre den? 

Skaarup. 
Min kjære Ma — Madam Rust! kom De kun frem 
dermed. 

Mad. Rust 

(igjen efter et Ophold). 

Deres Seddel i Classelotteriet har vundet. 

Skaarup. 
Har den? — Ei, ei! hvor meget? 

Mad. Rust 

(med Eftertryk). 

En betydelig Sum. 

Skaarup 

(glad). 

Er det Alvor? Dog vel ikke de 4000? 

Mad. Rust. 
De har vundet de 4000 ... De har vundet mere end 
de 4000. 

Skaarup. 
Guds Død! skulde jeg have faaet de 10,000? 

Mad. Rust. 
Ja ... De har ... 

Skaarup. 
Har jeg? hvad? har jeg? — Victoria! Trallala! 

Mad. Rust. 
Nei, De har ikke ... 

Skaarup. 
Har jeg ikke ? 

Mad. Rust. 
Nei ... aa Gud, Herr Skaarup! — De har — men De 
maa sandeligen fatte Dem — (udbrydende) De har vundet de 
50,000 Rigsdaler! 

Skaarup 

(forstenet). 

Halvtredsindstyve . . . ! (Med svag stemme og tumlende.) Ma- 
dam Rust! der staaer inde en Flaske med Salmiak ... 

Mad. Rust 

(holdende paa ham). 

Tænkte jeg det ikke nok! — For Guds Skyld, kom til 
Dem selv. (Raaber ind tiihoire.) Madam Skaarup! Jomfru An- 
tonie! kom mig til Hjælp! 

SYVENDE SCENE 

De Forrige. Madam Skaarup og AntoDle fra høire Side; 
strax derefter Adolf, Jansine og August (fra Hoved-Indgangeo). 

Mad. Skaarup. 
Hvad er der skeet? 

A n t o n i e. 
Aa Gud, er Fa'er syg? 

Mad. Skaarup. 
Er du daarlig, Mand ... lad mig — 

Adolf og Jansine 

(der komme ind med August). 

Hvad har man for her — ? 

Mad. Rust. 
Herr Skaarup! kom dog til Dem selv! 

Skaarup 

(med svag Stemme). 

Er min Kone her? 

Mad. Skaarup. 
Her er jeg. Vi er' Alle her. Vil Du mig Noget? 

Skaarup. 
Veed du allerede? 

Mad. Skaarup. 
Nei, nei! Hvad skulde jeg vide? 

Skaarup. 
Kone! vi har vundet de 50,000 Rigsdaler! 

Alle 

(undtagen Skaarup og Madam Rust, med et høit Udraab). 

De 50,000 Rigsdaler] 

Antonie 

(falder Madam Rust om Halsen). 

Nei, er det sandt, søde Madam Rust? 

August 

(til Madam Rust). 

Virkelig? De 50,000 Rigsdaler? 

Mad. Rust. 
Paa mit Ord: de 50,000 Rigsdaler. 

J a n s i n e. 
Nei, Adolf, hvad synes du ... 

Adolf. 
Det var jo en meget glædelig Begivenhed. 

August. 
Kjære Onkel! De tør være overbeviist om min største 
Deeltagelse. Jeg gratulerer Dem. 

Alle de Øvrige. 
Ja, vi gratulere! vi gratulere! 

Skaarup 

(der hidtil har siddet med Hænderne foldede i Skjødet og stirret hen for sig, 

reiser sig). 

Tak, Børn! Tak! Tak! — Ja, det er en stor, en ufor- 
tjent Lykke; og det er vor Pligt at bære den med Ydmyg- 
hed. — Kom hid, lille Kone! (Trækker hende til sig og kysser hende.) 

-Du har i de sidste Aar gjennemgaaet Meget med mig, og 
uden at klage. Gud være lovet, nu kan jeg berede dig en 
sorgfriere Fremtid. 

Mad. Skaarup. 
Ja, nu, kjære Mand, har vi jo slet ingen Nød. 

Mad. Rust. 
Naa, Herr Skaarup! hvem havde nu Ret? De eller jeg? 
Var det nu ikke godt, De ikke satte Deres Penge i Spare- 
kassen? 

Skaarup. 
Ja, De maa nok sige det. Det var Himlens Beslutning, 
og jeg bekj ender, at vi fornemmeligen maae takke Dem — 

Mad. Rust. 
Ih, bevares — 

Mad. Skaarup. 
Jo, deri har min Mand Ret. Uden Dem havde vi al- 
drig tænkt derpaa. Men min Mand skal ogsaa vise sig 
erkjendtlig. 

J ansine 

(til Adolf). 

Søde Adolf! jeg er saa glad, saa lykkelige 

August 

(afsides). 

Nei, de Mennesker har Hestelykke! 

A n t o n i e. 
Men, Fatter, hvad skal vi gjøre med alle de Penge! 

Skaarup. 
Det kommer vi nok ud af. Barn. Nu maae vi see til 
at komme lidt til Ro og reflectere over, hvad der er det 

Nærmeste at gjøre. (Gaaer under det Følgende speculerende op og ned, 
efterfulgt vexelviis af de Andre, alt som han tiltaler dem.) Først Og frem- 
mest maa der røddes op i Salen, Kone! Vi kan sagtens 
vente Fremmede, der vil gratulere; saa maa der see or- 
dentligt ud. 

Mad. Skaarup. 
Ja, det skal strax skee. 

Skaarup. 
Og saa maa Jansine tage mine sorte Klæder frem og 
lade Pigen børste dem. 

Jansine 
Det skal jeg nok, Fa'er. 

Skaarup. 
Og saa maae I, Børn, ogsaa klæde Jer lidt anstændigt. 

Jansine ogAntonie. 
Jo, det skal vi, Fa'er. 

Skaarup. 
I kan gaae ud i Boutiquerne og kjøbe Et og Andet. 

Jansine og Antonie. 
Det er godt. Fa' er. 

Skaarup 

(til Konen, afsides, men dog i Gangen). 

Og hør. Kone, saa maa mit Uhr indløses. 

Mad. Skaarup. 
Jeg sender strax En derhen. 

Skaarup. 
Og saa maa August bevise mig den Tjeneste at gaae 
hen til en Mand for mig. 

August. 
N a a r De ønsker det — og hvis der ellers er Noget — 

Skaarup. 
Tak! Tak! — og med Madam Rust maa jeg siden tale. 

Mad. Rust. 
Ja, jeg er jo her i Huset. 

Skaarup. 
Og — (standser) ja det er sandt, Kone, hvad har du til 
Middag til os? 

Mad. Skaarup. 
Vor daglige Mad. 

Skaarup. 
Nei, det gaaer min Sandten ikke an. Paa en Dag som 
denne maa man have noget Aparte. 

A n t o n i e. 
Ja, det har Fa'er Ret i! 

Mad. Skaarup. 
Hvor skal jeg i den Hast — 

Skaarup. 
Lad gaae Bud hen paa en Restauration. Og lad os 
faae et Par Flasker Viin — en god Viin — vi vil drikke 
Rhinskviin idag. 

Adolf. 
Jeg skal meget gjerne besørge et Par Flasker. 

August. 
Jeg tilbyder mig ogsaa — 

Skaarup. 
Godt, og lad os saa gaae ind. Børn, og Hver gjore Sit. 
I er' Alle tilbords hos mig til Middag. — Kom, Kone! kom 

lille Madam Rust! (Tager sin Kone og Madam Rust under Armen.) 

En glad Dag skal erstatte os mange Gjenvordigheder, og 
sande mit gamle Ordsprog: Naar Enden er god, er 
Alting godt! 

Alle åe Øvrige 

(mens de under støiende Glæde felge ind med tilhøire). 

Ja, det er et sandt Ord! 

ANDEN ACT 



(En Sal, efter Omstændighederne smukt meubleret. Paa hver af Siderne 
en Chlffoniére, og paa den ene af disse to Vaser med Blomster. En Dør 
tilhøire og en Hoved-Indgang 1 Baggrunden. Paa den ene Side af denne 

en Sopha). 

FØRSTE SCENE 
August 

(kommer ind fra liøire). 

Naa, nu er jeg da saa forspiist og — jeg havde nær 
sagt — saa fordrukket, som om jeg havde været til Gilde 
paa Skydebanen. Vi har til Middag levet saa flot og over- 
flødigt, som dengang Onkel havde Part i Kaperiemé. 
Rhinskvinen flød over Dugen — forloren Skildpadde, stegte 
Ænder og Wienertærte — den ene Skaal ovenpaa den 
anden — jo, Begyndelsen er god. — Med alt det er det 
godt, at jeg beholdt min Contenance. Her maa smedes, 
mens Jernet er varmt. Sætter jeg ikke mit Project igj en- 
nem strax, kunde der komme andre Liebhabere; for ikke 
at tale om, at — saa utroligt det klinger — jeg vil parere, 
inden to Aar er' de Penge fløiten. Der er allerede lagt saa 
mange Planer derinde, at Gevinsten kan faae sin Rest 
alene derved. Vi skal have nye Gardiner, nye Speile, nyt 
Betræk. Vi skal ligge paa Landet til Sommer. Vi har 

saa smaat talt om at holde Heste og Vogn Aha! der 

har vi Adolf. Kan jeg vinde ham, saa har jeg det Halve 
vundet. — Naa! nu maa man da lægge sit Ansigt i Søn- 
dags-Folden 

ANDEN SCENE 

Adolf (fra liølre). August. 

Adolf. 

Jansine har sagt mig, at min Ven August vil tale 
med mig. 

August. 

Min Ven! jeg ønsker at henvende mig til Dem i et af 
mit Livs vigtigste Anliggender. De er — ja, jeg har ikke 
nødig at sige det; thi det er en bekjendt Ting — De er 
den indsigtsfuldeste i vor Kreds. Deres Stemme har Vægt. 
Et Ord af Dem siger meer end al vor Veltalenhed. Med 
hvem kan jeg da bedre raadføre mig? 

Adolf 

(trykker hans Haand). 

Hvis jeg kan udrette Noget for Dem — 

August. 
De har maaskee allerede bemærket, at jeg i lang Tid 
har næret en hemmelig Lidenskab for Deres Kjærestes 
Søster? 

Adolf. 
For Antonie? Nei, det har jeg sandelig ikke bemærket. 

August. 
Ikke? Ja, jeg har jo søgt at skjule det — 

Adolf. 
Men Jansine og jeg har først idag talt om, at en saa- 
dan Forbindelse var ønskelig. 

August 

(omfavner ham). 

Har De virkelig? Saa De bifalder min Kjærlighed? 

Adolf. 
Af mit Hjerte. Naar Antonie deler den — 

August. 
Det vil j€g haabe ... og De selv maa jo kunne 
dømme — 

Adolf. 
Ja, jeg troer, hun ynder Dem, af enkelte Yttringer at 
slutte — endogsaa i Formiddag — og jeg pleier ikke at 
bedrage mig i deslige Ting. 

August. 
Det kommer altsaa blot an paa, om Forældrene ville 
give deres Samtykke — og her stoler jeg ganske paa Dem. 

Adolf. 

Over dette Punct troer jeg at kunne berolige Dem. Vi 
kjende Dem Alle som en brav, stræbsom, ung Mand. Og 
hvad det Oeconomiske angaaer — man burde jo egentligt 
ikke tage Hensyn til Sligt — men ogsaa heri taler Alt for 
Dem. De har gode Indtægter og en anseelig privat 
Formue. 

August. 

Ak, min Ven! Guld er Støv. De anseeligste private 
Formuer kunne smelte hen. Men en retskaffen Vandel — 
ja, hivem veed det bedre end De, der er et Mønster for 
os Alle? — en retskaffen Vandel er Grundvolden for al 
jordisk Lykke. 

Adolf. 

Denne Grundsætning vedkj ender jeg mig aldeles; og 
den bestyrker kun end mere min Agtelse for Dem. 

August. 
Saa nedlægger jeg da min Skjebne i Deres Hænder. 
Tael De med Onkel og Tante! Benyt den skjønne Ind- 

flydelse, De nyder i vor Familie; og tvende Menneskers 
Lykke vil være Deres Løn! , 

Adolf 

(en thou sia smeret). 

Det skal jeg! Det skal jeg tilforladeligt! Det er et 
betydningsfuldt Kald, De har betroet mig; men. jeg skal 
ikke hvile, før jeg har gjort mig værdig til Deres Tillid. 
Nu vil jeg strax gaae ind og tale med Herr Skaarup; og, 
hvis det er sandt — hvis jeg virkelig nyder nogen Ind- 
flydelse hos ham, da skal jeg snart bringe Dem gode 
Tidender. Vor kjære Antonie skal da ved Deres Side see 
en glad Fremtid imøde! 

(Gaaer hurtig ind.) 

August. 
Puh, den Conversation tog paa Kræfterne. Naar man 
taler med ham, maa man altid svæve i den syvende Re- 
gion. Men har jeg ham paa min Side, saa har jeg ogsaa 
Forældrene; og saa kommer det kun an paa, hvad den 
lille Stivnakke Antonie vil sige dertil. Aa, jeg tænker nok 
— (Betragter sig selv.) Hvad Faudeu kan hun forlange mere? 
Vi har gjort Lykke før hos Smaapigerne. 



TREDIE SCENE 

August. Madam Skaarup og Madam Rust 

(fra Hoved-Indgangen). 

August. 
Der har vi jo vor kjære Tante! Hvor har De været? 
Der har været en Spørgen efter Dem — ! 

Mad. Skaarup. 
Jeg var nede hos Madam Rust 

Mad. Rust. 
Ja, Deres kjære Tante har saamænd beæret mig med 
et Besøg. 

August. 

Naa, ja det er en anden Sag. (Seer paa Madam Skaamp.) 

Men er det dog ikke mærkeligt, som Tante paa den senere 
Tid har faaet et godt Udseende? Er det ikke sandt. Ma- 
dam Rust? 

Mad. Rust. 

Om det er sandt? Det er en Bemærkning, jeg har 
gjort for længe siden. Men De har ogsaa en ypperlig 
Constitution. 

Mad. Skaarup. 

Aa jo, jeg kan jo ikke klage. (Afsides tii August.) Und- 
skyld, jeg har Noget at tale med Madam Rust. 

August. 
Det gjør Intet. Jeg kan gaae ind til de Andre. (Afsides, 
idet han gaaer ind tiihøire.) Her skal uok, iudeu Hjælpetropperne 
komme, foreløbig slaaes en lille Plade. 

Mad. Skaarup. 
Nu, Madam Rust, hvad jeg vilde sagt — mit Hoved 
er saa fortumlet — saa bliver det derved. 

Mad. Rust. 
Det bliver derved. 500 Rigsdaler har jeg overleveret 
Dem iformiddag og 500 nu. Resten bringer jeg Dem 
imorgen. 

Mad. Skaarup. 

Ja, det var jo godt, om jeg kunde faae dem imorgen. 

De første 500 ere allerede saa godt som borte. Min Mand 

har strax afgjort en Gjæld paa 400 Rigsdaler, der længe 

har trykket ham. De øvrige gaae snart, saa Meget jeg har 

at anskaffe. Pigebørnene har jeg lovet Hver et Shawl; de 
har længe trængt dertil. Det vil vi ud og kjøbe i Efter- 
middag. Og saa vil min Mand, at vi skal gjøre Herr Adolf 
en Present, for nogle Tjenester, han tidligere har beviist 
os. Det skulde ogsaa skee idag. Nu kommer Jansines 
Forlovelse med ham. Ved den Leilighed vil ogsaa Meget 
gaae bort. Det er ikke, fordi vi er' i Forlegenhed; her 
har allerede været Bud paa Bud fra Kræmmerne, at vi 
kunde faae hos dem, hvad .det skulde være, og at det ikke 
hastede med Betalingen. Men jeg vil helst betale, hvad 
jeg kjøber. 

Mad. Rust. 
Ja, det samme siger jeg. 

Mad. Skaarup. 
Angaaende Kjøbet af Deres Huus, da vil min Mand 
selv tale med Dem. Han har opsat en Contract eller et 
Skjøde, hvad det hedder — 

Mad. Rust. 
Meget vel, lille Frue! 

Mad. Skaarup. 
Saa skulde vi endnu tale om den Douceur, vi er Dem 
skyldig. 

Mad. Rust. 
Det kan vi tale om, naar De kommer i Ro, og De har 
hævet Pengene paa Lotto-Comptoiret. Jeg overlader det 
ganske til Dem, lille Frue, og Deres Mand, enten De vil 
unde mig en Sum eengang for alle, eller sætte en Liv- 
rente ud for mig. 

Mad. Skaarup. 
Ja, det. komme vi nok ud af. I det Punkt er min 
Mand generøs. 

FJERDE SCENE 

De Forrige. Skaarup. 

Skaarup. 
Naa, er I her! Jeg har ventet paa Dem hegge. 

Mad. Rust. 
Deres Frue og jeg stod netop og talte om Dem. 

Skaarup. 
Naa! — Forresten er min Kone ikke Frue. 

Mad. Rust. 
Hvad hun ikke er, kan hun blive. Det skulde gaae 
besynderligt til, om man vilde nægte en Mand som Dem 
en Rang, hvis De begjærte det. 

Skaarup 

(smilende). 

Det kunde nok hænde sig, at De har Ret deri. 

Mad. Rust. 
Og jeg hører, jeg tør gratulere Dem. Herr Adolfs 
Onkel har givet sit Samtykke til hans Forlovelse med 
Deres Datter Jansine. 

Skaarup. 
Ja, nu er der Ingenting mere iveien. Jeg fik Brev fra 
ham ved Bordet. 

Mad. Rust. 
Det kan jeg begribe; naar man kan komme ind i en 
Familie som Deres. 

Skaarup 

(afsides til sin Kone). 

Har Madam Rust flyet dig de 500? 

Mad. Skaarup. 
Jo, jeg har dem her. 

Henrik Hertz: Tre Lystspil. la 

Skaarup. 

Det var vel. Lad saa Pigen springe hen til vor forrige 
Viinhandler og kjøbe 12 Flasker Portviin, og lad dem 
bringe ned til Madam R«ist. Vi maae dog iforveien vise 
hende et lille Galanterie. — Og kom saa ind med mig i 
min Skriverstue. Herr Adolf har betroet mig en Sag af 
Vigtighed, som jeg maa tale med dig om. (Heit.) Vil De 
saa følge med, Madam Rust, saa kan vi afgjøre Alt an- 
gaaende Kjøbet af Deres Huus. Vor Aftale er, at j«g be- 
taler Dem 900 Rigsdaler strax, og Resten lade vi staae paa 
Prioriteterne. 

Mad. Rust. 

Meget vel, Herr Skaarup. 

Skaarup. 
Det er en Grille af mig, at jeg ikke udbetaler Dem det 
Hele strax. 

Mad. Rust. 
Det saae jeg jo helst. 

Skaarup. 
Nei, lad det nu blive ved Aftalen. Jeg har en Specula- 
tion fore, hvortil jeg kommer til at bruge en Hoben. (Med 
Eftertryk.) Deres Penge er De vis. 

Mad. Rust. 
Derpaa har jeg intet Øieblik tvivlet. (Spøgende.) Men 
De vil dog aldrig sætte Deres Penge i Sparekassen? 

Skaarup. 
Nei, nei, lille Madam! Det var dengang. Nu har vi 
heller ikke nødig at tage det saa nøie. — Ja, kom saa 
ind med. 

(Han, Madam Skaarup og Madam Rust gaae ind tilhøire.) 



SPAREKASSEN 179 

FEMTE SCENE 

Nicolai og Jacob Baadsmand (fra Hoved-Indgangen). 

Nicolai. 
Her er Ingen. Pigen har nok viist os feil. 

Jacob. 
Hun sa'e, de kom strax, gjorde hun. 

Nicolai. 
Jaja! saa lad os da vente. 

Jacob. 
Med Forlov, Herr Reiersen! — siden vi* ikke har noget 
Bedre at gjøre — hvorfor vil De endelig give Dem ud her 
i Huset for Understyrmand? Hvorfor tør Ingen vide, at 
De er Eier af Skib og Ladning? Jeg synes dog, det Fartøi, 
vi ere komne med, kan man være bekj endt; og Ladningen 
er sine 70,000 Pjastre værd mellem Brødre. Jeg har nok 
hørt, at En og Anden, der vendte tilbage med tomme Lom- 
mer, har bildt Folk ind, han var en Matador. Men naar 
man har Skillingen som De, Herr Reiersen — 

Nicolai. 
Jeg har nu mine Grunde. 

Jacob. 
Ja, bliv ikke vred, fordi jeg spør\ Jeg har kjendt 
Dem fra den Tid, De var Dreng. Vi har gjort Reisen 
sammen til Boston paa det Fartøi, som Herr Skaarup var 
Rhederé til. Jeg havde faret for ham endeel Aar og var 
godt anskrevet her i Huset; og see derfor fik jeg et Slags 
Tilsyn med Dem paa Skibet. I Begyndelsen smagte det 
Dem ikke. De gik og saae ligesaa melancholsk ud som 
en gammel Redekam, der har mistet Tænderne. Men siden 
gik det bedre, og det var Synd at sige Andet, end at De 

tilsidst skikkede Dem veL Men saa maatte vi lade Dem 
blive i Boston, og jeg tog Hyre tilbage. — Nu føier det sig 
saaledes, at jeg ifjor kommer paany til Boston, og saa 
seer jeg, at Skibsdrengen er bleven Compagnon i et an- 
seeligt Handelshuus; og alle Folk taler om, at De har 
viist Conduite, hvor det behøvedes, og gjort Comptoiret 
store Tjenester. Og saa tænkte jeg ved mig selv: Der maa 
sidde et godt Hoved paa ham. Og saa derfor, Herr Reier- 
sen, og fordi vi har været gamle Kistekammerater, tænkte 
jeg, at jeg vilde dog spørge Dem om Grunden — 

Nicolai. 
Du har Ret, gamle Kammerat! og jeg kan forklare 
dig Alt med faa Ord. Kald det S-tolthed, kald det For- 
fængelighed, kald det, hvad du vil; men jeg vil ikke, at 
de skal tage vel imod mig her i Huset, fordi jeg bringer 
en Slump Pjastre med mig, men for min egen Skyld. 
Skaarup og hans Kone tog mig til sig som et fattigt Barn, 
dengang de selv ingen Børn havde. Siden kom de to 
Døtre, og jeg var tilovers. De har gjort mig meget Godt; \ 

Gud veed, at jeg erkj ender det. Men de har ikke sørget | 

tilgavns for min Opdragelse, da der var Tid dertil; de for- | 

stod ikke at behandle den ærekjære Dreng og miskj endte 
mine Følelser. For hver Drengestreg, jeg gjorde, krænkede 
de mig med at lade mig høre deres Velgjerninger. Kun 
Antonie forstod mig; hun alene havde Magt at styre mig, 
og kun hun var Skyld i, at jeg ikke for længe siden var 
rendt, min Vei. — Nu, kort og godt, i Boston fik jeg at 
vide, at det var gaaet tilagters med den gamle Skaarup, 
og jeg besluttede at hjælpe ham. Derfor — og fordi jeg | 

— nu ja, derfor er jeg kommet hertil. 

Jacob. 
Og naar nu den gamle Skaarup ikke ta*er imod Dem, 

saaledes som De, med Deres Tilladelse, har sat Dem det 
i Hovedet, saa ia'er De ham drive af, Herr Reiersen, og 
hjælper ham ikke? 

Nicolai. 

Sladder! Hvem taler derom? Hjælpes skal han, hvor- 
dan det saa gaaer. 

Jacob. 

Naa, men De vil dog først lodde Grunden, for at see, 
hvor dybt De kan gaae. (Ryster paa Hovedet.) De skulde ikke 
gjøre det, Herr Reiersen! Med saadanne Prøver gaaer det, 
som det gik vor Koksmath John, Han havde faaet en 
Theepotte af Fajance tilgi'endes af Kahytskriveren, og saa 
vilde han see^ om den var stærk, og lod den falde fra 
Fokkeraaen; men den gik itu. — See, nu vil jeg med Deres 
Tilladelse besøge en lille Pige ude i Nyboder, som jeg veed 
venter paa mig; vi er halvveis Kjærestefolk. Kom jeg nu 
der i mine gamle Skibsklæder og sa'e: Her er jeg, Marie, 
saa nøgen og fattig som Moses, da han havde slaaet Phari- 
sæeren ihjel — 

Nicolai. 

Hahaha! Du er ikke meget bibelfast. 

Jacob. 
Det er et sandt Ord, Herr Reiersen. Men det er ikke 
mindre sandt, at naar jeg taler saadanne til Marie, saa 
seer hun surt og vender mig Ryggen. Nei, jeg har taget 
mine bedste Kisteklæder paa og et Par Skilling i Lom- 
men, at hun dog kan see, hendes Kjæreste er ingen fattig 
Pjalt, der skal neie sig flad, for hvert Skridt han vil frem. 
Menneskene er engang ikke anderledes. Naar man kom- 
mer fra de Lænder, hvor vi har været^ saa seer Folk 
gjeme, at der hænger en Klat Guld og Sølv ved os. — De 
skulde ikke gjøre det, Herr Reiersen. 

Nicolai. 

Du kan have Ret i Noget; men Antonie tog dog godt 
imod mig, uagtet hun ikke vidste Andet, end at jeg er en 
fattig Styrmand. 

Jacob. 

Gjorde hun? Ja, hun er et ungt, 'følsomt Blod; det kan 
man ikke regne. Med de Gamle er det en anden Sag; de 
har det ligesom jeg vil sige Tallieblokkene paa et Skib. 
Naar der ikke bliver smurt, piber det. — De skulde ikke 
gjøre det, Herr Reiersen. 

Nicolai. 
Har jeg sagt A, maa jeg sige B. Det faldt mig svært 
nok at holde tæt for Antonie, og jeg var meer end angst 
for, at hun ikke skulde staae Prøve. De Gamle bryder 
jeg mig ikke om. Vil de slaae Vrag paa mig, saa lad 
dem. Men det har ingen Fare. De har liidt selv ondt paa 
den senere Tid og veed, hvad Trang og Nød vil sige. 
(Oprømt.) Du skal see, jeg er velkommen. Omsonst er jeg 
ikke bleven ført ind her i Salen. Maaskee de i dette Øie- 
blik sætte Klæderne tilrette, for at tage anstændigt mod 

deres PleieSØn. Kom her, Jacob! (Peger paa den ene Chiffoniére.) 

See, her har de sat Vaser med friske Blomster hen og 
pyntet op. Du skal see, det er for min Skyld. — Hold nu 
Alt i Beredskab. Du kan først hilse paa Folkene, og bring 
saa siden de Kasser og Kister herop med de Smaating i, 
jeg har bragt med til dem. — Jacob! jeg har aldrig været 
saa glad som idag. Det er en stor Lykke at komme hjem 
og skaffe dem Glæde, der engang — 

(Standser.) 

Jacob. 
Der engang, med Deres Tilladelse^ har seet Dem over 
Skuldrene, 

Nicolai. 

Nei, nei! det er ikke den Følelse, der bevæger mig. Jeg 
vil ikke ydmyge dem; ved Gud, det vil jeg ikke! Meji jeg 
vil vide, om min Kj ærlighed bliver gjengjældt, og var jeg 
ikke saa vis i min Sag, såa havde jeg maaskee ikke baaret 
mig ad, som jeg har. 

SJETTE SCENE 

De Forrige. Antonle (fra Døren tilhølre, bærende paa en Vase 

med Blomster). Siden J a n s 1 n e. 

Antonie 

(idet hun med Travlhed sætter Vasen hen paa den anden Chiffoniérc). 

Er du der, Nicolai! Det var deiligt, at du kom. Jeg 
har tænkt saa meget paa dig. 

Nicolai. 
Har du? Naar du vidste, hvor det glæder mig! 

Antonie 

(efterat have sat Vasen hen). 

Nu skal jeg strax være hos dig igjen. 

(Gaaer ind.) 

■ 

Nicolai. 
Kan du see, Jacob, jeg har Ret. Alt er i Oprør for 
min Skyld. 

Jacob. 
Ja, det lader jo til, der er Røre i Huset. 

Antonie 

(kommer tilbage, ledsaget af en Karl og en Pige, der bære en Sopha). 

Tag vaerligt paa den. Herhen! Sæt den herhen. 

(Efterat den er sat hen i Baggrunden paa den ene Side af Hoved-Iadgangeu.) 

Jeg kommer strax, kjære Nicolai! 

(Gaaer ind igjea.) 



184 HENRIK hertz: tre lystspil 

Jacob. 
Her er nok Stads i Familien idag. Man skulde troe, 
de hiavde Barn i Kirke. 

Nicolai. 
Aa Snak! Hvor skulde det Barn komme fra? 

(J a n s i n e kommer ind, efterfulgt af A n t o n i e.) 

Jansine 

(i en grædende Tone). 

Du skal see, hun narrer mig. Den Modehandlerinde 
er saadant et afskyeligt Menneske. Og naar jeg nu ikke 
faaer Kappen til iaften, hvad skal jeg saa gjøre? 

A n t o n i e. 
Du faaer den nok, naar du bare vil være taalmodig. 

Jan sine. 
Jeg faaer den ikke. Det har hele Tiden anet mig, at 

hun narrer mig. (Bliver Nicolai vaer. I samme grædende Tone.) God 

Dag, Nicolai. Hvor du seer godt ud! Vil du ikke sætte 
dig ned. 

Nicolai. 
Nei, Tak. Men hvorfor er du i saa 'slet Humeur? 

J an sin e. 
Aa, man har nok Grund til at være i slet Humeur. 

A n t o n i e. 
Min Søster er gudskeelov altid- i slet Humeur. Hendes 
Taarer har det ligesom Floden Niger, som Adolf har for- 
talt om, at man ikke veed, hvorfra den kommer. Der er 
aldrig Nogen, der veed, hvorfor hun græder. 

Jansin e. 
Ja, du leer ad Alting. 

A n t O n i e. 
Hvad skal j e g græde for? Du græder jo for hele Fa- 
milien. 

J a n s i n e. 
Du siger nok — men, naar man saa vist har stolet paa 
at faae et Stykke, og saa bliver narret ... Men jeg veed 
nok; jeg har ikke andet end. Uheld. Mig skal det altid 
gaae imod. Jeg vilde ønske, jeg laae i min Grav. 

(Gaaer ind.) 

Antonie 

(bliver Jacob vaer, der har holdt sig i Baggrunden). 

Hvad er det, jeg seer? Er det ikke vor gamle Jacob? 

Jacob 

(kommer frem). 

Jo, det er, lille Jomfru! Naar De ikke har Noget der- 
imod, vilde jeg hilse paa min forrige Rhedere, Deres Herr 
Fa'er. 

Antonie. 
Det vil vist glæde Fa'er at see dig igjen. — Og du 
er kommet med Nicolai? 

Jacob. 
Ja vel ja, lille Jomfru, er jeg kommen med ham. 

Antonie. 
Og du har været med ham i Amerika og alle disse 
Lande? 

Jacob. 
Det veed den søde Gud jeg har, lille Jomfru. 

Antonie. 
Men hvordan bærer I Jer ad der? De taler jo lutter 
Engelsk. Kan du nu tale Engelsk? 

Jacob. 
Saa ganske har jeg ikke Videnskab deri. Men man 
kan altid hjælpe sig. Og skulde det gaae meget contrair 
med Sproget, saa maa man krydse. 

A n t o n i e. 
Hahaha! ja det kan jeg begribe. Nu skal jeg fortælle 
Fa'er — det er sandt, Nicolai, Fa'er veed, du er kommet. 

Nicolai. 
Veed han? Hvad sa'e han? Var han vred, fordi han 
Intet har hørt fra mig før? 

A n t o n i e. 
Aa, idag er Fa'er i saa godt Humeur, M han ikke let 
bliver vred. 

Nicolai. 
I godt Humeur? Fordi jeg ... hvorover er han i saa 
godt Humeur? 

A n t o n i e. 
Veed du da ikke, hvad her er passeret? 

Nicolai 

(urolig). 

Nei, nei! hvad er der skeet? 

A n t o n i e. 
At Fa'er idag har vundet 50,000 Rigsdaler i Classe- 
lotteriet? 

Nicolai. 
50,000! — Derom talte du jo ikk« et Ord i Formiddag. 

A n t o n i e. 
Vi erfarede det ogsaa først, ligesom du var gaaet. Aa, 
her er bleven en Uro og Tummel i Huset — ! Fa'er gaaer 

omkring og speculerer, Mo'er maaler Tøi af; Kræmmerne 
har sendt os saa mange Varer ind i Huset, at vi gjerne 
Icuhde opklæde alle Waisenhusets Børn. 

Nicolai 

(kold). 

Saa? 

Anton i e. 

Her skal males, her skal gibses, her skal meubleres, 
og jeg veed ikke Alt hvad. laften skal vi have Fremmede; 
og derfor er Salen sat istand og pyntet op, som du seer. 

Nicolai. 

Hm I Seer man! 

A n t o n i e. 

Ja, du ryster paa Hovedet. Jeg har selv tænkt over, 
om det er godt, paa eengang at faae saa mange Penge. 
Man kan let komme ud af sit gode, gamle Trit og sætte 
sig Nykker i Hovedet. Men naar jeg saa husker paa, 
hvor meget Fa'er har gaaet igjennem i de sidste Aar, og 
at han nu kan vente en sorgfri Alderdom, saa glæder jeg 
mig over, at han har vundet. Penge er dog en rar Ting. 

(Madam Skaarup raabcr indenfor : Antonie !) Naa, nU er der igjen 

Ild i Papirerne. Vi er Alle saa forstyrrede, saa det er 
en Lyst. Jansine græder over sin Kappe; Mo'er klager, 
at hendes ny Hat ikke vil passe; Fatter har spildt Viin paa 
sin Vest; mit Livbaand er to Gange gaaet op. Der er intet 
af vort Tøi, der vil sidde og holde. Det er, ligesom det 
var Himlens Villie, at vi skulde have Nyt. (Der kaides igjcn.) 
Ja, nu kommer jeg. 

(Løber ind.) 

fl 

Jacob 

(efter en Pause, under hvilken Nicolai gaaer heftig op og ned). 

Jeg staaer her og seer paa de Blomstervaser, Herr 

Reiersen. Jeg troer næsten ikke, at de er' satte hen for 
vor Skyld. 

Nicolai. 
Gid Fanden havde alle Lotterier, baade Tallotteriet 
og Classelotteriet! Der kommer kun Ulykke deraf. 

Jacob. 
Med Deres Tilladelse, den Ulykke kan da bæres, at 
vinde de 50,000. 

Nicolai. 
Jeg har glædet mig som et Barn til at hjælpe og 
understøtte dem. Jeg har tænkt mig de Gamles Over- 
raskelse, deres Glæde over at rives ud af al Nød, der^s 

— hvorfor skal jeg ikke tilstaae det? — deres Taknemme- 
lighed. Og nu — nu staaer jeg som en Nar. Nu bryder 
de dem feil om mig. 

Jacob. 
Ja, det kan nok hænde. Men seer De, Herr Reiersen 

— og tag mig ikke mine Ord ilde op — naar De nu strax 
havde meldt Dem som den rige Mand, saa havde Alle 
bukket og skrabet for Dem; for- Lige søger Lige. Og De 
havde været fornøiet og ikke vidst, om man bukkede for 
Dem eller for Deres Penge. Nu derimod — 

Nicolai. 
Spar dine Bemærkninger. Bagefter kan Enhver give 
gode Raad. 

Jacob 

(efter et Ophold, med Tørhed). 

Skal jeg saa lade de Kister og Kasser med Deres For- 
æringer bringe herop? 

Nicolai. 

Du skal Fanden, skal du! Ingenting skal bringes 
herop. Ikke en Snuus! 

Jacob. 
Herr Reiersen! tag mod et godt Raad af en Mand, der 
mener Dem det vel. Gjør Ende paa denne Historie. Naar 
Deres Pleiefa'er kommer, saa fortæl ham Alting lige ud 
af Posen. Sandtnok vil han ikke blive saa fornøiet, som 
naar han selv kunde have Nytte af Deres Skillinger — for 
det er nu natyrligt. Men det vil dog fornøie ham, at hans 
Pleiesøn har skikket sig vel og er blevet til Noget i Verden. 

Nicolai. 
Jeg kan ikke og gider ikke. Det er mig nu, som om 
hele min Eiendom ikke var fire Skilling værd. Før var jeg 
glad ved* den Tanke, at min Rigdom kunde gjøre disse 
Mennesker glade. Nu — jeg vilde næsten til Trods ønske, 
at jeg virkelig kom tilbage som simpel Styrmand. 

Jacob. 
Ja, den Lykke kunde De sagtens opnaae. — Men der 
kommer nok Herr Skaarup. Lad os nu sætte os i Lave. 

Nicolai. 
Ja, der er han. — Ak Gud, han er bleven gammel J 



SYVENDE SCENE 
Nicolai. Jacob. Skaarup og August fra høire. 

Skaarup 

(kommer ind i afsides Samtale med August og tager ikke strax Notice af 

Nicolai). 

Vær du kun ubekymret, August. Jeg kj ender dig og 
veed, det er ikke Egennytte, der driver dig. 

August. 
Ja, det vilde jo være meget krænkende for mig, om 
Onkel skulde troe, at jeg af Interesse — 

Skaarup. 
Det troer hverken jeg eller Nogen. 

August. 
Jeg kan forsikkre, at om Antonie var den fattigste Pige 
i Kjøbenhavn — 

Skaarup. 
Det veed jeg, og saadanne kj ender jeg dig. Partiet er 
i alle Henseender fornuftigt. Min Kone og jeg har i lang 

Tid ønsket det. (Hoit, idet han vender sig mod Nicolai.) Naa, See 

der har vi jo vor Nicolai. 

(Nicolai nærmor sig.) 

August 

(trækker Skaarup tilbage; afsides). 

Men troer Onkel virkelig, at Antonie giver sit Sam- 
tykke? 

Skaarup. 

Der er Intet iveien. Min Kone taler nu med hende. 
Det er en god, følelig Pige. (Høit, tii Nicolai.) Nu, velkom- 
men, min Dreng! Du er jo bleven stor og stærk! 

Nicolai 

(rert). 

Kjære Pleiefa'er? Er jeg Dem virkelig velkommen? 

Skaarup. 
Hvorfor skulde du ikke være mig velkommen, naar du 
ellers har opført dig godt, saa vi ingen Skam har af dig. 
— Men jeg hører, vor gamle Jacob er ogsaa ankommen. 
Naa, der er han jo. Velkommen, Jacob! 

Jacob. 
Gud velsigne Dem, Herr Skaarup. Naar De ikke tog 
det fortrydeligt op, vilde jeg hilse paa min forrige Rhedere. 

Skaarup. 
Det skal du have Tak for, min Søn! Sæt dig ned; nu 
kommer der strax en Snaps og en Bid Brød. 

Nicolai 

(afsides). 

Saaledes skal jeg modtages! 

August 

(nærmer sig Nicolai; ironisk). 

Er det tilladt at hilse paa sin gamle Legekammerat? 

Nicolai 

(kort). 

God Dag, August! 

August. 
Jeg hører, du er avanceret stærkt siden sidst. Du kan 
jo snart vente at blive Understyrmand. 

• Skaarup. 

Nei, han e r Understyrmand. 

August 

(spodsk). 

Er du? Hvem skulde troe det! 

Skaarup. 
Ja, seer du, Nicolai, nu er du kommet i et heldigt Øie- 
blik. Du kan komme til at fare for mig. Jeg har en 
Speculation — siig mig, i hvad Priis er Kaffe og Sukker 

paa Markedet i Boston? (Vender sig fra ham til August, uden at 
oppebie Svar, da hans Kone kommer ind med Antonie.) Naa, der Cr min 

Kone med Pigebarnet. 

OTTENDE SCENE 

De Forrige. Madam Skaarup. Antonie. Kort efter Jan- 
sine og Madam Rust; siden en Tjenestepige. Tllsldst Adolf. 

Nicolai 

(ved at see Madam Skaarup). 

Min Pleiemoder! Min kjære, gode Pleiemoder! 

Mad. Skaarup. 
Ja, der er han! Det er ganske rigtigt ham. 

Nicolai. 
D u har dog vel lidt Godhed tilovers for mig endnu? 

Skaarup 

(trækker sin Kone fra Nicolai). 

Bliv ikke vred. Jeg har Noget at tale med min Kone. 

(Sagte til hende, mens Nicolai bliver nedslaaet staaende.) Har dU talt 

med Antonie? 

Mad. Skaarup. 
Jo, jeg har. Det gi' er sig nok. 

Antonie • 

(afsides til Moderen; terrende sine Øine). 

Jeg siger dig, Mo'er, jeg gjør det ikke. 

Mad. Skaarup 

(ligeledes afsides til hende). 

Du skal. Barn! Det er dit eget Bedste. 

August*) 

(der nærmer sig Antonie; smigrende). 

Over al den Uro har jeg knap kunnet vexle et Ord 
med vor venlige Antonie; og du veed ikke, hvor jeg har 



•) Ordenener: Nicolai. Antonie. August. Madam Skaa- 
rup. Skaarup. Jansine. Madam Rust. I Baggrunden 
Jacob. 

længtes efter at tale med dig. Jeg har saa Meget at 
sige dig. 

A n t o n i e. 
Jeg har ikke Lyst til at høre Noget idag. 

Nicolai 

(afsides til hende, ved hendes anden Side). 

Antonie! jeg er nær ved at fortvivle. Naar du ikke vil 
trøste og opmuntre mig, er det ude med mig. ♦ 

Antonie. 

« 

Jo, jeg er vistnok skikket til at opmuntre Andre. 

(En Pige bringer en Presen teer bakke med Drikkevarer etc.) 

Skaarup. 
Naa, det var vel. — Men jeg begriber ikke, hvor Herr 
Adolf kan blive af. Han var blot gaaet hen for mig etsteds; 
og jeg vilde dog, han skulde være tilstede. 

J a n s i n e. 
Jeg har seet ham staae dernede og tale med en Mand. 
Nu kommer han nok strax. 

Skaarup. 
Godt. Lad os saa faae et Glas Viin, Kone. — Ja, 
jeg seer Dem jo Alle hos os iaften, da nogle ^ode Venner 
har ladet sig melde. 

M a d. R u s t. 
Jeg takker skyldigst for Indbydelsen. 

Skaarup. 
Kom du saa kun med, lille Nicolai; vi har Plads til 
dig med. — Men nu vil vi, mens vi Alle ere samlede mel- 
lem os selv, foreløbig drikke et Glas paa en glædelig Be- 
givenhed. (Adolf kommer ind.) Der cr Hcrr Adolf . Et Glas 

til Herr Adolf. (Afsides til denne, mens de øvrige Tilstedeværende tage 
Henrik Hertz: Tre Lystspil. 13 



194 HENRIK HERTZ: TRE LYSTSPIL 

sig et Glas.) Alt er bragt i Rigtighed. Jeg maa tilstaae Dem, 
jo mere jeg tænker paa dette Partie, desmere glæder det 
mig for min Antonie, og jeg er Dem overmaade forbunden 
for den Interesse, De har viist for denne Sag. Kan jeg 
ved Leilighed vise mig erkjendtlig — 

Adolf. 
Tael endelig ikke herom, Herr Skaarup. Min skjøn- 
neste Løn er den Bevidsthed, at jeg har gjort vor Antonie 
lykkelig. 

Skaarup 

(høit, til de Andre, rømmende sig). 

Børn! Jere Udsigter har i lang Tid ikke været de 
bedste. Min stakkels Jansine har længe gaaet og sørget, 
inden Herr Adolfs Onkel vilde give efter, indtil vi endelig 
idag ved Bordet kunde have den Glæde at drikke paa hen- 
des og Herr Adolfs Fremtids Vel. For min Antonie har 
jeg ofte været bekymret. Jeg blev Dag for Dag ældre, og 
vidste ikke, hvem der skulde være hendes Støtte, naar jeg 
faldt fra. Men som jeg altid plei«r at sige; Naar Enden 
er god, er Alting godt — ogsaa for den Sorg er jeg 
befriet-. En brav, formuende Mand anholder om hendes 
Haand; og vi kan nu. Børn, klinke paa Antonies og min 
Søstersøn August's Forlovelse. 



il 



Adolf. Jansine. Mad. Skaarup. 
Vi gratulere. 



a I M a d. R u s t. 

S [ Ih, jeg gratulerer af Hjertet. 

Nicolai 

(lader ved Skaarups Slutnings-Ord og under de Andres Gratulationer sit Glas 

falde og udbryder). 

Antonie! det kunde du — ! 

(Styrter ud, efterfulgt af Jacob.) 

Antonie 

(der under Faderens Replik mod Slutningen har yttret Overraskelse og urolig 
Angst og villet tale, vil nu ile efter Nicolai, med det Udraab): 

Nicolai, hør mig! 

August 

(holder hende tilbage). 

Antonie! bliv! hvor vil du hen? 

Skaarup. 
Hvad var det? 

(Under de sidste Repliker, der maae gaae Slag i Slag, og under almindelig 
Forbauselse over Nicolais Forsvinden, falder Tæppet.) 



TREDIE ACT 



Samme Decoration som 1 anden Aet. Foran den ene Sopha staaer et 

Divansbord med en Armstage med tændte Lys. Paa hver af Chlffoni- 

éreme staae ligeledes Armstager, hvis Lys ere tændte. 

FØRSTE SCENE 

Skaarup. Madam Skaarup. Antonie. Siden Adolf. 

Skaarup. 
Naa, Barn, eet Ord saa godt som tyve: hvad har du 
besluttet? 

Antonie. 
Hvor kan du, Fa'er! Jeg, som bestandig har gjort mig 
lystig over min stive Cousin, skal jeg nu paa eengang 
begynde at tale godt om ham? Hvergang han har villet 
dandse med mig, har jeg sagt Nei, fordi han ikke kail 
holde Tact — 

Skaarup. 
Sniksnak! I Ægteskab spørger man ikke om Tact og 
saadanne Narrestreger. 

Antonie. 
Men, Fa'er, August og jeg skjændes og disputere med 
hinanden den hele Dag; hvorledes skal vi nogensinde 
kunne enes — 

Skaarup. 
Derfor kan I godt enes. Min Kone og jeg enes, uagtet 
vi aldrig ere enige. 

Antonie. 
Fa'er og Mo'er er nu i saa mange Aar vante til det. 

Skaarup. 
Ja, deri stikker det. Saaledes vil August og du ogsaa 
vænnes til hinanden. Det er med Ægteskab som med 
Huusleilighed. Folk i Kjøbenhavn flytte hvert Øieblik og 
faae det aldrig tilpas. Men naar man bliver paa et Sted 
og vænner sig til Manglerne, saa finder man sig vel i Alt. 
Har du været gift med August en halv Snees Aar — 

Antonie. 
Jo, en halv Snees Aar! Inden den Tid kan jeg være 
død og begraven. 

Skaarup. 
Hvad har du da mod August? Er det ikke en kjøn, 
ung Mand? 

Antonie. 
Alle Folk sige dog, han seer ud som en Barbeersvend, 

Skaarup. 
Aa Vaas! — Saadanne Noget vil jeg ikke høre. 

Mad. Skaarup. 
Det kan ikke hjælpe, du taler til Antonie. Hun troer, 

hun kan slaae Alt hen i Spøg. Men det Hele er saa ikke 
Andet, end at hun har sat sig Griller i Hovedet, nu da 
Nicolai er kommet hjem. 

Skaarup. 
Men de Griller skal hun sætte sig ud af Hovedet igjen. 
Nicolai var alle sine Dage en Døgenikt, som vi kun har 
havt Sorg af, saadanne som det alletider gaaer, naar man 
ta'er fremmede Folks Børn til sig. I sex Aar har han ikke 
ladet høre et Ord fra sig; det er den Tak, vi har havt. Og 
hvad er han nu? Styrmand! Er det Noget for os at have 
en Styrmand til Svigersøn? (Adolf kommer ind.) Naa, der 
kommer Herr Adolf. Nu kan du spørge ham. Det er en 
fornuftig Mand, der har raadet haade min Kone og mig til 
dette Partie. — Tael De med Pigebarnet, Herr Adolf. Hvad 
De siger, gjør hun. Sine Forældres Ord agter htm ikke. 
Og kom saa ind, Kone, og gjør Alt istand, før de Frem- 
mede komme. 

(Han og hans Kone gaae ind.) 



ANDEN SCENE 

Antonle. Adolf. Siden Jansine. 

A n t O n i e. 
Men, Adolf, hvad har du gjort? Mens jeg troer, at 
du er Nicolais bedste Støtte, gaaer du hen — jeg kunde 
lee derover, naar jeg ikke var saa bedrøvet — gaaer du 
hen og klapper mig sammen med August. 

Adolf. 
Men, min bedste Antonie! Jansine og jeg troede, at 
du holdt meget af August. Selv dine Yttringer til ham i 
Formiddag bestyrkede os deri. 

Å n 1 6 n i e. 
Aa Gud nei! hvor kunde I tænke Jer — ! Hvad skal 
vi nu gjøre? August, der har saa mange Penge, ham 
giver Fa' er og Mo'er ikke saa let. Slip paa. Og den stak- 
'kels Nicolai, der Ingenting har, Ingenting er -— 

O a n s i.n e kommer ind, omklædt, med et Livbaand i Haanden.) 

Jansine 

(gaaer hen mod Antonié, tager hende om Halsen og kysser hende). 

Aa, min stakkels, ulykkelige Søster! Jeg har grædt 
saadanne for din Skyld. Jeg faaer aldrig noget lykkeligt 
Øieblik igjen, før jeg veed, du er fornøiet. Jeg var saa 
glad og tænkte og sværmede om en lysere Fremtid, og saa 
skal den Ulykke arrivere. Hvad synes du, Adolf, hun har 
sagt mig, at hun kan ikke leve uden Nicolai. 

Adolf 

(med Deeltagelse). 

Det er jo i Sandhed høist beklageligt! 

J a n s i n e. 
Og fordi Nicolai Ingenting er, skal vi derfor foragte 
ham? Man kan jo være meget retskaffen, fordi man Ingen- 
ting er. 

Adolf. 
Det kan man unægtelig. 

J a n s i n e. 
Jeg veed, hvad Kjærlighed er, og hvor elendig et 
Menneske kan gaae omkring. 

Adolf. 
Ja, det er en stor Sandhed! — Men hvad skal vi 
gribe til? 

A n t O n i e. 
Du maa tale igjen med Fa'er og Mo'er. Dig ta'er de 
efter. 

J a n s i n e. 
Ja, det maa du, Adolf! Du har Følelse for Mennesker- 
nes Lidelser, og du kan sætte dig ind i hendes Forfatning. 

— Kom, søde Antonie, og hjælp mig dette Livbaand om. 

— (Mens det bindes omkring.) Skal min stakkels Søster være den 
Eneste, der paa en Dag som denne gaaer omkring og 
sørger? 

Adolf. 
Nei, nei! det var jo virkelig Synd. Det bør ingenlunde 
skee. Jeg skal tale med dine Forældre — 

Antonie. 
Men, Adolf, glem blot* ikke, hvad du har lovet, at du 
vil sørge for Nicolai. 

Adolf. 
Jeg har allerede arbeidet for ham. Jeg har en Idee, 
som jeg har grundet Haab om at kunne udføre, og hvorved 
han kan faae en anstændig, fast Ansættelse her i Byen. 

Antonie 

(falder ham henrykt om Halsen). 

Nei, Adolf,, har du virkelig? Du er en fortræffelig 
Mand! ~ Hvad er det for en Ansættelse? 

Adolf. 
Det kan jeg ikke betroe dig endnu. Men jeg tør for- 
sikkre, du kan aldeles berolige dig i denne Henseende. — 
Ja, saa vil jeg strax gaa.e ind til dine Forældre. Jeg haa- 
ber, de ville give efter for Sandhedens Stemme., Vor gode 
Antonie bør ikke være ulykkelig. Hun bør dele det Held, 
der er tilfaldet os Alle. — Fat Mod, min bedste Pige! Jeg 



200 HENRIK HERTZ: TRE LYSTSPIL 

gaaer ind og taler din Sag. Tanken om din Fremtid skal 
give mine Ord Veltalenhed. 

(Gaaer ind tilheire.) 

J a n S i n e. 
Der kan du see, Antonie. Vær nu oprømt og kom ind 
med i vort Kammer. 

Antonie. 
Naar Adolf bare kunde gjøre Noget for Nicolai. 

J a n s i n e. 
Bryd dig nu om Ingenting. Naar han ta'er sig af et 
Menneske, saa kan man sige, han er saa godt som for- 
sørget. 

(De gaae ind.) 



TREDIE SCENE 

Nicolai (kommer hastig Ind fra Hovedindgangen, efterfulgt af 

Jacob. 

Nicolai. 
Spar dine Ord og pak dig! 

Jacob. 
De er ude af Dem selv, Herr Reiersen. Jeg tør ikke 
gaae fra Dem. De veed ikke, hvad De gjør. 

Nicolai. 
Den Falske! jeg skal vise hende, hvem hun har holdt 
for Nar. Da hun var fattig, da var jeg god nok for hende. 
Men nu, da Rigdoms-Djævelen er kommet over dem, nu 
forskyder hun mig, og det glatvæk, uden Omstændigheder 
-^ (Bitter.) Hvad Omstændigheder havde man ogsaa nødig 
at gjøre med det fattige Pleiebarn, der i saa mange Aar 
har spiist Naadsensbrødet her i Huset! 

Jacob. 
Lad Dem tale tilrette, Herr Reiersen! 

Nicolai. 
Jacob, du veed ikke, hvor jeg har stolet paa denne 
Pige. Selv da jeg var langt herfra og ikke kunde vente, 
at Nogen her vilde tænke paa mig, var det, ligesom en 
Stemme sagde mig, at hun erindrede sin vilde Lege- 
kammerat. Og nu hendes Ord i Formiddag, hendes Glæde 
ved at see mig — nei, Jacob! jeg bliver desperat derover. 

Jacob 

(afsides). 

Det er ogsaa Satan til Qvindfolk! 

Nicolai. 
Men lad hende kun foretrække den Hallunk for mig! 
Er det fordi han har det Par Skillinger efter Faderen, saa 
har hun gjort feil Regning. Hun og de Andre skal erfare, 
at Styrmanden er lidt mere end de bildte dem ind. Nu 
skal hun see, at jeg kan lee ad dem allesammen. 

Jacob. 
Det skulde De ikke gjøre, Herr Reiersen? Et Menneske 
raaa ikke være saadanne. 

Nicolai. 
Jo, netop nu skal det være min Triumph! 

Jacob. 
.Lad dem nu drive af for det, de er'; og lad os recom- 
mandere os i al Stilhed. 

Nicolai. 
Jeg veed, hvad jeg gjør. Gaae du nu ind i mit Logis, 
bring alt mit Tøi ud paa Toldboden og hold Barkassen 
klar. 

Jacob. 
Vel! vel! jeg skal udføre Alt punktligt. — Men, Herr 
Reiersen, De skulde ikke gjøre det. Med Fruentimmer er 
det ikke anderledes. De har det som, jeg vil sige, de en- 
gelske Jægter, der ere gjorte paa Kjøb. Saadan En kan 
ha'e en kjøn Skabelon og en god Reisning; men kommer 
hun ud i rum Sø, saa gi'er hun sig i alle Ender og Kanter. 
See, nu har jeg med Deres Tilladelse isinde — 

Nicolai 

(utaalmodig). 

Jacob, du kan gaae. 

Jacob. 

Det er et sandt Ord; det kan jeg. Ethvert Menneske 
har nu sin egen Dømmekraft; men jeg siger endnu engang: 
De skulde ikke gjøre det, Herr Reiersen! 

(Gaaer.) 

FJERDE SCENE 

Nicolai. Jansine.. Siden Antonie.. 

Jansine 

(med en Armstage med tændte Lys). 
Nicolai! er du her? (Sætter Armstagen hen paa Bordet.) Du 

stakkels Menneske! Du er vist ulyklielig og fortvivlet — 

Nicolai 

(kold). 

Aa, jeg har fundet mig i saa Meget, *saa kan jeg 
ogsaa — 

J a n s i n e. 

Men er du ikke elendig over, at du skulde miste An- 
tonie, som du elsker saa høit? 

Nicolai. 
Jeg skal sige dig, Jansinel naar man har holdt af en 

Pige og mærker, at hun ikke duer noget, saa la'er man 
den Fugl flyve. 

Jansine 

(grædende). 

Men hvordan er det, du taler om min Søster? 

Nicolai. 
Det gjør mig ondt, jeg ikke kan tale bedre om hende. 
Naar man som hun kan forlove sig med To paa een- 
gang •— 

J a n s i n e. 
Men det har hun jo ikke gjort. Hvor kan du troe 
det? Hun er jo uskyldig og har slet ikke vidst, at Fa' er 
lige med Eet vilde forlove hende med August. 

Nicolai. 
Hvad er det, du siger? 

Jan sine.. 
Veed du. da ikke, hun gaaer og sørger og græder og 
er fortvivlet — 

Nicolai 

(henrykt). 

Hvad? græder hun? Den velsignede Glut! Er hun for- 
tvivlet? Hahaha! Det kan jeg lide! — Har jeg da virkelig 
gjort hende Uret? 

J a n s i n e. 

Javist har du. — Naa, der kommer hun selv. Nu kan 
dii'høre, hvad hun siger. 

(A n t o n i e kommer ind med en Kurv med Theetøi, som hun sætter fra sig.) 

Nicolai 

(iler hen til hende). 

Er du mig tro, Antonie? Elsker du som før din gamle 
Legekammerat? 

Antonie. 
Jo, du fortjener det rigtignok, saa forskrækket du 
gjorde mig før. 

Nicolai. 
Bliv ikke vred, at jeg miskjendte dig. Nu er jo Alting 
godt igjen. Nu bliver jeg her og -har Tid til at bede dig 
om Forladelse. 

Antonie. 
Nu bliver du her! -Ja, Courage har du. Men naar 
Fa'er og Mo'er seer dig, saa faaer du neppe Lov til at 
blive her. 

Nicolai. 
Aa, det har ingen Fare. Jeg er inviteret til iaften; og 
desuden — for at fortælle Jer Alt ... 

Jansine 

(afbrydende ham). 

Antonie har Ret. Nu skal du gaae. Men om Lidt kan 
du komme igjen, naar de Fremmede er her; saa kan Fa' er 
og Mo'er ikke være bekjendt at sige Noget. Hun skal des- 
uden sætte sit Haar og -kan ikke staae og snakke med dig. 

Nicolai 

(efter lidt Betænkning). 

Godt da! — Gaae kun ind og pynt dig. Jeg vil ogsaa 
pynte mig. Om en halv -Time er jeg her igjen. 

Antonie. 
Men bliv dog ikke for længe borte, hvis Fa'er og 
Mo'er paany skulde plage mig med August. 

Jan sine. 
Det gjør Fa'er og Mo'er ikke. Adolf taler méd dem; 
og de gjør Alt, hvad han siger. 

Nicolai. 
Ja, jeg har mit Logis her i Nærheden; saa jeg kan 
snart være her. — Farvel, Smaapiger! Og naar jeg kom- 
mer igjen, skal jeg selv tale med Fa'er og Mo'er, og — 
her er min Haand — det skal hjælpe. 

(Gaaer ud ad Hoveddøren.) 

A n t O n i e. 
Han er saa modig paa det, at han ikke hviler, før 
Fa'er og Mo'er kaster ham ned ad Trapperne. 



FEMTE SCENE 

Jansine. Antonie. Skaarup (i sorte Klæder og hvid Vest). 

Adolf. 

Skaarup 

(trædende ind i Samtale med Adolf). 

De veed, at jeg har megen Respect for Deres Mening 
og agter Deres ædle Grundsætninger. Men nu at kalfatre 
Sagen om, kan hverken passe sig for mig eller for min 
Datter. (Heit, tii jansine og Antonie.) Gaae I kuu ind og hjælp 
Jeres Mo'er med Paaklædningen; og lad Pigen sætte Al- 
ting ind. 

A n t o n i .e. 

Nu gaaer jeg. (Afsides til Adolf.). Hvad sa'e Fa'er? 

Adolf 

(trækker paa Skulderen). 

Endnu er han ubøielig. 

Antonie 

(til Jan sine).- ... 

Der kan du see. 

(Hun og Jansine gaå^ ind.) - 

Skaarup 

(til Adolf). 

De kan troe mig, den Godhed, Pigebarnet har for 
Nicolai, er kun Flyvegriller, der vil gi'e sig, naar hun 
ikke seer ham mere; og det skal jeg nok sørge for. \ 

SJETTE SCENE 
Skaarup. Adolf. August. Siden fremmede Herrer og 
Damer. Madam Skaarup. Jansine. Strax i Begyndelsen af 
denne Scene, inden de Fremmede ere komne, sætter en Pige Maskinen 

paa Bordet og ordner Theetøiet. 

August 

(omklædt). 

Jeg seer, jeg er en af de Første. 

Skaarup. 
Ja, du er en accurat Mand. Men nu kan vi ogsaa 
ret strax vente vore Fremmede. 

August. 
Hvad mener Onkel om Antonie? Tør jeg gjøre mig 
Haab? 

Skaarup. 
Vær du kun aldelefe ubekymret. 

August. 
Jeg kan heller ikke troe, at en Pige som Antonie kan 
have Inclination for et Menneske, der har flakket om saa 
længe, uden at man har hørt et Ord om ham. Gud veed, 
hvad han er for en Udhaler. Onkel burde forbyde ham 
Huset. 

Skaarup. 
Ja, det har jeg stærkt isinde. — Naa, der banker det. 
Der har vi vore Gjæster. 

(Tvende Herrer med deres Damer komme ind. Indbj^des Complimenter. 

De Fremmede gratulere Skaarup.) 

Skaarup. 
Tak, Tak! Værsgod og sæt Dem ned. Min Kone kom- 
mer paa Øieblikket. 

(M adam Skaarup kommer ind fra heire, ledsaget af J a n s i n e. Deti 
ferste har en moderne, temmelig stor, lyseblaa Silkehat paa, der contrasterer 

noget med hendes øvrige Paaklædning.) 

Første Herre. 
Ah, Madam Skaarup! Vi gratulere! 

Mad. Skaarup. 
Mangetak! — bliv De kun siddende. 

(Efterhaandcn komme flere Fremmede, hilse og gratulere. Damerne tage Plads 

med Mad. Skaarup ved Theebordet. Nogle af Herrerne sætte sig hos 

dem ; Andre opholde sig i Forgrunden hos de Samtalende. Jansine, Pigen 

og siden A n t o n i e tage sig af Opvartningen.) 

Anden Herre 

(kommer frem med Skaarup). 

Hør, Skaarup, var det dig, der i forrige Uge havde Bud 
hos mig og vilde laane mine Heste og Vogn til at kjøre 
Brænde? 

Skaarup. 

Jo, det var. Men jeg fik dem ikke. Du bad mig und- 
skylde. 

Anden Herre. 

Saa? Det maa have været en Feiltagelse. Send du 
kun Bud efter dem. Det kan du nok begribe, at dem kan 
du faae, naar og saa tidt du vil. 

Skaarup. 
Ja Tak, ifald jeg skuld« trænge dertil. 

Tredie Herre 

(en corpulent Mand, kommer hen til Skaarup og siger pustende): 

Goddag du, Skaarup! Gratulerer! 

Skaarup. 
Naa, det var smukt af dig, at du saae op til mig. Vi 
har da ikke seet hinanden i mange Tider! 

Tredie Herre. 
Jeg havde aldrig saa snart hørt om denne lykkelige 
Begivenhed, før jeg sa'e til min Kone: Vi maae derop og 
gratulere. Skaarup er en Mand, der fortjener denne Lykke. 
Det er sandt; det har jeg sagt. Jeg veed Ingen i hele 
Byen, jeg under det som dig. For du er ikke af de Men- 
nesker, der lægger sine Penge under Laas og Lukke og 
ikke taaler, at en Anden saa meget som seer paa dem. 
Naar du har Noget, har dine Venner ogsaa Noget. — Har 
jeg Ret i, hvad jeg siger? 

Skaarup. 
Det forstaaer sig, man skal tænke paa sine Medmen- 
nesker. 

TredieHerre. 
Hør nu, Skaarup — hvad jeg vilde sagt og mens jeg 
husker det — du kunde ved samme Leilighed gjøre mig 
en Tjeneste. Jeg kommer i næste Uge til at bruge et Par 
hundrede Daler; dem kan du lade mig faae. 

Skaarup. 
Vent nu, til jeg faaer lidt mere Luft og kan røre mig 
bedre, saa tænker jeg nok, det la' er sig gjøre. 

Tredie Herre. 
Ja ja — som sagt — før i næste Uge bruger jeg dem 
ikke. 

Første Herre 

(der kommer frem paa den anden Side af Scenen med August og Adolf, Alle 

drikkende Thee). 

Herr Skaarup maa kjende denne Sag. Den faldt netop 

ind paa den Tid, der var Tale om, at han. vilde ind i 
Grosserer-Societetet. Og kj ender jeg ham ret, er .han ikke 
af de Folk, der glemmer Noget. 

Skaarup. 
Hvad er det, jeg skal vide? 

FørsteHerre. 
Vi taler om Kammerraad Grenaa og hans Project at 
gifte sig. 

TredieHerre. 
Kammerraad Grenaa? Ham kj ender jeg ikke. 

FørsteHerre. 
Det er ham med Pengene. Husker De ikke, han havde 
faaet en stor Arv, som han kort efter mistede i en Proces? 

August. 
Naa, det er altsaa ikke ham med Pengene. 

Første Herre. 
Jo Gu' er det ... det vil sige, det er ham, der mistede 
dem. Nu paastaaer jeg, at han efter Bestemmelsen skulde 
giftes med en rig Enke fra Jylland, men som var tilaars. 
Hun kom hertil og leed Skibbrud ved Dragø, men slap 
derfra. Men Den, der ikke vilde tage hende, det var Kam- 
merraaden. 

August. 
Maaskee han ikke skjøttede om havarerede Varei*. 

Tredie Herre. 
Hahaha! — Eller Konen var ham for gammel. 

I I * * 

FørsteHerre. 
Nei, hun var ikke gamimel'.nok. Luxen havde pro- 
jekteret at arve hende. — Men nu spørgfer jeg Dém, Herr 

Henrik Hertz: Tre Lystspil. 14 

Skaarup, dor er en Mand, hvis Ord man tilforladelig kan 
lide paa, er det ikke sandt, at der virkelig var Noget om 
det Partio? 

Skaarup. 
Jo, det kan De sige mig efter. Jeg har selv havt 
Meget at skaffe med denne Sag. Han snakkede syv Lange 
og syv Brede for mig. (Xiuidsfuid.) Men jeg er ikke af dem, 
man kan spise af. Jeg sa'e ham Sandheden glatvæk. 

FørsteHerre. 
Ja, hos Dem kom han til den Rette! 

Skaarup. 
Men siden vilde Enken ikke have at gjøre med ham. 

Første Herre 

(til en af de Andre). 

Der kan De see, jeg havde Ret. 

(De Fremmede adsprede sig igjen i Baggrunden.) 



SYVENDE SCENE 

De Forrige. Nicolai, omklædt efter engelsk eller amerikansk 
Mode. Ved hans Indtrædelse hilses han af de Tilstedeværende. Siden 

An ton i e. 

August 

(gaaer liurtig hen til Skaarup). 

Hvad synes Onkel? der er Nicolai. Han har den Ufor- 
skammenhed at komme her. 

Skaarup. 
Hvad? — Ja, saa min Sjæl er det ham. 

August. 
Skulde jeg ikke paa en god Maade vise ham Døren? 

Skaarup. 
Nei, nei! det gaaer ikke an. Det gale Menneske var 
istand til at gjøre Optøier. 

Nicolai 

(efterat have hilst paa Selskabet, gaaer hen til Skaarup). 

Min Pleiefa'er har vel Intet imod, at jeg kommer iaften 
efter Indbydelsen? 

Skaarup. 
Har jeg indbudt dig, saa er det naturligt, du kommer. 

(Gaaer hen i Baggrunden til de Fremmede.) 

Jansine 

(kommer frem paa den anden Side med Adolf). 

Hvad Nicolai seer net ud i de Klæder. Man skulde 
ikke see paa ham, at han er Styrmand. 

Adolf. 
Min bedste Jansine! deri er intet besynderligt. I Eng- 
land og Nordamerika klæder den simpleste Matros sig med 
en vis Elegance. 

J an sine. 
Ja, det er sandt. (Klapper ham paa Kinden.) Du er saa 
klog og saa indsigtsfuld og veed Beskeed om Alt. — Hør, 
sig mig, om min nye Kappe klæder mig? 

Adolf. 
Den klæder dig overmaade godt. 

(A n t o n i e kommer ind og hilses af de Nærmeste.) 

Nicolai 

(gaaer hen til Antonie og siger sagte): 

Kan du see, din Fa'er har tilladt mig at blive her 
iaften. 

August 

(træder imellem dem og fører Nicolai til Siden). 

Jeg maa sige dig, det er høist upassende, at du, efter 
hvad her er passeret, vil tale til min Kjæreste. 

Nicolai 

(afsides til ham). 

Dersom du ikke skjøtter dig selv, August, saa sætter 
jeg dig ud af et af Vinduerne. 

August 

(for sig selv). 

Det er en brutal Stud. 

(Trækker sig tilbage blandt Gjæsteme.) 

Jansine 

(paa den modsatte Side af Antonie). 

Du skal ikke være bedrøvet. Det bliver nok godt. — 
Søde Antonie! siig mig, om min Kjole sidder godt. 

Antonie. 
Jo, den sidder godt. 

J a n s i n e. 
Hør, lad os give Nicolai en Kop Theevand. Han er 
jo lige saa god som de Andre. Tag du Bakken og bring 
ham det. 

(Under det nærmest Følgende bringer Antonie Nicolai en Kop Thee.) 

■'.'.■•"*■'■ 

OTTENDE SCENE 

De Forrige. Madam Rust. 

M a d. R u S t 

(kommer forstyrret og hastig ind og seer til alle Sider uden at hilse). 

Er Herr Skaarup her? -^ Jeg maa paa Øieblikket tale 
med Herr Skaarup. 

J a n S i n d. 
Fa'er! der er vor egen, lille Madam Rust og vil tale 
med dig. 

Skaarup 

(kommer frem). 

Med mig? Her er jeg. 

Mad. Rust 

(tager ham ugeneert ved Armen og fører ham til en af Siderne). 

Maa jeg ikke see Deres Classe-Lotterie-Seddel? 

Skaarup 

(tager den frem af en Brevtaske). 

Med Fornøielse. — Vil De see, hvad Devise vi har? 

Mad. Rust 

(efter at have betragtet Sedlen, udbrydende). 

Jo, det er kun altfor vist! — Jeg elendige Menneske! 

Skaarup. 
Hvad er vist? 

Mad. Rust 

(uden at agte hans Ord). 

Hvor har jeg havt mine Sandser! Hvor kunde jeg 
gaae saaledes! 

Skaarup. 
Men, Madam Rust, hvad er der paafærde? 

Mad. Rust 

(ærgerlig og halvsagte). 

Aa, der er ikke Andet paafærde, end at De ikke har 
vundet en Skilling. 

Skaarup. 
Gud bevare os! Hvad siger De? Ikke vundet? 

Mad. Rust 

(høiere). 

Nei, ikke vundet. Jeg synes, jeg taler tydelig nok. 

Skaarup. 
Men det er jo en skrækkelig Historie. 

August*) 

(u ærmer sig urolig til Mad. Rust). 

Er der noget galt med Gevinsten, Madam? 

Mad. Rust. 
Der er det Gale derved, at der slet ingen er falden. 

August 

(slaacr Hænderne sammen). 

Nu har jeg hørt Mage! 

J an sin e 

(urolig til Skaarup). 

Hvad er der skeet, Fa'er? 

Skaarup 

(der har staaet stille og nedslaaet). 

Vi har Intet vundet, Barn! ikke en Skilling! 

J an sine 

(med begyndende Graad). 

Intet vundet ... Adolf! søde Adolf! hvad synes du? 

Adolf 

(bestyrtet, men dog fattet). 

Det er jo saare ubehageligt. 



*) Adolf. Jansine. Skaarup. Mad. Rust. August. 
AntoDle. Nicolai, 

Antonie 

(ængstelig til Nicolai). 

Hørpr du, hvad de siger, Nicolai? Vi har ikke vundet. 

Nicolai 

(der i god Ro drikker en Kop Thee). 

Jeg hører. (Afsides.) Gud veed, hvorledes det vil 
spende af. 

(Selskabet er imidlertid blevet opmærksomt. Enkelte have nærmot sig. Der 
bliver uroligt ved Theebordet. Madam Skaarup reiser sig og gaaer hen 

til sin Mand.) 

Mad. Skaarup.*) 
Men, Mand! kan jeg troe, hvad der siges? 

Skaarup. 
Det er kun altfor vist. 

Mad. Skaarup 

(tj) Mad. Rust). 

Du store Gud! hvorledes er det gaaet til? 

Første Herre 

(til Mad. Rust). 

Er her indløbet en Feiltagelse? 

Mad. Rust. 
Ja, det kan jo ikke nytte at dølge det. Det maa jo 
engang frem. 

Mad. Skaarup 

(i Bevægelse). 

Men hvorledes er det gaaet til? Hvorledes har det 
været muligt. 



') Adolf. Janslne. Skaarup. Madam Skaarup. Ma- 
dam Rust. August. Autonie. Nicolai. Selskabet pla- 
cerer sig bagved og paa begge Sider. 

Mad. Rust. 
Aa Gud, det er gaaet saaledes til, at Bagtallet 280 kom 
først, men saa, da Fortallet blev trukket, blev der saadan 
en Trængsel og Tumult, hvor jeg stod, at jeg kom langt 
tilbage og ikke kunde agte nøie paa; for et Par svære 
Mennesker stod foran mig. Og saa spurgte jeg en Mand, 
jeg kj endte, der stod lige ved mig: Var Fortallet, ikke 55? 
og saa svarede han: Jo, lille Madam. Hvorpaa jeg blev 
ganske underlig tilmode og sagde: Var da det Hele 55 .og 
280? hvortil han svarede: Jo, lille Madam; men mig hjæl- 
per det ikke. — Derpaa blev jeg som ude af mig selv, men 
vilde dog endnu forvisse mig. Saa, da Folk adspredte sig, 
gik jeg hen til en af Skriverne, tog ham i min Sindsbe- 
vægelse ganske haardt i Armen og sagde: Er ikke 55 og 
280 trukket ud med det store Lod? — hvortil han svarede: 
Javist! javist! — men det forstaaer sig. Mennesket var jo 
dengang beskjæftiget og blev maaskee fortredelig. Men 
saa for lidt siden faaer jeg en Afskrift af Listerne, og saa 
seer jeg til min store Forskrækkelse, at det store Lod er 
ikke 55, men 53 og 280 ... 

Mad. Skaarup. 
Nu har jeg hørt det med! 

Mad. Rust. 
Og saa skyndte jeg mig strax op paa Comptoiret for at 
faae Vished — jo, det var kun altfor vist! 

Skaarup. 
Madam Rust, der har De spillet mig et slemt Puds. 

! i . Mad. Rust. 

Jeg er jo saa uskyldig som ... 

Mad. Skaarup 

(opbragt). 

Aa, skal en fornuftig Kone som De saadan rende med 
Limstangen? De maa skamme Dem, som De har baaret 
Dem ad. ^ 

Mad. Rust 

(vred). 

Nei, hør nu, Madam Skaarup! Urimelig maa De ikke 
være. Hvem er det, der risquerer meest ved denne Historie 
— De eller jeg? 

Skaarup 

(tysser paa dem). 

Ja, lad os nu ikke ovenikjøbet komme op at skjændes; 
dermed ere vi ikke hjulpne. Vi maae søge at finde os i, 
hvad ikke kan være anderledes. 

Anden Herre. 
Det gjør mig min Sjæl ondt for dig, Skaarup. 

F r s.t e Herre. 

Aa, det er en Skandal! (Afsides med Latter til en Dame.) Det 

er en ypperlig Historie! 

Damen 

(afsides til ham). 

Jeg vil have godt af den i 14 Dage. 

Anden Herre 

(til Skaarup). 

Jeg hører op til dig imorgen og seer, hvorledes du har 
det. Nu trænger du til Ro. Adieu, Skaarup. 

Skaarup. 
Ja, du har Ret; jeg behøver Ro. 

Damen, 
Min Mand og jeg vil ogsaa anbefale os. Vi seer Dem 

vel snart hos os, (Udt spids) naar De er kommet Dem efter 
denne Begivenhed. 

Tredie Herre. 
Det var jo dumt, Skaarup! Jeg havde ret troet, at vi 
To ^skulde havt det saa godt sammen. Men det kan jo 
komme en anden Gang — og lad mig det saa vide. — Naa 
adiøs! 

'Kfterhaaiulcn tage alle de Besøgende, med Undtagelse af Nicolai, Afsked og 

ledsages til Døren af Familien.) 

Nicolai 

(i Forgrunden paa den ene Side). 

Det lader til, her bliver god Plads. 

August 

(i Forgrunden paa den anden Side). 

Det skal arrivere mig! Denne Madam Rust — jeg 
kunde lægge hende i en Morter, og støde hende til Marme- 
lade! 

Mad. Rust 

(gaaer op og ned, rystende paa Hovedet). 

Hvad skal der nu blive af ... jeg bliver saa vist rui- 
neret som blot Noget — ! 

J ansine 

(kommer tilbage med Adolf). 

Søde Adolf! den Ulykka overlever jeg ikke! 

Adolf. 
Min bedste Jansine! Vi maae fatte os. 

Skaarup*) 

(der kommer tilbage, efterat alle de Fremmede er gaaet). 

Ja, Børn, nu maae vi vise Conduite. Gevinsten maae 



') August. Jansine. Adolf. Madam Skaarup. Skaa- 
rup. Madam Rust. Antonie. NIcolaL 

vi slaae os ud af Hovedet; og Enhver maa vende tilbage 
til Sit. Naar Alt kommer til Alt, er' vi de samme som før. 

Mad. Rust. 
Ja, Hr. Skaarup! det er Altsammen meget godt. Men 
De maa ikke tage mig det fortrydeligt op. Jeg har for- 
strakt Deres Kone med en betydelig Sum. 

Skaarup. 
Hm! hm! — Ja, Gud veed hvordan jeg skal udrede den! 

Mad. Rust. 
Da maa den rigtig udredes og det strax. Naar man 
som jeg sidder Enke og ikke har mere end det Nødvendige, 
saa kan man ikke taale Tab. 

Mad. Skaarup. 
De har ikke nødig at være saa bange for Deres Penge. 
De skal nok blive betalt. 

Mad. Rust. 
Andet forlanger jeg heller ikke. Men Deres Mand har 
kjøbt mit Huus; og dette Kjøb bør ikke gaae tilbage. 

Mad. Skaarup. 
Det skal heller ikke gaae tilbage. Vær De kun ganske 
rolig. Vor Svigersøn August vil tilfredsstille Dem baade 
med det Ene og det Andet. 

August. 
Jeg, kjære Tante? — Saa veed Tante da ikke, hvor- 
ledes mine Hænder ere bundne. Næsten Alt, hvad jeg har, 
staaer fast og uopsigeligt. — Nei, j e g kan aldeles ikke. 

Nicolai 

(afsides). 

Det kan jeg lide, min Dreng! Du svarer til mine For- 
ventninger. 

Skaarup 

(der har gaaet urolig: op og ned). 

Hm! hm! — hvad skal jeg gribe til — hvorledes skal 
jeg hitte ud af — Nei! hvad der er at gjøre ved alt dette, 
seer jeg sandt for Herren ikke. 

Adolf 

<gaaer hen til ham). 

Berolige Dem, Hr. Skaarup! Endnu er ikke Alt tabt. 
Jeg haaber at kunne finde Raad. 

Skaarup. 
Aa Gud — hvorledes vil De — 

Adolf. 
De veed, det er min største Glæde at hjælpe mine Med- 
mennesker. Jeg finder heri mit Livs skjønneste Kald. Om- 
trent saa meget, som Madam Rusf s Fordring beløber sig 
til, har jeg en Tid havt liggende. Det var sandtnok be- 
stemt til engang at sætte Bo for. Men jeg er overbeviist 
om, at min kjære Jansine ganske bifalder min Beslutning. 

J ansine 

(tørrer Øinene og kysser ham paa Kinden). 

Gjør du, som du synes, Adolf! Hvad du gjør, er altid 
velgjort. 

A n t o n i e. 
Det var smukt af dig, Adolf. Ja, af dig har vi ikke 
taget feil. 

Skaarup. 
Ja, det er i Nøden, man skal kjende sine Venner. Men, 
min retskafne Ven! jeg kan ikke tage mod Deres Tilbud. 
Hvad De har sparet sammen i Aar og Dag — 

Adolf 

(i Bevægelse). 

Tael ikke herom! En bedre Anvendelse af disse Penge 
kjender jeg ikke. Det er en Anvendelse, der gjør mig lykke- 
lig. — Nei, nei! De faaer mig ikke fra min Beslutning. 
Bevidstheden at gjøre en god Gjeming er mig altfor dyre- 
bar. — Nu gaaer jeg hjem og henter den lille Sum; og naar 
jeg kommer tilbage, skal enhver Sky være forjaget fra 
Deres Pande. (Gaa« hurtig.) 

August 

(afsides). 

Naa, der er han kommen paa sin rette Boldgade. 

Antonie 

(afsides og bedrøvet til Nicolai). 

Hvad siger du til alt dette, Nicolai? 

Nicolai. 
Jeg siger, det skal Altsammen blive godt endnu. Vent 
lidt og lad saa mig raade. 

Antonie. 
Ja, du troer, din Courage kan gjøre Alt. 

August 

(tager sin Hat). 

Kjære Onkel, jeg vil anbefale mig. De veed, hvor 
megen Deel jeg tager i Deres Skjebne; men, da jeg dog 

ikke kan hjælpe — 

Nicolai 

. (afsides). 

Aha, der har jeg haml (Heit.) Vil du forlade din 
Kjæreste, August? Det er ikke smukt. 

Mad. Skaarup. 
Aa, han bryder sig vel stort om sin Kjæreste. 

August. 
Oprigtig talt, kjære Tante — jeg har hele Eftermid- 
dagen fortrudt hos mig selv, at jeg vil tvinge Antonie til en 
Forbindelse, hun er imod. Jeg troer, jeg gjør hende en 
Tjeneste ved at bryde et Baand, der er indgaaet mod hen- 
des Ønske. Det vil du vist selv erkjende, Antonie — 

Nicolai 

(sagte til Antonie). 

Siig, nu vil du nok have ham. 

Antonie 

(sagte til ham). 

Er du ikke ret klog? (Høit.) Ja, jeg græder just ikke, 
naar du forlader mig. 

Skaarup. 
Gaae du kun, August! Jeg forlanger ikke, at noget 
Menneske skal dele vor Vanskjebne; og jeg kan ikke for- 
tænke dig i, hvad du gjør. Antonie er en god Pige, der 
vel kan forsørges paa anden Maade. Du er fri for dit Ord. 

August. 
Men det skulde smerte mig meget, om Onkel tvivlede 
om mine rene Hensigter — 

Skaarup. 
Vist ikke. 

August. 
For dig, Antonie, har jeg lykkeligviis ikke nødig at 
gjøre Undskyldninger. Det er din egen Villie. Og et Men- 
neskes Villie er hans Himmerig. — Adieu, Onkel! Adieu, 
Tante! 

(Gaaer.) 

A n t O n i e 

(eftertænksom). 

Jeg havde dog ikke troet, at August var saa slet. 

Skaarup. 
Det er Verdens Gang, mit Barn. Naar det gaaer skjævt 

for os, vender alle Folk os Ryggen. (Bliver Nicolai vaer og siger 

sagtmodig): Er du her endnu, Nicolai? Ja, du har Intet 
ventet. Intet forlangt af os, dar vi bildte os ind at være 
rige, saa jeg kan begribe, du holder det længere ud hos 
os. Bliv du kun, min Dreng! og kom saa tidt, du har Lyst. 
Meget beholder- jeg vel ikke tilovers; men vel saa Meget, 
at der er lidt til dig med. 

Nicolai 

(griber rørt hans Haand). 

Min kjære, kjære Pleiefa'er! Vær ikke saa nedslaaet! 
Alt skal endnu blive godt. Gud være lovet, det staaer i 
min Magt at formilde dine Kaar. 

Skaarup. 

(der har været fordybet i sig selv, seer distrait iveiret). 

Hvad mener du, min Dreng? 

Nicoltii. 
Først nu kan jeg betroe Eder, hvad jeg hele Dagen 
over al den Tummel, her var i Huset, hverken har havt 
Lyst eller Mod til at tale om. Og iaften har jeg tiet med 
Flid, for at I kunde lære Den at kjende, I havde bestemt 
til Jeres Antonie. 

Skaarup 

(opmærksom). 

Hvormed har du tiet? 

Antonie. 
Tael, Nicolai! Jeg er nærved at døe af Utaalmodighed. 

Nicolai 

(til Madam Skaarup). 

Husker du endnu den Dag, da jeg havde sagt Adieu 
til Jer Allesammen og skulde gaae ombord? Jeg stod ude 
ved Kjøkkentrappen og vilde af Trodsighed ikke, at I skulde 
see, jeg græd. Saa kom du, Pleiemo'er, ud til mig, gav 
mig en lille Pung med Penge og sagde: »Der er ti Rigs- 
daler i Sølvmønt, Nicolai! . Naar du holder godt Huus med 
dem, kan du komme langt.« Og saa græd du og kyssede 
mig paa Panden og sagde: »Før dig godt op blandt Frem- 
mede, at vi engang kan have Glæde af dig.« 

A n t o n i e. 
Nei, velsignede Mo'er! gjorde du det? 

Mad. Skaarup. 

Lad mig i Ro, Barn! Det er vel Noget at tale om, at 
jeg gav ham de Par Skillinger. En Narrestreg var det af 
mig. Han har vel sviret dem op det første Sted, han kom 
i Land. 

Nicolai. 

Nei, nei, det har jeg ikke. Jeg har holdt godt Huus 
med dem; og Gud har velsignet den lille Sum. Bliv ikke 
vred, Mo'er! — men du havde ofte været streng mod den 
vilde Krabat, og jeg havde ikke det bedste Øie til dig. Men 
da du nu lige paa det Sidste viste dig saa god- imod mig 
— jeg havde jo aldrig været saa rig — saa løb Øinene 
over paa mig, og jeg — for du veed, jeg var stolt og ære- 
kjær — jeg lovede helligt, du skulde ikke fortryde din God- 
hed. Nu, som sagt. Gud har holdt sin Haand over mig 
og de 10 Rigsdaler. Vi ere begge voxede godt. Jeg vil ikke 
kjede Jer med min Historie, hvordan jeg faldt ned en- 
gang fra Merset, brak Armen og blev lagt ind i Hospitalet 
i Boston; hvorledes Kjøbmanden, vi havde bragt Varer, 

tog mig til sig, sørgede for mig og tog mig paa Comptoiret; 
hvordan han var tilfreds med mig og gjorde mig til Super- 
cargo paa et af sine Skibe; hvordan han endelig gav mig 
Part i Handelen. Om alt dette en anden Gang. Kun saa 
meget nu, at Skibet, hvormed jeg er kommet, en stolt Tre- 
master, og hele Ladningen er min Eiendom. 

Alle. 
Din Eiendom! 

Nicolai. 
Ja, og endda har jeg Noget tilovers i Boston. 

Skaarup. 
Men Gud bevares, Nicolai! saa er du jo en hovedrig 
Mand! 

Nicolai. 
Ja, jeg er rig! Jeg siger det med en Glæde, jeg ikke 
kan beskrive. Jeg er rigere end Stormogul. Thi jeg er rig 
i den Glæde, jeg kan berede Jer Alle. — Pleiefa'er! al din 
Nød skal nu afhjælpes. Du kan disponere over Alt, hvad 
jeg har. 

Skaarup. 
. Nei, min Søn! det kunde jeg ikke forsvare. 

Mad. Rust 

(der har siddet afsides i sine egne Tanker, nærmer sig). 

Det er jo isandhed høist mærkværdigt. 

N i (i 1 å i 

(til Madam - S,u&,t). 

, . . De, Madam, kan i god Ro. gaae ned til Deres. Om 
en Time skal jeg være hos Dem! og alle Deres Fordringer 
skal tilfredsstilles. , . .: 

Henrik Hertz : Tre Lystspil. 15 

Mad. Rust. 
Ih, saa meget haster det heller ikke — 

Nicolai. 
Som jeg siger: naar De vil gaae ned og oppebie mig — 

Mad. Rust. 
Det skal være mig en stor Ære at see Dem hos mig. 
— Jeg anbefaler mig og ønsker Dem Alle tillykke til den 
glædelige Omskiftelse. (Afsides, idet hun gaaer.) Han er rigere 
end Stormogul! 

(Gaaer.) 

Skaarup. 
Men — men — jeg er ganske conf underet. Hvorfor er 
du da kommet her i Huset som simpel Styrmand? 

A n t o n i e. 
Ja, det har jeg hele Tiden villet spurgt om. 

Nicolai. 
Tilgiv mig! Jeg vilde see, om I holdt af mig for min 
egen Skyld; om I tog godt imod mig. 

Skaarup. 
Hm! — jeg husker saa Skam ikke. Tog vi da daarligt 
imod dig? 

Nicolai. 
Nei, nei! Under de Omstændigheder kunde det ikke 
være anderledes; det seer jeg nu. Og Antonie tog imod 
mig som en Engel fra Himlen. 

J a n s i n 6. 
Fa'er! det er bestemt Adolf, der kommer. Han vil blive 
glad. 

(Gaaer hen til Døren.) 

NIENDE SCENE 

Adolf. Skaarup. Madam Skaarup. Nicolai. Jansinc. 

Antonle. 

Adolf 

(iler med Hast og i Bevægelse hen til Skaarup). 

Hr. Skaarup! jeg bringer de bedste Tidender. Den 
Sum, jeg har lovet Dem, har jeg hos mig — 

Skaarup. 
Nei, min kjære, bedste Ven! gudskeelov nu kan jeg — 

Adolf. 
Jeg be'er Dem, intet Afslag! ,— Men min Hovedforret- 
ning staaer tilbage. Jeg gjentager nu, og med mere Grund 
end før, min forrige Bøn: foreen Deres Antonie med 
Nicolai! 

Skaarup. 
Nicolai med Antonie? Ja, hvem siger, at Nicolai nu — 

Adolf 

(i samme Spænding). 
Netop nu, Hr. Skaarup! (Vender sig med en vis Høitidelighed til 

Nicolai.) Jeg bringer Hr. Reiersen en behagelig Efterret- 
ning. Det er lykkedes mig ved en af mine Venner at 
skaffe Dem en Ansættelse her i Byen. Da jeg kom hjem, 
fandt jeg et Brev, at De er udnævnt til Extra-Rulleskriver 
ved Holmen. 

Nicolai. 
Hvad? jeg Extra-Rulleskriver ved Holmen! Det skulde 
Pokkeren være. 

Antonie 

(med Latter). 

Nei, det er fortræffeligt! — Du er dog en redelig Sjæl, 
Adolf. Men nu behøver Nicolai ikke denne Post. 

IS* 

Skaarup. 
Deri har Antonie Ret; skjøiidt det er ellers en god Post. 

Adolf. 
Men jeg forstaaer ikke — 

Nicolai. 
Hør, kjære Hr. Adolf! De er en prægtig Mand, som 
jeg holder meget af og idag har lært at have al Agtelse 
for; men den Post maa De min Sjæl skaffe mig af med 
igjen. 

Adolf. 
Jeg begriber blot ikke -^ 

J a n s i n e. 
Jeg skal forklare dig Alt. Jeg vidste nok, du vilde 
sætte det igjennem. (tu Nicolai.) Der kan du see, hvad det 
er for et sjeldent Menneske! — Kom, Adolf, og lad mig 
fortælle dig — 

Nicolai. 
Men i een Ting har Hr. Adolf Ret. Naar mine Pleie- 
forældre virkelig ville forene mig med Antonie — 

Skaarup. 
Ja, derimod kan jo hverken min Kone eller jeg ind- 
vende Noget; og jeg skulde næsten troe, at Antonie heller 
ingen Indvendinger vil gjøre. 

Antonie. 
Kjære Fa'er! Nicolai og jeg har altid holdt af. hin- 
anden. 

Skaarup 

' " (forener dem).' 

Ja, saa var dét Synd at sMte sig derimod. ' 

Nicolai. 
O, Antonie! du veed ikke, hvor lykkelig jeg føler mig! 



TIENDE SCENE 
DeForri£re. J a c o b Baadsmand. 

Jacob 

(gaaer hen til Nicolai). 

Med Forlov, Hr. Reiersen! Barkassen er klar. 

Nicolai. 
Fanden ivold med Barkassen! Nu bliver jeg her. 
Glæd dig, Jacob! Jeg er forlovet med min Plejesøster. 

Jacob. 
Med min forrige Rhederes Datter — ja, det er der 
Raison i. Jeg har den Ære at gratulere. 

Nicolai. 
Naa, og du, Jacob — nu kan jeg vel ogsaa gratulere 
dig. Vil din Kjæreste i Nyboder gifte sig med dig? 

Jacob. 
Nei, Hr. Reiersen! hun var lovlig undskyldt; desfor- 
medelst hun var allerede gift. 

Nicolai. 
Arme Tyv! det gjør mig ondt for dig. 

Adolf 

(nærmer sig Nicolai). 

Nu kan jeg gratulere Dem dobbelt. Jansine har for- 
klaret mig Alt. 

Skaarup. 
Ja, Børn, vi vil have Meget at forklare og fortælle 

hverandre for lang Tid. Vi har i faa Timer oplevet. Mere 
end Andre i flere Aar. Men saa meget seer jeg dog, naar 
I fra Begyndelsen havde fulgt mit Raad og sat Sørensens 
300 Rigsdaler i Sparekassen, saa var vi sluppet fri for 
mange Bryderier. Vi havde ingen Lotteriseddel taget, ikke 
bildt os ind at være rigere, end vi vare, ikke rodet os ind 
i Gjæld, og allermindst kjøbt Huse. 

A n t o n i e. 
Ja, Gud! naar jeg tænker paa alt dette! — Men een 
Ting har vi dog vundet ved Lotterisedlen. 

Skaarup. 
Hvad er det? 

A n t o n i e. 
Mutter har faaet en ny Hat. 

Skaarup. 
Ih, hvilken Passiar! — (tu Pubiicum.) Høistærede Pub- 
licum! bryd Dem ikke om, hvad den Smaa siger. At min 
Kone har faaet en ny Hat, vilde være én daarlig Moral af 
saa mange, besynderlige Omskiftelser. Derimod holder 
jeg mig til mit gamle Sprikvort: Naar Enden er god, 
er Alting godt. Men, om denne Moral skal gjælde 
iaften, overlade vi som billigt til det høistærede Publicums 
gunstige Dom. 



I 



DE FATTIGES DYREHAVE 



VAUDEVILLE I EEN ACT 



(Skrevet i Slutningen af 1844 og Begyndelsen af 1845, men dengang kun 

bragt til en foreløbig Afslutning; i 1S53 meget betydelig omarbejdet, 

navnlig for de svenske Personers Vedkommende. — Opført paa det kgl. 

Teater første Gang den 17de December 1859). 



PERSONERNE 



Conradsen, Kask jetmager. 

Madam Conradsen, hans Kone. 

Elisa, deres Datter. 

Frederik Chåtelet. 

S j h e r g, Bogholder, 

Clara, hans Broderdatter, 

Georg Villadsen, hendes Forlovede, 

Nærum. 

Anders, Matros. 

NogleFolkfraByen. 

En Matros. 



fra Malmø. 



Handlingen, der begynder om Eftermiddagen, foregaaer ved Gamle 
Kalkbrænderi paa det Forlystelsessted, der kaldes „De Fattiges 
Dyrehave". 



(stedet, hvor Handlingen foregaaer, har i de senere Aar undergaaet 
flere Forandringer, og kan heller Ikke vel altid have det samme Phy- 
siognomie, da bl. A. større eller mindre Oplag af Brænde 1 Nærheden 
af Havnen bidrage tU at forandre dets Udseende. Dog vil Forf. ikke 
undlade at anføre, hvorledes han har tænkt sig, at Scenen passeligst 
kunde indrettes. Baggrunden tilhølre (for Skuespillerne) Udsigt til 
Søen, med nogle af de om Sommeren vanligt opstillede Fiskergarn; 
tilvenstre et lavt Rækværk, bag hvilket sees et Par Lysthuse og en 
meget simpel forarbeidet Gynge til at gaae rundt. Venstre bagerste 
Sidecoulisse et lavt Hiius, foran hvilket Nedgangen til Havnen maa 
tænkes; hertil maaskee en stor, optrukken Baad, eller blot dennes For- 
stavn. Tilvenstre desuden høie Brændestabler, Ankere eller deslige og 
Træer. Høire Sidecoullsser Træer og Brændestabler. — Indgangen for 
de fra KJøbenhavn Kommende er tllhøire. I Baggrunden og tilvenstre 
er i det Hele antaget 2 å 3 Udgange, nemlig paa beggo Sider af Huset 

og ned til Havnen.) 



FØRSTE SCENE 

Conradsen, Madam Conradsen og Elisa komme ind fra 
høire Side med nogle Folk fra Byen. Den Førstnævnte, der træk- 
ker en lille, tohjulet, veltilpakket Barnevogn efter sig, har en fremmed 
Madam under Armen. Efterfølgende Sang synges af de Ankommende, 
med Undtagelse af Madam Conradsen og Elisa, der holde sig noget i 
Frastand; første Vers udenfor Scenen, inden Tæppet g aaer op. 
De Syngende gaae langs med Prosceniet hen mod Huset. — Siden 

Anders. 

Mel. Yndig og rig paa Fryd er Jorden. 
O, hvilken Fryd med den kan lignes, 
Naar i det Frie man trækker Luft, 

Seer, hvor den skjønne Jord velsignes, 
Oplives mildt af Markens Duft. 
Alting forkynder høit med Ord: 
Herlig og skjøn er denne Jord. 

Ja, den er skjøn og varm, vor Sommer! 
Ak, at den flygtig er og kort! 
Sagte med hver en Fryd, der kommer, 
Hvisker det: Snart den iler bort! 
Venner, o seer, den vinker øm! 
Mindes, den flygter som en Drøm! 

Conradsen 

(til de Fremmede). 

Mangetak for godt Følgeskab! Tusind Tak! — Hvad 
behager? Om den Smaa i Vognen sover? Jo, det lille 
Noer sover sødt. — Ja, vi sees nok igjen siden. Adiøs 
saa længe! 

(De Fremmede gaae bort henimod Huset.) 

Mad. Conradsen. 
Naa, Mand, har du nu faaet nok af dit Bekjendtskab 
og din Syngen? 

Conradsen. 
Mit Bekjendtskab? Det var jo skikkelige og respec- 
table Folk; og den Vise, vi sang, bliver jeg aldrig kjed af. 
Jeg har kunnet den, fra det jeg var saa stor. 

Mad. Conradsen 
Ja, lad os saa nu gaae tilbage til Holdestedet og faae 
Pladser paa en Vogn til Elisa og mig; for du vil jo med 
Vold og Magt gaae tilfods og trække den lille Vogn 
efter dig. 

Conradsen. 
Hm! — Til Holdestedet? 

Mad. Conradsen. 
Ja, vi skal jo til Dyrehaven. 

Conradsen. 
Men skal vi gaae den lange Vei tilbage — 

Mad. Conradsen. 

Det er jo din egen Skyld, Mand. Du gav dig jo selv 
paa Østerbro i Kast med nogle Folk, der skulde herud, og 
det hed sig, vi skulde blot følge dem nedad Alleen til Rolig- 
hedsdal. Men saa begyndte I at synge*, og alt hvad Elisa 
og jeg hviskede til dig og trak i din Kjole, det hjalp ikke. 
Du og Madamen, der gik med, blev ved at traske og synge, 
lige til I kom her. 

Conradsen. 

Ja, hun havde en prægtig, stærk Stemme; og disse 
gamle Viser holder jeg saa meget af. 

Mad. Conradsen. 
Aa, du med dine gamle Viser! Lad os nu gjøre Ende 
derpaa og komme videre. 

Conradsen. 
Men, Mutter, jeg er saa varm, og allerede temmelig 
træt. Det var dog nok bedst, vi blev her. 

Elisa 

(forskrækket). 

Her, Fa'er? Men det er da vel ikke dit Alvor? 

Conradsen. 
Ja, du veed. Barn, jeg holder meget af dette Sted. 
Man er fri for Støv og Støi og Tummel. Man har den 
velsignede Sø bestandig for Øinene. Man træffer gode, 
gamle Bekj endte — og der er Skam gjort Meget for Stedet 
i den senere Tid. Har du seet Gyngen, Lise? 

Elisa. 
Gyngen! Fa'er taler til mig, som jeg kunde være et 
Barn paa otte Aar. Hvad skal vi her? Behøver man at 
tage til et saa trist og øde Sted som Kalkbrænderiet, naar 
man vil fornøie sig lidt. 

Conradsen. 
Du tager meget feil. Her er ikke trist og øde. Her 
er — men er det ikke Anders, jeg seer? Ham maa jeg have 
fat paa. Pst, Kammerat! 

(Anders kommer ind.) 

Anders. 
Ei, ei, Hr. Kunradsen! — Velkommen herud! 

Conradsen. 
Tak, min Søn. Hvad jeg skulde spurgt — er der 
Mange herude idag? 

Anders. 
Her er en Slump, og der kommer nok Flere. 

Conradsen. 
Er Beendreierens herude? 

Anders. 
Jo, de har alt været her en Timestid. 

Conradsen. 
Er det sandt? Er min gode, gamle Ven herude? Ja, 
Kone, saa kan jeg min Tro ikke tage herfra. 

Elisa 

(fortrydelig). 

Der har vi det! Tænkte jeg det ikke nok! 

M a d. C O n r a d S e n. 
I Alvor, Mand! her bliver jeg ikke. 

Conradsen. 
En lille halv Time maae vi blive. . Jeg maa i det 
Mindste hilse paa Beendreierens. — Ja, Anders har vel et 
Øie med den lille Vogn h«r. 

Anders. 
Det har gode Veie. Men jeg vidste ikke, Hr. Kunrad- 
sen havde saa smaa Børn. 

Conradsen. 
Det er sandt — vær forsigtig med den Lille. (Lader, som 

han tysser paa et Barn i Vognen.) Lig dU kun StiUe, min Snut; Vi 

skal snart tage dig op. — N^-a, han sover; saa har det 
ingen Nød. 

Mad. Conradsen. 
Ja, Anders kj ender jo nok min Mand og forstaaer, at 
vi have vor Aftensmad i den lille Vogn. 

Anders. 
Naa, er det saadanne fat! 

Conrads en. 

Ja, naar Æren er frelst, er Alting frelst, pleier min 

.Kone at sige. Man kan i vore Tider ikke være bekjendt at 

bære paa en Kurv med Madvarer; saa trækker man det 

i en Barnevogn. — Naa, Lise, gaae saa ind med Anders, 

og see, hvor han sætter vor Proviant hen. 

(Anders gaaer ud, hen mod Huset, med Vognen.) 

Elisa 

(næsten grædende). 

Det maa jeg sige dig, Fa'et, det er meget urimeligt, 
vi skal blive her, naar du engang . har lovet i os saa be- 
stemt — 

Conradsen. 
Skam dig, Barn, at græde. Den halve Time er snart 
gaaet. 

Elisa. 
O saa tage vi til Dyrehaven? Du holder Ord? 

Conradsen. . 
Javist, det forstaaer sig. 

Elisa. 
Men du holder ikke Ord, det kan jeg see paa dig. 
Naar du sætter det Ansigt op, har du altid Noget i Bag- 
haanden. 

Conradsen. 
Ih, hvilken Passiar! Ind med dig, ellers render An- 
ders bort med alle vore Victualier. 

Elisa. 
Ja, Fa'er, men idag har Mo'er og jeg besluttet, at vi 
lade os ikke narre. Tager du ikke med, saa kjøre vi alene. 

(Gaaer ind i Huset.) 

Mad. Conradsen. 
See da nu til at faae Beendreieren i Tale, naar det 
endelig skal være. 

Conradsen. 
Hm — ja, han løber jo ikke fra os. 

Mad. Conradsen. 
Nei, men vi vil jo løbe fra ham. 

Conradsen. 
Hvordan mener du? 

Mad. Conradsen. 
Herregud, staae dog ikke saaledes. Vi ere jo nu 
enige om, at vi ikke blive her. 



DE FATTIGES DYREHAVE 239 

Conradsen. 
Nei, lille Kone, det er rigtignok endnu bestandig min 
Mening, at vi skal blive. 

Mad. Conradsen. 
Nu bliver jeg vred. 

Conradsen. 
Taalmodighed! Naar du har hørt mine Grunde, giver 
du mig nok Ret. Men lad see, om ikke Pigebarnet endnu 
er her i Nærheden. 

Mad. Conradsen. 
Hvad har du nu speculeret ud? 

Conradsen. 
Det skal jeg sige dig. Jeg er kommet efter, at der er 
en ung Fyr, der har sat vor Lise Stevne i Dyrehaven. 

Mad. Conradsen. 
Sat Stevne? 

Conradsen. 
Ja, just ikke saa ligefrem; man bærer sig finere ad i 
vore Tider. Man forhører sig saa smaat, hvor Jomfruen 
skal hen den Dag, i hvad Telt hendes Forældre pleie van 
at tage ind, og lægger til, at man selv har betænkt at 
gjør« samme Tour. 

Mad. Conradsen. 
Hm — hvem er den unge Fyr? 

Conradsen. 
Det veed du lige saa godt som jeg. 

Mad. Conradsen. 
Mener du Secretairen? 

Conradsen. 

Ja, denne Hr. Sjatelet, der er Fuldmægtig hos den 
fremmede Minister, som beboer den brillante første Sal 
derhjemme. Han søger jo bestandig Leilighed til at faae 
hende i Tale, og gjør sig hvert Øieblik et Ærinde ned hos 
os i Stuen. Han har gjort hende Presenter med Blomster- 
Bouquetter og kostbare Træer i Potter. I Vinter sendte 
han os to Comediebilletter til Armods Geniestreger. Men 
jeg sendte Billetterne tilbage. Jeg tænkte: lad ham be- 
holde sine Geniestreger for sig selv, saa vil vi beholde vor 
Armod. 

Mad. Conradsen. 

Nu, om han virkelig skulde have et godt Øie til Pige- 
barnet, er jo den Ulykke ikke saa stor. Hun er opdraget 
saaledes, at hun kan skikke sig, hvor det skal være. Vi 
have ladet hende gaae i Byens bedste Institut; for den- 
gang havde vi jo bedre Raad dertil. 

Conradsen. 
Ja, Gud skal vide, om vi havde Raad dertil. For det 
Første gjorde vi det, som saa mange Andre. Men nu er 
det i al Fald anderledes. Det er gaaet skjævt for mig 
med Hattemager-Professionen, og^ jeg har været nødt til 
at sætte mig ned som Kaskjetmager. 

Mad. Conradsen. 
Det behøvede du ikke. Din Svoger tilbød dig at be- 
styre hans Strømpefabrik. 

Conradsen. 
Ja, Mutter, men et Menneske har altid nog^n Ære i 
Livet. Hattemager-Professionen hører til de noble Forret- 
ninger; thi Hovedet-er Legemets fornemste Deel. At synke 
ned til Fødderne og væve Strømper, kund^ ikke; passé sig 

for mig. Men da nu Filtehatte daglig fortrænges mere og 
mere, og jeg ikke kunde beqvemme mig til at fabrikere 
Silkehatte, som jeg betragter som mine svorne Fjender og 
Modstandere, saa var der ikke Andet for mig at gjøre end 
at slaae mig til Kaskj etterne. 

Mad. Conradsen. 
Ja, du har saa mange Griller. 

Conradsen. 
Men for at komme tilbage til Det, vi talte om, da menei 
jeg nu, at det er uklogt, man sætter sine Døttre i et Institut, 
hvor der gaaer lutter Etatsraads- og Conferensraads-Frø- 
kener. De faae Hovedet fuldt af en Hoben Indbildninger, 
som man siden har ondt nok med at pille ud igjen. Vor 
Lise er ikke ganske fri derfor. 

Mad. Conradsen. 
Men hvis nu Secretairen har redelige Hensigter? 

Conradsen. 
Saa siger jeg, vi som uformuende Folk skal skjøtte 
os selv. Fattige og Rige søbe ikke godt Kaal sammen. De 
skal paa en Maade hver holde sig til sin egen Dyrehave. 
En saa fornem og rig Herre, som han lader til at være, vil 
i Længden ikke finde sig tjent med en simpel, borgerlig 
Pige. Men Spørgsmaalet er ellers just, om han har re- 
delige Hensigter. 

Mad. Conradsen. 
Det har han efter Alt, hvad jeg har kunnet mærke. 
Og i det værste Tilfælde skulde jeg troe, her var Lov og Ret 
i Landet. 

Conradsen. 
Jo, nu løbe vi om! Hvad Ret troer du, man har mod 

Henrik Hertz: Tre Lystspil. i6 

fremmede Diplomater? Naar Ulykken er skeet, reiser han 
herfra med hele Gesandtskabet. Og mener du saa, at 
Danmark vil begynde Krig med de udenlandske Magter 
eller sende en Flaade til Middelhavet, fordi vor Datter er 
kommet til Skade? 

Mad. Conradsen. 
Hvad har du da nu isinde? 

Conradsen. 
Jeg vil, saa meget det staaer til mig, forpurre denne 
Forliebelse, og blandt Andet idag blive her og ikke tage 
til Klampenborg og Dyrehaven. Lad saa den unge Herre 
snuse efter vor Lise paa Bakken og i Teltene, saa meget 
han vil. 

Mad. Conradsen. 
Jeg er bange for, du gjør Ondt værre. Det er ikke 
muligt for os at forhindre deres Sammenkomster, naar 
deres egen Lyst staaer dertil. 

Conradsen. 
Skal vi slaae tilveds, at jeg forhindrer dem? To 
Flasker Viin paa min Geburtsdag ... 

Mad. Conradsen. 
Aa, du med dine Veddemaal! 

Conradsen. 
Saa lov mig, at du vil staae mig bi. Nu vil jeg sætte 
mig ind til Beendreierens og see til at komme i en dyb 
Passiar. Imens maa du tale Lise tilrette. 

^Han oc: hans Kone gaae ind i Huset.) 

ANDEN SCENE 

Frederik Chåtelet, Georg VilladseD. Nærum, Anders 

og en Matros komme ind fra Havnen . 

Mel. Fredm. Epistl. Nr. 13. 

1, 

Georg. Nærum 

Ci Skjænderi med Anders og Matrosen). 

Nei, I skal holde Jer til vor Accord! 
Nei, I skal sørge for, vi komme bort! 
Svar os! Det er jo en Skam og en Tort -^ . 
Vi vil Alle bort! 

Anders. Matrosen. 
Nei, de (vi) kan nu ikke staae ved Accord. 
Nei, de (vi) kan nu ikke skaffe Dem bort. 
Hør os! Med Tiden de (vi) komme tilkort — 
Den er altfor kort! 

Frederik. 
Nei, hvilket Uheld! Er det ikke haardt! 
Her skal jeg lande med Skam og med Tort! 
Her maa den gunstige Tid gaae mig bort! 
Den er alt gaaet bort! 

Georg. Nærum. Frederik. 
Ja, det er harmeligt. Sligt skulde skee! 
Her maae vi hænge til Spot og til Spee! 
Her maae vi lade os Alle belee — 
' Det skal aldrig skee! 

Anders og Matrosen 

(afsides). 

Naa, nu er' Fanden da løs, kan jeg see. 
Her maa man sagtens med Lempe sig tee. 
Fire for Vinden, det maae vi kanskee — 
Det kan altid skee! 

i6» 

Nærum 

(til Matrosen). 

Skammer I Jer ei mere! 
Fremmede maltractere! 

Er det ei en Spot? 

Anders. 
Kjære Herre, hør ham blot! 
Hvert et Menneske kan feile. 
Bliv De her! Her er jo godt. 
Er det værdt at seile? 

Frederik. Nærum. Georg. 
Ak, man kan gaae fra sin Vid og Sands! 
Nu maa jeg (vi) sikkert af sted tillands. 
Troer man, Skjebnen er os lidt god, 
Er Alting os imod. 

Anders og Matrosen 

(afsides). 

Her kan en Lussing vi faae tilmands. 
Kom, lad os gaae, naar vi see vor Kands. 
Kom, medens Legen endnu er god, 
Før Alting gaaer imod. 

(Anders og Matrosen ville gaae, men Nærum og Georg holde paa dem.) 

2. 

Nærum. Georg. 
Nei, I skal holde Jer til vor Accord o. s. v. 

Anders. Matrosen. 
Nei, de (vi) kan nu ikke staae ved Accord o. s. v. 

Frederik. 
Nei, hvilket Uheld! Er det ikke haardt! o. s. v. 

(Som ovenfor indtil „D et kan altid ske e".) 

Nærum 

(til Matrosen). 

Strax bør I Anstalt gjøre! 
Tie! vi vil Intet høre! 
Skynd Jer, hvad I kan! 

Anders. 
Herre, det gaaer aldrig an. 
Lad Dem tale lidt tilrette! 
Til at roe den lange Strand, 
Er de nu for tre^tte. 

Frederik. Nærum. G«org. 
Ak, man kan gaae fra sin Vid og Sands. o. s. v. 

Anders og Matrosen. 
Her kan en Lussing vi faae tilmands. o. 's. v. 

(Anders og Matrosen gaae ned til Havnen.) 

Frederik. 
Ja, det er skammeligt! At sidde fast her ved Kalk- 
brænderiet! 

Georg. 
Det er en lumpen Behandling. De Fandens Matroser! 

Frederik. 
Men er Deres Baad da ogsaa løbet paa Grund her? 
Det var jo Dem, der hjalp mine Baadsfolk. 

Nærum. 
Nei, vi ere ikke gaaet paa Grund. Jeg og denne 
Herre, hans Kjæreste og hendes Farbroder tog idag fra 
Malmø med en Baad, der har hjemme her, og vor Be- 
stemmelse var at tage til Dyrehaven. Men istedenfor at 
føre os derhen, er Folkene løbet lige herind, uden at vi 
strax lagde Mærke til, hvor de styrede hen. De paastaae, 
at det var den Dyrehave, d e meente. For jeg skal sige 



24G H£NRIK hertz: tre lystspil 

Dem, dette Sted kalder man herude de Fattiges Dyrehave, 
og jeg formoder, vi ere bragte herhen paa Kneb, for at 
skaffe Stedet en Skilling Fortjeneste. Men da vi kom nær 
herop, saae vi, at Deres lille Fartøi sad paa Grund og 
kunde ikke komme løs, og saa vilde vi dog hjælpe Dem 
først. 

Frederik. 
Ja, tusind Tak! Uden Deres Hjælp sad jeg nok der- 
ude endnu. Jeg har havt lutter Uheld med denne Tour. 
Da jeg kom ud paa Toldboden, var Dampskibet taget 
bort. Men Vinden var god, jeg fik fat paa en Seilbaad og 
et Par Matrosdrenge, satte mig selv ved Roret — det gik 
fortræffeligt — Baaden foer afsted som en Piil, og vi kunde 
godt være ved Bellevii om en lille halv Time. Men hvem 
kj ender alle Grundene her ved Kysten? Jeg kjendte dem 
ikke, og mine to Matrosdrenge kjendte dem heller ikke 

— saa stødte vi paa. Og nu er jeg i den største Fortviv- 
lelse. Jeg har meget vigtige Forretninger i Dyrehaven. 
Jeg har bestemt et Møde med en ... med en høi Person 

— og min hele Velfærd staaer paa Spil. 

Nærum. 
Naa, der kommer han, vi talte med. (Anders kommer ud 
igjen.) Nu, hvad svarede Folkene dig? 

Anders. 
Ja, hvad svarede de! De er' altfor udmattede, siger 
de, til at de nu strax kan tage afsted igjen; og aparte er 
Vinden ilav med at springe om. 

Georg. 
Men det er jo de Krabaters Skyldighed at føre os efter 
Accordcn. 

Anders. 
Vær nu rimelig^ Herre, og tag mod Raison. De kan 

ikke forlange den Forstand af en fattig Karl, som af en 
af Deres Lige. Han, der har Baaden, meente det godt. 
Denne" Dyrehave her er nu meest i Brug blandt 1> a n s 
Bekjendtere. 

Frederik 

(til Georg). 

Veed De hvad, Holdepladsen for Vognene er nær her- 
ved. Lad os gaae derhen. Deres Familie og jeg kunne 
tage en Vogn sammen, og saa kjøre vi i Galop til Dyre- 
haven. 

Georg. 

Ja, det er jo det Klogeste, vi kan gjøre. 

(Idet han og Frederik ville gaae, komme Sjøberg og Clara ind fra Havnen. 

Anders gaaer ind igjen.) 



TREDJE SCENE 

Frederik. Nærum. Georg. Sjøberg. Clara. 

Siden Conradsen. 

Clara. 
Georg, hvartåt går du? 

Georg. 
Vi komme strax igjen, kjære Clara. Maaskee kunne 
vi skaffe en Vogn. 

(Han og Frederik gaae ud tilhøire.) 

Sjøberg. 
Kj ender Hr. Extraskriveren den fremmede Herre, der 
gik der? 

Nærum. 
Jo, af Anseelse. Han er Secretair ved et af de uden- 
landske Gesandtskaber og hedder Chåtelet. 

(CoDjradsen konuner fra Hus^) 

Conradsen 

(afsides). 

Her skal jo være kommet fremmede Reisende fra Sver- 
rig; dem gad jeg nok seet. (BUver Næmm vaer.) Ei, der er 
jo min gamle Ven — 

Nærum. 

Hr. Conradsen! Nu Gudskeelov, jeg træffer en Be- 
kjendt her. Det er mig tilforladelig en stor Trøst. 

Conradsen. 
Er min Ven kanskee kommen med den svenske Fa- 
milie? 

Nærum. 
Vist er jeg — og jeg er meget skamfuld over vore 
Matrosers Enfoldighed. Veed De, hvad de har gjort — 

Conradsen. 

J€g har allerede hørt. Er det dem, der staae der- 
henne? 

Nærum. 

Ja, netop. Det er en Bogholder Sjøberg fra Malmø 
og hans Broderdatter. Men der er endnu en Herre med 
os, som er forlovet med den unge Pige. Det er en Dansk, 
der har kjøbt en Eiendom i Nærheden af Malmø og sat 
sig ned som Landmand. Han bliver her med det Samme 
en 14 Dages Tid for at overvære Landmands-Forsamlingen. 
Hans Navn er Villadsen. 

Conradsen. 
Dog vel aldrig Georg Villadsen? 

Nærum. 
Justement ham. 

Conradsen. 
Er det ham — javist blev han Landmand; og jeg 

husker, han har engang fortaU mig, at han som Dreng 
har opholdt sig et Par Aar i Omegnen af Malmø. 

Nærum. 
Ja, netop hos MamséUens Familie. 

Conradsen. 

Ham kj ender jeg grumme godt. Han har engang lo- 
geret hos os, og det skal være mig en stor Glæde at træffe 
ham igjen. — Men hvad jeg vilde sagt, er Hr. Sjøberg 
gift? 

Nærum. 

Nei, han er ugift, uagtet han rigtignok al den Tid, 
jeg har kjendt ham, har talt om at gifte sig. — Men kom 
nu, saa skal jeg forestille Dem. (xii Sjøberg.) Tillader Her- 
ren, at jeg forestiller Dem en Ven af mig, Hr. Conradsen, 
der er en god Bekjendt af Mamsel Claras Kjæreste. Han 
glæder sig meget til at gjøre Deres Bekjendtskab, saa 
meget mere som han sætter Priis paa, at Hr. Sjøberg 
er en stor Kj ender og Elsker af vort Sprog og vor Lite- 
ratur. 

Sjøberg. 

Min Herre skjemter herudi saavelsom i meget Andet. 
(Til Conradsen.) Jeg fordrister mig ikke til at give mig ud 
for en Kj ender af et saa poleret Sprog som det danske. Men 
dersom Han vil nøies, Monsieur, og ikke forlange for stor 
Accuratesse i Stilen, saa troer jeg nok at kunne exprimere 
mig saaledes, at Han skal forstaae mig. 

Conradsen. 
Aa, det har gode Veie! (Afsides til Nærum.) Han taler 
noget underligt, den Mand. 

Nærum 

(ligeledes sagte). 

Vist gjør han, uagtet han med megen Flid har lært 

sig selv Dansk, blot ved Læsning. Men til Uheld var den 
eneste danske Bog, der faldt ham i Hænderne, et Exem- 
plar af Holbergs Comedier, saa han rigtignok udtrykker 
sig lidt gammeldags. Men det er forresten en grund- 
skikkelig Mand, i hvis Huus jeg har nydt stor Artighed. 

Conradsen. 
Ja bevares, det seer man strax, at det er en smuk 
Mand, og Jomfruen synes jeg ogsaa grumme godt om. 

# 

Nærum. 
Ja, men for Guds Skyld kald hende Mamsel. Jomfru 
er derovre en fornærmelig Tiltale. 

Conradsen. 
Det har jeg Skam ikke vidst. (Xii ciara.) Som jeg 
hører, har Mamsellens Kjæreste betænkt at blive her et 
Par Uger. 

Clara. 
Ja, ty vårr. 

Nærum. 
Mamsellen siger »desværre« , da det falder hende lidt 
tungt at skilles fra sin Kjæreste. 

Conradsen. 
Men kunde Mamsellen da ikke ogsaa forblive en Tid 
i Kjøbenhavn, og komme hos en eller anden Familie? 

Clara. 
Nog kunde jag det, Hr. Conratsen; men det tyckte far- 
bror icke om. 

Conradsen. 
Ikke det? 

Clara. 
Jag skall saga mitt herrskap, hum det gick till. Men 
jag beder om forlåtelse, om jag icke forklarar mig så bra 

som farbror, som år lård och har studerat det danska 
språket ifrån fundamentema. Det var på det viset, att 
vi fingo besdk en dag af en bekant till vår familj, en 
Prostinna Lejonhufvud. Den middagen hade vi fricassée 
på lamm och kyckling med krusbårssylt. 

Conradsen. 
Krusbærssylt? 

Clara 

(til Nærum). 

Vill Hr. Extraskrifvaren vara så beskedlig och forklara 
for Hr. Conratsen, hvad krusbårssylt år. 

Nærum. 
Det er Stikkelsbærgrød. 

Clara. 
Ja, så heter det. Nu må Hr. Conratsen veta, att Prost- 
innan år en stor ålskare af krusbårssylt, och att jag har 
lårt dess lagning af hennes nåd, Landsh5fdingskan. Når 
nu Prostinnan fick hora, att jag skulle resa till Kopen- 
hamn med Georg och blifva der någon tid, så sade hon: 
Clara maste heldre stanna qvar hos mig, når hon lagar 
ett så deliciost krusbårssylt. Och så sade farbror ja — 
och allt hvad jag har tiggt farbror om och gråtit, det har 
inte hjelpt, och med mOda var det, att jag tordes fol ja 
Georg til Kopenhamn. Men det har jag sagt: skall jag till 
Prostinnan, inte lagar jag krusbårssylt f6r henne. 

FJERDE SCENE 
Sjøberg. Clara. Nærum. Conradsen. Anders. 

Anders 

(til Sjøberg). 

Jeg skulde hilse saa flittig fra ham, der fører Baaden, 
og spørge, hvor han skal lægge Deres Tøj fra sig. 

N æ r u m. 
Vi kan vist lægge det ind hos Folkene i Huset — blot 
for det Første. Jeg tænker, vi faae ret strax en Vogn. 

Anders. 
Det faaer Herren ikke paa denne Tid. Der er ikke 
en eneste Vogn henne paa Trekanten. 

Conradsen. 
Det samme troer jeg. Hvis jeg turde give Dem et 
Raad, skulde De blive, hvor De er. Her er et meget for- 
nøieligt Sted. 

Nærum. 
Ja — men vi skulde dog vise dem lidt om i Dyre- 
haven. Her er igrunden Ingenting for Fremmede. 

Anders. 
Det er Altsammen en Vane, min rare Herre. Her er 
nu allerede mangen Søndag saa fuldt, at man ikke kan 
spøtte ligeud. 

Conradsen. 
Det har Anders min Tro Ret i. 

Anders. 
Der kan De høre. Herre! Hos os komme de fineste 
Folk fra Byen. Her kommer hver Søndag en Spækhøker 
fra Borgergaden, hans Kone og to Døttre; det er de dei- 
ligste Mennesker, man vil see for sine Øine. (Lettende paa 
Hatten.) Hvad luteresse har jeg af at lyve for saa galante 
Folk, som De er? 

Conradsen. 
Det er sandt, her kommer meget reputeerlige Folk. 

Anders. 
Og hvad har De saa, naar De kommer ud til Bakken 
i Dyrehaven? Det er et Sted, jeg ikke æstimerer saa meget 

som jeg vil sige det Stykke Skraa, jeg nu bider af. -. Jeg 
var engang med en Kammerat inde i et Telt, som de havde 
reist et Flag paa, saa vi tænkte, det kunde ret være Noget 
for os. Og saa forlangte først jeg en Dram. Men der 
skulde Herren ha'e seet et Snapseglas! Det var den Onde 
han — ja, jeg maa ikke bande — men det var ligesom 
jeg vilde tage en Kirsebærsteen, flække den midt over og 
drikke af den ene Hælvte. (Med haivduigt Latter.) Jeg kunde 
ikke bare mig for at spørge den lille Jomfru, der stod i 
Teltet, om jeg og min Kammerat skulde dele den Snaps. 

Sjøberg 

(til Conradsen). 

Jeg nægter ikke. Monsieur, at Alt, hvad jeg hører, 
gjør mig betænkelig, saa jeg er ganske tvivlraadig, om 
jeg skal føre min Broderdatter til Kilden. Jeg har læst 
Adskilligt om deslige Kildereiser, hvori man vel afmaler 
Vandets Dyd og Kraft paa det Bedste; men det skal jo 
ikke være ganske sjeldent, at ved Kilden smukke Folks 
Døttre bortføres af unge Karle, eller som der udtrykkelig 
stod, at ved Kildereiser mangen Jomfrus Dyd og Ære ge- 
raader i Fare. 

Conradsen. 

Saamænd, man har vel hørt saa galt før. 



FEMTE SCENE 

De Forrige. Georg Villadsen (fra høire Side). 

Georg. 
Nei, den Vei kunde vi have sparet. Der er ikke en 
eneste Vogn at faae, om man saa vilde opveie den med 
Guld. — Men hvad seer jeg. Det er jo min gamle ærlige 
Vært fra Kjøbenhavn. 



254 HENRIK HERTZ: TRE LYSTSPIL 

Conradsen. 
Javist er det, og De kan troe, det er mig hjertelig 
kjært, at vi saa uventet skal mødes. — Ja, saa er vi jo 
Alle ikke saa fremmede for hverandre — (til Sjebcrg) og jeg 
vil derfor nu gjøre Dem et velmeent Forslag. Til Dyre- 
haven kan De jo ikke komme. Men vil De blive her, saa 
haaber jeg, at De gjør mig og min Familie den Ære at 
tage Deel i vort ringe Aftensmaaltid. 

Sjøberg. 
Jeg er min Herre meget takskyldig for dette smukke 
Tilbud. 

Conradsen. 
Her er Skam Intet at takke for. Herude er der ikke 
ret mange Ting at faae, saa man skal hjælpe hinanden 
efter fattig Leilighed og saa godt man kan — og aller- 
meest, naar Talen er om et Besøg af vore kjære Naboer 
fra den anden Side Sundet. Nu skal jeg see til at faae 
fat paa min Kone og min Datter, Imidlertid viser Hr. 
Villadsen Dem nok lidt om herude. 

(Gaaer ind i Huset, fulgt af Anders.) 

Georg. 
Her er nok ikke Meget at see — men lad os gaae her 
nedad. 

(Frederik kommer ind fra høire Side.) 

Georg 

(til Frederik). 

Jeg maa dog lade Dem vide, at vi blive her. Vi har 
truffet gamle Bekjendte. 

(Gaaer med Sjøberg og Clara.) 

SJETTE SCENE 

Frederik. Strax efter Elisa. 

Frederik 

(paa den ene Side af Scenen). 

Blive her — nei, det skulde Pokkeren gjøre. Men 
seile videre med mine to Matrosdrenge kan jeg heller ikke. 
Hvordan bærer jeg mig ad — 

(Elisa kommer ind fr^ Stranden.) 

Elisa 

(paa den anden Side af Scenen). 

Er det ikke stor Uret af Fa'er! Han lader sig hverken 
see eller høre. 

Frederik. 

Og den smukke Elisa, der smiilte saa mildt og saa 
undseeligt, da jeg bad hende om at turde hilse paa hende 
i Dyrehaven — o, det er skammeligtl 

Elisa. 
Og hvad maa han troe om mig? Han spurgte mig 
saa udtrykkelig, om vi ikke tog i Skoven idag. Han maa 
jo tænke, jeg har villet havt ham tilbedste. O, det er meget 
kj edeligt! 

Frederik. 
Naar blot Tiden slog til, saa gik jeg ud. Men jeg 
vil prøve det — jeg vil tage dygtig lange Skridt, (idet han vil 

gaae, bliver han Elisa vaer.) O, min Gud, hvad Seer jeg! JomfrU 

Elisa her! 

Elisa. 
Og De, Hr. Chåtelet! Men hvorledes kommer De her? 

Frederik. 
Ved det lykkeligste Uheld, man kan ønske sig. Den 
Seilbaad, der skulde føre mig til Bellevu, er gaaet paa 

Grund her. Og jeg Ubesindige, der bandede min Skjebne! 
Men hvor kunde jeg drømme om at træffe Dem her! 

Elisa. 
De maa endelig heller ikke troe, at jeg har vidst det 
Ringeste om, at vi skulde hertil. Men Fa' er har under- 
tiden sine Griller, og idag kunde hverken Moder eller jeg 
faae ham derfra — saa meget vi ogsaa bad ham. 

Frederik. 
Men saa er det jo Forsynets Beslutning, at vi allige- 
vel skulde træffe hinanden. 

Elisa 

(undseelig). 

Ja, jeg troer det næsten. 

MeL Aus Feuer ward der Geist erschaflen. 

1. 

Frederik. 
En Gud, jeg troer, har mig beskjærmet 

Elisa. 
Var ei det skeet, det var en Skam. 

Frederik. 
Til Dem min Tanke hen har sværmet. 

Elisa 

(afsides). 

Og mine Tanker hen til ham. 

Begge. 
Med Haabet jeg forlod mit Hjem: 
Jeg samles skal idag med Dem! 

2. 

Frederik. 
Elisa; traf jeg ei det Rette, 
At det er skeet ved Amors Bud? 

Elisa. 
Det er svært for mig at gjætte. 

* (Afsides.) 

Nu kommer han dermed — o Gud! 

Begge 

(afsides). 

Jeg (Hun) har ei Mod at høre paa 
Det Ord, jeg (hun) end ei tør forstaae. 



SYVENDE SCENE 

De Forrige. Conradsen og Mad. Conradsen. 

Siden Georg. 

Conradsen 

(kommer trækkende med sin Kone fra Huset).- 

Kom, Kone, jeg seer, Lise er allerede her. 

Mad. Conradsen 

(med en Serviet bundet om som Forklæde). 

Men, Mand, saadanne som jeg seer ud — 

Conradsen. 
Aa, hvad siger det! Villadsen har før seet dig med 

Forklæde om. (Til Frederik, der endnu vender Ryggen til ham.) See, 

her skal jeg præsentere Dem min Kone — (Forbauset, da Frederik 

vender sig om.) Hr. Sjatelet! 

Mad. Conradsen. 
Secretairen! (Tii Conradsen.) Men hvad skal det sige? 

Henrik Hertz : Tre Lystspil. 1 7 

Frederik. 
Bedste Hr. Conradsen! De gjør mig lykkelig. Jeg 
har alt i lang Tid ønsket at præsenteres for Deres Familie, 
og De forekommer blot mit Ønske. 

Conradsen 

(il au). 

Aa, jeg be'er mangfoldig! 

Mad. Conradsen 

(afsides til Conradsen). 

Naa, lille Mand, du forstaaer godt at forpurre deres 
Sammenkomster. (Heit, tii Frederik.) Har Hr. Secretairen 
isinde at tilbringe Dagen herude? 

Frederik. 
Ja — det har jeg halvveis. Jeg har hørt dette Sted 
meget fordeelagtig omtale. 

Conradsen 

(afsides til sin Kone). 

Der kan du dog see, Mutter. 

Mad. Conradsen 

(afsides til sin Mand). 

Vi maae bede ham spise med os iaften. 

Conradsen. 
Nei, det behøves ikke. 

Mad. Conradsen. 
Ih, hvor kan vi undgaae det! Du har jo præsenteret 
mig for ham — husk paa det. (Høit.) Min Mand og jeg 
vilde ansee det for en stor Ære, hvis Hr. Secretairen 
vilde tage Deel i vort Aftensmaaltid. 

Frederik. 
O, med største Fornøielse — naar jeg blot ikke ulei- 
liger ... 

Mad. Conradsen. 
Paa ingen Maade. 

Conradsen. 
Naa, der er Villadsen! Kom, Kone! 

(Georg træder ind.) 

Georg. 
Madam Conradsen! Skal vi sees igjen! — Men hvem 
er den unge Pige? Er det virkelig den lille Elisa? 

Mad. Conradsen. 
Ja, er hun ikke voxet godt? 

Georg. 
Jo, det skal jeg love for — (th Elisa.) For tre Aar siden 
var De knap halvvoxen, og nu — (Afsides tii Frederik.) Det er 
saagu' bleven en kjøn Pige. 

Frederik 

(for sig selv). 

Ja, det er en stor Nyhed, han fortæller mig! 

Conradsen 

(afsides). 

Det er bedst, Lise kommer herfra. (Heit, tii Georg.) Ja, 
De vil faae god Leilighed idag til at fornye Bekjendtskabet. 
Nu skal hun ind og hjælpe sin Moder. Kom Mutter! Kom 
Lise! 

(Gaaer ind i Huset med Kone og Datter.) 

Frederik 

(til Georg). 

Hør, kjære Ven, fortalte De ikke, at De blev her? 

17* 

Georg, 
Jo, vi er' inviterede af Conradsens. 

Frederik. 
Det er jeg ogsaa. Men nu har jeg tænkt paa, om vi ikke 
paa en eller anden Maade kunde give vort Bidrag til 
Aftensmaaltidet, jeg mener, forsk jønne det med en eller 
anden Bagatel. 

Georg. 
Det er et godt Indfald, det maae vi gjøre. 

Frederik. 
Der kommer Matrosen. Maaskee han kan sige os Be- 
sked. — Hei, Kammerat, kom herhid! 



OTTENDE SCENE 

Frederik. Georg. Anders. 

Frederik 

(til Anders). 

Er der ikke et Slags Værtshuushold her paa Stedet? 

Anders. 
Det veed den søde Gud, der er. Hvis min rare Herre 
ønsker Noget, hvad det saa er, saa siig kun til. 

Frederik. 
Vist ønskede jeg ... men jeg veed ikke ret selv hvad. 
Er der ikke en Opvartningspige her, jeg kunde tale med? 

Anders. 
Jo, min rare Herre! Jeg tjener for Opvartningspige. 

Georg. 
Hahaha! 

Frederik. 
Aa Snak! 

Anders. 
Ja, andre har vi ikke. Jeg skal sige Dem, Fruen- 
timmer det er saadanne skrøbelige Varer. De holder ikke 
al den Slittage ud. 

Frederik. 
Nu, saa siig mig da — (Til Georg.) Hvad mener De om et 
Par Flasker extra god Viin? 

Georg. 
Ja, see til at faae dem. 

Frederik 

(til Anders). 

Kan du skaffe mig 2 eller 3 Flasker god Viin? 

Anders. 
Gud velsigne Dem, Herre! De kan faae Alt her, hvad 
et Menneske kan forlangel Men Viin har vi ikke. Kan 
en god Dram ikke gjøre det? Vi har Pomerans og 
Cochleare — 

Frederik. 
Nei, saa min Sjæl, om jeg vil have Pomerans. 

Anders. 
Ja, De vil nok heller ha'e en Snaps reen Dansk; det 
Samme siger jeg. Nu skal jeg — 

(Vil gaae.) 

Frederik. 
Aa vist ikke! Nu skulde jeg nok tractere Conradsens 
Familie med dansk Brænde viin! 

Anders. 
Er det Hr. Kunrads^, De taler om? Ja, saa staaer 

jeg Dem inde for, at De ikke behøver Viin. Han er en 
sjarmant Mand. Han kommer aldrig herud til os, uden 
at han har Alt med, hvad der hører til en Puns, der siger 
Sparto. 

Frederik. 
Ja, det -er rimeligt nok. Saa lad da Vinen fare. Men 
jeg er vant til Thee om Aftenen — (tu Georg) og De vist med. 
(Til Anders.) Kan man faae kogt Vand paa Maskine her? 

Anders. 
Jo, Gud bevares — naar De selv bringer Maskine 
med. 

Frederik. 
Aa Herre Gud! — Jeg mærker nok, at her er Ingenting 
at hente. Siig mig da blot, hvor skal Bordet dækkes? 

Anders. 
Bordet? — Alle Lysthusene ere nu besatte — ja, hvis 
Hr. Kunradsen har betænkt at dække Bord, saa kan det 
prægtigt sættes herude i det Frie. Men der er helles 
Mange, der holde mere af at ligge i Græsset. 

Frederik. 
I Græsset! — Er der ikke et Par Værelser at faae 
inde hos Jer? 

Anders. 
Det er der jo nok, men de er' saa lave og saa smaa. 
Jeg skal sige Dem, Huset her er bygget af en Mand, der har 
faret meget paa Bornholm med en Fiskerqvase. Han var 
nu vant til en lav Kahyt, hvor man ikke kan staae opreist. 
De høie Værelser skenerede ham. 

Frederik. 
Men han skulde smukt have tænkt paa sine Gjæster. 

Anders. 
Jøsses, min rare Herre! naar vore Gjæster sætte sig 
ned, saa kan de deilig staae opreist ..Men jeg maa nu ind. 
(Afsides, idet han vil til at gaae.) Det er nok en af de rigtige Ma- 
hogni-Herrer, af dem med indlagt Arbeid. 

(Standses ved Husets Indgang af Mad. Conradsen.) 



NIENDE SCENE 
De Forrige. Mad. Conradsen. 

Mad. Conradsen. 
Vent lidt, Anders! (Til Frederik.) Min Mand og jeg have 
talt om at faae Bord og Stole herud og spise lidt tidlig, 
fordi vore Fremmede fra Sverrig have gjort den lange Sø- 
reise og kunne nok trænge til en Forfriskning. Men Hr. 
Secrétairen er vist ikke vant til at spise saa tidlig. 

Frederik. 
Men idag kommer det mig meget tilpas. Jeg har, op- 
rigtig talt, ikke taget mig Tid til at spise ordenlig til 
Middag. 

Mad. Conradsen. 
Da skal jeg sandfærdig ogsaa skynde mig. Anders, 
sørg for, at de Sager, vi have bragt med, bæres herud. 

Frederik. 
Kan vi ikke være Dem behjælpelige med Noget? 

Mad. Conradsen. 
Ih, skulde Secrétairen uleilige sig ... 

Frederik. 
Det er just muntert, naar man er i det Frie. (th Georg.) 
Følger De med? 

Georg. 
Ja, det forstaaer sig. Det er ikke første Gang, jeg har 
hjulpet Mad. Conradsen paa en Skovtour. 

(Han, Frederik og Anders gaae ind i Huset.) 

Mad. Conradsen. 
Det er et sjeldent Menneske, Secretairen, saa ligefrem, 
som man kunde være en af hans Lige. Naar han nu blot 
meente det oprigtig med vor Lise — ja, idag skal jeg tilfor- 
ladelig holde Øie med ham. 

(Gaaer ind i Huset, nikkende til Clara og Elisa, der komme fra Stranden.) 



TIENDE SCENE 
Elisa og Clara komme Arm 1 Arm, bindende paa en Krands al 

Kornblomster. 

Begge. 

Mel. Solen gaaer bak Aasen ne. 
(Fjeldeventyret af Bjerregaard.) 

1. 

Solen gaaer mod Havet ned, 
Kaster Guld derover. 
Let mod Landets jævne Bred 
Slaae de lange Vover. 
Fjernt derude Bølger gaae 
Smukt med Purpur i det Blaa 

2. 
Snart er Dagen atter endt, 
I dens Død er Mildhed. 
Nattens Bud os vorder sendt 
Kun i Fuglehs Stilhed. 
Klar som Dagen, men saa tyst. 
Nærmer Natten sig vor Kyst. 

3. 

Sommeraften, du, som tidt 

Favned' mig fortroligt, 

Du, som veed, hvad jeg har liidt, 

Gjør mit Hjerte roligt! 

Af din Hvile, af din Fred 

Send til mig en Straale ned! 

Clara. 
Ack, hvad denna sang år vacker! Hur ofta har jag 
inte sjungit den, når jag var bedrofvad! 

Elisa. 
Men hvor har du lært den? 

Clara. 
Af en student ifrån Christiania, som var i besok hos 
landshOfdingens fru. (Da Krandsen er færdig.) Se så, nu år den 
bra! Låt mig nu såtta den på ditt hufvud. 

Elisa. 
Paa mit? 

Clara. 
Jag har beståmt den till dig. (Sætter den paa hende.) Ack, 
nu år du dubbelt så vacker som forut. 

• 

Elisa. 
Du gjør mig ganske skamfuld. 

Clara. 
Men låt mig nu se, Elisa, att du icke glommer det: 
vi saga du till hvarandra. 

Elisa. 
Nei, det gjør jeg gjerne; det skal jeg vist ikke glemme. 

Clara. 
Du tror icke, hur jag glådt mig åt deiDna resa till 
KOpenhamn. Mangen afton har jag gått vid Malmos strand 
och med långtan sett ofver till eder beromda hufvudstad. 
Jag har bedt sundets vågor taga mig med sig. Jag har 
sagt till solen, når den gick ner i Selands skogar och 
lundar: hålsa det skona landet, hålsa den stora sta'n 
med de glimmande tomen, med de herrliga environgerna, 
med all den prakt och rikedom, om hvilken jag, sedan jag 
var et litet barn, så ofta har dromtl 

Elisa. 
Er det sandt, Clara? 

Clara. 

Ja, jag vill just saga, som sanningen år. Det var 
engang en tysk familj hos oss; de voro hederliga och 
beskedliga allasammans, och dock kunde jag icke blifva 
fortrolig med dem. Jag forstod dem icke alltid; tyska 
språket år mycket svart att begripa — och vi voro. i många 
afseenden så olika. Men når Danskar komma ofver till 
oss, då tycker jag alltid, att det år fråmlingar och dock 
bekanta. Och når jag låser en dansk novell eller ett af 
edra skådespel, så forstår jag det allt ihop, fastån jag 
icke kånner hvarje ord eller sats. Och nu tycker jag, som 
jag genom edra skrifter i lang tid skulle ha' stått i bref- 
vexling med er, och att vi nu skulle mOtas som vånner 
eller slågtingar. 

Elisa. 

Der har du vist Ret, Clara. Ogsaa jeg er glad ved, 
at jeg forstaaer dig saa godt. 

Clara. 

Ja, bevares! Men jag har också hela tiden talt Dansk 

till dig. Men nu vill jag fråga dig, Elisa, vill du vara min 
syster, och skola vi ålska hvarandra som syskon? 

Elisa. 
G jerne, kjæreste Clara! Med Glæde vil jeg være din 
Søster. 

Clara. 
Du har ett så behagligt sått at vara, att vi absolut 
maste blifva vånner. 

Mel. Vintren rasat ut bland våra f jellar. (Lindblad). 

Ja, mig sager naget i ditt oga, 
Att vi låra nog fOrstå hvarann. 
Ålska mig och akta det kun foga, 
Jag en fråmling er — det går nog an. 

Elisa. 
O, det er mig, som for længesiden 
Jeg har kjendt dig, og du var mig kjær. 
Kjærlighed den spørger ei om Tiden, 
Ømme Hjerter staa hverandre nær. 

Clara. 
Kårlek, vet jag, spor jer ej om tiden; 
Omma hjertan stå hvarandra når. 



ELLEVTE SCENE 
Elisa. Clara. Conradsen. Mad. Conradse n. Frederik. 
Georg. Anders. Nærum. Alle komme dandsende ind med ham- 
borgerskotske Trin. Anders i Spidsen med et Bord omvendt paa Hovedet. 

Siden Sjøberg. 

Mel. Her kommer jeg med mine Mænd. 

(Af „Rekniten", 13de Scene, efter en Marsch 
i Finalen i 2den Akt af „Pigen ved Søen.") 

Anders. 
Her kommer først med Bordet jeg! 

Frederik. 
Her kommer jeg med Kalvesteg! 

Georg. 
Her kommer jeg med Halmstads Lax! 

Anders. 
Nu kommer jeg med Stole strax. 

Nærum. 
Her kommer jeg med Smør saa frisk! 

Mad. Conradsen. 
Her kommer jeg med stegte Fisk! 

Conradsen. 
Her kommer jeg med Ost fra Holland, der har vasket sig! 
Nei, vil De bare lugte den! 

N æ r u m» 

(lugter til den). 

Fortræffelig! 



Frederik og Georg 

(ligeledes). 



Fortræffelig! 



Conradsen. Nærum. Frederik. Georg. 
Her kommer jeg (han) med Ost fra Holland, der har 

vasket sig! 
Nei, vil De bare lugte den! Fortræffelig! Fortræffelig! 

Frederik. 
Hvilken Fryd, den klare Sommerdag 
At samles i et saa muntert Lag. 

Alle. 
Ja, i den klare Sommerdag 
Vi samles her i et muntert Lag. 

Vi vil give Sorgen Løbepas, 
Vi vil tænke kun paa vor Calas. 

(Sjøberg kommer ind.) 

Conradsen. 
Naa, der har vi jo vor Ven, Hr. Sjøberg. 

Sjøberg. 
Jeg har dog ikke ladet Ham vente paa mig? 

Conradsen. 
Nei, De kommer just tilpas. 

(Ga.aer hen til Bordet og hjælper sin Kone og Datter med at bringe Alt i 
Orden, assisteret af Georg. Andets, der er gaaet og kommet tilbage med 
Stole, sætter disse jien. Frederik søger imidlertid at vexle nogle Ord med 

Elisa.) 

S j øberg 

(i Forgrunden med Clara og Nærjm). 

Hør, Clara, jeg vil paaminde dig om, nu du er i et 
fremmed Land, at være forsigtig i din Tale. 

Clara. 
Forsigtig? Jag forstår inte farbror. 

Sjøberg. 
Ja, mit Barn, du maa finde dig i, at jeg udtrykker 
mig i det danske Sprog, hvilket at gjøre fra den Stund, 
jeg har betraadt Landet, jeg ansaae for meest anstændigt, 
og kan Hr. Nærum bevidne, at jeg, siden vi steg i Land, 
ikke har talt et svensk Ord. 

Nærum. 
Det er sandt, det kan jeg bevidne. 

Clara. 
Jag forstår allt bra — men farbror ville påminna 
mig ... 

Sjøberg. 
Ganske rigtig, og agt nu vel paa mine Ord. De Danske 
ere meget brave og hæderlige Folk; derom kan der ikke 
tvistes. Men de have deres synderlige Egenheder, som 
alle vi Mennesker. Jeg haver studeret dem igjennem deres 
Skrifter og kj ender dem grundigt. Der gives visse Æmner, 
hvorudi alle Mennesker ere enige, men her vil man ikke 
indrømme Sandheden deraf. Jeg anfører dette, fordi du 
er ung, og Ungdommen er en Elskere af at disputere. For 
at tage et Exempel, man vil her ikke gjerne høre, at Jor- 
den er rund;- det er, som sagt, en Egetnhed hos denne 
iøvrigt oplyste Nation, og som man maa holde dem tilgode. 
Skulde nu denne Sag komme paa Tale, saa siig du, mit 
Barn, at Jorden er flak som en Pandekage. 

Clara. 
Nog skall jag det, farbror. 

Conradsen 

(nærmer sig). 

Hvis Selskabet behager, saa ville vi sætte os tilbords. 
Hr. Sjøberg tager nok Plads hos min Kone, og De (til Georg) 
vil nok sidde hos Deres Kjæreste. Saa maa min Ven 

Nærum nøies med min Dat — (seer, at Frederik allerede har budt 

Elisa Armen) uaa, jeg seer, at Secretairen allerede — (tu Nærum) 
ja, saa lad os To sidde sammen. (Efterat Aiie have sat sig.) 
Behag nu at holde Dem til Retterne. Mutter, et Stykke 
Kalvesteg til Hr. Sjøberg. (Tii Georg.) Ja, De, Hr. Villad- 
sen, maa lade, som De var hjemme, og sørge for Dem 
selv. '(Til Clara.) Ikke saa pæn, Mamsel. I Luften har man 
Appetit. 

Clara. 
Jag tors inte, Hr. Conratsen, eljest åter jag for mycket. 

Mad. Conradsen 

(til Frederik, der taler med Elisa). 

De glemmer at spise, Hr. Secretair. 

Frederik. 
Jeg er just ifærd dermed. 

Conradsen. 
Nu vilde jeg gjerne itide gjøre det høistærede Selskab 
et Spørgsmaal. Min Kone pleier altid at sige, at naar 
man gjør en Skovtour, skal man tage Punsch-Extract 
med. 

Mad, Conradsen. 
Pleier jeg? 

Georg. 
Hahaha! Det er nok snarere Dem, Hr. Conradsen, der 
pleier at sige det. 

Conradsen. 
Er det mig? Ja, det er jo et Indfald, jeg kan være 
bekjendt. Nu vilde jeg da spørge Dem, om vi ikke lige- 
saa godt strax skulde tænke paa den Sag — saa meget 
mere som jeg seer, at Anders allerede krydser herhen med 
det kogende Vand. Altsaa — 

Frederik. 
Altsaa ere vi Alle ganske af Deres Mening. 

(Anders kommer ind med en gammel, stor og sort Theekjedel.) 

Mad. Conradsen. 
Men, Anders, at komme herud med den sorte Kjedel! 

Anders. 
Ja, undskyld, lille Madam! Det volder Ilden, at den 
bliver saa sort. 

Conradsen. 
Lav saa Alt til, Mutter, og skjænk om 1 Glassene. Jeg 
ønsker nemlig, inden jeg udbringer den første Skaal, at 
henvende mig med et Par Ord til det ærede Selskab. 

Mad. Conradsen. 
Ja, begynd du kun! 

Conradsen 

(reiser sigr). 

Høistærede Selskab! Naar jeg tænker paa, at vi Alle 
her paa en meget selsom Maade ere blevne samlede paa 
et Sted, der kaldes de Fattiges Dyrehave, saa synes det mig, 
at det er ikke uden Betydning, det er skeet saaledes. Der 
er jo i den senere Tid talt og skrevet Meget om en god 
og venlig Forstaaelse mellem de nordiske Riger, og det 
er ogsaa en Sag, man skal tænke paa i de velsignede 
Fredstider, vi nu har. Men skulde jeg nu med eet Ord 
forklare den Glæde og Behagelighed, vi kan vente os af 
et godt Naboskab, saa vilde jeg sige, det er de Fattiges 
Dyrehave; thi Ingen af os kan slaae stort paa, men 
maa nøies med en beskeden Lykke. Denne kan imidlertid 
ved jævnligt Samqvem, og naar Enhver vil skyde sin Part 
til, blive baade gavnlig og fornøielig, tiltrods for vore 
knappe Kaar. Fattigdom, pleier jeg altid at sige, er ikke 
saa stor Ulykke, som det gemeenlig antages. Man lærer 
snart at være nøisom, og saa føles Fattigdommen ikke. 
Men Rigdom kan let blive en Plage, eftersom det ligger 
i den menneskelige Natur bestandig at begjære Mere. — 
Dersom nu vore kjære, svenske Naboer ville være lidt over- 
bærende med os, saa troer jeg, vi ville komme prægtigt ud 
af det med hinanden. Vi Danske ere noget skjemtsomme 
af Natur og kunne ikke ret længe tage en Sag blot fra 
den alvorlige Side. Men om ogsaa Lystigheden nu og 

da løber lidt af med os, saa mene vi det dog godt, uden 
Falsk og Forstillelse. — Og hermed vil jeg bede Enl^iver 
tage sit Glas og ønske vore Venner fra Sverrig Velkom- 
men paa dansk Grund. 

(Man reiser sig og klinker.) 

Georg. 
En Skaal for en vedvarende god Forstaaelse mellem 
de nordiske Riger! 

C h o r. 
Mel. For ret os ved Jorden at fryde. 
Fra Mælarens Vande til Sundet 
Og atter til Norriges Kyst 
Er Dalen og Sletten forbundet 
Ved samme begeistrende Røst. 
»* Held os! :,: at Enighed Norden forbinder! 
En Skaal! :,: for Nordens treenige Aand! 
:,: Fortidens store, straalende Minder 
Slynger om os Forsoningens Baand. :,: 

Conradsen. 
Ja, det gaaer til Hjertet at synge i det Frie. Men er 
der nu Ingen af det ærede Selskab, der kan fornøie os 
med en smuk lille Sang? 

Mad. Conradsen. 
Jo, det kan Mamsel Sjøberg. Elisa har sagt mig, hun 
synger saa smukt. 

Conrad sen 

(til Clara). 

Saa haaber jeg, De gjør os den Glæde — 

Clara. 
Ack, Hr. Conratsen, huru tors jag i en sA, tallrik 
societet ... 

Henrik Hertz: Tre Lystspil. iS 

Georg. 
Syng du kun, Clara; her behøver du ikke at genere dig. 

Clara 

(synger ad libitum en svensk Sang. Dersom hun skulde synge en til, kan det 
indledes ved, at Georg opmuntrer hende dertil med et Par Ord). 

Frederik 

(efterat Clara har sjunget). 

En Skaal. for vort Naboland hiinsides Sundet, hvor 
Sangen har et udkaaret Hjem, og hvorfra saa skjønne Ord 
og Melodier ere komne over til os. 

Conradsen 

(efterat man har klinket). 

Og nu, inden vi reise os, et lille Glas paa Falderebet! 
Mine Herrer og Damer, Velbekomme! * 

Sjøberg 

(til Elisa). 

Min skjønne Jomfru! jeg ønsker Hende et velsmagende 
Maaltid. 

Elisa. 
Jeg takker, Hr. Sjøberg. Iligemaade! 

Conradsen 

(til Sjøberg). 

Ja, er det ikke sandt? saadanne at tilbringe en Dag i 
det Frie under Sang og Lystighed, det er en Forfriskning 
for hele Ugen. 

Sjøberg. 

Men Monsieur kan ogsaa prise sig lykkelig, der er vel 
gift, og har en Datter af saa stor Dyd og Skjønhed. 

Conradsen. 

Saamænd! (idet han skotter hen til Elisa, der taler med Frederik.) 

Naar unge Piger i vore Dage blot ikke havde Nykker og 
vilde flyve saa høit. 

Sjøberg. 
Monsieur mener — ? 

Conradsen 

(forsætlig høit og med et Sideblik til Frederik). 

Nu ja, jeg mener, vi ere simple Folk. Skulde hun en- 
gang giftes, saa maatte det være med en Mand, der ikke 
er for høit paa Straa, men paa en skikkelig Maade kan 
ernære hende, enten det nu er med Pennen eller med et 
Haandværk. 

Sjøberg. 
Nu troer jeg, at jeg forstaaer Ham. Naar Han siger 
med Pennen, saa mener Han en Svigersøn, der er vant 
til Skriveri og Regnskaber og forstaaer sig perfect paa sit 
Bogholderi. 

Conradsen. 
Det er sandt, det er ikke at foragte. 

Frederik 

(afsides til Elisa). 

O, De troer ikke, hvor lykkelig jeg befinder mig paa 
dette Sted, som De kalder simpelt. 

C onradsen 

(afsides). 

Lise hun snakker mig for meget med Secretairen. (Høit.) 
Kom, Lise, jeg synes, vi skulde gaae ned til Stranden og 
more os med at see paa Søen. — Hr. Sjøberg gaaer vel 
med os? 

S j øberg. 

Ret strax. Jeg har blot et Ord at tale med Hr. Nærum. 

i8* 



276 HENRIK HERTZ: TRE LYSTSPIL 

C O 11 r a d S e ii. 
Ja, De tænker da vel ikke paa at tage over til Malmø 
endnu iaften? 

Sjøberg. 
Nei, jeg kunde maaske nok have Lyst at blive her 
endnu en Stund. 

Conradsen. 
Det kan jeg lide. Vi skal vise Dem alle Byens Mærk- 
værdigheder og føre Dem omkring paa de offentlige For- 
lystelsessteder. 

Sjøberg. 
Jeg siger Ham Tak forud. Jeg har læst om et skjønne 
Tracteursted, der skal være i Nærheden af Byen. Hvis 
Han kunde vise mig det, skulde jeg være Ham stor Tak 
skyldig. Det hedder Mester Daniels Have. 

Conradsen. 
Kan jeg spørge det op, saa skal vi min Tro gaae 
derhen. 

Frederik 

(i Forgrunden til Georg). 

Hvad er det for et aparte Sprog, denne Hr. Sjøberg 
taler? 

Georg 

(leende). 

Ja, vor Herre maa vide det. Han er en underlig 
Pråas. Med mig har han derovre aldrig villet tale Dansk, 
og jeg maatte bryde paa det Svenske, saa godt jeg kunde. 

Conradsen. 
Kom saa. Børn, nu gaae vi. 

(Alle gaae med Undtagelse af Sjøberg og Nærum.) 

Nærum. 
Hr. Sjøberg ønskede nok at tale med mig? 

Sjøberg. 
Ja, jeg vil betjene mig af Hans gode Raad og Ind- 
sigter, da jeg kj ender Hans Nidkjærhed for min Person. 
Jeg har alt i flere Aar havt isinde at forandre min eenlige 
Stand, men er altid bleven forhindret udi saadant prise- 
ligt Forsæt. Nu synes det mig ligesom at være Himlens 
Tilskikkelse, at jeg er kommen til d^tte Sted og har lært 
Hr. Conradsens Datter at kjende. 

Nærum. 
Ja, det kunde Skam være et smukt og passende Partie, 
naar Hr. Sjøberg mener, at hun og Faderen — 

Sjøberg. 
Jomfruens Fader lod nylig nogle Ord falde, der fore- 
kom mig som en udtrykkelig Opmuntring. Han ønskede 
sig blandt Andet allerhelst en Bogholder til sin Datter, og 
jeg har desuden læst mig til, at man her i Landet sætter 
stor Priis paa Bogholderiet. Feiler jeg ikke, saa har man 
her opfundet den Regnemaade, der kaldes Regula Detri, 
eller som de Danske udtrykke sig, Regula Petri. 

Nærum. 
Ja, det kan Skam nok være. 

Sjøberg. 
Men uagtet disse gode Udsigter skulde det være mig 
kjært, om Hr. Nærum vilde tale med Jomfruens Fader 
udi Eenrum og erfare hans Tanker. 

Nærum. 
Det skal jeg med største Fornøielse gjøre, og tvivler 
j«g ikke paa et gunstigt Svar. 

Sjøberg. 
. Men nu Jomfruen — Jeg vilde gjerne vise hende en 

liden Opmærksomhed ved en Skjænk, hvoraf hun kunde 
skjønne mit Sindelag. Min Broderdatter har bragt en 
Lugteflaske af Sølv med, som jeg har arvet efter min 
Bedstemoder; man kalder den vist her en Balsomsbøsse. 
Mener Hr. Nærum, at jeg tør fordriste mig til at sende 
hende samme? 

Nærum. 
Det kan der saavist Intet være iveien for. 

Sjøberg. 
Saa vil jeg gaae ind og hente den. 

(Han og Nærum gaae, idet Frederik træder ind.) 



TOLVTE SCENE 
Frederik. Siden Georg. 

Frederik. 
Den gamle Conradsen lægger da bestemt an paa at 
holde Elisa fra mig. Jeg kan ikke faae et Ord talt med 
hende. Er det ikke fordømt? 

(Georg kommer ind.) 

Georg. 
Naa, hvordan gaaer det, Hr. Chåtelet? Tager jeg 
ikke feil, saa er der Noget galt med Humeuret. 

Frederik. 
Jeg har i det Mindste Grund til at være lidt ærgerlig. 

Georg. 
Saa? Ja, tag mig ikke min Ligefremhed ilde op, det 
er saa min Natur. Jeg troer, jeg kj ender Grunden til Deres 
Forstemthed. De har et godt Øie til den unge Pige her- 
ude, Conradsens Datter, og jeg kan ikke fortænke Dem 



I 

deri. Jeg er selv bleven forundret over, hvorledes hun 
er voxet til sin Fordeel i de sidste Aar. Men hvad er 
egentlig Deres Hensigt? 

Frederik. 
Kjære Ven, dersom det kan lykkes mig at vinde hen- 
des Kjærlighed, saa vil jeg allerhelst endnu den Dag idag 
anholde om hendes Haand. 

Georg. 
Ja, jeg ventede mig ikke Andet. Mad. Conradsen har 
fortalt mig meget Godt om Dem; og desuden, den gamle 
Conradsen er ikke at spøge med, og Pigen er for god til, 
at man skulde sætte hende Fluer i Hovedet, naar man 
ikke meente det oprigtig. 

Frederik. 
Jeg mener det oprigtig, De kan troe mig. Men Conrad-' 
sen har Noget imod mig, jeg veed ikke, hvad det er. Det 
er mig ikke muligt at faae et Ord talt med Elisa; han 
holder hende bestandig fra mig. 

Georg. 

Ja, han er stridig, naar han har sat sig paa Noget, 
og hans Kone har allerede givet mig et Vink om hans 
Griller i denne Sag. — Men hør, naar det virkelig er 
Deres Alvor at tale med Elisa idag, saa vil jeg foreslaae 
hende at gaae nedad Veien med mig, og saa kan De jo 
komme til. Jeg skal saa nok holde mig i en ærbødig Fra- 
stand. 

Frederik. 

De er en fortræffelig Mand! Vi To maae blive Ven- 
ner. — Ja, det skal De have tusind Tak for. Gjør hende 
strax Deres Forslag. 

Georg. 
Ja — men, som sagt, reent Spil! 

Frederik. 
Det giver jeg Dem mit Æresord paa. 

(De gaae.) 

TRETTENDE SCENE 
Sjøberg og Anders, der komme Ira Huset. Siden Clara. 

Sjøberg. 
Jeg har et Ord at sige Ham, min Søn. Kan jeg stole 
paa, at Han paa en forsigtig Maade, og uden at Nogen 
bliver det vaer, vil levere denne liden Pakke til Jomfru 
Elisa. Men han skal intet tale om, at den kommer fra 
mig, men kun hilse fra en god Ven. 

Anders. 
Naa ... det skal jeg? 

Sjøberg 

(afsides). 

Denne Skjænk, trøster jeg mig til, skal gjøre god Virk- 
ning. (Høit.) Der har Han et Par Skilling for sin Ulei- 
lighed. 

Anders. 

Jaja, det skal nok besørges. (Afsides.) Hvad vil han 
med vores Jomfru Lise? Det er nok bedst, jeg først for- 
hører mig hos Mad. Conradsen. 

(Vil gaae.) 

Sjøberg. 
Vent lidt, min Søn! Der skal jo være Vogne her i 
Nærheden, som man ager paa til Kilden. Kan Han for- 
maae en saadan Vogn til at føre os til Byen iaften? 

Anders. 
Aa jo, det kunde nok skee. 

Sjøberg. 

Men uden at Han lader sig for Nogen herude forlyde 
med, at den er bestilt af mig. Og samme Vogn maatte 
være brav stor, saa at en 7, 8 Personer magelig derpaa 
kunne sidde. 

Anders. 

Det har gode Veie. Vi har Vogne her med smalle 
Sæder, men hvor der om Aftenen pleier van at sidde 4 
Personer paa hvert Sæde. Om ogsaa En skal sidde en 
Smule paa Sk j ødet af den Anden, det gjør Intet. 

(Gaaer, idet Clara træder ind.) 

Clara. 
Ack, farbror, jag år olycklig! Jag frukter, att Georg 
år mig icke trogen. 

Sjøberg. 
Ei, hvilke Griller! 

Clara. 
Han ser hela tiden så visst på Elisa, som om han 
vore kår i henne: och nu i detta ogonblick såg jag, at han 
forde henne afsides, och då jag oformårkt gick nårmare, 
h6rde jag, hum han bad henne fol ja sig, då han ville tala 
med henne ensam. 

Sjøberg. 
Saa? 

Clara. 
Jag har kånnt på mig, att Elisa maste bli mig farlig. 
Han år hennes landsman, och de danska flickorna åro 
så vackra och ålskvårda. 

Sjøberg. 
Clara skal ikke gjøre sig urolige Tanker over denne 

Sag. Jeg skal selv tale med Elisa. Jeg har mine visse 
Grunde til at kunne love dig et forønsket Udfald af min 
Samtale med hende. Gaae du kun ind og bryd dig om 
Intet. 

Clara. 
Ja, farbror, jag vill.också tala med Elisa. Nog kan 
jag begripa, att Georg aldrig hade kommit på sådanna 
tankar, om bon ej hade gifvit honom anledning dertill. 
Men det år orått, det skall hon inte, och jag vill forestålla 
henne det. 

(Gaaer.) 

Sjøberg. 
Det var godt, jeg fik min Broderdatter bort; thi jeg 
seer Jomfru Elisa ankomme histhenne. Nu har hun vist 
allerede erholdt den Skjænk, jeg har sendt hende, saa jeg 
tør vel nok gjøre strax et Forsøg. 

(Elisa kommer ind, men ikke fra samme Udgang, Clara gik.) 



FJORTENDE SCENE 
Sjøberg. Elisa. 

Elisa 

(afsides). 

Jeg synes ikke, det passer sig ret, at jeg spadserer 
alene med Villadsen. (Høit.) Har Hr. Sjøberg ikke seet 
Clara? 

Sjøberg. 
Hun gik ret nu herfra. Men jeg maa ellers bekj^nde, 
min skjønne Jomfru, at jeg stod her ganske fordybet i 
adskillige Tanker, der nok kunde bringe mig til ikke at 
agte noget Andet 

Elisa. 
Men saa forstyrrer jeg Dem vist. 

(Vil gaae.) 

Sjøberg. 
Nei, ingenlunde. Min hjerte Jomfru kommer meget 
belelligt. Jeg betragter Hendes Ankomst i dette Øieblik 
som en Tilskikkelse af Himlen. 

Elisa. 
Kjære Hr. Sjøberg, hvad er der hændt? De gjør mig 
ganske forskrækket. 

Sjøberg. 
Ak, reverenter talt, mit Hjerte sidder mig i min Hals. 
Jeg har havt Omgjængelse med mange artige Fruentimmer. 
Men jeg har aldrig seet et saa angenemt Syn som Jom- 
fruen. Hendes søde Miner og Belevenhed, item Fripostig- 
hed og Familiaritet har ganske omtaaget mine Sandser. 

Elisa 

(afsides). 

Jeg troer, Manden er ikke ret klog. 

Sjøberg. 
Mel. Allei'deiligste Cllmene. (Belle brune, que j'adore). 

1. 

Allerdeiligste Gudinde! 
Hendes Øines søde Magt 
Har forstaaet min Sjæl at binde. 
Og i Lænker alt mig lagt. 
Viid, Hun fik en farlig Gave 
I sit Øies mindste Blink. 
:,: Ak, min Skjønne! Hendes Slave 
Lystrer hvert af hendes Vink. :,: 

Elisa ' 

(afsides). 

Men, hvor vil han hen? 

Sjøberg. 

2. 
Jeg er lokket som Ulysses 
Hen til en fortryllet Strand; 
Og ved hendes Kunster dysses 
I en Dvale min Forstand. 
Her mig holder fast min Dido 
Med en sød og mægtig Haand. 
:,: Kom, da, Skjønne! Lad Cupido 
Os forene med sit Baand! :,: 

Elisa 

(afsides). 

Jeg er halvveis bange for, han har drukket for Meget. 

Sjøberg. 
Jeg kan endelig vel forstaae min dydige Jomfrues 
Taushed, og indseer, at den ene grunder sig i Modestie og 
Beskedenhed. Men jeg udbeder mig blot at turde om 
denne Sag tale med Hendes kjære Forældre, forhaabende,« 
at Hun ikke ganske vil forsmaae Den, der stoler meget 
mindre paa sine Meriter og de Midler, Himlen har vel- 
signet ham med, end paa min skjønne Jomfrues Over- 
bærenhed og for Hendes Alder ugemene Skjønsomhed. 

(Gaaer.) 

Elisa 

(seer efter ham). 

Men hvad er alt det, jeg har hørt! Jeg troer, det var 
en Kjærligheds-Erklæring. 

FEMTENDE SCENE 
Elisa. Clara. 

Clara 

(i Bevægelse). 

Elisa, jag vill fråga dig om några saker. Men du 
skall svara uppriktigt och utan omsvep. 

Elisa. 
Kan du tvivle derpaa? 

Clara. 
Ja, det vet jag nu inte. Jag kånner icke edert bruk 
hår i landet. Men vi svenska flickor hafva det på det 
såttet, att en annans fåstman år oss en helgedom. 

Elisa. 
En Andens Fæstemand? Hvad mener du dermed? 

Clara. 
Ja, Elisa, jag har sagt dig, jag vill vara din van, och 
att vi som danska och svenska flickor vil ja hålla tillsam- 
mans; och så skola vi dela onda och goda oden — det 
vet jag, det år intet annat an min skyldighet. Men det 
sager jag dig forut: min fåstman kan jag inte dela med 
dig. 

Elisa. 
Nei, det har du Ret i! (Afsides.) Jeg troer, de ere Alle 
forvirrede i Hovedet. (Heit.) Du mener dog vel ikke, at 
jeg kunde lokke din Fæstemand fra dig? Det har du ikke 
Grund til at troe om mig. 

Clara. 
Ack. Elisa, var icke ond på mig. Jag tror nog, du år 

oskyldig. Du rår inte for, att du år så vacker, och att 
Georg år kår i dig. 

Elisa. 
Giv dig tilfreds, kjære Clara! Af mig har du vist Intet 
at befrygte. Mine Tanker ere, oprigtig talt, andensteds 
henne. 

Clara. 
Hvad menar du? 

Elisa. 
Mit Hjerte er ikke længer frit. 

Clara. 
År det sanning? O, det fågnar mig! — Men, sota du, 
i hvem år du då kår? 

Elisa. 
Du kj ender ham. 

Clara. 
Kånner jag honom? Hr. Nærum kan det icke vara -- 
ack, det år Secreteraren. 

Elisa. 
Ja, men for Guds Skyld, tael ikke saa høit. 

Clara. 
Och år han då kår i dig? 

Elisa. 
Ja, det troer jeg ... jeg veed det — jeg veed det be- 
stemt. 

Clara. 
Ack, det var fOrtråffligt! Det skulle Georg få veta! 

Elisa. 
Nei, søde Clara, lov mig, at du ikke vil sige det til 
et Menneske. Ingen maa vide det. 

Clara. 
Nei, jag skall intet saga. 



SEXTENDE SCENE 

De Forrige. Frederik. 

Frederik 

(til Elisa). 

Jeg forstyrrer dog ikke Deres Samtale? 

Elisa 

(forvirret). 

Nei — vi vilde just nu gaae ned til Stranden. 

Frederik. 
Maaskee jeg tør ledsage Dem ... 

Elisa. 
Jeg takker Dem — men jeg troer ... jeg veed ikke — 

Clara. 
Men det forstår jag inte, Elisa. Du sager, att du 
år kår i Sektem, och han igen i dig; och åndå visar du 
dig så fråmmande mot honom. 

Elisa. 
Men Clara! 

Clara 

(forskrækket). 

Ack, har jag varit obeskedlig? 

Frederik 

(henrykt). 

Er det sandt, bedste Elisa? De har Godhed for mig? 
jO, nægt det ikke, hvis det er sandt. 

Elisa. 
O, min Gud, Hr. Chåtelet, hvor vil De agte paa Claras 
Drillerier — og desuden, De kj ender jo selv mine Foi*hold. 
Hvor kan jeg tænke paa ... 

Frederik. 
O, bryd Dem ikke om vore Forhold! Med frisk Mod 
kan man overvinde alle Hindringer. Ja, jeg kan see paa 
Deres Smiil og Deres Forvirring, at jeg har Haab. (xu ciara.) 
Tael De! Har jeg ikke Ret? 

Clara. 
"Ja, nu må Sektern ursåckta mig. Nu tors jag icke 
tal'a. 

Frederik. 
Det behøves heller ikke. Vel, kjære Elisa? 

Elisa. 
Hr. Chåtelet, De veed vist ligesaa godt som jeg *- 

Frederik. 
Javist veed jeg — o, jeg er det lykkeligste Menneske! 
— Der kommer Deres Fader; skal vi ikke strax betroe os 
til ham? 

(Vil føre hende mod Baggrunden.) 

Elisa. 
O nei, lad os endnu vente dermed. 

SYTTENDE SCENE 
De Forrige. Conradsen. 

Conradsen 

(alvorlig). 

Lise, gaae ind til din Moder. Jeg har et Par Ord at 
tale med Hr. Secretairen. 

Frederik. 
Tør hun ikke hellere blive? 

Conradsen. 
Undskyld — men det har sine Grunde. 

(Elisa og Clara gaae ind i Huset.) 

Frederik 

(afsides). 

Hvad er der nu paafærde? 

Conradsen. 

(rømmende sig). 

Hr. Sjatelet, jeg behøver vist ikke at sige Dem, at jeg 
har stor Agtelse for Dem, saavel paa Grund af Deres per- 
sonlige Characteer, som — som ... overhovedet megen Ag- 
telse. Men De vil vist finde det undskyldeligt, at jeg som 
Mand, Fader og bosat Borger er omhyggelig for min eneste 
Datters Rygte. 

Frederik. 

Ja, Gud bevares. 

Conradsen. 

Ja, saa maa De ikke blive vred, naar jeg for Frem- 
tiden udbeder mig, at De ikke sætter det stakkels Barn 
Fluer i Hovedet med Deres kostbare Presenter.- 

Frederik. 
Kostbare Presenter? Det lille Rosentræ, jeg sendte ned 
til Dem — 

Conradsen. 
Ja, det fik endda at være — uagtet man kan aldrig 
vide, hvad slige smaa Galanterier have til Hensigt. (Afsides.) 
Der fik du den! (Høit.) Men idag har De sendt hende denne 
svære og værdifulde Lugteflaske af Sølv, og den maa De 
tage tilbage igjen. 

(Tager en stor Sølv-Flacon op og leverer ham den.) 
Henrik Hertz : Tre Lystspil. 19 

Frederik. 
Har j e g sendt dette Uhyre af en Lugteflaske — ? 

Conradsen. 
Den kan ikke komme fra Andre end Dem. Anders, 
der er mig og min Familie hengiven, vilde rigtignok ikke 
sige, hvem der havde sendt den; men da han er en klog 
Karl, saa meente han dog, det var det Bedste at levere 
den til min Kone. Der følger en Seddel med, som for- 
modentlig er skrevet med Deres egen Haand. 

Frederik. 
Her ligger ganske rigtig en Seddel (Læser.) »Medføl- 
gende Balsomsbøsse sendes Jomfru Conradsen fra Hendes 
udi Hendes artige og dydige Manerer ganske indtagne 
Tilbedere.« (Leer.) Ja, det er meget smukke Ord. Men 
jeg har hverken sendt Sedlen eller Lugteflasken; det for- 
sikkrer jeg Dem paa min Ære. Her maa være En til her- 
ude, der er indtagen af Deres Datter. 

Conradsen 

(afsides). 

En til? Kanskee han dog har Ret, og denne Present 
kommer fra Hr. Sjøberg. 

Frederik. 
Thi dette vil jeg gjerne tilstaae Dem, at det var netop 
nu min Hensigt at opsøge Dem, at jeg i lang Tid har 
baaret den største Kjærlighed til Deres Datter, at jeg har 
Haab om hendes Gjenkj ærlighed, og at jeg nu vover at an- 
holde om hendes Haand. 

Conradsen. 
Nei, Hr. Secretair, eet Ord saa godt som tyve, dpt 
maae De slaae Dem ud af Hovedet. Jeg kan ikke give 
mit Minde dertil, og allermindst nu — for, reent ud sagt. 

der er allerede en brav, solid Mand, der passer for hende, 
og hvis Omstændigheder hverken ere for store eller for 
smaa for os, som har anholdt om hendes Haand, og ham 
har jeg allerede givet mit Ord. 

Frederik. 
Det er jo Synd. Naar hun har Kjærlighed til mig, 
hvor kan De saa tænke paa at adskille os? 

Conradsen. 
Da tænker jeg dog stærkt derpaa. 

Frederik. 
Men hvordan? Det er jo umuligt at . passe paa en 
ung Pige. At spærre hende inde, er gaaet af Brug, og 
desuden, dertil er De for blødhjertet. 

Conradsen. 
Vær De kun rolig. Jeg behøver ikke at spærre hende 
inde. Allerede idag har jeg viist, at jeg kan forpurre en 
Sammenkomst. 

Frederik. 
Ja, jeg veed, hvad De sigter til. Men Elisa og jeg 
traf jo alligevel hinanden, uagtet alle Deres Bestræbelser 
for at hindre det. 

Conradsen. 
Ja, det forstaa^r sig, dengang havde jeg Uheld med 
mig. 

Frederik. 
Nei, men De maa selv kunne mærke, at der er en 
usynlig Guddom, der tager sig af de Elskende og forener 
dem uagtet al Modstand. 

Conradsen. 
Skal vi slaae tilveds, at jeg sætter min Villie igjennem. 

19* 

Frederik. 
Top! — men paa een Betingelse. Lover De mig at 
lade Elisa gaae fri omkring herude, og kun hindre de 
Skridt, j e g foretager mig, saa skal jeg endnu iaften føre 
hende til Bakken i Dyrehaven — som De jo netop har 
villet forhindre. 

Conradsen. 
Det er et Ord! 

Frederik. 
Og hvis det lykkes mig, saa er Elisa min. Taber jeg, 
saa sender jeg Dem — ja, bestem selv — sex Flasker 
Champagne ... 

Conradsen. 
Nei, vi maae ikke flyve saa høit. Sex Flasker alminde- 
lig god Rødviin. 

Frederik. 
Som De vil. 

Conradsen 

(afsides). 

Jeg skal strax sætte Anders paa Udkig ved Kjøreveien. 
(Høit.) Tag Dem nu iagt. Jeg har endnu aldrig tabt noget 
Veddemaal. (Afsides.) Han skal faae en lang Næse, eller 
det skulde gaae underligt til. 

(Gaaer ind i Huset.) 

Frederik 

(ene). 

Nu kommer det an paa, hvorledes vi skal bære os 
ad. En Vogn — hvor faaer man en Vogn fra? — og des- 
uden, alene kan jeg Intet udrette, det seer jeg nok. Men 
der kommer Villadsen — han vil nok staae mig bi. 

ATTENDE SCENE 
Frederik. Georg. Siden Anders. 

Georg. 
Naa, min unge Herre, bliver De saa ved Deres Beslut- 
ning? Jeg har nu truffet en lille Aftale med Elisa — 

Frederik. 
M^n jeg har allerede selv talt med hende, og hun 
har givet mig det bedste Haab. 

Georg. 
Saa gratulerer jeg Dem. 

Frederik. 
Ja, men nu kommer Knuden. Hendes Fader, som 
jeg ligefrem har henvendt mig til, er en Stivnakke og 
vil ikke give sit Samtykke. Men jeg har dog bragt det 
saavidt, at vi har indgaaet et Veddemaal. Kan jeg inden 
Aften føre Elisa mod hans Vidende og Villie herfra til 
Bellevii, saa skal der Intet være iveien. 

Georg 

(leer). 

Ja, det ligner ham! Veddemaal har altid været hans 
Kjephest. 

Frederik. 

Men nu stoler jeg paa Deres Bistand. Hvert af mine 
Skridt vil han naturligviis være opmærksom paa. Men 
til Dem har han ingen Mistanke. 

Georg. 
Det er sandt nok. Ja, hør, veed De hvad, jeg har et 
Forslag, men paa det Vilkaar, at Madam Conradsen giver 
sit Samtykke dertil. Vi kunde give Elisa min Reisekappe 

paa og min Mtitze, for at hun blot kan komme ubemærket 
her fra Stedet — 

Frederik. 
Og hen, hvor Vognene holde — aa, det er en ypper- 
lig Idee! Lad os udføre den strax. Tael med Madam 
Conradsen og med Elisa, og slip dem ikke, før de have 
givet efter. 

Georg. 
Ja, nu skal jeg gjøre, hvad jeg kan. 

(Gaaer.) 

Frederik. 
Tys — knaldede der ikke En med en Pidsk? Det er 

bestemt en Vogn. (Anders gaaer, bærende paa Noget, over Scenen i Bag- 

gninden.) Heida, Kammerat, var det ikke en Kildevogn, der 
kom i dette Øieblik? 

Anders. 
Jo, min rare Herre! 

Frederik. 
Herligt! — Men hvis er det? 

Anders. 
Hvis det er? (Afsides.) Det skal jeg jo ikke tale om. 
(Høit.) Ja, det veed jeg ikke. Herre! 

Frederik. 
Det er mig ogsaa ligegyldigt, naar du blot kan skaffe 
mig den til en Tour, hvad den saa koster. Jeg giver dig 
en Rigsdaler for din Uleilighed. 

Anders 

(afsides). 

Han er spendabel. (Heit.) Ja, min rare Herre, jeg skal 
tale med Kudsken. 

Frederik. 
Godt; saa skynd dig. 

Anders 

(afsides).. 

Jeg tror næsten, jeg lugter Lunten. 

(Gaaer.) 

NITTENDE SCENE 

Frederik. — Madam Conradsen. Siden Elisa og Georg. 

Alle fra Huset. 

Frederik. 
Bedste Madam Conradsen, hvor det er mig kjært, at 
jeg netop nu træffer Dem. 

Mad. Conradsen. 
Jeg kan tænke mig Grunden. Min Mand har fortalt 
mig Deres Andragende. 

Frederik. 
Og De er paa Elisas og min Side — ikke sandt? 

Mad. Conradsen. 
Ja, jeg veed ikke ret. Jeg anseer det vist for en stor 
Ære for min Datter, at Hr. Secretairen har gode Tanker 
til hende, men jeg maa dog være noget mere forsikkret 
om disses Bestandighed. 

Frederik. 
Og De kan tvivle om — ? 

Mad. Conradsen. 
Nu ja, i Begyndelsen er alt saadanne Noget hedt nok. 
Men — hvis der nu kom en Tid, da det blev anderledes, og 
De forlod min Datter og reiste bort med Gesandtskabet? 



296 HENRIK hertz: tre lystspil 

Frederik. 
Og det kan De troe? Deres Datter er mig saa kjær 
som min egen Øiesteen, og jeg skulde troløs forlade hende! 
Nei, kjære Madam Conradsen — (Bemærker Elisa.) Der kom- 
mer Elisa. Villadsen, der jo er en god Bekjendt af Dem, 
har lovet at staae mig bi — vil nu De være mig imod? 

Mad. Conradsen. 
Ja, det er mig rigtig meget imod, at min Mand ikke 
gaaer ligefrem tilværks. 

(Elisa og Georg komme ud fra Huset, den Sidste med en skotsk Sommer- 
Reisekappe paa Armen og en Hue i Haanden.) 

Elisa 

(ilende hen til sin Moder). 

Har du hørt, Mo'er, og troer du, jeg tør vove — ? 

Mad. Conradsen. 
Jeg vil helst være udenfor det Hele. 

Elisa. 
Men hvor kan jeg kjøre bort alene med ... med — 

Georg. 
Jeg skulde med Fornøielse kjøre med Dem. Men De 
seer selv, jeg kan ikke forlade mit Selskab. 

Mad. Conradsen. 
Nei, lad saa hellere mig kjøre med. Min Mand for- 
tjener en lille Straf for sine ubesindige Veddemaal. 

Frederik. 
O, tusind Tak, saa kan der jo Intet være iveien. — 
En Vogn har jeg allerede støvet op her. (Xii EUsa.) Naar jeg 
nu tør bede Dem, blot indtil vi er' kommet op paa Vognen, 
at tage denne Reisekappe og Hue paa, for at vi kan faae 
Dem ubemærket herfra — 

Mad. Conradsen. 
Ja, det Indfald er ikke saa galt. 

Frederik 

(mens han og Mad. Conradsen hjælpe Elisa med Omklædningen). 

De maa holde Kappen godt sammen og trykke Huen 
ned over Øinene. 

Elisa. 
O, Gud, Moder, jeg er saa angst! 

Frederik. 
Men det har De jo ingen Grund til. Lad os nu blotgaae. 
Her er saa lidt Tid at spilde, (tu Mad. Conradsen.) Og De 
følger altsaa med? 

Mad. Conradsen. 
Ja, men var det ikke bedst, at Villadsen gik foran med 
Elisa, og at De fulgte mig? 

Frederik. 
Det var maaskee det Bedste, (th Georg.) Vil De vise os 
den Tjeneste? 

Georg. 
Det skal jeg grumme gjerne. 

Mad. Conradsen 

(idet Georg og Elisa vil gaae). 

Der er min Mand! 

(Hun gaaer ham imøde, mens Georg og Elisa raadvilde gaae op i Forgrunden, 
Elisa vendende saa meget som muligt Ryggen til sin Fader, som om hun talte 
med Georg. Frederik bliver staaende mellem hende og den indtrædende 

Conradsen.) 

"TYVENDE SCENE 
De Forrige. Conradsen. Siden Clara. 

Conradsen. 
Naa, er du der, Mutter. 

Mad. Conradsen. 
Jeg vilde just nu til at gaae ind. 

Conradsen 

(afsides til hende). 

Anders gav mig et Vink, at der nok er Ugler i Mosen. 
(Høit, og lidt skjæimsk til Frederik.) Ei, Og Hr. Secretairen er endnu 
her! 

Frederik. 

Jeg stod Og talte med Hr. Villadsen. Der er kommen 
en Baad hertil med en svensk Herre, han vilde følge op 
til Holdestedet, for at faae en Vogn til ham; og jeg bad 
ham nu ogsaa tage en Vogn til mig. 

Conradsen. 

Ah, nu forstaaer jeg! (Afsides.) Den Skalk vil have en 

Vogn i Beredskab; det er ganske klogt. (Høit.) Ja, lei De 

kun en Vogn. Jeg troer, at mine to Been ville føre mig 

videre end Vognen Dem — hahaha! (Tager Hatten meget høflig af 

for Georg og Elisa.) Ærbødige Tjenere og god Fomøielse! (Bliver 
i Forgrunden, mens Georg og Elisa gaae mod Baggrunden.) Han med Sin 

Vogn! Jo, han har Tid! Hahaha! 

(I Baggrunden standses de Bortgaaende af Clara, der kommer ind i heftig 

Bevægelse.) 

Clara. 
Georg, hvart skal du gå? 

Georg. 
Jeg kommer snart igjen, kjære Clara. Jeg skal siden 
fortælle dig ... 

Clara. 
Nei, du skall strax saga mig ... Jag har gifvit akt på 
dig, jag har sett, du har i detta Ogonblick talt så mycket 

med den fråmmande flickan, och att du hemtade din ofver- 
rock. 

Georg 

(vil tage hende tilside). 

Men, Clara, hør mig dog ... 

Clara. 
Slåpp mig! Hvem år den herrn? Det år ju din res- 

kappa, han har på. (Gaaer hen til Elisa.) Hvad ser jag! (River 
Kappen af hende.) Elisa! 

Conradsen. 
Lise! 

Frederik 

(afsides). 

Nu er Alting tabt! 

Mel. CM t'ha fatta sta bella scarpetta? 
(Berggreens Folkesange iste Bind.) 

1. 

Frederik. Elisa. Georg. Mad. Conradsen. 
Men o Himmel, hvad feiler der Clara? 
Hun jo forraader os — men er det Ret? 

Conradsen 

(afsides). 

Ja, til Lykke mig hjalp Mamsel Clara — 
Og dersom ikke, saa stod jeg en Net! 

Clara. 
Den forrådaren! han skal mig svara, 
Om emot mig han handlet har rått. 

Frederik. Elisa. Georg. Mad. Conradsen. 

Ja, Alt er forbi! 
Det seer jeg saa vist, 
Hun tager Partie 
Mod os og vor List. 

Clara. 
Himmel! det år forf årligt! 
Jag, som mente det så årligt! 

Frederik. Elisa. Georg. Mad. Conradsen. 
Himmel! det gik saa herligt! 
Denne Adfærd, var det kjærligt! 

Conradsen. 
Himmel! ja det gik herligt! 
Denne List — det var gefærligt! 

Frederik. Elisa. Georg. Clara. 

Mad. Conradsen. 
Vee mig (os) for denne Snare! 
Hvo skal nu staae mig (os) bi? 

Conradsen. 
Det var en artig Snare! 
Men hun har staaet mig bi. 

2. 
Frederik. Elisa. Georg. Mad. Conradsen. 
Men o Himmel, hvad feiler der Clara o. s. v. 

Conradsen. 
Ja, til Lykke mig hjalp Mamsel Clara o. s. v. 

Clara. 

Når sin trohet han ei vill bevara, 
Skall han veta, jag marker det lått. 

Frederik. Elisa. Georg. Mad. Conradsen. 

Os Lykken var nær. 
Vi stoled' paa den. 
Nu seer jeg nok her. 
Den flygter igjen. 

(Slutningen som i første Vers.) 

Georg. 
Men Clara, lad dig dog tale tilrette — 

Clara. 
Intet vill jag h5ra! Du år en forrådare! — Och du, 
Elisa, dig, som jag har trott så godt ... Men nu vill jag 
ingen tro meral 

(Gaaer.) 

Conradsen 

(afsides). 

Der var jeg nær kommet net an. Og det lader jo til, 
at Villadsen er i Complot med dem ... (Heit.) Kom, Elisa! 
Ind med mig og din Moder! 

(Han, hans Kone og Elisa gaae.) 

Frederik. 
Det var da fordømt! At kuldseile midt i Havnen! 

Georg. 
Ja, hvem Pokkeren kunde ane det! Jeg maa ind og 
høre, hvad der gik af Clara. 

Frederik 

(holder ham tilbage). 

For Guds Skyld, kjære Ven, forlad mig ikke! De er 
min eneste Trøst. Den lille Misforstaaelse med Deres For- 
lovede vil snart opklares. Men jeg — ! 

Georg. 
Ja, med Clara har det ingen Nød. Hun er hastig, men 
det gaaer snart over. 

Frederik. 
Saa see til. De kan staae mig bi. Tiden løber, og nu 
vil Conradsen jo passe paa som en Smed. .Hjælp mig, 
kjære Ven, 

Georg. 
Men hvormed? Nu er det min Sjæl ikke godt at finde 
paa Raad. 

Frederik. 

Hjælp mig i det mindste med at tænke ... Vi maae 
dog hitte paa Noget, hvormed vi kan faae den Gamle lokket 
bort fra Elisa. Hm! hvordan bære vi os dog ad! ... Bi! 
vent! der falder mig Noget ind. Dersom han virkelig er 
en saa stor Elsker af Veddemaal — jeg har engang været 
med ved et, som ... ja, der er rigtignok kun lidet Haab 
derved. Men lad os forsøge! Det kan maaskee dog altid 
føre til Noget. 

Georg. 

Hvad er det, De har udspeculeret? 

Frederik. 
Det skal jeg forklare Dem — men jeg maa først træffe 
nogle Anstalter ... (Seer sig om.) Der kommer jo den Herre, 
De er reist med. Han kan være os til Nytte. 

(Gaaer Nærum imøde.) 



EENOGTYVENDE SCENE 

Frederik. Georg. Nærum. Siden Anders. 

Frederik 

(til Nærum). 

Vi har nogle Løier for, som De maaskee har Lyst at 
tage Deel i. 

Nærum. 
Ja, med Hjertens Glæde. Fortæl mig ... 

Frederik 

(seer Anders gaae over Scenen). 

Der er Matrosen — ham skulde jeg netop have fat paa. 
(Høit, ta Nacrum.) Lad Hr. Villadsen fortælle Dem ... 

(Render efter Anders.) 

Nærum 

(til Georg). 

Nu, hvad er det da for Løier, De har for? 

Georg 

(afsides). 

Ja, gid jeg vidste det selv. <Høit.) Jeg kunde ikke saa 
ganske rigtig blive klog derpaa! men nu faae vi høre, 

(Frederik kommer tilbage med Anders.) 

Frederik 

(til Anders). 

Nei, forstaae mig: det gamle Stue-Uhr, jeg saae hænge 
derinde, ønsker jeg, du skal bringe herud, og stille det 
saadanne op paa Bordet her, at Lodderne og Perpendikelen 
hænge frit ned. Du kan jo gjøre Bordet høiere med en 
Kasse eller med en Stol. 

Anders. 
Naa, nu forstaaer jeg. 

Frederik. 
Men gaaer Uhret? 

Anders. 
Ja, bevares, det gaaer endogsaa en lille Time for fast. 

Frederik. 
Det gjør Intet, naar det blot gaaer. — Saa rap dig, 
alt hvad du kan. 

(Anders gaaer ind i Huset.) 

Nærum. 
Nu, hvad har De da for? 

Frederik. 

Det er et lystigt Indfald, en Spøg, vi kan fordrive Tiden 
med. Jeg har lært det af en Herre, der engang i et Sel- 
skab vandt en stor Sum Penge derved i forskjellige Vedde- 
maal. Det Hele bestaaer deri, at man i en vis Tid skal 
med Øinene følge Perpendikelen i et Stue- eller Taffel-Uhr, 
og for hver Gang det gaaer frem og tilbage, sige Tik, tak! 
Tik, tak! 

Nærum. 

Er det ikke Andet? 

Frederik. 
Ja — men imidlertid have alle de Omstaaende Lov til 
at forstyrre En med Alt, hvad de kunne hitte paa; og saa 
gj ælder det, at man ikke lader sig conf undere. 

Nærum. 
Ja, saa kan det være svært nok. Veed De hvad? det 
var ret Noget for vor Ven Conradsen. 

Frederik 

(ligesom det ikke var faldet ham ind før). 

De har min Sjæl Ret! Kald ham ud, saa skal vi pudse 
ham. 

Nærum, 
Hahaha! javist, ham maae vi have til det! 

Frederik 

(paatrængende). 

See endelig til, De kan faae ham ud. Lad ham ingen 
Ro, før De faaer ham med. 

^N æ r u m. 
Lad mig om det. Han skel min Tro konmie med, 
enten han vil eller ikke. 

(Gaaer ud, bag om Huset.) 

Frederik 

(til Georg). 

Kjære, bedste Ven, jeg skammer mig for Dem som en 
Hund. Vort Bekjendtskab er saa kort, og jeg gjør i Eet væk 
Brug af Deres Tjenstagtighed. 

Georg. 
Bryd Dem aldrig om det; — naar jeg blot vidste, hvori 
jeg kunde være Dem til Nytte. 

Frederik. 
Seer De, nu da det gj ælder at være paa sin Post og 
passe det rigtige Øieblik, nu vilde jeg bede Dem, mens j e g 
holder den Gamle varm, at De vil liste Dem bort og paany 
give Elisa et Vink. 

Georg. 
Ja, naar det kan skee, uden at Conradsen mærker det, 
saa skal jeg. 

Frederik. 
Tusind Tak! 

(Anders kommer ind med en Kasse og med et gammelt Stue-Uhr, af dem, der 
hos simple Folk hænge paa Væggen uden Foderal.) 

Anders 

(mens han stiller Uhret saaledes op paa Bordet, at Perpendikelens Gang er 
synlig for Tilskuerne. Den kan være ieinefaldende ved en blank Messing- 
skive nede). 

Vil Herren nu see! Jeg har slaaet et Sømii denne 
Trækasse, som vi vil sætte paa Bordet, og saa kan Uhret 
hænge derpaa. 

Henrik Hertz: Tre Lystspil. ao 

F r € d e r i k^ 
Godt, lad mig hjælpe dig. — Saadanne! — og lad os 
nu see, om Lodderne ere i Orden. Aa jo! Uhret gaaer, 
saa det er en Lyst. Skynd dig nu hen til Vognen — ja, 
den faaer jeg jo? 

Anders. 
Jo, den kan Herren faae. 

Frederik. 
Og slig til Kudsken, han maa holde sig færdig til at 
kjøre strax. 

A ,n d e r s 

(afsides). 

Kjøre strax? Ja, her maa man nok balancere, for ikke 
at rage uklar. 

(Gaaer.) 

Frederik 

(til Georg). 

Jeg hører Conradsens Stemme. Lad os sætte os hen, 
som om Intet var iveien. 



TOOGTYVENDE SCENE 

Frederik. Georg. Conradsen. Nærum. Siden Elisa. 

Nærum 

(der trækker Conradsen med sig). 

De skal saa min Sandten følge med. 

Conradsen. 

Nu jaja da! (Afsides, idet han kommer frem.) Min Kone er jO 

hos Lise, og Anders har ogsaa lovet mig at passe paa. (Helt.) 
Naa, Hr. Sjatelet, jeg hører, De har en lille Spas for. 

Frederik 

(der har siddet i tilsyneladende ligegyldig Samtale ifted Georg, reiser sig, som 

om han ferst nu bemærkede Conradsen). 

Ah, Hr. Conradsen, er De heri — Javist, en Spas — 
men den kan aldrig more Dem. Hr. Nærum har vel alle- 
rede fortalt Dem — 

Conradsen. 
Det har han. Og De troer, det er saa svært? 

Frederik. 
Ja, uhegrihelig svært. Hr. Villeidsen har allerede for- 
søgt det og tabt. 

Conradsen. 
Hm! (Afsides.) Mon d«r ikke etikker Noget bagved? Men 
naar han er her, kan han jo Intet foretage sig. (Høit.) 
Har De ikke Lyst at forsøge, Nærum? 

Nærum. 
Ja, nok. Det gjælder vel ingen Herrefærd. 

Frederik. 
Aa nei — et Par Glas Viin^ eller hvad De selv vil. 

Nærum. 
Lad gaae da. 

(Sætter sig paa en Stol foran Uhret.) 

Conradsen 

(Ul Frederik). 

Og nu skal vi forstyrre ham med Alt, hvad vi kunne 
hitte paa? 

Frederik. 

Med Alt, hvad De kan hitte paa; og han tør ikke 
engang dreie Hovedet, (xu Næmm.) Begynd da nu. 

N ærum • 

(felgénde Perpendikelens Gang med Øinene). 

Tik, takl Tik, tak! 

(Bliver ved under det Følgende.) 

Frederik 

(villende afbryde barn). 

Tag Dem iagt! Stolen, De sidder paa, gaaer itu! 

Georg 

(ligeledes). 

Der kryber en afskyelig Edderkop paa Deres Krave! 

Conradsen 

(ligeledes). 

Det var galt, Nærum, det var galt! De maa begynde 
forfra! 

N ærum 

(standser og vender sig om). 

Var det galt? 

Conradsen 

(med høi Latter). ' 

Hahaha! 'Nei, det var rigtigt! Men det var galt, at 
De hørte op. 

Frederik 

(til Nærum). 

Ja, nu har De tabt. 

Nærum' 

(reiser sig). 

Det er for svært for mig, det mærker jég nok. 

Conradsen. 
Ja, han kom snart fra det. »Det Var galt!« ^'e jeg 
— hahaha! -^ og saa holdt han ap. . 



DE FATTIGES DYREHAVE 309 

Frederik. 
Saadanne gaaer det Alle. 

Conradseil. 
Néi, m i g vil det ikke gaåe saadan. Jeg har en haard 
Pande, naar jeg just sætter mig paa Noget. 

Frederik. 
Det er muligt. Men — oprigtig talt — jeg tvivler dog. 
Man skal have Tankerne Pokkers samlede. 

Conradsen.' 
Men deri har jeg just min Force. 

Frederik. 
Alligevel -— det. vil ikke Jijælpe Dem. 

Conradsen 

(sætter si^ hastig og ivrig |>aa Stolen). 

Kom an! saa skal De see! 

Frederik 

(sagte til Georg). 

Nu har vi ham. Skynd Dem hen til Elisa. 

(Grcorg lister dg bort.) 

Conradsen. 
Bestem nu selv, hvorom vi skal vedde. 

Frederik. 
Ja, mit første Veddemaal med Dem har jeg rimeligviis 
tabt. 

Conradsen. 
Aa, tael aldrig derom. 

Frederik. 
Velan — det var jo 6 Flasker Viin — qvit eller dobbelt! 

Conradsen. 
Qvit eller dobbelt? Godt. Men hvor længe skal jeg 
blive ved? 

Frederik 

(pegende paa Uhrskiven). 

Indtil Viseren staaer her. 

Conradsen. 
Godt; saa siig til, naar jeg skal begynde. 

Frederik. 
Strax — men De husker, jeg har Lov at forstyrre Dem, 
som jeg vil. Jeg tør hente Folk ud. Deres Kone, Hr. Sjø- 
berg, eller hvem jeg vil, og lade dem hjælpe mig. 

Conradsen. 
Det skal være Dem tilladt. 

Frederik. 
Nu, saa begynd da. 

Conradsen 

(med Øinene og den ene Haand følgende Perpendikelen). 

Tik, tak! Tik, tak! 

(Hermed vedbliver han under det Felgende med stigende Ivrighed, men snart 

sagtere, snart med forstærket Stemme, alt eftersom han afbrydes. Nærum 

staaer lige for ham paa den ene Side af Bordet, af Interesse for Veddemaalct 

kun agtende Conradsen, Frederik staaer bag Conradsens Stol.) 



Prøv De først. 



Frederik 

(til Nærum). 

Nærum 

(raadvild). 

Jeg? ... ja — men hvormed! (tu Conradsen.) Tag Dem 
iagt! Der er et Bæst af en Hund under Deres Stol. 

Conradsen. 
Tik, tak! Tik, takl 

Frederik. 
Hold op, Hr. Conradsen! Deres Kone er kommet i 
Klammeri derinde. 

Conradsen. 
Tik, takl Tik, tak! 

N^rum 

(med knap dulgt Latter over Frederiks Indfald). 

Ja, hun har taget Hat og Shawl, og vil ikke blive her 
længere. 

Conradsen. 
Tik, tak! Tik, tak! 

(Elisa træder forsigtig ind med Hat og Shawl paa.) 

Frederik 

(afsides). 
Der er hun! (Høit, idet han sagte fjerner sig fra Conradsen.) DereS 

Datter har ogsaa taget Hat og Shawl og vil ikke blive 
længere herude. 

Conradsen 

(ivrig). 

Tik, tak! Tik, tak! 

(Frederik og Elisa gaae hurtig bort tilheire.) 

Nærum. 
Det er galt, Conradsen! det er min Salighed galt] De 
inaa begynde forfra. 

Conradsen. 
Tik, tak! Tik, tak! 



TREOGTYVENDE SCENE 
Conradsen. Nærum. Sjøberg. Siden Mad. Conradsen. 

Sjøberg 

(kommer hastig ind). 

Monsieur ConratsenI kom mig til Hjælp! Den unge 
Cavalleer, vi traf her, har i dette Øieblik bemægtiget sig 
min Vogn og er aget til Kilden med Hans Datter. 

Conradsen. 
Tik, tak! Tik, tak! 

Sjøberg 

(heiere). 

Jeg siger, Hans Datter er ført bort. Han veed jo, 
hvad slige Kildereiser have at betyde. 

Conradsen 

(med stærkere Stemme). 

Tik, tak! Tik, tak! 

(Mad. Conradsen kommer ind.) 

Mad. Conradsen. 
Men, Mand, du sidder her, og veed ikke, hvad der 
foregaaer ude. 

Conradsen. 
Tik, tak! Tik, tak! 

Mad. Conradsen. 
Anders fortæller mig, at Lise er kjørt med Secretairen. 

— Hører du? Hun er kjørt alene med ham; det synes 
jeg slet ikke om. 

Conradsen 

(som før, med forstærket Stemme og stor Ivrighed). 

Tik, tak! Tik, tak! 

ri 

Mad. Conradsen. 
Men hvad gaaer der af ham? See, hvor vildt han 
stirrer ud af Øinene! Mand, hør dog, hvad jeg siger! Vor 
Lise — 

Conradsen. 
Tik, tak! Tik, tak! 

Ma d. Conradsen 

(slaaer Hænderne sammen). 

Han er bleven gal! Han er bleven gal! Har det ikke 
anet mig, det vilde engang komme! 

Sjøberg. 
Min hjerte Madam, jeg har stor Frygt for det Samme. 

Mad. Conradsen 

(rusker i sin Mand). 

Svar mig dog! Kan du ikke tale fornuftig? 

Conradsen. 
Tik, tak! Tik, tak! 

Mad. Conradsen. 
Aa, saa reis dig og stirr ikke paa dette forbandede 
Uhr. 

Conradsen 

(springer op i stor Glæde). 

Victoria! Jeg har vundet! Jeg har vundet! Hvor er 
Hr. Sjatelet! (Seer sig om.) Hvor er Secretairen? 

Mad. Conradsen. 
Naa, Gudskeelov, det var dog et fornuftigt Ord. Ja, 
hvor er han? Han er kjørt sin Vei, og vor Lise er med 
ham. 

Conradsen. 
Kjørt sin Vei? Aa, jeg Daare! Nu gaae Øinene op 
for mig. Det Hele var et Fif! Jeg havde fortjent — ja, 
et dygtigt Ørefigen. — Men vi maae strax efter ham. 

Mad. Conradsen. 
Ja, hvad kan det nu hjælpe! 

Conradsen. 
Vist kan det. Vi kan faæ en Vogn og hente dem ind. 
Kom De med, Hr. Sjøberg! det er jo ogsaa Deres Inter- 
esse; og følg De med os, Hr. Nærum. Kom, Kone, her 
er ingen Tid at spilde. — Aa, jeg Dumrian! Jeg Dum- 
rian! 

(Han, hans Kone, Nærum og Sjøberg gaae ud tilheire. Strax efter kommer 

Georg og Clara ind fra Strandkanten.) 



FIREOGTYVENDE SCENE 

Georg. Clara. 

Clara. 
Och det år då sannt, Georg? Det var endast for att 
hjelpa Sektem og Elisa, som du gjort allt detta? 

Georg. 
Ja, men Clara er saa hastig. 

Clara. 
Ack, var mig trogen! Jag inser, att jag inte ofta 
skulle kunna båra den sorgen att veta dig otrogen. 

Georg. 
Og saa lade vi denne lille Uenighed være glemt 

Clara. 

(Til en vermelandsk Melodie; af hvis Text de følgende Vers med nogle For- 
andringer ere tagne.) 

1. 

Mins du, når vi lekte alla dar, 

Smekande hvarandra mor och far, 

Redde ler i handen, 

Byggde slott i sanden — 

Ack, hur lått och lustig lifvet var! 

Begge. 
Sa'n — Redde ler i handen o. s. v. 

Clara. 

2. 

Vet du icke, dagen skynder bort? 

Lifvet har blott én, och den år kort. 

Som en spån i strommen 

Som en bild i dr5mmen 

Hastar menniskan till båttre ort. 



Begge. 
Sa'n — Som en spån i strommen o. s. v. 

Clara. 

3. 

Kåra Georg, tro mig! Om du vill, 
Horer dig mitt hela hjerta till. 
Jag år 5m och trogen 

Och f6r dygden mogen, 

Endast dig mitt hjerta h5rer till. 

Begge. 
Sa'n — Jag år om och trogen o. s. v. 

(De gaae ned til Stranden tilvenstre, idet de Følgende træde ind fra heire Side.) 



FEMOGTYVENDE SCENE 

Conradsen. Mad. Conradsen. Elisa. Frederik. 
Sjøberg. Nærum. Længere hen Anders. 

Alle. 

MeL FreduL EplsU. Nr. 73. 

Ingen vil høre, men Alle vil tale — 

Saa hør dog! Jeg troer, de er' gale! 

Naar man forklarer sig, 

Let man forsvarer sig — 

Hør dog et Ord! Men saa hør! 

Frederik 

(til Conradsen). 

Lad Dem forsone! 

Conradsen. 
Nei, om jeg gjør! 

Mad. Conradsen. 
Hør da din Kone! " 

Conradsen. 
Nei, Mutter, jeg bør — 

Alle. 
Ingen vil høre, men Alle vil tale. 
Jeg er confuus og ør. ' 

(Hver for sig afsides, saaledes at Parentheseme synges af Conradsen og 

Nærum.) 

Intet Haab jeg (han) øiner mere. 
Med vor (hans) List vi (han) kom tilkort. 
Skjebnen vil os (ham) chicanere 
Altfor haardt, (Til hans Tort). 
Hvor jeg hen mig (han hen sig) vender, krænker 
Mig (Ham) en Hindring for min (hans) Plan. 
Eet og Alt, hvorpaa jeg (han) tænker, 
Birer til Vand. 
Her det sagtens g j ælder, 
Før mig (ham) Skjebnen fælder, 
Jeg (Han) til Enden holder paa Couragen som jeg 

(han) kan. 

(Efter Sangen giver Sjeberg Nærum et afsides Vink og gaaer med ham til 

Stranden.) 

Frederik. 
Hr. Conradsen, lad Dem tale tilrette. 

Conradsen. 
Hr. Secretair, jeg har sagt Dem min Mening: 

Frederik. 
De vil altsaa ikke indrømme, at De har tabt? 

Conradsen. 
Nei, jeg har vundet begge vore Veddemaal. 

Frederik. 
Ja, det ene bryder jeg mig feil om. Men er det Deres 
Fortjeneste, at Hjulet rullede af min Vogn; og at Matrosen 

her — o, dette Afskum af en Matros! Der har vi ham 
— Sei du! 

(Indhenter Anders, der gaaer over Scenen, og fører ham frem, holdende ham 

ved Kraven.) 

Det er altsaa dig, der har overtalt Kudsken til at vælte os? 

Anders. 
Har han sagt det? 

Frederik. 
Jo, det har han sagt. 

Anders. 
Det var ellers ikke vor Aftale. 

Frederik. 
Men er det ikke skammeligt af dig? Naar jeg gjorde 
dig din Ret — 

Anders. 
Gud velsigne Dem, min rare Herre! Hvad skulde en 
fattig Karl som jeg gjøre? Her er mangeslags Gjæster, ©g 
jeg skal være følelig mod dem Alle. Og saa desuden, hvad 
kunde det skade Dem? Jeg kunde jo nok tænke mig, at 
en saa fiin Herre som De vilde hjælpe Dem selv ud af 
Filteriet? 

Frederik. 
Ja, det er en god Snak. 

Conradsen. 
Anders har handlet ganske ret. Han havde Ordre af 
mig at passe paa. 

Mad. Conradsen. 
Ja, det er en smuk "Ordre, hvorved vort eget Barn 
kunde sætte Liv^t til. 

Anders. 
Væltede han dem ikke godt, lille Madam? Det pleier 
dog ellers de Folk at forstaae. 

* 

Conradsen 

(til Frederik). 

Jeg maa da nu bede Hr. Secretairen at slaae Dem den 
hele Sag aldeles ud af Hovedet. Havde jeg tabt, saa skulde 
jeg, uagtet Gud veed, hvor nødig, have staaet ved mit Ord. 
Men nu, jeg har vundet, kan der ikke mere være Tale 
om den Sag. 

Frederik. 
Men hvor er det Dem muligt at være saa paastaaelig! 

Elisa. 
Kjære Fa'er! 

Conradsen. 
Slip migl Det bliver derved. 

Mad. Conradsen. 
Nei, Mand, det bliver ikke derved. Vor Datters Vel- 
færd skal ikke komme an paa et Veddemaal. 

Conradsen. 
Hør, Kone, med dig kan man ikke disputere. For 
naar jeg taler om dette Halvaars Huusleie, saa taler du 
om Bommesie til et Par Underbuxer. Naar man er vis 
i sin Sag, kan man nok indgaae et saadant Veddemaal. 

Elisa. 
Men kjære, gode, lille Fa'erl 

Conradsen. 
Barn, det er til dit Bedste, jeg handler. Folk som vi 
maac ikke fly\'e for høit. Det er ingen Skam, at man er 
fattig; men det er en Skam, at man vil udover sin Stand. 
Jeg har al Respect for Hr. Secretairen. Men en saa for- 
nem og rig Mand som han, der engang kommer til at 
gjøre et stort Huus, er Ingenting for dig. Dersom det ikke 
var, skulde jeg endda ikke have saa meget mod Partiet. 

Frederik. 
Bedste Hr. Conradsen! er der virkelig ikke Andet 
iveien? Saa kan jeg snart hjælpe Dem ud af Deres Feil- 
tagelse. Troer De, jeg er fornem? Min Fader kom her- 
ind fra Frankrig for endeel Aar siden og satte sig ned 
som Instrumentmager. Da han døde, efterlod han saa 
godt som slet Intet. Jeg kan takke mine Sprogkundskaber 
for, at jeg har Forretninger for Gesandtskabet. Men det 
er langt fra, at jeg er bleven rig derved. Vil De see, bedste 
Hr. Conradsen — (tager sin Tegnebog op) — her skal jeg give 
Dem Troen i Hænderne. Vil De see — (giver ham et Brev) det 
er et Manebrev fra min Skomager for et Par Wellingtons 
Støvler og 3 Par Dandsesko. Det er kort og fyndigt som 
alle Breve fra Skomagere. Dette her — (giver ham et andet 
Brev) er fra min Skrædder. Det er paa Tydsk og noget 
længere. Tydskeme kunne aldrig fatte sig kort. Dette 
(giver ham et tredie Brev) er fra den frauske Haarskjærer, men 
jeg veed ikke bestemt, i hvad Sprog det er skrevet. Dette 
her — 

Conradsen. 
Hml det er underligt! Jeg synes, naar man fører sig 
saa elegant op som De — 

Frederik. 
Herregud, det kan man jo godt i vore Dage uden at 
være riig. 

Conradsen. 
Det er sandt nok. Hm — ja, det forandrer jo Sagen 
i Noget. 

Mad. Conradsen. 
Men det er dog galt, at De sidder saadanne i'et og 
skylder Penge til Alverden. 

Frederik. 
Men, kj ære Madam Conradsen^ det gjør jo, saa at sige, 
alle unge Mennesker. NP^ar man er honnet, kan man, npk 
hjælpe sig ud ders^f; og hoijnet er jeg, naar jeg selv skal 
sige det. Men i denne Tid ere desuden mine Udsigter 
bleven meget hedre. Jeg har erholdt fast Ansættelse ved 
Gesandtskabets Forretninger, og kan nok gifte mig om et 
Aars Tid. Det var denne Efterretning, jeg idag saa gjerne 
vilde bringe Dem og Deres Datter. 

Conradsen 

(aisiées). 

Hm — jeg er ganske confuus over denne Historie. 
Men der er Hr. Sjøberg .— ja, ham maa jeg dog tale 
med først. 

(Gaaer den indtrædende Sjøberg imøde.) 

. SEXOGTYVENDE SCENE 

De Forrige. Sjøberg. Clara. Georg. Nærum. 

Clara. 
Och du år hår ånnu, Elisa? 

Elisa. 
Ja, hvad synes du! Det %r ogsaa gaaet galt med den 
Plan, Villadsen meddeelte os. 

Henrik Hertz : Tre Lystspil. at 

Clara. 
Och hvad sager då din papa? 

Elisa. 
Vi maae give Tid. Maaskee han dog endnu er at be- 
væge. 

Conradsen 

(kommer frem med Sjøberg). 

De kj ender nu Omstændighederne, og kan selv dømme. 
Hvor meget det smerter mig, at en brav Mand som De — 

Sjøberg. 
Ei, Monsieur, Han skal endelig ikke gjøre sig urolige 
Tanker om den Sag. Efter Alt, hvad jeg har læst i for- 
skjellige Skrifter, maa det her i Landet være meget vanske- 
ligt at holde Trop mod de mange listige Paafund, unge, for- 
liebte Personer falde paa for at sætte deres Villie igjennem. 
Hvorudover man kan lige saa godt strax give efter. 

Conradsen. 

Saa vil jeg Skam følge Deres Raad. (Gaaer hen tU Frederik.) 

Ja, Hr. Secretair, nu har min Kone og jeg overlagt Sagen 
og agte nu ikke længere at modsætte os Deres og vor 
Datters Ønske. 

Frederik 

(henrykt). 

Er det saiidt, Hr. Conradsen? O, De er en prægtig 
Mand! 

Elisa 

(falder sin Fader om Halsen). 

Tusind Tak, kjæreste Fader! — og Tak, kjære Moder! 

C onr ad sen. 
Ja, naar I faae Jeres Villie frem, ere I fornøjede. 

Clara 

(til Elisa). 1 

Låt mig lyckonska dig, Elisa! och forlåt mig min miss- 

tanka. Det har gått oss, som man har sagt, det har gått 
vora landsmån: det har varit missforstånd oss imellan. 
Men det år Ijuft att forsonas* Låt oss nu blifva vånner 
for bestandigt och icke bry oss om en liten oenighet; det 
skall nog allt bli bra, 

Conradsen. 
Deri har Mamsellen Ret. Lad os nu fornøie os, saa 
godt vi kan. Resten af Dagen. Jeg troer, der er endnu 
saa Meget i Bollen, at vi kan faae et Glas tiln^pids. Saa 
kan vi strax klinke paa de unge Folks Lykke. 

Frederik. 
Elisa! det er min Fattigdom, der idag har gjort os 
lykkelige. Derfor har Kjærligheds Gud ikke ført mig til 
Bellevii, hvor jeg i min Daarlighed agtede mig hen, men 
til dette Sted, til de Fattiges Dyrehave, til et Sted, jeg 
for Fremtiden skal holde høit i Ære. 

Slutnings-Sang. 

Mel. Meln Lebenslauf ist Lieb' und Lust. (Methfessel.) 

1. 

Frederik. 
Jeg bringer ud med dette Glas 
En Skaal for Stedet her. 
Fra nu af er den øde Plads 
Mig fremfor alle kjær. 
I Sjællands rige Skovnatur 
En ringe, fattig Vraa — 
Men her har Amor staa.et paa Luur; 
Min Lykke her jeg saae. 

Chor. 
Ja, her har Amor staaet paa Luur; 
Min (Sin) Lykke her jeg (han) saae. 

